
Kami  terhutang  budi  kepada  beberapa  buah  organisasi  dan  beberapa 
individu  yang  telah  membantu  menjayakan  projek  ini.  Kami  berterima 
kasih  kepada  Ford  Foundation,  National  Endowment  for  Democracy, 
Shaler  Adams  Foundation  dan  Tides  Foundation  kerana  sokongan 
mereka  terhadap  kempen  kami  untuk  memajukan  cara  dan  kaedah 
meningkatkan  keupayaan  kepimpinan  wanita. 

Kami  berterima  kasih  kepada  pemimpin-pemimpin  yang 

menyumbangkan  cerita-cerita  bersemangat  untuk  buku  ini,  terutama 
sekali  Zainah  Anwar,  Thais  Corral,  Ayesha  Imam,  Maria  Chin  Abdullah, 
Ivy  Josiah,  Asma  Khader  dan  Sakena  Yacoobi  yang  telah  menceritakan 
pengalaman  peribadi  mereka.  Kami  terhutang  budi  kepada  Nancy 
Flowers  yang  menyemak  dengan  teliti  draf  manuskrip  serta  memberikan 
pendapat  kepakaran  dan  pemikirannya. 

Women’s  Learning  Partnership  for  Rights,  Development  and  Peace 
(WLP)  telah  melancarkan  projek  ini  pada  2 Jun  2000,  sewaktu 
sekumpulan  para  pakar  berhimpun  untuk  berbincang  tentang 

pendekatan  baru  kepimpinan  wanita,  keperluan  setempat  dan  keutamaan 
pembangunan  wanita.  Kami  mengucapkan  terima  kasih  atas  bantuan 
kewangan  untuk  pertemuan  pakar  itu  yang  telah  diberikan  oleh  General 
Board  of  Global  Ministries  of  the  United  Methodist  Church,  Global  Fund 
for  Women,  San  Francisco  Foundation,  United  Nations  Development 
Fund  for  Women  (UNIFEM)  dan  United  Nations  Population  Fund 
(UNFPA).  Para  hadiran  bagi  pertemuan  itu  ialah  Alia  Arasoughly,  Shiva 
Balaghi,  Janice  Brodman,  Sylvia  Cohen,  Thais  Corral,  Naadia  Davis, 
Nancy  Flowers,  Feanne  Grossman,  Ayesha  Imam,  Bushra  Jabre,  Mona 
Kaidbey,  Amina  Femrini,  Vivian  Manneh,  Pramada  Menon,  Geeta 
Misra,  Thoraya  Obaid,  Ayo  Obe,  Aruna  Rao,  Najat  Rochdi,  Susan  Deller 
Ross,  Rahim  Sabir  dan  Sakena  Yacoobi.  Kebanyakan  para  pakar  ini  juga 
menjadi  anggota  Majlis  Penasihat  Antarabangsa  kami  (Fihat  Fampiran 
F).  Kami  terhutang  budi  kepada  mereka  atas  sokongan  dan  ide  mereka 
pada  setiap  tahap  kemajuan  projek  ini. 

Terima  kasih  juga  kepada  Rakhee  Goyal,  Hanan  Kholoussy  dan  Sian 
MacAdam  yang  menyarankan  banyak  ide  serta  memberi  bantuan  pada 
setiap  tahap  kemajuan  manuskrip  ini.  Terima  kasih  kepada  Maureen 
Donaghy  dan  Megan  Brown  yang  membantu  untuk  menyelenggarakan 
mesyuarat-mesyuarat  pakar,  pertemuan  majlis  penasihat  serta 
komunikasi  di  antara  para  penulis  manuskrip  ini. 


iii 


Memimpin  Menuju  Pilihan 


Prakata 


Prakata 


SIAPAKAH  KAMI? 


Buku  panduan  ini  diterbitkan  dengan  kerjasama  Women’s  Learning 
Partnership  for  Rights,  Development  and  Peace  (WLP)  berserta  dengan 
pertubuhan-pertubuhan  Association  Democratique  des  Femmes  du 
Maroc  (ADFM)  dari  Morocco,  BAOBAB  for  Women’s  Rights  (BAOBAB) 
dari  Nigeria  dan  Women’s  Affairs  Technical  Committee  (WATC)  dari 
Palestin.  Cabaran  yang  kami  hadapi  ialah  untuk  bekerjasama  dengan 
pakar-pakar  dari  tiga  buah  benua  supaya  dapat  menerbitkan  sebuah  buku 
panduan  yang  mengandungi  wawasan  dan  agenda  bersama  kepimpinan 
wanita,  yang  merangkumi  semua  pandangan  dan  merumuskan  pelbagai 
tujuan.  Memimpin  Menuju  Pilihan:  Buku  Panduan  Latihan  Kepimpinan 
Wanita  mencanai  ide  dan  kemahiran  berbelas-belas  orang  wanita  dan 
lelaki,  para  pengarah  dan  pegawai  pertubuhan  bukan  kerajaan,  serta  para 
akademik,  pemimpin  politik,  hakim  dan  pengamal  pembangunan  dari 
lima  belas  buah  negara. 

WLP  telah  melancarkan  projek  ini  di  New  York  pada  2 Jun,  2000.  Pada 
bulan-bulan  yang  berikutnya,  WLP  telah  meme  terai  persetujuan 
kerjasama  dengan  ADFM,  BAOBAB  dan  WATC  - semuanya 
pertubuhan  bukan  kerajaan  yang  beriltizam  untuk  memperkasa, 
melibatkan  dan  memajukan  kepimpinan  wanita  dalam  komuniti  mereka. 
Setiap  satu  daripada  empat  organisasi  ini  telah  secara  terperinci  mengkaji 
dan  memberikan  ulasan  terhadap  draf  buku  panduan  ini  pada  setiap 
peringkat  penulisannya  memberikan  sumbangan  kepada  strategi,  bentuk 
dan  isi,  serta  menilainya  dari  segi  keberkesanan,  relevan  dan  kesesuaian 
budaya  setempat. 

Memimpin  Menuju  Pilihan  merupakan  buku  panduan  bentuk  asal  yang 
telah  diubahsuai  untuk  kegunaan  bengkel-bengkel  setempat  seperti  di 
Morocco,  di  Nigeria  dan  di  Palestin.  Para  peserta  bengkel-bengkel  itu 
terdiri  daripada  para  pegawai  dan  ahli  organisasi  rakan  kongsi,  disertai 
juga  oleh  para  pelajar,  wanita  profesional,  pegawai  kerajaan,  guru  dan 
aktivis  politik.  Proses  untuk  mengubahsuai  Memimpin  Menuju  Pilihan 
ini,  menurut  keperluan  negara-negara  tersebut,  telah  dilakukan  oleh 
penyelaras  projek  lapangan,  Amina  Lemrini  dan  Rabea  Naciri  dari 
ADFM,  Ayesha  Imam  dari  BAOBAB  dan  Suheir  Azzouni  dari  WATC. 
Mereka  mengelolakan  proses  pengujian  setempat,  menilai  relevan  dan 
kesesuaian  budaya  isi  buku  panduan,  dan  memudahkan  pembinaan 

kandungan  tambahan  yang  bermanfaat  untuk  kegunaan  setempat.  Draf 
terakhir  buku  panduan  kepimpinan  ini  adalah  khusus  bagi  sesebuah 
negara  dan  lengkap  dengan  bahasa  dan  peribahasanya,  budaya  dan 
isunya,  sebagai  alat  pembelajaran  wanita  yang  sesuai  bagi  membina 
strategi  kepimpinan  wanita  yang  jitu. 

Berdasarkan  pengalaman  bersama  kami,  WLP  akan  mengulangi  model 
kerjasama  ini  bagi  negara-negara  Selatan  yang  lainnya. 

Rakan-rakan  Kerjasama  Kami 

Women’s  Learning  Partnership  for  Rights,  Development  and  Peace 
(WLP):  Sebuah  pertubuhan  antarabangsa  yang  bukan  kerajaan  telah 
berusaha  untuk  memperkasa  gadis  dan  wanita  di  negara-negara  Selatan, 
untuk  memikirkan  semula  serta  merombak  struktur  peranan  mereka 
dalam  keluarga,  komuniti  dan  masyarakat.  Untuk  mencapai  tujuan  ini, 
WLP  bekerjasama  dengan  pertubuhan-pertubuhan  wanita  di  negara- 
negara  Selatan,  membentuk  kurikulum  dan  bahan  latihan  kepimpinan, 
melibatkan  wanita  dalam  pengeluaran  pengetahuan  dan  maklumat.  WLP 
menerbitkan  alat-alat  multimedia  budaya  yang  khusus  untuk  siaran  radio, 
video/televisyen,  CD-ROM  dan  internet  bagi  mempertingkatkan 
penglihatan  dan  kepimpinan  wanita  dalam  pembangunan  masyarakat 
madani. 

Association  Democratique  des  Femmes  du  Maroc  (ADFM): 

Ditubuhkan  pada  tahun  1985  sebagai  pertubuhan  bebas  untuk 
mempertahankan  dan  mempertingkatkan  hak-hak  kemanusiaan  wanita, 
dan  memupuk  dasar-dasar  dan  amalan  sosial  yang  saksama.  Sebagai 
salah  sebuah  badan  bukan  kerajaan  terbesar  di  Morocco  yang  memberi 
tumpuan  kepada  hak-hak  wanita,  ADFM  telah  berjaya  menjalin  jaringan 
dengan  kerajaan  dan  institusi-institusi  masyarakat  madani  pada  peringkat 
serantau  dan  antarabangsa.  ADFM  bertujuan  untuk  memperteguh 
hak-hak  wanita  melalui  pembelaan  dan  sokongan,  peningkatan 
kesedaran,  kempen  celik  huruf  dan  pendidikan.  ADFM  telah 
menubuhkan  Pusat  Kepimpinan  Wanita  yang  berusaha  untuk 
mempertingkat  penglihatan  wanita  pada  setiap  peringkat  pembuat 
keputusan. 

BAOBAB  for  Women’s  Human  Rights  (BAOBAB):  Sebuah 
organisasi  bukan  perniagaan  dan  bukan  kerajaan  yang  bekerja  untuk 
membela  hak-hak  perundangan  dan  hak  asasi  wanita  dalam  undang- 
undang  negara,  agama  dan  adat,  terutamanya  yang  diperuntukkan  kepada 
wanita  Islam.  BAOBAB  bekerjasama  dengan  para  peguam  profesional 
dan  pekerja  para-legal,  pembuat  dasar,  kumpulan  hak  asasi  manusia  dan 
wanita,  badan-badan  bukan  kerajaan  lainnya,  dan  orang  awam. 

Programnya  menggalakkan  pendidikan  hak  asasi  manusia,  terutamanya 
hak  asasi  wanita.  BAOBAB  menaja  projek  pendidikan  dan  latihan  hak 
asasi,  dan  program  yang  meningkatkan  kefahaman  hak  asasi  wanita 
dengan  pendekatan  mempengaruhi  dasar  sosial  dan  dasar  kerajaan. 

Women’s  Affairs  Technical  Committee  (WATC):  Gabungan  wanita 
yang  ada  hubungan  dengan  lima  parti  politik  di  Palestin,  enam  pusat 
kajian  wanita,  organisasi  hak  kemanusiaan  setempat  dan  antarabangsa 
dan  sebilangan  para  wanita  individu  yang  bebas  daripada  mana-mana 
parti  politik.  Ditubuhkan  dalam  tahun  1992,  WATC  berusaha  untuk 
membanteras  sebarang  diskriminasi  terhadap  wanita  dalam  perjuangan 
mewujudkan  masyarakat  demokratik  yang  menghormati  hak  asasi 
manusia.  Tujuan  dan  objektif  WATC  termasuklah  membentuk 
kemahiran  kepimpinan  wanita  muda,  mempertingkatkan  penglihatan 
politik  wanita  di  setiap  peringkat,  memperkasa  dan  menyokong 
pertubuhan-pertubuhan  wanita  yang  sedia  ada.  WATC  bergerak  menuju 
objektifnya  melalui  latihan,  jaringan  hubungan,  sokongan,  kempen  dan 
pendidikan  melalui  media  massa. 

Women’s  Development  Collective  (WDC):  Pertubuhan  kolektif  wanita 
yang  beriltizam  untuk  membina  satu  pergerakan  wanita  yang  progresif  di 
Malaysia.  Pertubuhan  ini  mempunyai  wawasan  untuk  melahirkan  sebuah 
masyarakat  Malaysia  yang  demokratik,  berlandaskan  keadilan  politik, 
ekonomi  dan  sosial.  Sebagai  pemangkin  perubahan,  pertubuhan  ini 
mempelopori  program-program  pembangunan  kebolehan  individu  dan 
keupayaan  organisasi.  Pertubuhan  ini  memupuk  dengan  cara  yang  baru 
dan  kreatif  kewujudan  dan  hubungan  antara  insan  berasaskan  saling 
hormat  menghormati.  WDC  ialah  sebuah  pertubuhan  bukan  niaga  dan 
bukan  kerajaan,  berdedikasi  untuk  membina  jaringan  di  kalangan 
kumpulan  dan  pertubuhan  wanita,  dan  menjalankan  aktiviti-aktiviti 
latihan,  pendidikan,  penyelidikan  dan  advokasi.  WDC  bekerjasama 
dengan  pelbagai  pertubuhan,  dari  pertubuhan-pertubuhan  komuniti, 
kesihatan  hinggalah  kepada  pertubuhan  wanita  Orang  Asal.  Program 
WDC  memberikan  manfaat  kepada  sebilangan  besar  wanita,  termasuklah 
para  pekerja,  aktivis,  wanita  gereja,  pertubuhan  wanita,  aktivis  parti 
politik,  kumpulan  wanita  bukan  formal,  dan  golongan  remaja. 

Pengenalan 


Pengenalan 

ANDAIAN,  TUJUAN,  MATLAMAT  DAN  STRUKTUR 


Andaian 

Konsep  dan  latihan  pembelajaran  yang  dikemukakan  dalam  buku 
panduan  ini  didasarkan  pada  empat  andaian.  Pertama,  dalam  kebanyakan 
komuniti,  lelaki  dianggap  sebagai  pihak  yang  dominan  manakala  wanita 
sebagai  menduduki  tempat  kedua.  Andaian  ini  rumit  kerana  konsep 
seperti  dominan,  kuasa  dan  kepimpinan  mempunyai  makna  yang 
berlainan  dalam  budaya  dan  komuniti  yang  berlainan.  Malah  dalam 
sesebuah  komuniti  sendiri,  individu  berbeza-beza  dari  segi  menilai 
pelbagai  sifat  dan  interaksi  manusia.  Contohnya,  menggunakan 
kekerasan  seperti  menampar  atau  menumbuk  sewaktu  menyelesaikan 
persengketaan  antara  dua  jiran,  orang  yang  melakukannya  mungkin 
dipandang  rendah.  Tetapi  bagi  orang  lain  pula  perbuatan  itu  mungkin 
dianggap  suatu  kekuatan  dalam  menggunakan  kuasa  fizikal  bagi 
menyelesaikan  konflik. 

Kedua,  dalam  masyarakat  yang  adil  dan  saksama,  bukan  wanita  sahaja 
malah  seluruh  anggota  masyarakat  akan  mendapat  manfaat  politik, 
ekonomi  dan  budaya  apabila  ketidakseimbangan  kuasa  antara  lelaki  dan 
wanita  telah  dihapuskan.  Kajian  dalam  pelbagai  bidang,  dari 
antropologi  hinggalah  pembangunan  antarabangsa,  sependapat  dengan 
rumusan  bahawa  terdapat  hubungan  sebab  dan  akibat  antara  penglihatan 
wanita  dalam  hal  ehwal  kemasyarakatan  dengan  pengukuhan  nilai,  sikap 
dan  perlakuan  yang  membayangkan  kebebasan,  kesaksamaan  dan 
toleransi  dalam  hubungan  sosial.  Pembangunan  mapan  dalam  negara 
membangun,  atau  di  kawasan  mundur  dalam  negara  maju,  tidak  mungkin 
tercapai  tanpa  penglihatan  kepimpinan  wanita.  Namun  segala  proses 
yang  mengukur,  mengganda  atau  membahagi  kuasa  dan  akhirnya 
diperkongsi  bersama  oleh  lelaki  dan  wanita  dalam  sebuah  masyarakat 
adalah  unik  bagi  masyarakat,  komuniti  tersebut,  maupun  famili  yang 
melaksanakannya.  Tidaklah  terdapat  satu  cara  sahaja  untuk  memajukan 
wanita,  sebagaimana  tidak  ada  satu  kaedah  sahaja  bagi  kemajuan 
ekonomi  dan  politik. 

Andaian  ketiga  ialah:  kepimpinan  yang  baik  - kepimpinan  yang 
berkhidmat  untuk  wanita  dan  lelaki,  miskin  dan  kaya,  yang  lemah  dan 
yang  berkuasa  - adalah  kepimpinan  yang  merangkum  semua  pihak, 
melibatkan  semua  peserta,  dan  mendatar  sifatnya.  Kepimpinan  cara  baru 

menolak  andaian  bahawa  individu  atau  kelompok  individu  tertentu 
mempunyai  hak  atau  kuasa  semulajadi  untuk  membuat  keputusan  bagi 
pihak  orang  lain.  Sebaliknya,  kepimpinan  haruslah  memanfaatkan 
dengan  sepenuhnya  ide  dan  kemahiran  sebanyak  mungkin  individu 
dalam  situasi  tertentu.  Tambahan  pula,  kemahiran  kepimpinan  tidak 
boleh  dipisahkan  dari  kemahiran  perhubungan,  kerana  keunggulan  dan 
produktiviti  seseorang  pemimpin  bergantung  pada  mutu  interaksi  beliau 
dengan  rakan  sejawat,  penyokong  dan  pengikutnya.  Walaupun  tidak  ada 
senarai  sifat  atau  nilai  yang  khusus  yang  dapat  mentakrifkan  kepimpinan 
yang  unggul  bagi  semua  keadaan,  namun  pemimpin  merupakan  seorang 
pembuat  keputusan  yang  berkesan,  yang  berwawasan  dan  bekerjasama 
dengan  orang  lain  menuju  ke  arah  masyarakat  yang  demokratik  dan 
saksama.  Pemimpin  yang  unggul  sedar  bahawa  proses  - yakni  cara 
bagaimana  dia  melaksanakan  matlamatnya  - sama  pentingnya  dengan 
objektif  itu  sendiri. 

Andaian  keempat  ialah:  kepimpinan  yang  merangkum,  melibatkan  para 
ahli  dan  mendatar  adalah  diasaskan  pada  komunikasi  yang  berkesan. 
Bagaimana  warga  berkomunikasi  dengan  pihak  berkuasa,  bagaimana 
ibu-bapa  berkomunikasi  dengan  anak-anak,  bagaimana  seseorang 
berkomunikasi  dengan  rakan  sejawat  - semua  ini  merupakan  interaksi 
kepimpinan  dalam  dunia  kecilnya.  Dalam  era  ketika  maklumat 
merupakan  komoditi  yang  berharga,  orang  yang  berkebolehan  menjana 
dan  menyebarkan  maklumat  merupakan  orang  yang  mempunyai  kuasa. 
Kepimpinan  wanita  sangat  bergantung  pada  kebolehan  kita  untuk 
menyebarkan  maklumat,  ide  dan  perspektif  di  kalangan  kita  dan  juga 
kepada  warga  dunia.  Berkomunikasi  dengan  baik,  seperti  juga 
kepimpinan  yang  baik,  melibatkan  kemampuan  kita  bertutur  dengan 
orang  lain,  bekerja  bersama  dan  membuat  keputusan.  Selain  itu, 
teknologi  semakin  berperanan  penting  dalam  komunikasi  dunia,  dan 
peluang  wanita  menguasai  dan  memiliki  secara  produktif  teknologi 
komunikasi  itu  semakin  besar  pengaruhnya  terhadap  potensi  wanita 
untuk  memimpin. 


Tujuan 

Buku  ini  - Memimpin  Menuju  Pilihan:  Buku  Panduan  Latihan 
Kepimpinan  Wanita  - bertujuan  untuk  digunakan  sebagai  alat 
pembelajaran  dan  sebagai  buku  asas  latihan  kepimpinan.  Berlainan 
daripada  buku-buku  panduan  yang  menekankan  aspek  ‘bagaimana  untuk 
bertanding  bagi  jawatan  politik,  mengurus  syarikat  atau 
memperagakan  diri  untuk  berjaya,  buku  ini  menumpukan  perhatian 
kepada  aspek  memperkasa  wanita  dan  strategi  berkomunikasi. 
Tujuannya  ialah  untuk  membolehkan  para  pembaca,  dan  para  peserta 

bengkel,  mengenal  sendiri  dan  memajukan  cara  yang  terbaik  untuk 
berkomunikasi,  mendengar,  membina  konsensus,  mewujudkan  makna 
bersama,  dan  memupuk  perkongsian  pembelajaran  di  tempat  kerja,  di 
rumah  atau  di  kalangan  anggota  komunitinya. 


Matlamat 

Matlamat  kami  menerbitkan  buku  panduan  ini  ialah  untuk  mencipta  alat 
yang  boleh  disesuaikan  bagi  mana-mana  komuniti,  untuk 
mempertingkatkan  penglihatan  dan  kepimpinan  wanita  dalam  pelbagai 
bidang  interaksi  sosial  dan  proses  membuat  keputusan.  Matlamat  paling 
utama  kami  ialah  untuk  menyumbang  ke  arah  pembentukan  keadaan 
yang  memberikan  layanan  saksama  dan  seimbang  kepada  wanita  dan 
lelaki  di  seluruh  dunia.  Kepimpinan  wanita,  sebagaimana  juga 
penglihatan  wanita  dan  kuasa  wanita,  tidak  semestinya  mengakibatkan 
kehilangan  kepimpinan,  kehilangan  penglihatan  dan  kehilangan  kuasa 
pada  pihak  lelaki.  Kepimpinan  yang  tulen  akan  memberikan  pilihan  yang 
lebih  luas  kepada  semua. 


Struktur 

Bab  berikut  dalam  buku  panduan  ini  - yang  bertajuk  “Asas  Kepimpinan: 
Kepimpinan  Sebagai  Pembelajaran  Berkomuniti”  - akan  meletakkan 
konteks  kerangka  buku  panduan  ini  untuk  diterapkan  secara  khusus  oleh 
pemudah  cara.  Bab  ini  meneroka  kepimpinan  cara  baru  berdasarkan 
penglihatan,  struktur  mendatar,  bersifat  demokratik  dan,  yang 
pentingnya,  bertujuan  untuk  memperkasa  wanita.  Bab  ini  diikuti  oleh 
bab  “Komunikasi  Dalam  Persekitaran  Bengkel”.  Garis  panduan  ini 
berguna  bukan  sahaja  untuk  memandu  sesi-sesi  latihan  kepimpinan 
dalam  buku  ini,  tetapi  juga  boleh  digunakan  secara  umum  sebagai 
sumber  untuk  mengendalikan  sebarang  perbincangan.  Dua  belas  sesi 
bengkel  dalam  buku  panduan  ini  meliputi  tema-tema  pembangunan 
kepimpinan,  dari  strategi  mempertingkatkan  potensi  kepimpinan 
seseorang,  hinggalah  kepada  pelajaran  untuk  menubuhkan  dan 
memperkukuhkan  institusi  melalui  model  pembangunan  kepimpinan 
mendatar. 

Sebagaimana  tidak  ada  satu  himpunan  nilai  dan  ciri  yang  mentakrif 
seseorang  pemimpin,  maka  tidak  juga  terdapat  sesuatu  pendekatan  yang 
akan  melahirkan  kemahiran  kepimpinan.  Buku  Memimpin  Menuju 
Pilihan  ini  selain  mengandungi  soal-soal  kepimpinan,  juga 
memperkatakan  landasan  proses  pembelajaran  untuk  memperkasa  para 
pemudah  cara  dan  para  peserta  bengkel.  Sesi-sesi  yang  dipaparkan  di  sini 

hanyalah  garis  panduan,  boleh  ditukar  dan  diubahsuai  bagi  komuniti 
yang  menggunakannya.  Sebagai  contoh,  riwayat  hidup  orang-orang 
berpengaruh  dan  cerita  tentang  organisasi  yang  berjaya  merupakan 
contoh  untuk  memulakan  perbincangan,  dan  boleh  diganti  dengan 
biografi  dan  cerita  yang  lebih  relevan  dan  bermakna  bagi  sesuatu 
latarbelakang  tertentu. 

Sesi-sesi  dalam  buku  panduan  ini  dibahagikan  kepada  tiga  bahagian. 
Dalam  Bahagian  I,  “Memajukan  Diri  Untuk  Memimpin”,  terdapat  Sesi 
Permulaan  bertujuan  memperkenalkan  para  peserta  sesama  mereka  dan 
tentang  objektif  bengkel  pada  keseluruhannya.  Selain  itu,  Sesi  1 
mengkaji  pelbagai  takrif  ciri  kepimpinan  yang  konvensional  dan  yang 
bukan  konvensional.  Sesi  2 membantu  pembaca  atau  para  peserta 
bengkel  untuk  mengukur  kemampuan  kepimpinan  pada  diri  mereka 
sendiri.  Sesi  3 menghuraikan  bagaimana  seorang  pemimpin  itu  biasanya 
bermula  dengan  wawasan,  ide  atau  inspirasi,  yang  kemudiannya 
mencabar  diri  mereka  supaya  dijelmakan  dalam  bentuk  tindakan. 

Bahagian  II  bertajuk  “Berkomunikasi  dengan  Orang  Lain.”  Dalam 
bahagian  ini,  Sesi  4 mengkaji  strategi  komunikasi  seseorang  pemimpin 
dan  juga  para  peserta  bengkel.  Sesi  5 mengkaji  nilai  berkompromi, 
berunding  dan  berganding  bahu  dengan  orang  yang  mempunyai  sudut 
pandangan  yang  berlainan,  supaya  matlamat  dapat  dicapai  dengan 
berkesan.  Sesi  6 mengkaji  strategi  untuk  memperkasa  orang  lain  supaya 
usaha  kepimpinan  seseorang  itu  meninggalkan  kesan  yang  luas  dan 
berpanjangan. 

Bahagian  IH  bertajuk  “Membentuk  Perkongsian  Pembelajaran”.  Dalam 
bahagian  ini,  Sesi  7 meneroka  cara  bagaimana  anggota  sesebuah 
organisasi  atau  kumpulan  dapat  bersatu  untuk  membina  satu  wawasan 
bersama.  Sesi  8 memperkatakan  tentang  berusaha  melalui  proses 
membina  perancangan  dan  tindakan  organisasi.  Sesi  9 meneliti  cara-cara 
memanfaatkan  pelbagai  kekuatan  individu  dan  kaedah  memupuk 
pelbagai  kemahiran  yang  terdapat  pada  staf,  anggota  dan  unit  pertubuhan 
yang  terlibat  dalam  organisasi.  Sesi  10  membincangkan  unsur-unsur 
dalam  strategi  mengembleng  organisasi,  termasuklah  pernyataan 
matlamat,  mencari  para  petugas  yang  sesuai,  dan  menggunakan  sumber 
secara  berkesan.  Sesi  11  memperkatakan  strategi  kerjasama  rakan  kongsi 
yang  berkesan  bagi  menyelaras  kempen  hak  wanita,  dan  Sesi  12 
mengkaji  pelbagai  ciri  organisasi  pembelajaran  yang  berjaya. 

Untuk  membantu  mereka  yang  memerlukan  bengkel  bagi  keperluan 
khusus,  lampiran  pada  buku  panduan  ini  mengemukakan  sesi-sesi 
alternatif  yang  khusus  direka  untuk  latar  budaya  tertentu,  saranan  untuk 
pelajaran  alternatif  dan  taktik  latihan  memudah  cara,  dan  strategi-strategi 

untuk  mempertingkatkan  komunikasi  di  kalangan  para  peserta  bengkel. 
Sesi  alternatif  terdapat  dalam  Lampiran  A,  disertai  dengan  nota  yang 
mencadangkan  beberapa  kemungkinan  sesi  dapat  diganti.  Lampiran  B 
memberi  senarai  alat-alat  yang  digunakan  oleh  pemudah  cara 
berpengalaman  untuk  menghasilkan  perbincangan  dan  minat  dalam 
bengkel.  Pemudah  cara  bengkel  digalakkan  mengubahsuai  struktur 
suasana  pembelajaran,  mencari  kaedah  dan  strategi  yang  paling  berkesan 
untuk  kumpulan  bengkelnya,  dan  meninggalkan  kaedah  dan  strategi 
yang  tidak  berguna  dan  tidak  relevan.  Lampiran  C adalah  tentang 
penglihatan  pendengaran,  memberi  cadangan  bagaimana  berbincang 
secara  berkesan  dan  mengadakan  dialog  yang  produktif.  Lampiran  D 
memberi  sumber  bibliografi  tentang  kepimpinan  dan  Lampiran  E 
memberi  senarai  beberapa  badan  bukan  kerajaan  (NGO)  di  seluruh  dunia 
yang  mempunyai  program  galakan  kepimpinan  wanita.  Lampiran  F 
menyenaraikan  ahli  Majlis  Penasihat  Antarabangsa,  jaringan  pakar  yang 
mewakili  pelbagai  profesion,  budaya  dan  agama,  yang  meneliti  dan 
mengemaskini  maklumat  perundangan,  politik  dan  sosiobudaya  yang 
disediakan  oleh  WLP  untuk  kurikulum  kepimpinan. 

Asas  Kepimpinan 

KEPIMPINAN  SEBAGAI  PEMBELAJARAN 
BERKOMUNIKASI 


Mahnaz  Afkhami 


Buku  panduan  ini  memperkatakan  persoalan  wanita  dan  kepimpinan 
pada  zaman  revolusi  maklumat.  Kita  memberikan  tumpuan  kepada 
wanita  kerana  (a)  wanita  merupakan  majoriti  penduduk  dunia,  (b)  wanita 
diketepikan  dalam  proses  yang  telah  mewarnai  kehidupan  kita  selama 
ini,  dan  (c)  wanita  mesti  memainkan  peranan  yang  lebih  ketara  dalam 
proses  pembentukan  kehidupan  - demi  dunia  masa  depan  yang  lebih 
baik  untuk  kita  dan  anak  cucu  kita.  Kita  memberikan  tumpuan  kepada 
persoalan  kepimpinan  kerana,  sebagai  pemimpin,  wanita  dapat 
mempengaruhi  dan  mendorong  masa  depan  ke  arah  mencapai  idealisme 
yang  kita  impikan,  iaitu  kebebasan,  kesaksamaan,  keadilan,  kemakmuran 
dan  kesejahteraan  untuk  semua.  Kita  memberikan  tumpuan  kepada 
teknologi  maklumat  kerana  teknologi  tersebut  merupakan  jentera  yang 
membentuk  struktur  dan  kerangka  pembangunan  ekonomi,  keadilan 
sosial  dan  kebebasan  individu  dalam  abad  kedua  puluh  satu  ini. 


I.  Wanita,  Maklumat  dan  Perkasaan 

Kemungkinan  Wanita  Memperoleh  Kuasa  Terbatas 

Sejak  beberapa  dekad  belakangan  ini,  wanita  telah  menceburkan  diri 
dengan  lebih  aktif  dalam  hal-ehwal  kemasyarakatan,  namun  mereka 
masih  jauh  dari  tahap  yang  sepatutnya  telah  mereka  capai  dalam  bidang 
swasta  dan  awam.  Pada  peringkat  pengurusan  dan  pentadbiran,  wanita 
menguasai  33  peratus  jawatan,  di  negara  maju,  15  peratus  di  Afrika,  dan 
13  peratus  di  Asia-Pasifik.  Peratusan  di  Afrika  dan  di  Asia  ini, 
walaupun  kecil,  menunjukkan  peningkatan  dua  kali  ganda  dalam  tempoh 
dua  puluh  tahun  yang  lalu.  Penceburan  wanita  dalam  membuat 
keputusan  di  peringkat  tertinggi  masih  jauh  ketinggalan  walaupun  di 
negara  maju.  Dalam  tahun  2000,  daripada  1,000  syarikat  swasta  yang 


1 United  Nations,  The  World’ s Women  2000:  Trends  and  Statistics,  New  York;  United 
Nations.  ms.130 

terkemuka  di  Amerika  Syarikat,  hanya  tiga  yang  mempunyai  ketua 
pengarah  eksekutif  wanita. 

Di  kebanyakan  negara  sekarang  ini,  pekerjaan  masih  lagi  diasingkan 
menurut  jantina.  Wanita  lebih  banyak  terlibat  dalam  pekerjaan 
perkeranian,  penjualan  dan  pembantu  rumah,  manakala  lelaki  pula  dalam 
sektor  pembuatan  dan  pengangkutan.  Wanita  bekerja  - pada  puratanya 
dan  di  seluruh  dunia  - beberapa  jam  lebih  lama  daripada  lelaki  pada 
setiap  minggu,  tetapi  kerja-kerja  mereka  itu  sering  tidak  diambil  kira  dan 
tidak  diberi  ganjaran.  Apabila  wanita  melakukan  kerja-kerja  yang  sama 
dengan  lelaki,  wanita  dibayar  kurang  antara  30  hingga  40  peratus 
berbanding  lelaki.  Dalam  pertubuhan  Bangsa-Bangsa  Bersatu,  hanya  9 
peratus  jawatan  pengurusan  tertinggi  dan  21  peratus  jawatan  pengurusan 
kanan  disandang  oleh  wanita,  manakala  kebanyakan  pekerja  wanita 
tertumpu  di  peringkat  profesional  rendah  dalam  perkhidmatan  awam, 
iaitu  48  peratus.  Kebanyakan  kerajaan  masih  lagi  tidak  cenderung  untuk 
menampung  keperluan  para  pekerja  wanita. 

Jurang  gender  ini  bukanlah  disebabkan  oleh  sesuatu  ketentuan  fakta 
sejarah,  seperti  adat  masyarakat,  agama,  perhubungan  ekonomi  atau 
perundangan,  tetapi  berpunca  daripada  pelbagai  sebab.  Kebanyakan 
wanita  sedar  betapa  rumitnya  aturan  sosial  yang  secara  tidak  adil  telah 
menafikan  mereka  peluang  untuk  merealisasikan  potensi  kehidupan 
mereka.  Tidak  kurang  juga  pentingnya,  mereka  sedar  bahawa  diri 
mereka  merupakan  sebahagian  daripada  masyarakat  yang  tidak  adil  itu. 
Kebanyakan  wanita  kini  sedar  bahawa  masalah  mereka  hari  ini  bukanlah 
sekadar  menyaingi  lelaki,  tetapi  masalah  bagaimana  hendak  menanggap 
dan  menyusun  semula  peraturan  sosial  yang  selama  ini  telah 
memerangkap  wanita  maupun  lelaki.  Dalam  abad  kedua  puluh  satu  ini, 
wanita  akan  lebih  diperlukan  untuk  memikul  tanggungjawab  mentakrif 
erti  kehidupan  yang  baik  dan  sempurna,  dan  berusaha  untuk 
mencapainya  apabila  mereka  menjadi  peserta  dalam  dunia  yang  lebih 
bersepadu  dan  kompleks.  Kita  tahu  bahawa  dalam  beberapa  buah 
masyarakat,  misalnya  di  Skandinavia  yang  sebilangan  besar  wanitanya 
telah  menceburkan  diri  dalam  arena  politik,  perhubungan  gender,  dan 
pada  amnya  perhubungan  sosial,  telah  menjadi  lebih  saksama  dan  adil. 
Untuk  memainkan  peranan  mereka  dengan  lebih  berkesan,  wanita  di 


2 Dalam  “A  Start— Up  of  Her  Own,”  oleh  Marci  McDonald,  U. S.  News  & World  Report, 
May  15,  2000. 

3 United  Nations,  The  World’ s Women  2000:  Trends  and  Statistics,  New  York;  United 
Nations.  ms.167. 

4 Dalam  tahun  1995,  kabinet  Sweden  menjadi  kabinet  pertama  yang  mempunyai  jumlah 
anggota  jemaahnya  sama  banyak  antara  wanita  dan  lelaki.  Semenjak  itu  terdapat 
perubahan-perubahan  dasar  seperti  dalam  bidang-bidang  kebajikan  masyarakat,  alam 
sekitar  dan  belanjawan  ketenteraan  yang  menggambarkan  perubahan  tenaga  politik  ini. 

mana-mana  sahaja  perlu  menceburkan  diri  dalam  hal-ehwal 
kemasyarakatan.  Wanita  mestilah  diperkasakan. 


Konsensus  Rasmi  Antarabangsa  Tentang  Keperluan  Memperkasa 
Wanita 

Kini  terdapat  konsensus  antarabangsa  tentang  betapa  pentingnya  wanita 
diperkasakan.  Konsensus  yang  dicapai  dalam  Persidangan  Keempat 
Bangsa-Bangsa  Bersatu  Tentang  Wanita  (Beijing  1995),  terserlah  dalam 
dokumen  Wadah  Tindakan  Beijing.  Dokumen  ini  menyatakan: 

Wadah  Tindakan  ini  merupakan  agenda  untuk 
memperkasa  wanita.  Matlamatnya  ialah  untuk 
menghapuskan  segala  rintangan  terhadap  penglihatan 
aktif  wanita  dalam  segala  bidang  kehidupan  peribadi  dan 
awam.  Ini  bermakna  bahawa  prinsip  perkongsian  kuasa 
dan  tanggungjawab  hendaklah  ditegakkan  dalam 
hubungan  antara  wanita  dan  lelaki  di  rumah,  di  tempat 
kerja,  dan  dalam  komuniti  nasional  dan  antarabangsa 
yang  lebih  luas.  Kesaksamaan  antara  wanita  dan  lelaki 
melibatkan  hak  asasi  manusia  dan  merupakan  penentu 
wujudnya  keadilan  sosial  yang  menjadi  salah  satu 
prasyarat  wajib  dan  asasi  bagi  kesaksamaan, 
pembangunan  dan  keamanan.  Keadaan  perkongsian  yang 
telah  berubah  dan  berdasarkan  kesaksamaan  antara  wanita 
dan  lelaki  merupakan  syarat  bagi  pembangunan  mapan 
yang  mengutamakan  rakyat.  Iltizam  yang  berterusan  dan 
berjangka  panjang  diperlukan  supaya  wanita  dan  lelaki 
boleh  bekerjasama  untuk  diri  mereka,  untuk  anak-anak 
mereka  dan  untuk  masyarakat,  sebagai  menyahut  cabaran 
abad  ke  dua  puluh  satu,  Wadah  Tindakan  ini  menyeru 
agar  wanita  sama-sama  prihatin  terhadap  isu  bersama 
yang  dapat  ditangani  hanya  dengan  bekerjasama  dan 
secara  membentuk  perkongsian  dengan  lelaki  bagi 
mencapai  matlamat  kesaksamaan  gender  di  seluruh  dunia. 

Wadah  Tindakan  ini  menghormati  dan  menghargai 
kepelbagaian  persekitaran  dan  keadaan  hidup  wanita, 
serta  mengiktiraf  bahawa  kebanyakan  wanita  menghadapi 
rintangan  khusus  dalam  proses  memperkasakan  mereka. 


5 “Report  of  the  Fourth  World  Conference  on  Women,”  Covenant  for  the  New 
Millennium:  The  Beijing  Declaration  & Platform  for  Action  (Beijing,  September  4-15, 
1995),  Santa  Rosa,  California:  Free  Hand  Books,  1996,  ms.  7-8. 

Teknologi  Maklumat  Penggerak  Pembahan  Orde  Dunia 

Revolusi  komunikasi  sedang  mengubah  ciri-ciri  kuasa.  Maklumat  dan 
ilmu  pengetahuan  menjadi  tiang  keupayaan  moden,  menguasai  alat 
maupun  hubungan  pengeluaran  sekali  gus.  Komunikasi  moden  - yang 
menguasai  peredaran  masa  - telah  merapatkan  hubungan  sehingga  setiap 
orang  berpotensi  menjadi  jiran.  Teknologi  maklumat  membolehkan 
komunikasi  global  menjadi  semudah  perbualan  setempat,  memaksa 
kerajaan  dan  syarikat  swasta  menyesuaikan  diri  kepada  tuntutan 
persaingan  global.  Negara-bangsa  menghadapi  tekanan  antara  tuntutan 
global  dan  keadilan  setempat.  Paradigma  baru,  yang  disebut  secara 
meluasnya  sebagai  globalisasi,  menyarankan  bentuk  hubungan  dan  kuasa 
yang  baru.  Tiada  siapa  yang  dapat  menjamin  bahawa  perkembangan  ini 
akan  membawa  kebaikan  atau  membawa  kecelakaan  bagi  umat  manusia. 
Tetapi  dapat  kita  pastikan  bahawa  jika  kita  tidak  memanfaatkan 
perkembangan  teknologi  ini,  masa  hadapan  yang  berpotensi  cerah  ini 
akan  menjadi  gelap  tanpa  pengetahuan  dan  penglihatan  kita.  Oleh  kerana 
teknologi  maklumat  ini  mempunyai  ciri-ciri  kuasa,  maka  abad  kedua 
puluh  satu  telah  membuka  peluang  kepada  wanita,  asalkan  wanita 
menggunakan  kesempatan  ini  dengan  sepenuhnya. 

Teknologi  Maklumat  Rumit  dan  Berbahaya 

Teknologi  yang  mendorongkan  ekonomi  baru  yang  bersifat  global  ini 
bergerak  dengan  sendirinya,  mempunyai  pelbagai  segi,  rumit  sifatnya, 
dan  bergerak  tanpa  sempadan.  Dalam  perkembangannya  berlakulah 
perubahan  wajah  dan  keupayaan,  lalu  menghasilkan  keadaan  baru  dan 
menuntut  penyesuaian  sewajarnya  dari  individu,  komuniti  dan  bangsa. 
Individu,  kumpulan  atau  bangsa  yang  arif  dengan  struktur  serta 
dinamiknya  akan  lebih  bersedia  untuk  memperoleh  manfaat  daripadanya. 
Sesiapa  yang  tidak  arif  tentang  teknologi  maklumat  ini  dan  tidak 
menceburkan  diri  dalam  penggunaannya  pastilah  tidak  akan  mampu 
bersaing.  Teknologi  baru  ini  tidak  peduli  akan  kesukaran  insan,  tidak 
akan  menyesuaikan  dirinya  dengan  keperluan  kemanusiaan,  melainkan 
kita  sendiri  berusaha  menggunakan  dan  memanfaatkannya.  Oleh  kerana 
teknologi  maklumat  memberi  keupayaan,  maka  kelemahan  manusia 
boleh  diatasinya.  Namun  kita  tidak  akan  dapat  mengatasi  kesan 
negatifnya  dengan  memngut  dan  merayu.  Apa  yang  perlu  kita  lakukan 
ialah  mencari  jalan  supaya  kita  sendiri  mahir  menggunakannya,  dan 
berupaya  memanfaatkan  kegunaannya.  Pada  asasnya  ini  merupakan 
masalah  pendidikan,  namun  untuk  menanganinya  secara  berkesan  kita 
harus  mendekatinya  secara  politik,  yakni  memberikan  kepimpinan  yang 
berasaskan  konsensus  dan  keputusan  komuniti. 

Teknologi  Maklumat  Menawarkan  Potensi  Masa  Depan  yang  Cerah 
Untuk  Semua 

Teknologi  maklumat  boleh  membantu  kita  menimba  ilmu  pengetahuan, 
kepimpinan  dan  konsensus  yang  diperlukan  untuk  bergerak  ke  arah  cara 
hidup  yang  diidamkan.  Teknologi  maklumat  baru  boleh  dipindahkan 
dengan  agak  mudah  di  serata  dunia  untuk  menyokong  dasar  negara  dan 
global  dalam  usaha  membantu  individu  dan  komuniti  yang  ketinggalan, 
agar  mereka  dapat  bersama-sama  membuat  keputusan  yang  melibatkan 
diri  mereka.  Abad  kedua  puluh  membawa  kemajuan  besar  dari  segi  sains 
dan  teknologi.  Oleh  itu  abad  kedua  puluh  satu  membuka  peluang  luar 
biasa  bagi  kemajuan  hidup  manusia.  Kemajuan  sains  telah  memberikan 
kita  kuasa  untuk  membasmi  banyak  penyakit  yang  berbahaya, 
memanjangkan  hayat,  mengubah  cara  kerja,  dan  memberikan  keselesaan 
hidup  untuk  semua.  Kini  kita  boleh  mencipta,  mengumpul  dan  menyebar 
maklumat  dan  ilmu  pengetahuan  di  seluruh  dunia  secara  pantas  dengan 
kos  yang  rendah.  Kita  telah  melompat  mengatasi  masalah  asasi  yang 
merintangi  usaha  pembangunan  masa  silam,  iaitu  masalah  kelembapan 
komunikasi  dan  interaksi. 

Jurang  Digital  Perlu  Dirapatkan 

Kita  menghadapi  jurang  maklumat  - jurang  digital  - akibat  dari  tidak 
saksamanya  peluang  untuk  memperoleh  maklumat  dan  ilmu 
pengetahuan,  serta  tidak  saksamanya  upaya  untuk  menggunakan 
maklumat  dan  ilmu  pengetahuan  bagi  pembangunan,  kebebasan  dan 
kesaksamaan  gender.  Lebih  banyak  komputer  terdapat  di  Amerika 
Syarikat  jika  dibandingkan  dengan  jumlah  yang  terdapat  di  seluruh 
dunia.  Wanita  di  seluruh  dunia,  terutamanya  di  negara-negara 
membangun,  kurang  terdedah  kepada  teknologi  moden  berbanding 
lelaki. 

Kita  perlu  membuka  peluang  bukan  sahaja  kepada  negara  miskin  tetapi 
juga  kepada  bahagian  penduduk  yang  ketinggalan  dalam  setiap  negara, 
terutamanya  kaum  wanita  dan  gadis.  Kita  perlu  membuka  peluang 
penggunaan  internet  kepada  semua  penduduk  dunia,  dan  peluang  ini 
tidak  harus  terbatas  hanya  kepada  latihan  tentang  perkakasan  dan 
penggunaan  mesin,  tetapi  melibatkan  juga  latihan  yang  sesuai  dengan 
budaya  masing-masing,  ada  hubungannya  dengan  bahasa  masing-masing 
dan  bahan-bahan  yang  dihasilkan  komuniti.  Manusia  yang  terpinggir 
dan  ketinggalan  bukan  sekadar  menjadi  pengguna  maklumat  yang 
dihasilkan  oleh  orang  lain  di  tempat  lain,  tetapi  hendaklah  menghasilkan 
ilmu  pengetahuan  yang  dapat  dimanfaatkan  oleh  orang  lain,  mahupun 


6 United  Nations  Development  Programme  (UNDP),  Human  Development  Report 
1999,  New  York:  Oxford,  1999,  ms.  62. 

oleh  dirinya  sendiri.  Kita  semua  akan  menjadi  lebih  kaya  jika  kita  turut 
serta  dalam  perkongsian  pelbagai  pengalaman  dan  kebijaksanaan 
manusia  di  seluruh  dunia.  Jika  kita  berjaya  menyahut  cabaran 
menyampaikan  dan  merangkumkan  umat  manusia,  maka  kita  akan 
dikurniakan  dunia  yang  penduduknya  dapat  mengecap  kehormatan, 
kemakmuran,  kesaksamaan  dan  keadilan.  Jika  kita  gagal  menghadapi 
cabaran  ini,  maka  kita  akan  hidup  dalam  dunia  yang  tidak  dapat  kita 
banggakan. 


II.  Kepimpinan  dan  Masyarakat  Pembelajaran 

Kebanyakan  kita  hidup  dalam  organisasi  masyarakat  yang  berhirarki 
serta  berorientasikan  arahan.  Tampuk  kuasa  mungkin  berada  di  dalam 
rumah,  dalam  komuniti,  di  arena  politik  atau  di  bidang  ekonomi.  Struktur 
arahan  itu  mendidik  dan  dididik  oleh  suatu  budaya  patuh  dan  taat  yang 
sekali  gus  menjadi  penerus  dan  pelindung  struktur  arahan  yang 
mewujudkan  suatu  sistem  kuasa  yang  tertentu.  Peranan  kuasa  ialah  untuk 
mengesahkan  hubungan  arahan  melalui  persetujuan  yang  dihasilkannya. 
Tanpa  kuasa,  setiap  orang  dalam  hubungan  arahan  berpotensi  menjadi 
pembuli  atau  si  bacul.  Ini  bukanlah  hubungan  ideal  yang  kita  cari. 
Sebaliknya,  kita  mahukan  masyarakat  yang  berlainan,  masyarakat  yang 
memungkinkan  wanita  dan  lelaki  tidak  melihat  satu  sama  lain  sebagai 
objek  dalam  fungsi  sosial,  dengan  satu  pihak  memberi  arahan  dan  pihak 
yang  lainnya  mematuhi  arahan,  tetapi  melihatnya  sebagai  insan  yang 
berkomunikasi.  Kita  menanggap  kepimpinan  dalam  masyarakat 
pembelajaran  sebagai  bertujuan  untuk  memupuk  insan  tulen  yang 
memerlukan  satu  sama  lain  untuk  membentuk  komuniti  dengan  penuh 
makna.  Namun  untuk  bergerak  ke  arah  masyarakat  pembelajaran,  kita 
perlu  bermula  dari  garis an  yang  ada  sekarang. 

Bagi  kebanyakan  kita,  istilah  kepimpinan  mengingatkan  kepada  tenaga, 
keazaman  dan  kuasa  yang  digunakan  untuk  mencapai  matlamat  yang 
mumi.  Seseorang  itu  akan  menjadi  pemimpin  jika  ia  dapat  meyakinkan 
orang  lain  untuk  melakukan  kehendaknya.  Mengikut  tafsiran  yang 
demikian,  maka  individu  yang  berkuasa  itu  dianggap  layak  untuk 
memimpin.  Namun,  ini  tidak  semestinya  benar.  Kita  tahu  dari 
pengalaman  bahawa  banyak  individu  yang  berkuasa  - seperti  bapa,  bos, 
tuan  tanah  dan  ahli  profesional  - bukanlah  pemimpin.  Sebaliknya,  kita 
juga  pernah  menemui  individu  yang  ternyata  tidak  mempunyai  kuasa, 
tetapi  kita  menganggap  mereka  itu  pemimpin  kerana  mereka  dapat 
mempengaruhi  persekitaran  mereka.  Apakah  kepimpinan  itu  suatu  sifat 
keperibadian?  Apakah  kepimpinan  itu  merupakan  ciri  khusus  yang  ada 
pada  sesetengah  orang  sahaja? 

Bukan  Kepimpinan 

Satu  cara  untuk  memulakan  perbincangan  tentang  kepimpinan  ialah 
dengan  menyatakan  apa  yang  bukan  kepimpinan.  Marilah  kita  bermula 
dengan  suatu  contoh  nyata.  Kebanyakan  kita  akan  bersetuju  bahawa 
kepimpinan  tidak  sama  dengan  keupayaan  menggunakan  paksaan  atau 
ugutan.  Memanglah  mungkin  seseorang  itu  dipaksa  untuk  melakukan 
kehendak  kita  melalui  ugutan,  siksaan  atau  denda.  Seorang  bapa  boleh 
mengugut  untuk  menyiksa  anaknya  jika  anaknya  gagal  dalam 
pelajarannya  atau  anaknya  mengabaikan  tugas  rumah.  Seorang  pegawai 
di  pejabat  boleh  mengugut  untuk  mengurangkan  atau  membatalkan 
bonus  pekerjanya  jika  mereka  tidak  meningkatkan  prestasi  kerja.  Kita 
merasa  tindakan  demikian  merupakan  reaksi  negatif  kepada  keadaan 
yang  sepatutnya  tidak  terjadi  samasekali  jika  sekiranya  prinsip 
kepimpinan  telah  dilaksanakan.  Sebagai  contoh,  bapa  mungkin  tidak 
perlu  mendera  anaknya  dan  pegawai  tidak  perlu  mendenda  orang 
bawahannya  jika  komunikasi  berkesan  digunakan  untuk  mencapai 
kesefahaman  yang  lebih  baik. 

Contoh-contoh  ini  menunjukkan  bahawa  kepimpinan  tidak  sama  dengan 
kuasa,  baik  dalam  bentuk  tradisional  seperti  kuasa  ibu-bapa  ke  atas  anak- 
anak,  atau  dalam  bentuk  perundangan  seperti  kuasa  pegawai  dalam 
organisasi  berhirarki.  Seorang  bapa  mungkin  menuntut  khidmat  daripada 
anaknya,  dan  anaknya  pula  mungkin  merasakan  bahawa  bapanya 
mempunyai  hak  untuk  menuntut  khidmat  itu.  Orang  bawahan  biasanya 
bertindak  menurut  perintah  orang  atasan  asalkan  perintah  itu  termasuk 
dalam  bidang  kuasa  orang  atasan  itu,  dan  oleh  itu  orang  bawahan  itu 
merasa  bahawa  si  pegawai  tersebut  mempunyai  hak  mengeluarkan 
arahan  tersebut.  Inilah  yang  biasanya  kita  maksudkan  sebagai 
penggunaan  kuasa  yang  sah.  Kuasa  sah  mempunyai  kelebihan  dari  segi 
tidak  memerlukan  penggunaan  paksaan  atau  ugutan,  namun  kuasa  sah  ini 
juga  berbeza  daripada  kepimpinan. 

Kita  tahu  dari  pengalaman  seharian  bahawa  ada  individu  tertentu  yang 
mempunyai  keperibadian  yang  sangat  dihormati  dan  diikuti  orang. 
Mereka  mempengaruhi  orang  lain  dengan  sifat  karisma  mereka.  Tetapi 
karisma  juga  tidak  sama  dengan  kepimpinan.  Karisma  merupakan  sifat 
semula  jadi  yang  terdapat  pada  segelintir  manusia  sahaja,  dan  tidak 
terdapat  pada  semua  orang.  Sebaliknya,  kepimpinan  bercirikan 
komunikasi  merupakan  suatu  sifat  yang  berpotensi  ada  dalam  diri  semua 
individu.  Ramai  pemimpin  yang  tidak  berkarisma  tetapi  telah 
membuktikan  bahawa  mereka  merupakan  pemimpin  yang  agung.  Justeru 
itu,  kepimpinan  bukanlah  kuasa  tradisional,  bukan  kuasa  perundangan, 
bukan  juga  kuasa  karisma,  meskipun  konsep-konsep  ini  wujud  dalam 
proses  kepimpinan.  Individu  dalam  kedudukan  memberi  perintah 

mungkin  menjadi  atau  tidak  menjadi  seorang  pemimpin.  Situasi 
kepimpinan  haruslah  dari  segi  konsepnya  dibezakan  daripada  situasi  dan 
struktur  pemerintahan. 


Kepimpinan  dan  Komunikasi 

Memimpin  bererti  berkomunikasi.  Kepimpinan  wujud  apabila  ada 
sekurang-kurangnya  dua  orang  yang  ada  kaitan  antara  satu  sama  lain 
berinteraksi.  Tiada  siapa  boleh  belajar  secara  bersendirian.  Oleh  yang 
demikian,  kepimpinan  merupakan  satu  komunikasi.  Bagaimana 
seseorang  itu  memimpin  banyak  bergantung  kepada  bagaimana 
seseorang  itu  berkomunikasi.  Dalam  organisasi  berhirarki,  sistem 
komunikasi  tersusun  secara  menegak.  Begitulah  juga  dengan 
kepimpinan.  Pihak  atasan  mengeluarkan  arahan  dan  menunjukkan 
teladan,  peringkat  bawahan  akur  dan  melaporkan  hasil  tindakannya. 
Sistem  begini  sekali  pandang  kelihatan  efisien,  tetapi  sebenarnya  tidak  - 
kerana  sistem  ini  akan  meneruskan  corak  perhubungan  yang  tidak  kita 
terima. 

Komunikasi  dalam  masyarakat  pembelajaran  mempunyai  corak  yang 
berbeza  - tidak  menegak,  tetapi  mendatar.  Komunikasi  itu  selalunya  dua 
hala,  tiada  kaitan  dengan  paksaan  atau  ugutan,  dan  menolak  hirarki. 
Komunikasi  biasanya  dilaksanakan  dalam  bentuk  dialog.  Setiap  orang 
turut  terlibat  dan  setiap  orang  akan  memperoleh  pelajaran.  Pola 
kepimpinan  dalam  sistem  ini  selaras  dengan  pola  komunikasi.  Setiap 
orang  berpotensi  menjadi  pemimpin  dan  pengikut,  atau  dengan  kata-kata 
lain  setiap  orang  merupakan  pemimpin  yang  bekerjasama  dengan 
pemimpin  yang  lain  untuk  mencapai  persefahaman  tentang  isu-isu  yang 
ditangani,  pilihan  yang  ada,  dan  keputusan  yang  hendak  diambil.  Setiap 
orang  bergerak  ke  arah  tujuan  yang  sama  dan  wawasan  kehidupan  yang 
dapat  diperkongsi  oleh  semua. 

Gagasan  kepimpinan  yang  demikian  itu  mungkin  terasa  ganjil  dan  pelik 
pada  mulanya,  tetapi  sebenarnya  tidak.  Ada  kemungkinan  bahawa 
kepimpinan  yang  demikian  itu  akan  kelihatan  bersifat  utopia  kerana  kita 
sudah  biasa  dengan  bentuk  komunikasi  yang  berhirarki.  Kita  telah 
didedahkan  kepada  komunikasi  berhirarki  di  rumah,  di  sekolah,  di 
tempat  kerja  dan  di  tempat  ibadat.  Oleh  kerana  kita  telah  diasuh  dalam 
sistem  komunikasi  yang  demikian,  maka  perlulah  kita  berusaha  keras 
untuk  meninggalkan  tabiat  lama  itu.  Apabila  kita  menerima 
kemungkinan  bahawa  kita  boleh  belajar  dan  membuat  keputusan 
bersama,  maka  kita  akan  membentuk  perhubungan  yang  lebih  berkesan 
dan  produktif  dalam  usaha  kita  melahirkan  masa  hadapan  yang  lebih 
cerah. 

Kepimpinan  dalam  Masyarakat  Pembelajaran 

Kepimpinan  adalah  proses  mempengaruhi,  iaitu  proses  menuju  ke  suatu 
arah  tertentu.  Untuk  menuju  ke  suatu  arah  tertentu  maka  suatu  matlamat, 
atau  suatu  wawasan,  diperlukan.  Justeru  itu  kepimpinan  melibatkan 
usaha  membentuk  wawasan.  Wawasan  bukanlah  sekadar  menentukan 
matlamat,  tetapi  melibatkan  suatu  gambaran  yang  ideal,  yang  mantap, 
tentang  hasil  usaha  kita  apabila  dilaksanakan  dengan  sempurna.  Oleh  itu 
kepimpinan  mesti  mempunyai  tujuan  dan  memerlukan  suatu  hala  tuju, 
jika  tidak  bukanlah  kepimpinan  namanya.  Namun,  bagaimanakah 
matlamat,  hala  tuju,  perlaksanaan,  dan  kriteria  menilai  kejayaan 
kepimpinan  harus  ditaktifkan?  Perlukah  prosesnya  mengikut  model 
piramid? 

Oleh  kerana  kita  bermula  dari  persekitaran  sosial  yang  biasa  dengan 
sistem  kepimpinan  menegak,  maka  perlulah  kita  memperkatakan  tentang 
gagasan-gagasan  utama  yang  dapat  membantu  kita  membuat 
transformasi  kepada  kepimpinan  dalam  masyarakat  pembelajaran. 

Menyusun  Masyarakat  Pembelajaran 

Oleh  kerana  kepimpinan  mendatar  berasaskan  tolak-ansur,  maka  bentuk 
akhirnya  tidaklah  selesai  sehingga  nilai  dan  wawasan  bersama  itu 
dipersetujui.  Matlamat  dan  cara  senantiasa  berubah,  dan  tiada  matlamat 
yang  begitu  suci  atau  penting  sehingga  boleh  mewajarkan  sebarang  cara 
pencapaian.  Ini  tidak  bermakna  para  peserta  tidak  boleh  berpegang  teguh 
kepada  pendirian  mereka,  atau  tidak  menghargai  sesuatu  kesudahan, 
tetapi  pendekatan  kepada  isu  dibuat  dalam  kerangka  yang  sangat  berbeza 
dari  model  hirarki.  Kerangka  kepimpinan  dalam  masyarakat  boleh 
mengandungi  ciri-ciri  berikut: 

Keanjalan  Organisasi:  Organisasi  pembelajaran  anjal  sifatnya  dan 
berubah  apabila  pembelajaran  berkembang.  Kepimpinan  terjelma  dalam 
proses  interaksi  antara  organisasi  dan  pembelajaran  - organisasi  menjadi 
pembelajaran  dan  pembelajaran  menjadi  organisasi.  Pembelajaran  dalam 
latar  belakang  demikian  bukan  sekadar  merupakan  transformasi 
pemikiran  dan  perlakuan,  malah  merupakan  hubungan  yang  sering 
berubah  di  kalangan  anggota  organisasi.  Dalam  masyarakat 
pembelajaran,  organisasi  bukanlah  jumlah  jawatan  yang  dihubungkan 
oleh  rantaian  kuasa,  tetapi  interaksi  yang  hidup  dan  teratur  di  kalangan 
manusia. 

Pembahagian  Kuasa  yang  Teratur:  Untuk  mencapai  organisasi 
sebagai  pembelajaran  dan  pembelajaran  sebagai  organisasi,  kita 
memerlukan  pengagihan  kuasa  secara  teratur.  Memansuhkan  rantaian 

kuasa  tidak  bermakna  timbulnya  huru-hara.  Sebaliknya,  ini  bermakna 
bahawa  peraturan  terjelma  dari  individu-individu  berinteraksi,  yang 
mempunyai  sikap,  perasaan  dan  kemahiran  yang  cenderung  ke  arah 
berdialog  dan  menggalakkan  nilai  komuniti  bersama  di  kalangan  peserta 
yang  melibatkan  diri  secara  aktif. 

Saling  Hormat  Menghormati:  Kepimpinan  dalam  masyarakat 

pembelajaran  bergantung  kepada  kebolehan  peserta  berkomunikasi 
antara  satu  sama  lain  tanpa  mengira  pangkat  dan  darjat,  dan  berbicara 
sebagai  insan  yang  menyeluruh.  Kepimpinan  mendatar  mengutamakan 
individu  berbicara  dengan  saling  hormat  menghormati  dan  menghargai 
pandangan  orang  lain  - walaupun  pandangan  itu  berbeza  daripada 
pandangan  sendiri. 

Persetujuan  Sukarela:  Dalam  organisasi  pembelajaran,  kuasa  tidaklah 
hilang.  Kuasa  wujud  dan  berperanan  penting  dalam  mencapai  wawasan 
bersama.  Akan  tetapi,  kuasa  itu  didasarkan  pada  persetujuan  sukarela, 
bukannya  peraturan  atau  ugutan  dan  paksaan.  Kuasa  tidak  dimandatkan, 
tetapi  sebaliknya  muncul  dari  proses  dialog. 

Pemikiran  Bersistem:  Pembelajaran  organisasi  peka  akan  hubungan 
antara  bahagian-bahagian  dan  hubungan  antara  bahagian-bahagian  itu 
dan  keseluruhannya.  Maka  terbentuklah  pemikiran  bersistem.  Para 
peserta  sedar  bahawa  identiti  serta  tindakan  mereka  akan  tercapai 
sepenuhnya  apabila  mereka  melihat  diri  mereka  sebagai  sebahagian 
daripada  keseluruhan  itu.  Kesedaran  sistem  meletakkan  dialog  pada 
kedudukan  yang  strategik,  menghubungkan  matlamat  dengan  sumber 
dalam  konteks  perubahan  masa  dan  ruang. 

Masyarakat  pembelajaran  boleh  disusun  dalam  pelbagai  latar  belakang, 
termasuklah  organisasi  formal.  Kebanyakan  pemimpin  yang  berjaya 
dalam  organisasi  formal  menggunakan  kemahiran  berkomunikasi  selaras 
dengan  ciri-ciri  yang  digariskan  di  atas.  Matlamatnya  ialah  untuk 
menjajarkan  perhubungan  formal  dengan  proses  menuju  masyarakat 
pembelajaran. 

Etika  Kepimpinan  dalam  Masyarakat  Pembelajaran 

Kita  telah  menekankan  bahawa  kepimpinan  bukannya  paksaan,  kuasa 
atau  perintah.  Kepimpinan  mencerminkan  corak  perhubungan  dan 
layanan  dalam  kerangka  yang  sedia  ada.  Untuk  melaksanakan 
kepimpinan  dalam  masyarakat  pembelajaran,  kita  perlu  mewujudkan 
sebuah  kerangka  yang  sesuai.  Kerangka  tersebut  meliputi  butir-butir 
yang  diperkatakan  di  atas.  Namun  untuk  membentuk  kerangka  itu 
diandaikan  bahawa  sikap,  sifat  dan  tabiat  yang  dapat  membantu 

meneruskan  kerangka  tersebut  telah  sedia  wujud  meskipun  sikap,  sifat 
dan  tabiat  itu  perlu  dipelajari.  Ini  merupakan  sebahagian  daripada  proses 
menyusun  pembelajaran  sebagai  kepimpinan,  atau  sebaliknya, 
kepimpinan  sebagai  pembelajaran.  Proses  dan  hasilnya  dinamakan  “etika 
kepimpinan”  dalam  masyarakat  pembelajaran. 

Mari  kita  mulakan  dengan  pemerhatian  biasa.  Sesetengah  orang  percaya 
bahawa  manusia  itu  pada  dasarnya  pemalas,  dan  jika  tidak  dipaksa  atau 
dikerah  mereka  tidak  akan  bekerja  atau  mengeluarkan  hasil.  Sesetengah 
yang  lain  pula  percaya  bahawa  manusia  itu  kreatif  dan  produktif,  maka 
itu  mereka  mahu  bekerja.  Apa  yang  mereka  perlukan  ialah  persekitaran 
yang  mesra  yang  tidak  mengongkong  atau  menyekat  kreativiti  mereka. 
Ini  bukanlah  sekadar  perbezaan  stail.  Ini  merupakan  dua  cara  yang 
bertentangan  dalam  melihat  dunia.  Pandangan  pertama  menghasilkan 
struktur  perintah  dalam  susunan  hirarki.  Pandangan  kedua  lebih  sesuai 
bagi  persekitaran  yang  menggalakkan  dialog  dan  komunikasi.  Jelas 
sekali  organisasi  pembelajaran  perlu  menggalakkan  ciri  peribadi  yang 
menghasilkan  pandangan  kedua  itu  jika  kita  mahu  menyemaikan  etika 
kepimpinan  dalam  masyarakat  pembelajaran.  Bagaimana  harus  kita 
galakkan  pandangan  kedua?  Apakah  unsur  etika  kepimpinan  yang  kita 
cari? 


Sikap  Terhadap  Orang  Lain:  Sikap  kita  terhadap  orang  lain  adalah 
penting.  Kita  mesti  belajar  untuk  melihat  orang  lain  sebagai  tulen 
peribadinya,  iaitu  insan  baik  yang  berniat  melakukan  kebaikan.  Kita 
mesti  menganggap  mereka  mahu  belajar  untuk  menjadi  individu  yang 
lebih  sempurna  dan  untuk  berusaha  bukan  kerana  ganjaran  dan 
kemegahan  tetapi  untuk  menuju  sesuatu  wawasan,  dan  itulah  yang 
mendorong  mereka.  Yang  paling  penting,  mereka  mahu  diiktiraf  sebagai 
seorang  insan.  Sikap  kita  mungkin  tidak  dapat  menyerlahkan  sifat  orang 
lain,  tetapi  sikap  itu  boleh  memperlihatkan  siapakah  kita  dan  bagaimana 
sifat  yang  ingin  kita  capai.  Kita  perlu  mengatasi  diri  sendiri,  mencapai 
penguasaan  diri  sendiri,  merendah  diri,  terbuka,  boleh  diajar  dan  boleh 
dilentur. 

Iltizam  Terhadap  Nilai:  Kita  mesti  memupuk  nilai  yang  betul  dan 
mempunyai  iltizam  terhadapnya.  Nilai  yang  betul  ialah  idealisme  yang 
memungkinkan  kita  mengatasi  diri  sendiri  bagi  mencapai  keyakinan 
bahawa  kita  boleh  bekerjasama  demi  menjadikan  dunia  ini  tempat  yang 
lebih  baik  untuk  kehidupan.  Iltizam  terhadap  nilai  memberi  erti  kepada 
kerjasama  kita  yang  melampaui  aktiviti  seharian,  menghubungkan  usaha 
kepada  matlamat  yang  tinggi  dan  murni,  dan  memungkinkan  kita 
mencapai  sesuatu  yang  lebih  muluk. 

Peka  Terhadap  Keperluan  Orang  Lain:  Etika  kepimpinan  masyarakat 
pembelajaran  menuntut  kita  bukan  sekadar  berkhidmat  untuk  orang  lain 
tetapi,  yang  lebih  penting  lagi,  mempunyai  hasrat  untuk  berkhidmat  bagi 
orang  lain.  Inilah  yang  disebut  hubungan  pengikut-pemimpin.  Namun, 
sekadar  mahu  berbakti  kepada  orang  lain  tidaklah  memadai.  Kita  mesti 
belajar  bersikap  peka  terhadap  keperluan  orang  lain.  Kita  perlu 
memupuk  kemampuan  menghayati  perasaan  orang  lain,  meletakkan  diri 
kita  dalam  situasi  orang  lain,  dan  melihat  dunia  dari  kaca  mata  orang 
lain.  Kita  perlu  mengatasi  prasangka  dan  rasa  benci,  menghindar 
membuat  kesimpulan  keras,  belajar  tidak  memaksakan  ide  kita  ke  atas 
orang  lain,  menerima  kepelbagaian,  mengawal  rasa  marah,  memberikan 
pertimbangan  kepada  elemen  positif  orang  lain,  mengenal  bakat,  dan 
memberi  maaf. 

Menilai  Pencapaian  Sebagai  Kemajuan  Potensi  Insan:  Etika 
kepimpinan  dalam  masyarakat  pembelajaran  mengutamakan  pencapaian. 
Namun,  pencapaian  diiktiraf  apabila  dilaksanakan  dalam  kerangka  yang 
sesuai  dengan  pengukuhan  kepimpinan  sebagai  pembelajaran. 
Pencapaian  dan  produktiviti  diukur  dari  segi  nilai  tambah  bagi 
memajukan  potensi  insan.  Tekanan  diberikan  kepada  sifat  amanah,  dan 
mengandaikan  bahawa  usaha  menjana  ketulenan,  keikhlasan  dan 
kesungguhan  di  kalangan  para  peserta  merupakan  cara  terbaik  untuk 
meningkatkan  produktiviti. 

Kesabaran  dan  Ketabahan:  Etika  kepimpinan  dalam  masyarakat 
pembelajaran  menuntut  ketabahan.  Seseorang  tidak  dapat  mempelajari, 
mengajar  atau  berlatih  tanpa  ketabahan.  Untuk  mencapai  sikap 
kepimpinan  yang  betul  dalam  masyarakat  pembelajaran,  kita  mesti 
belajar  menghadapi  kesukaran  dan  bangun  dari  keadaan  yang  sukar  itu. 
Keberanian,  kesabaran,  dedikasi  dan  kecekalan  merupakan  beberapa  ciri 
kejayaan  yang  perlu  ada  pada  pemimpin  yang  berjaya. 

Kerja  Berkumpulan:  Etika  kepimpinan  dalam  masyarakat 

pembelajaran  menuntut  kita  berusaha,  berkomunikasi,  dan  berkembang 
sebagai  sebuah  pasukan.  Kerja  berpasukan  merupakan  ciri  asas 
organisasi  pembelajaran.  Kerja  berpasukan  melibatkan  rasa  hormat 
terjadap  orang  lain,  menghargai  kepelbagaian,  dan  bersikap  murah  hati 
pada  tahap  individu,  berkemampuan  menyelesaikan  konflik,  menyatukan 
mereka  dalam  usaha  membuat  keputusan  dan  melaksanakan  keputusan, 
dan  membina  pasukan  pada  peringkat  organisasi.  Lebih  daripada  itu, 
dalam  kerja  berkumpulan  kita  belajar  tentang  ciri-ciri  utama  kepimpinan 
dalam  masyarakat  pembelajaran. 


7 Lihat  Larry  C.  Spears,  ed.,  Insights  on  Leadership:  Service,  Stewardship,  Spirit,  and 
servant  Leadership...,  New  York,  John  Wily,  1998. 

Belajar  Secara  Berkumpulan:  Fungsi  pendidikan  bagi  masyarakat 
pembelajaran  ialah  membantu  para  peserta  membina  model  minda  yang 
membolehkan  mereka  membina  nilai  bersama  melalui  belajar  secara 
berkumpulan.  Model  minda  ialah  “imej,  andaian  dan  gambaran  yang  ada 
dalam  minda  kita  tentang-diri  kita,  tentang  orang  lain,  tentang  institusi 
dan  setiap  aspek  dunia.  Semua  ini  bertindak  bagaikan  prisma  yang 
mempengaruhi  citra  dunia  dalam  penglihatan  kita.  Citra  inilah  menjadi 
asas  pandangan  budaya  kita  yang  menghubungkan  fakta,  nilai  dan 
perasaan  mesra  dalam  diri  kita.  Kerana  kita  merupakan  hasil  dari  budaya 
berhirarki  sejak  dulu,  maka  kebanyakan  kita  mempunyai  model  minda 
yang  tidak  mesra  dengan  andaian  organisasi  pembelajaran  ini.  Oleh  itu 
kita  harus  membina  dan  mengubah  model  tersebut  di  mana  perlu. 
Sesungguhnya  sukar  untuk  mengubah  model  minda  yang  sudah  berakar 
umbi  dalam  jiwa  kita  dan  jarang  sekali  di fi kirkan  dan  dianalisis  secara 
sedar. 

Kerja  berkumpulan  yang  baik  sepatutnya  dapat  membantu  kita 
menghapuskan  model  minda  ini  dari  lapisan  tidak  sedar  kita  dan 
memindahkannya  ke  ruang  sedar  kita  supaya  kita  dapat  menganalisisnya, 
dan  jika  perlu,  mengubah  atau  menyesuaikannya.  Belajar  secara 
berkumpulan  melibatkan  jenis  dialog  yang  melahirkan  sinergi  - yaitu 
koordinasi,  kesepaduan  dan  semangat  kerjasama  yang  menjadikan  suatu 
keseluruhan  itu  lebih  penting  daripada  himpunan  bahagian-bahagiannya. 
Sudah  pasti  sinergi  tidak  bererti  bahawa  setiap  orang  bersetuju  dalam 
semua  perkara.  Gagasan  itu  sekadar  bererti  bahawa  oleh  kerana  para 
peserta  telah  belajar  menghargai  dan  menghormati  antara  satu  sama  lain, 
maka  tentulah  mereka  akan  memberi  sumbangan  kepada  proses  yang 
mendatangkan  hasil  yang  akan  dianggap  oleh  setiap  orang  sebagai  hasil 
sumbangannya  sendiri. 

Kerangka  Kepimpinan  Dalam  Masyarakat  Pembelajaran 

Apa  yang  telah  dibincangkan  setakat  ini  boleh  dirumuskan  sebagai 
kerangka  untuk  membina  kepimpinan  dalam  masyarakat  pembelajaran. 
Kepimpinan  sebagai  pembelajaran  bererti: 

Rangkuman  Gender:  Secara  idealnya,  wanita  dan  lelaki  adalah  rakan 
kongsi  dalam  mentakrif,  mencapai  dan  bersama-sama  menuju  matlamat 
yang  memberi  manfaat  kepada  semua.  Tujuan  buku  panduan  ini  ialah 


8 Peter  M.  Senge,  Art  Kleiner,  Charlotte  Roberts,  Richard  B.  Ross,  dan  Bryan  J.  Smith, 
The  Fifth  Discipline  Fieldbook  Strategies  and  Tools  for  Building  a Learning 
Organisation,  New  York:  Currency  Doubleday,  1994.  ms.  235.  Untuk  perbincangan 
selanjutnya,  lihat  Warren  Bennis  dan  Joan  Goldsmith,  Synchronicity:  The  Inner  Path  of 
Leadership  oleh  Joseph  Jaworski,  San  Francisco:  Barret-Kochler,  1998,  dan  Learning 
to  Lead:  A Workbook  on  Becoming  a Leader,  Cambridge:  Perseus.  1997. 

untuk  menunjukkan  bahawa  perkongsian  boleh  dan  mesti  dihasilkan  jika 
kita  mahu  membina  kerangka  sosial,  ekonomi  dan  politik  yang 
membantu  kita  mencapai  kehidupan  yang  dinamik,  baik  dan  bermakna. 
Ditunjukkan  juga  bagaimana  setiap  orang  boleh  menjadi  pemimpin  jika 
konsep  kepimpinan  diungkapkan  secara  membina.  Walaupun  buku 
panduan  ini  ditujukan  kepada  wanita,  namun  lelaki  juga  boleh 
memanfaatkannya.  Malah  tujuannya  akan  lebih  berhasil  sekiranya  lelaki 
juga  turut  terlibat  dalam  pengisian  dan  pembentukannya. 

Berkomunikasi:  Setiap  individu  bercakap  sesama  sendiri  tentang 
perkara  yang  mereka  anggap  penting.  Komunikasi  yang  demikian  itu 
amat  bermakna.  Setiap  orang  ada  sumbangannya  dan  setiap  sumbangan 
merupakan  suatu  unsur  kepimpinan.  Tujuan  buku  panduan  ini  ialah 
untuk  menunjukkan  bahawa  terdapat  kemungkinan  mengubah  kelompok 
yang  tidak  teratur  menjadi  masyarakat  berkomunikasi  yang  bermakna, 
dan  proses  itu  mentakrif  dan  menentukan  ruang  kepimpinan. 

Bermatlamat:  Fungsi  utama  masyarakat  berkomunikasi  ialah  mentakrif 
dan  menghuraikan  matlamat.  Mentakrif  dan  menghuraikan  matlamat 
melibatkan  proses  pembelajaran,  dan  pada  waktu  yang  sama  melibatkan 
penggunaan  kuasa.  Bentuk  proses  pentakrifan  matlamat  ini  akan 
memberitahu  kita  tentang  ciri-ciri  politik  masyarakat  berkomunikasi  itu, 
sama  ada  bersifat  demokratik  atau  autokratik,  berasaskan  kesaksamaan 
atau  bersifat  elitis.  Tujuan  buku  panduan  ini  ialah  untuk  membezakan 
dua  proses  mentakrifkan  matlamat  itu. 

Demokratik  dan  Saksama:  Dalam  masyarakat  berkomunikasi  yang 
melibatkan  semua  pihak,  para  anggotanya  menghormati  dan  menghargai 
satu  sama  lain  sebagai  manusia.  Proses  hormat  menghormati  terserlah 
ketika  mereka  mentakrif  tujuan,  sifat  dan  mutu  kepimpinan.  Tujuan  buku 
panduan  ini  ialah  untuk  membantu  kita  bergerak  ke  arah  mentakrif 
tujuan  kita  secara  demokratik  dan  saksama,  walaupun  budaya  kita  lebih 
cenderung  ke  arah  sistem  elit  dan  autokrasi. 

Peka  Terhadap  Cara:  “Matlamat  tidak  menghalalkan  cara”  merupakan 
prinsip  perlakuan  etika  yang  terkenal  di  seluruh  dunia.  Prinsip  ini 
bermakna  orang-orang  yang  beretika  tidak  menggunakan  cara  yang  tidak 
bermoral  untuk  mencapai  matlamat,  betapapun  penting  dan 
mendesaknya  matlamat  itu.  Sebaliknya,  terdapat  kaitan  antara  matlamat 
dan  cara;  matlamat  yang  realistik  tidak  akan  dapat  dipilih  tanpa  membuat 
penilaian  penuh  lagi  ikhlas  tentang  sumber  manusia  yang  ada  atau 
berpotensi  ada  bagi  mencapai  matlamat  tersebut.  Penilaian  tidak  lengkap 
dan  tidak  ikhlas  tentang  sumber  yang  ada  pada  kita  boleh  menyebabkan 
kita  mencari  matlamat  yang  tidak  realistik. 

Hasil  Terbaik  dari  “Masyarakat  Pembelajaran”:  Kita  tidak 

bercadang  untuk  mentakrif  dengan  tepat  apakah  “masyarakat 
pembelajaran”.  Kita  mungkin  menyatakan  secara  umum  bahawa 
masyarakat  pembelajaran  ialah  satu  kerangka  untuk  memajukan 
“kepimpinan  sebagai  pembelajaran”,  dan  mempunyai  ciri-ciri  minimum 
seperti  yang  digariskan  di  atas.  Bagaimana  ciri-ciri  ini  dicorakkan 
bergantung  pada  budaya  masyarakat  tempat  kepimpinan  itu  dihasratkan. 

Fungsi  utama  buku  panduan  ini  ialah  untuk  mengundang  kita  merenung 
dengan  mendalam  dan  secara  kreatif  tentang  kepimpinan  sebagai 
pembelajaran,  dan  beberapa  kemungkinan  bagaimana  konsep  ini  boleh 
memanfaatkan  wanita.  Konsep  kepimpinan  dalam  hubungannya  dengan 
pembelajaran  diserapkan  dalam  setiap  sesi  dalam  buku  panduan  ini. 

Komunikasi  Dalam  Per  sekitaran  Bengkel 
GARIS  PANDUAN  BAGI  PEMUDAH  CARA 


Garis  panduan  ini  bertujuan  membantu  pemudah  cara  bengkel 
memahami  objektif  pembelajaran  sesi-sesi  bengkel  dan  mencapai 
objektif  anda  sendiri  untuk  melicinkan  perbincangan  dan  latihan. 
Sebagai  pemudah  cara,  anda  ditugaskan  memandu  dan  mengawas  proses 
pembelajaran  dalam  setiap  sesi.  Tidak  seperti  guru  atau  jurulatih 
tradisional,  anda  tidak  bertanggungjawab  membawa  para  peserta  kepada 
sesuatu  kesimpulan  atau  kefahaman  tertentu.  Sebaliknya,  anda 
bertanggungjawab  memberikan  ruang  kepada  para  peserta  bengkel, 
termasuklah  anda  sendiri,  untuk  saling  berkongsi  ide  dan  pengalaman, 
membenarkan  perbezaan  dan  perselisihan  pendapat  dalam  suasana  aman 
dan  selamat,  dan  sama-sama  membina  konsensus.  Anda  menyediakan 
ruang  itu  melalui  perancangan  yang  teliti  tentang  bilik  dan  bahan  latihan, 
serta  menggunakan  taktik  pemudahan  cara  yang  menggalakkan  sikap 
saling  hormat  menghormati,  perbincangan  yang  bernas,  dan  mewujudkan 
suasana  bekerjasama. 

Objektif  Pem  belajaran 

Kepimpinan  yang  melibatkan  semua  pihak  dan  tidak  berhirarki  sifatnya 
bergantung  pada  kebolehan  anda  menggunakan  strategi  kepimpinan 
tertentu,  terutamanya  berkomunikasi,  mendengar,  membina  konsensus, 
membentuk  nilai  bersama  dan  membangunkan  perkongsian 
pembelajaran.  Strategi-strategi  inilah  yang  akan  diterapkan  dalam  sesi- 
sesi  bengkel.  Pada  saat-saat  tertentu  sewaktu  menjalankan  bengkel  anda 
mungkin  ingin  membincangkan  makna  dan  peri  pentingnya  konsep- 
konsep  ini  secara  lebih  terperinci. 

Komunikasi:  Semua  bentuk  kepimpinan  bermula  dengan  komunikasi 
yang  berkesan.  Pemimpin  mestilah  mahir  menyampaikan  gagasan  dan 
matlamat  mereka  kepada  orang  lain.  Pemimpin  yang  baik  mestilah 
mantap  daya  pemerhatiannya,  tajam  pendengarannya,  petah  berbicara 
dan  pandai  berkomunikasi.  Oleh  itu,  semua  sesi  bengkel  memberikan 
tumpuan  kepada  peningkatan  kemahiran  berkomunikasi.  Sesi-sesi  awal 
memberikan  tumpuan  kepada  kemahiran  komunikasi  kendiri  dan 
peribadi,  dan  sesi-sesi  berikutnya  pula  menekankan  komunikasi  dalam 
pasukan  dan  komunikasi  antara  institusi. 

Mendengar:  Para  pemimpin  akan  menjadi  lebih  mantap  dengan 
mendengar  sudut  pandangan  dan  objektif  orang  lain.  Mendengar  tidak 
terbatas  semata-mata  kepada  mendengar  apa  yang  dikatakan  oleh 

seorang  pengawas,  kawan  atau  pesaing,  tetapi  termasuklah  juga  menilai 
dan  menghargai  pendapat  dan  pandangan  mereka.  Seorang  pendengar 
yang  berkesan,  seperti  seorang  pemimpin  yang  berkesan,  merupakan 
seseorang  yang  belajar  daripada  apa  yang  didengarnya. 

Membina  Konsensus:  Membina  konsensus  merupakan  proses  membuat 
keputusan  dalam  kepimpinan  yang  berjaya.  Melalui  pertukaran 
pandangan,  individu-individu  dalam  kumpulan,  pasukan  atau  organisasi 
yang  lebih  besar  dapat  memahami  perkara-perkara  yang  telah  mereka 
persetujui.  Keputusan  digubal  melalui  persefahaman  bersama  tentang 
pelbagai  jalur  pemikiran  dan  kemungkinan.  Jika  perselisihan  pendapat 
tidak  dapat  diselesaikan,  maka  kumpulan  tidak  akan  mengambil 
tindakan.  Meskipun  pembinaan  konsensus  seringkali  mengecewakan  dan 
memerlukan  waktu  yang  lama,  namun  usaha  tersebut  melahirkan  kata 
sepakat  yang  boleh  diterima  dan  dilaksanakan  oleh  semua  pihak. 

Membentuk  Nilai  Bersama:  Kumpulan-kumpulan  kecil  dan  organisasi- 
organisasi  besar  akan  memperoleh  manfaat  dari  usaha  membentuk  nilai 
bersama.  Dengan  cara  berdialog,  membina  konsensus  dan  berkongsi 
pengalaman,  akan  berkembanglah  satu  gugusan  nilai-nilai  dan  prinsip- 
prinsip  teras  yang  telah  sama-sama  turut  dirumus  oleh  setiap  orang  dan 
setiap  orang  merasa  mempunyai  hak  terhadapnya.  Nilai  bersama 
merupakan  pendekatan  saling  menyesuaikan  dan  bersifat  anjal  dalam 
usaha  membentuk  matlamat  yang  dipengaruhi  oleh  komposisi  kelompok 
dan  oleh  peredaran  waktu.  Apabila  sesuatu  kumpulan  merumus  suatu 
pengertian  bersama,  maka  setiap  orang  anggota  kumpulan  itu  akan 
bergerak  dalam  satu  kerangka  yang  dimilikinya  bersama  dan  dia  turut 
mempunyai  tanggungjawab  bersama. 

Membangun  Perkongsian  Pembelajaran:  Hasil  sesuatu  perkongsian 
itu  menggambarkan  pemikiran  dan  kegiatan  para  pesertanya.  Sesebuah 
institusi  dengan  para  anggotanya  melaksanakan  arahan-arahan  dengan 
efisien  lagi  berkesan  bukanlah  suatu  institusi  yang  berasaskan 
perkongsian  pembelajaran  jika  para  pesertanya  tidak  mempersoalkan 
apakah  aktiviti  mereka  itu  relevan,  menilai  sejauh  mana  aktiviti  itu  boleh 
diperbaiki,  atau  berkongsi  segala  sesuatu  yang  telah  mereka  pelajari. 
Usaha  membina  perkongsian  pembelajaran  merupakan  suatu  pendekatan 
merenung  ke  dalam  diri  dan  pembelajaran  secara  kolektif  dalam  usaha 
pembinaan  institusi.  Usaha  ini  melibatkan  kesedaran  kendiri  dan 
perenungan  kendiri  beserta  dengan  kesedaran  kelompok  dan  perenungan 
kelompok  di  kalangan  para  individu  yang  melaksanakan  tujuan  dan 
kegiatan  perkongsian  tersebut.  Oleh  yang  demikian,  suatu  perkongsian 
pembelajaran  merupakan  interaksi  di  kalangan  para  peserta  yang 
melahirkan  perenungan,  penilaian  dan  pengetahuan  yang  akan 
memantapkan  serta  mempercepat  tercapainya  matlamat  perkongsian 

tersebut.  Perkongsian  pembelajaran  melahirkan  persekitaran  kerja  yang 
dinamik,  yang  mendorongkan  penyertaan  dan  amat  produktif  sifatnya, 
serta  memungkinkan  setiap  orang  menimba  ilmu  sambil 
memperlingkatkan  kemampuan  diri  sendiri  dan  kemampuan  rakan-rakan 
mereka. 

Peranan  Pemudah  Cara 

Pemudah  cara  yang  berkesan  mendengar  dan  belajar  bersama-sama  para 
peserta  bengkel.  Peranan  anda  ialah  mengatur  pertemuan  dan  memandu 
para  peserta  dalam  latihan-latihan  bengkel.  Anda  tidak  merupakan  pakar 
tentang  kepimpinan  atau  tahu  tentang  serba  sesuatu.  Perbincangan  yang 
berjaya  akan  menghasilkan  sumbangan  dari  semua  para  peserta 
kumpulan. 

Memandu  Arah  Perbincangan:  Ada  kalanya  anda  mungkin  ingin 
memandu  perbincangan  kumpulan  ke  arah  yang  baru  melalui  soal  jawab 
yang  mendalam.  Tugas  anda  bukanlah  untuk  menentukan  hasil 
perbincangan  tetapi  sekadar  memimpin  arah  tujuannya,  sambil 
senantiasa  mengingati  bahawa  tidaklah  ada  suatu  pendapat  yang  lebih 
benar  atau  lebih  sahih.  Dengan  cara  yang  demikian  anda  akan  dapat 
memastikan  bahawa  setiap  orang  memberikan  sumbangan  terhadap 
perkongsian  pembelajaran  dan  ilmu.  Seorang  pemudah  cara  yang  baik 
akan  menimbulkan  suasana  saling  percaya  mempercayai  serta  tidak  berat 
sebelah  dan  memungkinkan  setiap  orang  berasa  selamat  untuk 
menyatakan  pandangan  secara  jujur  tanpa  menghadapi  kemungkinan 
diadili  atau  diserang.  Suasana  tersebut  juga  memungkinkan  para  peserta 
berasa  selesa  menyatakan  bantahannya  terhadap  peserta  lain  secara 
mendalam  tetapi  penuh  hormat.  Janganlah  risau  jika  terdapat  keadaan 
senyap  yang  lama  selepas  sesuatu  pendapat  dikemukakan.  Tempoh  masa 
yang  demikian  itu  merupakan  kesempatan  para  peserta  berhenti  sejenak 
untuk  merenung  dan  mengumpul  rasa  keyakinan  diri  untuk  menyatakan 
pandangan  mereka. 

Merangsang  Perbincangan:  Sepanjang  sesi-sesi  yang  dipaparkan 
dalam  buku  panduan  ini,  pelbagai  soalan  telah  diajukan  bagi 
memberangsang  perbincangan  dan  perbahasan.  Soalan-soalan  itu 
hanyalah  sekadar  garis  panduan  untuk  memimpin  kumpulan  menjelajah 
pelbagai  tema  kepimpinan.  Selagi  kumpulan  berada  dalam  lingkungan 
perbincangan  yang  relevan  dan  bermakna,  anda  haruslah  membiarkan 
mereka  menyimpang  dari  persoalan  yang  telah  dikemukakan.  Selain  itu, 


9 Untuk  perbincangan  yang  lebih  terperinci,  lihat  Peter  M.  Senge,  Art  Kleiner,  Charlotte 
Roberts,  Richard  B.  Ross,  dan  Bryan  J.  Smith,  The  Fifth  Discipiline  Fieldbook: 
Strateeies  and  Tools  for  Buildine  a Learnine  Orsanization,  New  York:  Currrency 
Doubleday,  1994. 

anda  mungkin  pula  ingin  menggunakan  kaedah  latihan  atau  taktik  yang 
lain  atau  yang  berbeza  daripada  apa  yang  terdapat  dalam  buku  panduan 
ini  (untuk  saranan  selanjutnya,  lihat  Lampiran  B).  Jika  anda  mengenal 
pasti  peserta-peserta  tertentu  yang  malu  atau  kurang  yakin  untuk 
bercakap,  maka  bolehlah  anda  mengajukan  pendapat  anda  dan  meminta 
salah  seorang  daripada  mereka  mengulas  pendapat  anda  itu.  Selagi  anda 
peka  terhadap  keperluan  individu  dan  kumpulan,  berhati-hati  dan 
memberi  dorongan,  dan  turut  serta  dalam  tanggungjawab  pembelajaran, 
maka  anda  telah  menjalankan  peranan  pemudah  cara  dengan  berkesan. 

Mengikut  Agenda:  Ada  kalanya  seorang  pemudah  cara  terpaksa 
memandu  perbincangan  dengan  menjadi  seorang  penjaga  masa  yang 
berkesan  serta  senantiasa  mengingatkan  para  peserta  akan  agenda  sesi. 
Meskipun  bilangan  anggota  dalam  kumpulan  bengkel  mungkin  berbeza- 
beza,  namun  amat  baik  untuk  selalu  mengingatkan  para  peserta  supaya 
mengutarakan  pendapat  mereka  dengan  ringkas,  tidak  membiarkan 
seseorang  atau  segelintir  peserta  memonopoli  perbincangan.  Ini  lebih- 
lebih  lagi  diperlukan  dalam  latihan-latihan  yang  melibatkan  penyertaan 
dan  penceritaan  oleh  setiap  peserta.  Cara  yang  baik  untuk  mengingatkan 
para  peserta  supaya  mereka  tidak  menyimpang  dari  tajuk  ialah  dengan 
mengemukakan  pendapat  dan  arahan  anda  kepada  kumpulan  dan 
bukannya  kepada  mana-mana  individu.  Ada  juga  baiknya  jika  para 
peserta  digalakkan  supaya  mendengar  pendapat  rakan-rakan  sekumpulan 
mereka  dan  membina  perbincangan  dari  pendapat-pendapat  yang  telah 
dike mukakan  sebelum  itu. 

Berkongsi  Tanggungjawab:  Walaupun  anda  bertanggungjawab  untuk 
memandu  setiap  sesi  bengkel  hingga  ke  akhirnya,  namum  anda  tidaklah 
semestinya  mengarahkan  semua  aktiviti  atau  memudah  cara  semua 
perbincangan.  Berkongsi  tanggungjawab  boleh  dan  sepatutnya 
merupakan  sebahagian  daripada  usaha  melaksanakan  kegiatan  sesi 
bengkel.  Suatu  langkah  mudah  ialah  menggalakkan  peserta  secara 
sukarela  membuat  catatan  untuk  seluruh  kumpulan,  membaca  arahan 
atau  naratif  dari  buku  panduan,  dan/atau  menjadi  pemudah  cara 
perbincangan.  Dengan  meyakinkan  para  peserta  bahawa  mereka  tidak 
perlu  risau  tentang  ejaan  sewaktu  membuat  nota,  atau  tentang  sebutan 
sewaktu  membaca,  maka  para  peserta  akan  berasa  selesa  dan  yang  lain- 
lainnya  pula  akan  merasa  terdorong  untuk  memberikan  sumbangan. 

Masuk  Campur:  Terpulanglah  pada  diri  anda  sendiri  apakah  anda  mahu 
turut  serta  dalam  perbincangan.  Namun  demikian,  senantiasalah  beringat 
bahawa  oleh  kerana  anda  menyelaras  setiap  sesi  dan  “mempunyai 
kuasa,”  para  peserta  mungkin  akan  memberikan  pertimbangan  yang 
lebih  terhadap  semua  pandangan  dan  saranan  anda.  Oleh  yang  demikian, 
amatlah  penting  anda  menghadkan  campur  tangan  anda  dan,  apabila 

anda  mengajukan  sebarang  pendapat,  menyatakan  bahawa  pandangan  itu 
hanyalah- pandangan  anda  dan  bukannya  satu-satunya  pandangan  yang 
mutlak. 


Berseronoklah:  Senantiasalah  ingat  bahawa  anda  juga  menyertai 
bengkel  itu  untuk  menimba  pengetahuan,  dan  untuk  bergembira. 
Berseronoklah! 

Peranan  Peserta 

Para  peserta  menyertai  bengkel  dengan  tujuan  yang  berbeza-beza, 
dengan  pelbagai  jangkaan  dan  harapan  tentang  apa  yang  akan  terjadi. 
Tanpa  mengira  tahap  pengalaman  dan  status  profesional  mereka,  peranan 
para  peserta  ialah  untuk  menjadi  pelajar  dan  guru  sekali  gus,  yakni  untuk 
belajar  dan  untuk  berkongsi  ilmu  pengetahuan.  Sesi-sesi  bengkel  dinilai 
amat  berjaya  jika  sekiranya  para  peserta  mendengar  dengan  teliti, 
mengemukakan  soalan-soalan,  dan  mencabar  andaian-andaian.  Para 
peserta  bertanggungjawab  menyumbangkan  buah  fikiran  kepada 
perbincangan,  bekerjasama  dengan  regu  atau  dalam  kumpulan,  dan 
menilai  proses  dan  kemajuan  sesi-sesi.  Setiap  orang  yang  menjadi 
peserta  bengkel  akan  memperoleh  manfaat  daripada  suasana  sopan  dan 
ikhlas  sewaktu  bengkel  dijalankan. 

Persediaan  Untuk  Pertemuan 

Amatlah  penting  bagi  anda  membuat  persediaan  diri  sebelum  memasuki 
sesi  pertemuan.  Tinjau  bahan-bahan  yang  akan  digunakan  dalam  sesi  itu 
terlebih  dahulu  dan  pastikan  bahawa  anda  benar-benar  memahami  akan 
objektif  buku  panduan  dan  objektif  diri  anda  sendiri  bagi  setiap  bengkel 
dan  bagi  setiap  sesi.  Tentukan  bahan-bahan  yang  akan  anda  perlukan, 
rancang  dan  sediakan  bahan  bekalan  dengan  secukupnya.  Sesi-sesi  boleh 
dijalankan  di  pejabat,  di  bilik  kemudahan  awam,  di  rumah  persendirian, 
atau  di  mana-mana  sahaja,  asalkan  suasananya  tenteram  dan  terasing  dan 
para  pesertanya  merasa  selesa. 

Anda  boleh  mengarahkan  para  peserta  membawa  pena  dan  kertas  sendiri, 
atau  anda  membekalkan  bahan-bahan  tersebut.  Bergantung  kepada  bilik 
dan  bekalan  yang  sedia  ada,  anda  mungkin  ingin  membawa  sendiri  kapur 
tulis  untuk  papan  hitam  atau  pena  ‘marker’  untuk  kertas  carta  lipatan. 
Jika  tidak,  anda  boleh  membawa  kepingan-kepingan  kertas  besar,  pita 
pelekat  atau  paku  payung  untuk  menampalkannya  pada  dinding.  Papan 
hitam,  kertas  carta  atau  kertas  lebar  itu  berguna  untuk  mencatat  nota  di 


10  Untuk  suatu  senarai  yang  lengkap  tentang  apakah  pemudah  cara  dan  apakah  bukan 
pemudah  cara,  lihat  “Part  1 : Facilitating  Learning,”  dalam  In  Our  Own  Words,  oleh 
Nancy  Flowers,  Bethesda:  Sisterhood  Is  Global,  1999. 

hadapan  para  peserta  supaya  gagasan  dan  konsep  mereka  dapat  dirujuk 
dengan  serta  merta  sepanjang  waktu  sesi  dijalankan.  Mencatat 
kesimpulan  perbincangan  di  atas  kertas  amatlah  berguna  kerana  anda 
dapat  menyimpan  nota  itu  untuk  rujukan  pada  masa  hadapan,  dijadikan 
bahan  rujukan  tentang  pemikiran  kumpulan  pada  sesi-sesi  yang 
berikutnya. 

Ada  beberapa  latihan  di  dalam  buku  panduan  ini  yang  memerlukan 
kumpulan  dipecahkan  kepada  beberapa  pasukan  untuk  menjalankan 
aktiviti-aktiviti  tertentu.  Jika  para  peserta  tidak  mempunyai  naskhah 
buku  panduan  ini,  maka  mereka  digalakkan  membuat  satu  salinan  foto 
bagi  setiap  pasukan.  Atau,  anda  boleh  menuliskan  arahan  tersebut 
dengan  jelas  di  atas  kertas  dan  menampalkannya  di  dinding  supaya 
dapat  dilihat  oleh  semua  peserta. 

Kebanyakan  sesi  sepatutnya  berlangsung  selama  dua  setengah  atau  tiga 
jam.  Anda  mungkin  hendak  menyediakan  minuman  atau  makanan  ringan 
supaya  para  peserta  akan  merasa  lebih  selesa.  Satu  kemungkinan  lagi 
ialah  meminta  para  peserta  membawa  makanan  ringan  mereka  sendiri. 
Terpulanglah  pada  anda  dan  apa  yang  anda  anggap  akan  mendatangkan 
kesan  yang  sebaik-baiknya.  Jika  anda  tidak  pasti  apakah  yang 
dikehendaki  dan  diharapkan  oleh  para  peserta,  tanyakanlah  pada  mereka 
pada  sesi  yang  pertama.  Yang  paling  utama,  rancanglah  lebih  dahulu 
supaya  anda  tahu  sejak  dari  mula  apakah  yang  diperlukan  dan  bagaimana 
sesi  akan  dilaksanakan. 


Bekalan  Yang  Mungkin  Anda  Perlukan 

Pena  dan/atau  pencil 

Kapur  tulis 

Kertas 

Salinan  arahan 

Kertas  lebar  untuk  mencatat 
Perkara-perkara  Utama 

Jam  dinding 

Pita  pelekat  atau  paku 
payung 

Minuman  dan  makanan 
ringan 

Kertas  kajang 

Cawan  dan  piring 

Marker  berwarna 

Sesi  Bengkel  Pertama 

Ketibaan  Anda:  Datang  awal  bagi  sesi  pertama  supaya  anda  mempunyai 
cukup  masa  untuk  memastikan  bahawa  bilik  telah  diatur  seperti 
keperluan  anda.  Pastikan  bahawa  bilik  itu  cukup  terang  cahayanya, 
suhunya  cukup  selesa  dan  udaranya  nyaman.  Meskipun  bukan  suatu 
ketentuan,  pada  lazimnya  duduk  dalam  bentuk  bulatan  merupakan 
susunan  yang  sesuai  bagi  sesi  perbincangan  bengkel.  Susunan  berbentuk 
bulatan  membolehkan  setiap  ahli  kumpulan  melihat  semua  anggota 
kumpulan  dan  memberikan  mereka  kesempatan  untuk  dilihat  dan 
didengar. 

Apabila  Peserta  Sampai:  Apabila  para  peserta  tiba,  pastikan  mereka 
berasa  selesa  dengan  sambutan  yang  mesra.  Perkara  ini  amatlah  penting 
jika  sekiranya  para  peserta  belum  mengenali  antara  satu  sama  lain.  Jika 
mereka  belum  mengenali  anda,  pastikan  anda  memperkenalkan  diri  anda 
terlebih  dahulu  dan  nyatakan  bahawa  anda  adalah  pemudah  cara  bengkel. 
Jika  ada  makanan  ringan,  persilakan  mereka  mengambil  makanan 
tersebut  dan  mengambil  tempat  duduk  dan  memperkenalkan  diri  masing- 
masing. 

Pengenalan:  Apabila  semua  peserta  telah  hadir,  ada  baiknya  diminta 
setiap  peserta  dalam  kumpulan  memperkenalkan  diri  mereka  satu  persatu 
secara  formal.  Jika  para  peserta  telah  saling  mengenali  antara  satu  sama 
lain,  anda  boleh  meminta  mereka  menyatakan  dengan  ringkas  sebab 
mereka  menghadiri  sesi  atau  harapan  mereka  terhadap  bengkel.  Anda 
juga  harus  melibatkan  diri  dalam  latihan  permulaan  ini.  Tujuannya  ialah 
supaya  para  peserta  berasa  selesa  antara  satu  sama  lain  dan  tidak  berasa 
berat  untuk  berkata-kata. 

Penjelasan:  Mulakan  sesi  pertama  dengan  memberi  taklimat  tentang  apa 
yang  akan  diperbincangkan  dan  dipelajari  sepanjang  bengkel,  dan  asas 
kerangka  setiap  sesi  (lihat  di  bawah).  Anda  mungkin  mendapat  manfaat 
dengan  menjelaskan  objektif-objektif  pembelajaran  yang  telah 
diperkatakan  terlebih  dulu:  komunikasi,  mendengar,  membina  konsensus, 
membentuk  nilai  bersama  dan  mencipta  perkongsian  pembelajaran. 
Sebaliknya,  anda  juga  boleh  bertanya  pada  para  peserta  makna  konsep- 
konsep  tersebut  pada  diri  mereka  sendiri.  Sebagai  tambahan,  anda 
mungkin  memilih  untuk: 

• Menyatakan  bahawa  setiap  sesi  bengkel  berjalan  dalam  tempoh  masa 
yang  ditetapkan,  yakni  kira-kira  dua  setengah  jam  atau  tiga  jam 

• Terangkan  format  sesi,  termasuklah  waktu  rehatnya 

• Jelaskan  bahawa  khidmat  sukarela  akan  senantiasa  dipinta  bagi 
tugas-tugas  seperti  mengambil  nota,  menjadi  penjaga  masa, 
membaca  dari  buku  panduan,  memudah  cara,  dan  melakukan 
aktiviti-aktiviti  lainnya. 

Struktur  Sesi:  Sesi-sesi  dalam  buku  panduan  ini  dipecahkan  kepada  tiga 
bahagian:  Memajukan  Diri  untuk  Memimpin  (Bahagian  I); 

Berkomunikasi  Dengan  Orang  Lain  (Bahagian  H);  dan  Mencipta 
Perkongsian  Pembelajaran  (Bahagian  III).  Sesi-sesi  kepimpinan  bermula 
dengan  pembentukan  diri,  kemudian  berkisar  pada  pembangunan 
pasukan  atau  kumpulan,  dan  akhirnya  pembangunan  kepimpinan  yang 
baik  pada  tahap  institusi.  Pada  permulaan  setiap  sesi  diberikan 
pengenalan  dan  penerangan  ringkas  tentang  objektif-objektif.  Mungkin 
ada  manfaatnya  jika  sesi  pertama  dapat  dimulakan  dengan  membaca  atau 
merumuskan  pengenalan  Bahagian  I.  Setelah  itu,  pastikan  bahawa  anda 
bertanyakan  apakah  para  peserta  mempunyai  sebarang  soalan. 

Kerangka  Setiap  Sesi 

Setiap  sesi  mempunyai  asas  kerangka  yang  sama.  Namun  tidak  semua 
sesi  mempunyai  jenis  aktiviti  yang  sama.  Bergantung  pada  tujuannya, 
sesuatu  sesi  mungkin  mempunyai  komponen  berikut: 

Petikan  Pengenalan:  Pada  hadapan  muka  surat  setiap  sesi  ada  petikan 
dari  bab  yang  bertajuk  “Asas  Kepimpinan”  dalam  buku  ini.  Petikan  itu 
memberi  penghayatan  tentang  tema  sesi  tersebut,  dan  boleh  digunakan 
sebagai  rujukan  terhadap  bab  “Asas  Kepimpinan”  maupun  sebagai 
ransangan  untuk  perbincangan. 

Objektif  Sesi:  Setiap  sesi  dimulakan  dengan  pernyataan  objektif  yang 
telah  diberi  tanda.  Pernyataan  ini  bertujuan  untuk  membantu  para  peserta 
memahami  tujuan  di  sebalik  latihan  dan  soalan-soalan  yang  terdapat 
dalam  sesi  itu,  dan  untuk  membantu  mengarahkan  perbincangan  tentang 
riwayat  hidup  dan  cerita.  Terpulanglah  pada  anda  untuk  membacakan 
objektif-objektif  ini  pada  permulaan  sesi,  pada  akhir  sesi,  atau  tidak 
membacakannya  langsung. 

Sebelum  Anda  Bermula:  Dalam  Sesi  1,  9 dan  12  terdapat  kotak-kotak 
untuk  dijadikan  panduan  tambahan  bagi  pemudah  cara.  Kota-kotak  itu 
memberikan  saranan  dan  peringatan  yang  dimaksudkan  sebagai  petunjuk 
pada  peringkat  permulaan,  pertengahan  atau  pada  bahagian  akhir  setiap 
bengkel  yang  diselesaikan. 

Saranan  untuk  Pemudah  Cara:  Setiap  sesi  mengandungi  pelbagai 

saranan  bagi  pemudah  cara  yang  bertujuan  menerangkan  latihan-latihan 

sesi  dan  tujuan  soalan-soalan  yang  mengikutinya.  Petunjuk-petunjuk 
tambahan  tentang  kaedah  dan  taktik  memudah  cara  diletakkan  dalam 
kotak-kotak  berasingan  sebelum  teks  setiap  sesi.  Kotak-kotak  ini  juga 
memberikan  rujukan  kepada  Lampiran  B bagi  makluman  selanjutnya. 

Latihan:  Setiap  sesi  mempunyai  satu  atau  dua  latihan  untuk  para  peserta 
melibatkan  diri  secara  berkumpulan  atau  berpasukan.  Tujuan  latihan- 
latihan  itu  ialah  untuk  menekankan  strategi  kepimpinan  dan  komunikasi 
tertentu.  Bergantung  kepada  komposisi  kumpulan  bengkel  dan  penilaian 
anda  tentang  keperluan  para  pesertanya,  anda  mungkin  ingin 
mengubahsuai  atau  meminda  struktur  latihan-latihan  itu.  Tidak  ada  dua 
kumpulan  bengkel  yang  memberikan  pendekatan  yang  sama  terhadap 
bahan-bahan  yang  terdapat  dalam  buku  panduan  ini.  Oleh  yang 
demikian,  amatlah  penting  bagi  anda  untuk  senantiasa  bersikap  anjal  dan 
peka  tentang  apakah  pendekatan  yang  paling  baik  dalam  sesuatu 
kumpulan  tertentu.  Soalan-soalan  untuk  perbincangan  disediakan  di 
akhir  setiap  latihan. 

Soalan  untuk  Perbincangan:  Soalan-soalan  untuk  perbincangan  telah 
direka  untuk  menarik  pemikiran  para  peserta  tentang  perkara  tertentu. 
Setiap  soalan  merupakan  turutan  daripada  soalan  sebelumnya  supaya 
perbincangan  dapat  dilanjutkan  seterusnya.  Jika  inilah  kali  pertama  anda 
menyelaras  bengkel  kepimpinan,  mungkin  ada  baiknya  anda  ikuti  urutan 
soalan-soalan  yang  terdapat  dalam  buku  panduan  ini,  setidak-tidaknya 
pada  sesi-sesi  awalnya.  Dalam  sesi-sesi  kemudiannya  atau  pada  bengkel- 
bengkel  masa  depan  anda  mungkin  berpendapat  bahawa  cara  lain 
mengemukakan  soalan  atau  mengemukakan  soalan-soalan  tambahan 
adalah  lebih  bermanfaat.  Segalanya  terpulang  pada  anda  sendiri.  Selain 
itu,  anda  mungkin  memutuskan  untuk  meminta  seorang  lain  memandu 
perbincangan  secara  sukarela,  dan  dia  mungkin  mempunyai 
pandangannya  sendiri  tentang  cara  paling  baik  untuk  memandu 
perbincangan.  Tidaklah  ada  soalan  yang  benar  atau  salah  dalam 
memandu  perbincangan,  namun  amatlah  penting  dipastikan  bahawa 
perbincangan  itu  ceria,  menarik  dan  bermanfaat. 

Soalan  Sekeliling  Kumpulan:  Soalan  sekeliling  kumpulan  haruslah 
ditujukan  kepada  semua  anggota  kumpulan.  Tujuannya  ialah  untuk 
meninjau  perspektif  yang  seluas-luasnya  dari  pelbagai  pendapat  dan 
pengalaman  dalam  kumpulan  itu  tentang  persoalan  tersebut.  Meskipun 
cara  ini  amat  berkesan  jika  setiap  orang  melibatkan  diri,  namun  amatlah 
penting  anda  menjelaskan  bahawa  sesiapa  sahaja  boleh  “dikecualikan” 
jika  dia  tidak  ada  apa-apa  yang  hendak  diperkatakan.  Terdapat  pelbagai 
alasan  mengapa  seseorang  peserta  itu  tidak  mahu  bercakap,  dan  alasan- 
alasan  itu  mestilah  dihormati.  Namun  demikian,  sekiranya  anda  dapati 
sepanjang  bengkel  ada  peserta  yang  berdiam  diri  atau  jarang  sekali  turut 

serta  dalam  kegiatan-kegiatan,  maka  patutlah  anda  cuba  mendekatinya 
secara  peribadi  untuk  membincangkan  perkara  itu  dengannya.  Pastikan 
dia  berasa  bahawa  pemikirannya  dihargai  dan  dia  memperoleh 
pengetahuan  melalui  pengalaman  dalam  bengkel  itu.  Jika  dia  tidak 
berpandangan  demikian,  cubalah  selidiki  sebabnya  dan  tinjaulah 
kemungkinan  anda  menangani  keperluannya  melalui  pengendalian  sesi- 
sesi  bengkel  tersebut.  Tidak  seorang  pun  peserta  harus  dipaksa 
meneruskan  penglihatannya  dalam  sesi  bengkel  jika  sekiranya  dia  berasa 
bosan  atau  merasa  bahawa  sesi  itu  tidak  bermanfaat  bagi  dirinya. 

Aktiviti  Kumpulan:  Dalam  beberapa  sesi  terdapat  aktiviti  kumpulan. 
Aktiviti-aktiviti  ini  berbeza  daripada  latihan-latihan,  kerana  dalam 
aktiviti- aktiviti  itu  seluruh  peserta  kumpulan  harus  melibatkan  diri  dalam 
usaha  membuat  keputusan  bersama  sebagai  satu  unit  yang  unggul. 
Aktiviti-aktiviti  kumpulan  direncanakan  untuk  membina  komunikasi, 
mendengar,  melahirkan  konsensus,  perundingan,  dan  mempelajari 
kemahiran  pembelajaran  beregu  dalam  persekitaran  organisasi.  Bagi 
sesetengah  peserta,  bekerjasama  dalam  kumpulan  lebih  mudah  daripada 
bekerja  bersendirian  atau  bekerja  dalam  pasukan  kecil.  Bagi  yang  lain 
pula,  latihan  berkumpulan  terasa  amat  mencabar.  Dalam  aktiviti 
berkumpulan,  pemudah  cara  memainkan  peranan  penting  dalam 
membantu  kumpulan  mengatasi  masalah  mereka  secara  kolektif.  Ingatlah 
bahawa  mungkin  akan  ada  peserta  yang  ingin  menawarkan  diri  untuk 
memudah  cara  perbincangan  ketika  aktiviti  kumpulan  dijalankan.  Jika 
terdapat  peserta  yang  bertindak  sebagai  pemudah  cara,  maka  anda 
sendiri  haruslah  melibatkan  diri  dalam  aktiviti  kumpulan  tersebut  sebagai 
seorang  peserta. 

Pemerhatian:  Soalan-soalan  pemerhatian  dibentuk  dengan  tujuan 
mencetuskan  perbincangan  tentang  proses  dan  struktur  pembelajaran 
dalam  sesi-sesi  itu.  Soalan-soalan  itu  memberikan  kesempatan  kepada 
para  peserta  menyatakan  rasa  hati  mereka  sewaktu  menjalani  latihan,  dan 
membantu  pemudah  cara  menentukan  apakah  jenis  aktiviti  yang  paling 
berkesan  bagi  kumpulan  itu. 

Soalan  Penilaian  Bengkel:  Pada  tiga  tahap  dalam  perjalanan  bengkel  - 
yakni  pada  sesi  permulaan,  ketujuh  dan  yang  terakhir  - terdapat 
penilaian  bengkel.  Tiga  jenis  soalan  diulang-ulang,  meliputi  harapan  dan 
pandangan  para  peserta  tentang  proses,  struktur  dan  kandungan  sesi-sesi. 
Bahagian-bahagian  penilaian  ini  bertujuan  untuk  membantu  anda, 
sebagai  pemudah  cara  atau  penyelaras,  mengenal  pasti  apakah  yang 
diharapkan  para  peserta  dan  bagaimana  anda  serta  kumpulan  itu  dapat 
mencapai  harapan  tersebut.  Kadangkala  bidang  bengkel  itu  mungkin 
perlu  diterangkan  supaya  tidak  berlaku  sebarang  kekeliruan  tentang 
apakah  yang  akan  diliputi  oleh  sesi-sesi  tersebut.  Seperkara  yang  amat 

perlu  diingat  dalam  proses  penilaian  itu  ialah  bahawa  tugas  anda  ialah 
untuk  mendengar,  mencatat  nota,  dan  cuba  mengambil  kira  cadangan 
dan  komen  para  peserta  tentang  caranya  sesi-sesi  masa  hadapan 
dikendalikan.  Dengan  fikiran  terbuka,  dengan  berjenaka,  dan  dengan 
pendekatan  anjal  terhadap  bengkel,  maka  semuanya  itu  akan  dapat 
membantu  anda  dan  para  peserta  memperoleh  manfaat  daripada  proses 
penilaian  tersebut. 

Arahan  untuk  Sesi  Berikutnya:  Kadangkala,  pada  akhir  sesi  terdapat 
arahan  untuk  sesi  yang  berikutnya.  “Kerja  rumah”  ini  bukanlah 
dimaksudkan  untuk  menjadi  beban,  tetapi  mungkin  dapat  membantu 
menyediakan  para  peserta  menghadapi  latihan  dan  perbincangan  dalam 
sesi  yang  berikutnya.  Namun  demikian,  terserahlah  kepada  anda  untuk 
memutuskan  apakah  arahan  itu  hendak  diberikan.  Jika  anda  memutuskan 
tidak  akan  memberi  arahan  tersebut,  pastikan  bahawa  anda 
memperuntukkan  masa  tambahan  secukupnya  untuk  memberikan  arahan 
ini  pada  permulaan  sesi  yang  akan  datang. 

Menamatkan  Bengkel 

Bergantung  kepada  kumpulan,  para  peserta  mungkin  menamatkan 
bengkel  dengan  jamuan  tidak  formal  atau  dengan  aktiviti-aktiviti 
berkumpulan  yang  lainnya.  Dalam  sesi  kesembilan  atau  kesepuluh,  anda 
mungkin  hendak  meminta  kumpulan  supaya  mulai  memikirkan 
bagaimana  mereka  mahu  menamatkan  bengkel  mereka  itu.  Perancangan 
terlebih  dahulu  penting  dilakukan,  supaya  para  peserta  meninggalkan 
bengkel  dengan  perasaan  bahawa  keperluan  dan  harapan  mereka  telah 
diberikan  perhatian.  Sebelum  para  peserta  meninggalkan  sesi  yang 
terakhir,  mintalah  mereka  mengisi  Borang  Penilaian  Bengkel  yang 
terdapat  pada  akhir  buku  panduan  ini.  Borang  ini  amat  berguna  bagi 
meminda  dan  memperbaiki  program  bengkel  pada  masa  hadapan.  Ada 
baiknya  jika  tujuan  borang  itu  diterangkan  kepada  para  peserta  dan 
meyakinkan  mereka  bahawa  segala  maklumat  yang  diberikan  akan 
dirahsiakan.  Jangan  lupa  mengutip  borang-borang  yang  telah  diisi 
sebelum  para  peserta  ber surai. 

Pembinaan  kepimpinan  merupakan  projek  sepanjang  hayat  dan  para 
peserta  akan  terus  memantapkan,  membuat  penyesuaian,  dan 
mempertingkat  kemahiran  komunikasi  mereka  lama  setelah  bengkel 
berakhir.  Kadangkala  ada  peserta  yang  ingin  mengadakan  pertemuan 
kembali  atau  sesi  lanjutan  beberapa  bulan  setelah  itu  untuk  memberikan 
mereka  perspektif  yang  lebih  jelas  tentang  apa  yang  telah  mereka 
pelajari  dan  bagaimana  mereka  telah  mengamalkannya.  Sering  juga 
persahabatan  terjalin  sewaktu  kursus  berlangsung  dan  para  peserta  akan 

mengambil  kesempatan  untuk  bertemu  kembali  dan  merapatkan 
hubungan  silaturahim  mereka  yang  baru  terjalin  itu. 

Langkah-langkah  selanjutnya  bergantunglah  pada  kehendak  para  peserta 
itu  sendiri. 


34 


SESI-SESI  BENGKEL 


35 


Memimpin  Menuju  Pilihan 


36 


Memajukan  Diri 


Bahagian  I 

MEMAJUKAN  DIRI  UNTUK  MEMIMPIN 


Asas  Kepimpinan 

Pemikiran  wanita  sering  tidak  diucapkan  atau  tidak  didengar,  meskipun 
sewaktu  mereka  menghadiri  perbincangan  dan  proses  membuat 
keputusan.  Dalam  sekitaran  komuniti,  perkumpulan  pekerja  atau 
pertemuan  keluarga,  wanita  mungkin  terlibat,  tetapi  masih  tidak 
diberikan  perhatian.  Mengapakah  demikian?  Sudah  tentu  banyak 
sebabnya  - budaya,  sejarah  dan  peribadi.  Ada  wanita  yang  mempunyai 
bakat  semula  jadi  untuk  menyatakan  pemikirannya,  perspektifnya 
dipertimbangkan,  dan  idenya  diterima.  Kita  boleh  belajar  dari  wanita  ini, 
memilih  dan  mengambil  sifat-sifatnya  yang  kita  sendiri  idamkan. 

Latihan  dalam  bahagian  ini  bertujuan  untuk  mengkaji  ciri-ciri  perkasaan 
dan  untuk  mengenalpasti  alat-alat  kepimpinan  yang  mungkin  berguna 
untuk  setiap  peserta  bengkel.  Tidak  semua  perbincangan  dapat 
membantu  semua  peserta.  Setiap  orang  mungkin  memilih  dan 
mengambil  teknik  dan  mutu  kepimpinan  yang  sesuai  untuk  dirinya  bagi 
keadaan  tertentu.  Objektif  bahagian  ini  ialah  untuk  membolehkan  para 
peserta  meninjau  strategi  kepimpinan  yang  dikaguminya  dan 
menemukan  strategi  yang  terbaik  untuk  dirinya. 


Latihan  pembelajaran  dalam  bahagian  ini  disediakan  agar  para  peserta 
dapat  memerhatikan  diri  mereka  dalam  kumpulan,  dan  bagaimana 
mereka  dan  individu  lain  berinteraksi,  serta  apa  yang  boleh  menimbulkan 
dialog  dan  apa  yang  tidak.  Ada  kalanya  jawapan  dipinta  daripada  semua 
peserta  dengan  menanya  setiap  seorang,  samalah  seperti  semua  amalan 
dalam  buku  latihan  ini.  Setiap  individu  boleh  meminta  untuk 
“dikecualikan”  jika  dia  berasa  tidak  ada  yang  hendak  dikatakan,  atau 
hendak  dikatakan  pada  ketika  itu. 

Sesi  Permulaan 


BERKENALAN  DAN  MENYATAKAN  HARAPAN 


Objektif  Sesi 


• Untuk  memperkenalkan  para  peserta  dan  untuk  mereka  berkongsi 
harapan  dan  tujuan  dalam  bengkel-bengkel  berikutnya  nanti. 

• Untuk  memperkenalkan  program  dan  objektif  bengkel. 

• Untuk  mencetuskan  suasana  bengkel  yang  mesra  supaya  para 
peserta  merasa  selesa  dan  boleh  berkomunikasi  secara  bebas. 

• Untuk  mencetuskan  suasana  ceria. 


Persediaan 

Gunting  4 bentuk  hati  pada  kertas  kad  nipis  berwarna.  Setiap  kumpulan 
kemudian  menulis  jawapan  mereka  terhadap  soalan-soalan  di  bawah 
di  atas  kertas  berbentuk  hati  itu: 


• Apa  yang  ingin  anda  capai  setelah  tamat  12  sesi  bengkel 
nanti? 


• Apakah  anda 

mempunyai 

sebarang 

persoalan 

atau 

kekhuatiran  tentang 

bagaimana  sesi  bengkel 

akan 

dilaksanakan? 

• Pada  jangkaan 

anda, 

apakah 

mudah 

atau  sukar 

untuk 

melibatkan  diri  dalam  perbincangan  berkumpulan?  Apakah 
yang  boleh  dilakukan  oleh  pemudah  cara  atau  para  peserta 
untuk  membantu  setiap  orang  dalam  kumpulan  berasa  yakin 
untuk  bercakap? 

• Apakah  isu  khusus  kepimpinan  yang  hendak  anda  utarakan 
dalam  12  sesi  yang  akan  datang? 

Saranan 

Setiap  pelapor  kumpulan  akan  memperkenalkan  nama  ahli-ahli 
kumpulannya  sebelum  melaporkan  j awapan  kumpulan  masing-masing. 

Semua  jawapan  akan  dipamerkan  di  dinding  dan  boleh  dirujuk  apabila 
para  peserta  membuat  penilaian  bengkel  pada  akhir  Sesi  12,  agar  mereka 
dapat  mengukur  sejauh  mana  pemahaman  mereka  terhadap  kepimpinan 
selama  sesi-sesi  dijalankan  telah  berubah 

Untuk  mencapai  sikap  kepimpinan  yang  betul  dalam  masyarakat 
pembelajaran,  kita  mesti  belajar  untuk  menghadapi  kesusahan  dan 
bangun  dari  keadaan  yang  sukar  itu.  Keberanian,  kesabaran, 
dedikasi,  dan  kecekalan  merupakan  beberapa  ciri  yang  perlu  ada 
pada  pemimpin  yang  berjaya. 

“Asas  Kepimpinan” 

Sesi  I 


SIAPAKAH  PEMIMPIN? 


Objektif  Sesi 

• Untuk  meninjau  takrif  kepimpinan  dan  ciri-ciri  pemimpin  yang  baik. 

• Untuk  meluaskan  perspektif  para  peserta  tentang  siapakah  yang 
boleh  menjadi  pemimpin. 

• Untuk  membincang  dan  mengulas  kaedah  pembelajaran  bengkel. 

• Untuk  berkongsi  harapan  dan  tujuan  bengkel  di  kalangan  para 
peserta  sepanjang  11  sesi  lagi. 


Sebelum  Anda  Memulakan:  Bahagian  “Komunikasi  dalam 
Persekitaran  Bengkel”  dalam  buku  panduan  ini  memberikan 
beberapa  gagasan  yang  perlu  anda  lakukan  apabila  anda 
memasuki  sesi  bengkel  yang  pertama,  apa  yang  perlu  dilakukan 
apabila  para  peserta  tiba,  dan  bekalan  yang  mungkin  diperlukan 
sepanjang  waktu  bengkel  berlansung.  Sebagai  pemudah  cara 
yang  berkesan,  peranan  anda  ialah  untuk  mengarah  perbualan, 
merangsang  perbincangan,  mematuhi  susunan  agenda,  berkongsi 
tanggungjawab  dengan  para  peserta,  dan  turut  serta  dalam 
perbincangan.  Berseronoklah!  Ingatlah  bahawa  anda  sendiri 
seorang  peserta  bengkel  dengan  tujuan  untuk  menimba  ilmu 
pengetahuan  dan  untuk  memperoleh  manfaat  daripadanya. 


Latihan  1 

Saranan  untuk  Pemudah  Cara 

Bahagikan  para  peserta  kepada  4 kumpulan.  Dengan  perkataan 
“Mula”,  setiap  kumpulan  bersaing  untuk  menulis  sebanyak  mungkin 
ayat:  “Seorang  pemimpin  ialah  ...”  Selepas  dua  minit,  berhentikan 
permainan  ini.  Minta  seorang  wakil  kumpulan  membacakan  ayat-ayat 
yang  telah  mereka  catat,  perhatikan  apakah  ayat-ayat  itu  ada  kaitannya 
dengan  kepimpinan.  Hitunglah  jumlah  ayat  yang  dapat  diterima,  dan 
kumpulan  yang  mempunyai  bilangan  ayat  yang  terbanyak  dianggap 
menang  dalam  permainan  ini.  Pemudah  cara  merumuskan  jawapan- 

jawapan  ini,  dan  membezakan  ciri-ciri  bakat  dan  ciri-ciri  kemahiran. 
Pergi  ke  Latihan  2. 

Latihan  2 

Baca  dengan  jelas  cerita  “Gempa  Bumi’^untuk  didengari  ramai.  Setelah 
semua  kumpulan  membuat  keputusan,  mulakan  perbincangan. 


Gempa  Bumi 


Anda  adalah  ahli  Majlis  Operasi  Kecemasan  Kebangsaan.  Pasukan  anda 
baru  sahaja  terselamat  dari  nahas  gempa  bumi  di  Manokwari,  dan  semua 
ahli  kumpulan  berjaya  melarikan  diri  ke  daerah  Omasbari.  Anda  telah 
menerima  arahan  untuk  memindahkan  200  orang  penduduk  Omasbari  ke 
petempatan  yang  lebih  tinggi  dan  selamat. 

Pasukan  kecemasan  anda  mempunyai  hanya  satu  jam  untuk 
memindahkan  para  penduduk  ke  tempat  perlindungan  di  kawasan 
pergunungan  sejauh  3 km.  Nyawa  anda  dan  penduduk  Omasbari 
terancam;  anda  dan  pasukan  anda  menghadapi  masalah  kritikal,  iaitu 
bagaimana  hendak  sampai  ke  kawasan  perlindungan  dalam  masa  yang 
ditentukan. 

Malangnya,  gempa  bumi  di  Manokwari  itu  telah  menjejaskan  pasukan 
kecemasan  anda,  dan  keadaannya  adalah  seperti  berikut: 

• Seorang  pemimpin  pasukan  kecemasan  terselamat 

• Seorang  ahli  kanan  terselamat  dan  seorang  lagi  cedera  parah;  dia 
tidak  berdaya  untuk  berjalan. 

• Tiga  orang  ahli  baru  terselamat. 

• Dua  orang  ahli  mengalami  cedera  parah  pada  tangan  dan  kaki 

• Empat  orang  ahli  terselamat. 

Anda  perlu  membawa  beberapa  barang  untuk  membantu  anda  berpindah 
dengan  selamat.  Beberapa  barang  yang  boleh  anda  bawa  ialah: 

( ) Mancis  api 

( ) Makanan 


11  “Satu  Gempa  Bumi”  ialah  sedutan  dari  kejadian  yang  sebenar  yang  berlaku  di 
Indonesia,  di  mana  gempa  bumi  itu  mengakibatkan  maut  seramai  8 orang  dan 
mencederakan  632  orang.  OCHA,  Indonesia  Earthquake,  1 November  2002. 
http://www.reliefweb.int 

( ) Usungan 

( ) Pemanas  bergerak 

( ) Dua  laras  pistol  kaliber  45 
( ) Satu  kotak  tepung  susu 

( ) Dua  tangki  oksigen 

( ) Peta  tempat  perlindungan 

( ) Kompas 

( ) Air  25  liter 

( ) Satu  laras  pistol  signal  dengan  dua  butir  peluru 
( ) Kotak  pertolongan  cemas  dan  ubat-ubatan 
( ) Radio  untuk  berkomunikasi 
( ) Kain  selimut 


Sebagai  satu  pasukan,  anda  mesti  memberikan  nombor  kepada  barang- 
barang  di  atas  mengikut  urutan  keperluannya,  iaitu  memilih  yang  mana 
lebih  penting. 


Setiap  kumpulan  mesti  melaporkan  tentang: 

1.  Bagaimana  mereka  memilih  pemimpin  mereka?  Apakah  ciri-ciri 
yang  dijangkakan  patut  ada  pada  seorang  pemimpin? 

2.  Bagaimana  kumpulan  membuat  keputusan  strategik  untuk  sampai  ke 
kawasan  pergunungan? 

3.  Apakah  yang  dilakukan  oleh  pemimpin  untuk  memastikan  bahawa 
setiap  ahli  pasukan  dan  para  penduduk  dapat  keluar  dari  gempa  bumi 
dengan  selamat? 

4.  Bagaimanakah  kumpulan  menyenaraikan  barangan  yang  diperlukan 
untuk  dibawa  bersama? 


Panduan  Soalan  dan  Perbincangan 

• Mengapakah  ciri/sifat  dan  kemahiran  itu  penting  bagi  seorang 
pemimpin? 

• Apakah  kepimpinan  itu  lahir  daripada  sifat/ciri  peribadi? 
Apakah  ada  faktor-faktor  lain? 

• Menurut  pendapat  anda,  apakah  faktor  yang  mendorong 
seseorang  itu  untuk  memimpin? 

• Apakah  seorang  pemimpin  juga  boleh  menjadi  seorang 
pengikut?  Bagaimana  caranya? 

Pemerhatian 

• Apakah  perasaan  anda  apabila  kami  berjalan  mengelilingi 
setiap  kumpulan  untuk  bertanyakan  pendapat  setiap  orang? 
Apakah  anda  merasa  selesa  untuk  bercakap  dalam  format 
demikian? 

• Adakah  anda  terkejut  oleh  sesuatu  yang  telah  anda  dengari? 

• Adakah  mencatat  nota  tentang  komen  dalam  perbincangan 
membantu  atau  membantutkan  perbincangan? 

• Jika  anda  menjadi  pemudah  cara  perbincangan  pada  hari  ini, 
apakah  yang  akan  anda  lakukan  untuk  menggalakkan 
penglihatan  seluruh  anggota  kumpulan? 


Kaedah  'Soal- Jawab’  sangat  berkesan  bagi  latihan-latihan  di 
atas.  Pemudah  cara  boleh  mengemukakan  soalan  tambahan 
yang  bersifat  umum  dan  terbuka  untuk  melengkapkan  Soalan 
Untuk  Perbincangan  yang  tertera  di  bawah  ini  bagi  meneruskan 
perbincangan  ( lihat  Lampiran  B untuk  taktik  memudah  cara). 


Arahan  bagi  Sesi  Berikut 

Bagi  sesi  berikut,  fikirkan  seorang  wanita  yang  anda  anggap  sebagai 
pemimpin.  Wanita  ini  mungkin  seorang  pemimpin  yang  konvensional 
seperti  pemimpin  politik,  atau  manusia  biasa  - seseorang  yang  melihat 
masalah  asas  dalam  hidupnya  atau  dalam  komunitinya  lalu  berusaha 
untuk  menangani  masalah  itu.  Pemimpin  yang  tidak  “konvensional’  ini 
mungkin  merupakan  anggota  keluarga  anda  sendiri  atau  salah  seorang 
kawan  anda. 


Bersedia  untuk  memberikan  rumusan  ringkas  (tiga  hingga  lima  minit) 
cerita  pemimpin  itu  kepada  kumpulan  pada  sesi  berikutnya.  Tumpukan 
kepada  cabaran  yang  dihadapi  oleh  pemimpin  itu  serta  juga  ciri/sifat  dan 
kemahiran  yang  kelihatan  pada  dirinya  ketika  beliau  menangani  masalah. 


46 


Memajukan  Diri 


47 


Memimpin  Menuju  Pilihan 


Kepimpinan  ialah: 

Transformasi:  Interaksi  antara  individu  dengan  individu  yang  boleh 
memberikan  panduan,  arahan  dan  pengaruh  perubahan  asas  kepada 
orang  lain.  Kepimpinan  bukanlah  sekadar  tentang  memperoleh  kuasa 
tetapi  juga  tentang  wawasan  dan  matlamat. 

Rangkuman  Gender:  Secara  idealnya,  wanita  dan  lelaki  adalah 
rakan  kongsi  dalam  mentakrif,  mencapai  dan  bersama-sama  menuju 
matlamat  yang  memberi  manfaat  kepada  semua.. 

Berkomunikasi:  Setiap  orang  ada  sumbangannya  dan  setiap 
sumbangan  merupakan  suatu  unsur  kepimpinan. 

Bermatlamat:  Mentakrif  dan  menghuraikan  matlamat  melibatkan 
proses  pembelajaran,  dan  pada  waktu  yang  sama  melibatkan 
penggunaan  kuasa. 

Demokratik  dan  Saksama:  Dalam  masyarakat  berkomunikasi  yang 
melibatkan  semua  pihak,  para  anggotanya  menghormati  dan 
menghargai  satu  sama  lain  sebagai  manusia. 

Peka  Terhadap  Cara:  “Matlamat  tidak  menghalalkan  cara” 
merupakan  prinsip  perlakuan  etika  yang  terkenal  di  seluruh  dunia. 
Prinsip  ini  bermakna  orang-orang  yang  beretika  tidak  menggunakan 
cara  yang  tidak  bermoral  untuk  mencapai  matlamat,  betapapun 
penting  dan  mendesaknya  matlamat  itu. 

“Asas  Kepimpinan” 

Sesi  2 


BAGAIMANA  SAYA  MENJADI  PEMIMPIN  DALAM  HIDUP 

SAYA? 


Objektif  Sesi 

• Untuk  meninjau  keadaan  atau  peristiwa  yang  mengilhamkan 
kepimpinan. 

• Untuk  mengkaji  etika  kepimpinan  yang  baik  serta  ciri/sifat  yang 
memaparkan  kewibawaan  seseorang  pemimpin. 

• Untuk  menimbang  faktor  seks  dan  jantina  dalam  gaya  dan  objektif 
pemimpin. 

• Untuk  berkongsi  bila  dan  bagaimana  para  peserta  bengkel  telah 
memainkan  peranan  kepimpinan  mereka. 


Saranan  Untuk  Pemudah  Cara 

Pada  akhir  Sesi  1,  anda  telah  diminta  memikirkan  tentang  seorang  wanita 
yang  anda  anggap  seorang  pemimpin.  Dalam  sesi  ini,  setiap  peserta 
melukis  gambar  pemimpin  yang  mereka  sanjung  lalu  berkongsi  cerita 
tentang  pemimpin  tersebut.  Pemimpin  itu  mungkin  seorang  pemimpin 
yang  konvensional  seperti  pemimpin  politik  atau  wanita  dalam 
kehidupan  seharian  anda  - keluarga,  kawan  atau  rakan  sekerja. 
Tumpukan  kepada  cabaran  yang  dihadapi  oleh  pemimpin  ini  serta 
ciri/sifat  dan  kemahiran  yang  dipaparkannya  dalam  menangani  masalah. 
Ceritanya  harus  ringkas  supaya  cukup  masa  untuk  membincangkan 
soalan-soalan  yang  akan  timbul  berikutan  latihan  “Contoh  Kepimpinan.” 

Bagi  sesi  ini  pemudah  cara  boleh  memecahkan  kumpulan  kepada 
pasukan  kecil  atau  berpasangan  (lihat  Lampiran  B untuk 
maklumat  lanjut).  Ketika  para  peserta  mengungkapkan  cerita 
kepimpinan  mereka,  seorang  atau  beberapa  orang  sukarela  boleh 
mencatatkan  pada  papan  hitam  atau  pada  kertas  kajang:  (1) 
ciri/sifat  dan  kemahiran  yang  dipaparkan  oleh  pemimpin,  dan  (2) 
jenis  jaringan  yang  menyokong  (seperti  keluarga,  kawan-kawan, 
jiran,  rakan  sekerja)  yang  mungkin  telah  mempengaruhi  atau 
membantu  pemimpin  mencapai  tujuannya. 


Latihan  1:  Contoh  Kepimpinan 


Berikan  masa  satu  jam  untuk  latihan  ini. 

Setiap  peserta  telah  menceritakan  pemimpin  yang  mereka  sanjung, 

perhatikan  persoalan  berikut  ini: 

• Adakah  tema,  keadaan  atau  situasi  yang  berulang  dalam  cerita-cerita 
para  peserta?  Apakah  peristiwa  yang  mendorong  wanita  mengambil 
tindakan? 

• Apakah  ciri/sifat  dan  kemahiran  yang  sama  yang  ada  di  kalangan 
pemimpin  wanita  itu? 

• Apakah  kepimpinan  itu  terserlah  akibat  cabaran  yang  dihadapi  oleh 
wanita  berkenaan?  Atau,  wanita  tersebut  sudah  mempunyai  ciri-ciri 
kepimpinan? 

• Apakah  peranan  jaringan  sokongan,  organisasi,  institusi  dan/atau 
individu  dalam  membantu  pemimpin  wanita  mencapai  objektifnya. 

• Masihkah  anda  teringat  bagaimana  anda  menghadapi  cabaran  dalam 
hidup  anda?  Apakah  sifat  dan  kemahiran  yang  anda  gunakan  untuk 
mengatasi  cabaran  itu?  Apakah  peranan  jaringan  sokongan  dalam 
menghadapi  cabaran  anda?  Apakah  langkah-langkah  yang  telah  anda 
ambil? 

• Apakah  semua  langkah  yang  anda  ambil  untuk  mengatasi  masalah, 
yang  peribadi  atau  sosial,  perlu  diberi  alasan?  Apakah  langkah- 
langkah  yang  diambil  oleh  seseorang  pemimpin  itu  mencerminkan 
“nilai  yang  lebih  tinggi”,  atau  masalah  yang  ditangani  sudah 
memadai? 

• Apakah  ciri-ciri  kepimpinan  yang  ada  pada  diri  anda?  Apakah  ciri- 
ciri  lain  yang  anda  ingini? 

• Apakah  ada  sekatan  keluarga  atau  jangkaan  komuniti  yang  menyekat 
anda  daripada  memenuhi  potensi  kepimpinan  anda? 

• Apakah  strategi  yang  mungkin  anda  gunakan  untuk  mengatasi 
jangkaan  tersebut? 

• Apakah  langkah-langkah  yang  akan  anda  ambil  untuk  menggalakkan 
diri  anda  atau  yang  lain  (kawan,  rakan,  ahli  keluarga)  bagi  memupuk 
ciri-ciri  kepimpinan? 

• Adakah  anda  merasakan  satu  tanggungjawab  peribadi  untuk 
menangani  masalah  sosial  tertentu? 

• Adakah  anda  menganggap  diri  anda  sebagai  pemimpin? 

• Adakah  orang  lain  menganggap  anda  seorang  pemimpin? 


Sifat  dan  Kemahiran 
Pemimpin 

Jaringan  Sokongan 
Membantu  Pemimpin 

Dalam  sesi-sesi  seterusnya,  pastikan  ciri-ciri  kepimpinan  yang  ingin  anda 
pupuk  dan  cuba  anda  terapkan  secara  praktikal  sekurang-kurangnya  sekali. 


Dalam  latihan  kedua  yang  berikutnya,  ada  dua  perbualan  yang  hampir 
sama  berlaku,  yang  pertama  di  kalangan  empat  orang  wanita  dan  yang 
kedua  di  kalangan  empat  orang  lelaki.  Tujuan  latihan  ini  ialah  untuk 
membandingkan  reaksi  peserta  terhadap  perbualan  itu,  dan  untuk 
mengkaji  bagaimana  gender  mempengaruhi  persepsi  mereka  terhadap 
kuasa  dan  kepimpinan  dalam  keluarga. 


Latihan  2:  Apakah  Perbezaan  Gender  Penting? 


Berikan  masa  empat  puluh  lima  minit  bagi  latihan  ini. 


Minta  para  sukarela  dalam  kumpulan  supaya  setiap  seorangnya  membaca 
lima  watak  dalam  dua  adegan  berikut.  Bincangkan  betapa  pentingnya 
gender  dalam  perbualan  watak-watak  itu,  dan  bagaimana  isu  ini 

mempengaruhi  persepsi  anda  terhadap  kuasa,  kewibawaan  dan 
kedudukan  sosial  para  watak  itu.  Soalan  berikut  mungkin  dapat 
membantu  perbincangan  anda. 


Senario  1 

Watak:  Azlina,  Intan,  Lena,  Farah  dan  Pencerita 

Pencerita:  Cuaca  tengah  hari  itu  panas  cuaca  di  bandar.  Empat  orang 
wanita  duduk  di  bawah  sebatang  pohon  yang  rendang.  Intan  adalah  yang 
paling  tua.  Hari  itu  merupakan  hari  jadi  Intan  yang  keenam  puluh  dan 
Lena,  anak  saudara  Intan,  datang  mengunjunginya.  Farah  bekerja  di 
kedai  runcit  kepunyaan  Intan.  Azlina,  kawan  baik  Farah,  melibatkan  diri 
dalam  politik  tempatan  dan  terpilih  sebagai  ahli  dewan  undangan  negeri 
(ADUN).  Wanita-wanita  itu  sedang  makan  tengah  hari  sambil  berbual. 


Azlina:  Intan,  anak  saudara  kamu  itu  pandai  dan  cantik  pula.  Kamu  tidak 
kesalkah  kerana  tidak  mempunyai  keluarga? 

Intan:  Ala  ...  dia  bukannya  pandai  sangat.  Lagi  pun  saya  ini  bukanlah 
tua  sangat  untuk  berumah  tangga!  Tanyalah  Farah.  Ramai  emak  dan 
bapa  datang  ke  kedai  saya  mencadangkan  saya  bertemu  anak  lelaki 
mereka.  Saya  pilih  tidak  mahu  berkahwin,  dan  saya  lebih  suka  begini. 


Lena:  Oh!  Makcik  Intan,  makcik  dah  tua  untuk  kahwin  sekarang! 
Sesiapa  yang  hendak  kahwin  dengan  makcik  sudah  pasti  hodoh  dan  tua 
juga. 


Azlina:  Itu  tak  benar  Lena.  Makcik  awak  ini  wanita  kaya.  Saya  tahu 
banyak  lelaki  yang  hendak  jadikan  dia  isteri.  Bertuahlah  kamu  jika 
menjadi  pujaan  ramai  seperti  dia. 


Lena:  Saya  ini  macam  makcik  Intan  juga.  Saya  pun  tak  mahu  kahwin. 
Lelaki  membebankan.  Mereka  asyik  makan  dan  menonton  tv.  Mereka 
mahu  banyak  anak.  Saya  suka  bebas.  Lagi  pula,  tak  mungkin  saya 
melanjutkan  pelajaran  jika  saya  kena  jaga  suami  dan  anak. 


Farah:  Lena,  awak  memang  bijak.  Pelajaran  patut  diberikan  keutamaan. 
Tengok  saya  ini,  saya  terpaksa  menjaga  suami  yang  sakit.  Setiap  hari 
saya  terpaksa  bertungkus  lumus  di  kedai  makcik  awak  dan  saya  rasa  saya 
buat  yang  terbaik. 

Intan:  Ya.  Sudah  tentu. 

Farah:  Tetapi  tidak  mungkin  saya  mencapai  kemajuan  dengan  pelajaran 
saya  yang  sedikit  ini.  Sungguhpun  saya  boleh  membaca  dan  menulis, 
cukup  untuk  bekerja  di  kedai  ini,  saya  terpaksa  berpuas  hati  dengan 
keadaan  ini.  Saya  terhutang  budi  pada  Intan  kerana  memberi  saya  kerja, 
dan  amat  bertimbang  rasa  bila  saya  terpaksa  pulang  awal  atau 
meninggalkan  kerja  untuk  menjaga  suami  saya. 

Azlina:  Mengeluh,  mengeluh,  mengeluh!  Itulah  rungutan  yang  saya 
dengar  dari  kamu  tentang  lelaki  dan  pekerjaan.  Mempunyai  keluarga, 
dan  menjaga  mereka  dengan  baik,  itulah  erti  kehidupan  ini. 

Farah:  Yalah  Azlina,  awak  bercakap  begini  sementara  anak-anak 
perempuan  awak  masih  muda.  Tunggulah  apabila  mereka  besar,  sudah 
kahwin  dan  tinggalkan  rumah  awak.  Tiada  seorang  yang  akan  menjaga 
awak  di  hari  tua  nanti.  Mereka  akan  menjaga  suami  dan  anak-anak 
mereka.  Beruntung  saya  dapat  anak  lelaki. 


Azlina:  Bertuah  saya  mendapat  anak-anak  perempuan.  Mereka  banyak 
membantu  kerja-kerja  rumah,  juga  melayan  tetamu  para  tokoh  tempatan 
untuk  membincangkan  hal-hal  politik. 


Lena:  Ha!  Awak  melatih  mereka  mengikut  jejak  langkah  awak  menjadi 
orang  politik? 

Azlina:  Tak  mungkin  (mengeluh).  Awak  tahu,  politik  boleh  jadi  kotor. 
Saya  tidak  mahu  mereka  mengalami  apa  yang  telah  saya  lalui  dalam 
kerjaya  politik  saya.  Dewan  Undangan  Negeri  bukannya  tempat  untuk 
wanita. 

Intan:  Sesungguhnya  susah  juga  ...  (mengeluh).  Anak  perempuan  awak 
tak  mungkin  dicalonkan  untuk  ADUN.  Siapa  akan  undi  mereka?  Awak 
menang  kerana  bapa  awak  seorang  wira  masa  perang  dahulu.  Lelaki  tak 
akan  undi  anak  awak,  dan  wanita  akan  undi  mengikut  kata  suami 
mereka. 


Azlina:  Kamu  ini  ketinggalan  zaman.  Keadaan  sudah  berubah. 
Tengoklah.  Banyak  perkara  yang  anak-anak  aku  boleh  sumbangkan 
dalam  politik.  Mereka  mempunyai  banyak  cadangan  untuk  memperbaiki 
bandar  ini,  terutamanya  untuk  komuniti  peniaga. 

Farah:  Azlina,  kau  tidak  menghormati  wanita  yang  baik  dan 
berpengalaman  ini.  Cukuplah  perbualan  ini.  Mari  kita  ucapkan  selamat 
hari  jadi  kepada  Intan,  semoga  bahagia  dan  makmur  tahun  hadapan. 

Senario  II 

Watak:  Muhammad,  Adnan,  Amir,  Faisal  dan  Pencerita 

Pencerita:  Tengah  hari  itu  panas  terik.  Empat  orang  lelaki  duduk  di 
bawah  pohon  yang  rendang.  Adnan  yang  paling  tua.  Hari  itu  ialah  hari 
jadi  Adnan  yang  ke-60  dan  Amir  anak  saudaranya  mengunjunginya. 
Faisal  bekerja  di  kedai  runcit  Adnan.  Muhamad  pula  adalah  kawan  baik 
Adnan.  Dia  ahli  politik  tempatan  dan  kini  terpilih  sebagai  ahli  Dewan 
Undangan  Negeri  (ADUN). 

Muhammad:  Adnan,  anak  saudara  kamu  ini  kacak  dan  pandai 
orangnya.  Kamu  tidak  kesalkah  kerana  tidak  mempunyai  keluarga? 

Adnan:  Dia  bukannya  pandai  sangat.  Aku  pula  bukannya  tua  sangat, 
sampai  tak  boleh  kahwin  dan  berkeluarga.  Tanyalah  Faisal,  betapa 
banyak  ibu-bapa  yang  mempelawa  aku  ke  rumah  mereka  untuk 
menengok  anak  perempuan  mereka.  Tetapi  aku  tak  mahu  kahwin.  Mahu 
hidup  membujang. 


Amir:  Alahai,  Pak  Cik  Adnan  sudah  tua  untuk  berkahwin  sekarang! 
Kalau  ada  yang  hendak  kahwin  dengannya  pastilah  anak  dara  tua. 


Muhammad:  Itu  tak  benar  Amir.  Bapa  saudara  kamu  ini  kaya  orangnya. 
Saya  sendiri  tahu  ada  wanita  yang  ingin  berkahwin  dengannya.  Bertuah 
kamu  jika  kamu  macam  Pakcik  kamu  ini. 

Amir:  Saya  macam  Pakcik  saya  juga.  Saya  tidak  mahu  berkahwin. 
Wanita  membebankan.  Mereka  asyik  makan  dan  berbelanja  sahaja. 
Selain  itu,  mereka  hendak  banyak  anak  pula.  Saya  suka  hidup  bebas. 
Kalau  saya  terpaksa  menyara  isteri  dan  anak-anak,  tidak  mungkin  saya 
dapat  melanjutkan  pelajaran  saya. 


Faisal:  Amir,  kau  ini  memang  bijak.  Pelajaran  kau  patut  diutamakan. 
Tengok  aku  ini,  aku  terpaksa  menjaga  isteri  yang  sakit.  Setiap  hari  aku 
bekerja  keras,  aku  rasa  aku  ini  rajin  bekerja. 

Adnan:  Ya.  Engkau  sememang  pekerja  yang  rajin. 

Faisal:  Tetapi  tidak  mungkin  aku  maju  dengan  pelajaran  yang  sedikit 
ini.  Sungguhpun  aku  boleh  membaca  dan  menulis,  cukup  untuk  bekerja 
di  kedai  runcit  sahaja.  Aku  terhutang  budi  pada  Adnan  kerana  memberi 
aku  kerja,  dan  dia  amat  bertimbang  rasa  bila  aku  terpaksa  tinggalkan 
kerja  untuk  pulang  awal  menjaga  isteriku  di  rumah. 

Muhammad:  Mengeluh,  mengeluh,  mengeluh.  Itu  yang  aku  dengar  dari 
kamu  tentang  wanita  dan  pekerjaan.  Aku  sayangkan  isteri  aku  dan  dua 
orang  anak  perempuan  aku.  Mempunyai  keluarga  dan  menjaga  mereka 
dengan  baik,  itulah  erti  kehidupan  ini. 

Faisal:  Bolehlah  cakap  begini  sekarang.  Tengoklah  nanti  bila  anak 
perempuan  kamu  sudah  dewasa.  Bila  sudah  kahwin  mereka  terpaksa 
melayan  suami  dan  menjaga  anak-anak  mereka.  Tinggallah  kamu 
keseorangan  di  hari  tua  nanti.  Tetapi  aku  rasa  aku  sangat  bertuah 
mendapat  anak  lelaki. 

Muhammad:  Aku  pun  rasa  bertuah  dapat  anak  perempuan.  Mereka  itu 
sangat  rajin  membuat  kerja  rumah,  pandai  melayan  tetamu,  lebih-lebih 
lagi  tokoh-tokoh  politik. 

Amir:  Yalah!  Awak  melatih  mereka  untuk  menjadi  orang  politik. 

Muhammad:  (Mengeluh)  Susah  juga.  Politik  boleh  jadi  kotor.  Saya 
tidak  mahu  mereka  alami  apa  yang  telah  saya  lalui  dalam  kerjaya  politik 
saya.  Dewan  Undangan  Negeri  bukannya  tempat  yang  sesuai  untuk 
wanita. 

Adnan:  Sememangnya  susah.  Anak  perempuan  awak  tak  mungkin 
dicalonkan  untuk  ADUN.  Siapa  akan  undi  mereka?  Awak  menang 
kerana  bapa  awak  seorang  wira  pada  masa  perang  dahulu.  Lelaki  tak 
akan  undi  anak  awak  dan  wanita  akan  undi  mengikut  kata  suami  mereka. 

Muhammad:  Kamu  ini  ketinggalan  zaman.  Keadaan  sudah  berubah 
sekarang.  Kamu  tahu  tak,  banyak  perkara  yang  anak-anak  aku  boleh 
sumbangkan  dalam  politik.  Macam-macam  cadangan  telah  mereka 
usulkan  kepada  aku,  terutamanya  yang  berkaitan  dengan  kepentingan 
peniaga. 


Faisal:  Muhammad,  kau  tidak  menghormati  lelaki  yang  baik  dan 
berpengalaman  ini.  Mari  kita  ucapkan  selamat  hari  jadi  kepada  Amir 
semoga  dia  bahagia  dan  makmur  tahun  hadapan. 


Soalan  Untuk  Perbincangan 

• Adakah  perbualan  dalam  Senario  I dan  Senario  II  itu  realistik? 
Apakah  aspek  yang  tidak  realistik,  dan  mengapa? 

• Menurut  pendapat  anda,  wanita  tua  seperti  Intan  masih  boleh 
berkahwin?  Mengapa  atau  mengapa  tidak?  Adakah  lelaki  tua  seperti 
Adnan  masih  boleh  berkahwin?  Mengapa  atau  mengapa  tidak? 
Apakah  ini  disebabkan  faktor  umur,  kedudukan  kewangan  atau 
gender  mereka?  Apakah  penting  bahawa  Intan  sudah  melewati  umur 
untuk  hamil? 


• Apakah  nasihat  yang  akan  anda  berikan  kepada  Lena  (anak  saudara 
Intan),  dan  Amir  (anak  saudara  Adnan)  tentang  mengimbangi 
pelajaran/kerjaya  dengan  kehidupan  berumah  tangga?  Apakah 
nasihat  anda  berbeza  untuk  mereka  berdua?  Mengapa  atau  mengapa 
tidak? 

• Jika  anda  Azlina,  tokoh  politik  wanita  tempatan,  bagaimana  anda 
boleh  menjadi  contoh  kepada  anak-anak  perempuan  anda?  Adakah 
pelajaran  dan  contoh  yang  diturunkan  kepada  anak  perempuan  dan 
anak  lelaki  berbeza? 


• Jika  anda  Mohamad,  tokoh  politik  lelaki  tempatan,  bagaimana  pula 
anda  boleh  menjadi  contoh  kepada  anak  perempuan  anda?  Adakah 
pelajaran  dan  contoh  yang  diturunkan  kepada  anak  perempuan  dan 
anak  lelaki  berbeza? 

• Adakah  wanita  dan  lelaki  menunjukkan  corak  dan  gaya  kepimpinan 
yang  berbeza?  Apakah  kekuatan  dan  kelemahannya?  Adakah  sifat- 
sifat  wanita  yang  menjadikannya  pemimpin  yang  lebih  baik  daripada 
lelaki?  Adakah  sifst-sifat  lelaki  yang  menjadikannya  pemimpin  yang 
lebih  baik  daripada  wanita? 

• Bagaimanakah  pengalaman  hidup  wanita  mempengaruhi  nilai  dan 
objektif  kepimpinan  mereka?  Bagaimana  pula  pengalaman  hidup 
seorang  lelaki  mempengaruhi  nilai  dan  objektif  kepimpinan  mereka? 

• Yang  mana  pilihan  anda,  bekerja  di  bawah  pimpinan  lelaki  atau 
wanita?  Apakah  bezanya?  Adakah  anda  terfikir  bahawa 
pengarah/pengurus  wanita  akan  lebih  peka  terhadap  keperluan 
wanita?  Mengapa  atau  mengapa  tidak? 

• Adakah  anda  akan  menyokong  calon  politik  wanita  dalam  komuniti 
anda?  Mengapa?  Apakah  tokoh  politik  wanita  lebih  peka  terhadap 
keperluan  wanita?  Mengapa? 

• Adakah  bilangan  wanita  dalam  badan-badan  berkuasa,  seperti  majlis 
pentadbiran  sekolah,  atau  di  kalangan  pemimpin  perniagaan,  atau 

kerajaan  tempatan,  mempunyai  kesan  kepada  badan  berkuasa 
tersebut?  Apakah  2%  akan  membawa  perubahan?  10%,  33%.  50%.. . 
atau  berapa  peratus?  Mengapa? 


Latihan  3:  Memahami  Seks  dan  Gender 

1.  Gariskan  tiga  lajur  pada  sehelai  kertas  yang  lebar.  Tuliskan  tajuk 
“Wanita”  pada  lajur  pertama;  pada  lajur  ketiga  tuliskan  tajuk  “lelaki’; 
biarkan  kosong  lajur  yang  di  tengah. 

2.  Tanyakan  pada  para  peserta  akan  sifat-sifat,  kebolehan  dan  peranan 
yang  diberikan  kepada  wanita  dan  lelaki,  termasuk  stereotaip  yang 
lumrah  terdapat  dalam  masyarakat  atau  ide  peserta  sendiri. 

3.  Jika  para  peserta  tidak  memberikan  sifat,  kebolehan  dan  peranan 
yang  positif  atau  negatif  untuk  wanita  dan/atau  lelaki,  anda  tambah 
sendiri  supaya  terdapat  yang  positif  dan  yang  negatif  di  dalam  kedua- 
dua  lajur  itu. 

4.  Jika  tidak  ada  peserta  yang  menyebut  sifat  fizikal  (seperti  payudara, 
janggut,  zakar,  faraj,  putus  haid)  tambahkan  sifat-sifat  tersebut  dalam 
dua  lajur  itu. 

5.  Sekarang  terbalikkan  tajuk  pada  lajur  pertama  menjadi  “Lelaki”, 
lajur  ketiga  “Wanita”;  dan  lajur  yang  tengah  dibiarkan  kosong. 

6.  Kini  tanyakan  pada  para  peserta  sama  ada  lelaki  mempunyai  sifat  dan 
kebolehan  wanita,  dan  juga  sebaliknya.  Sifat  dan  kebolehan  yang 
eksklusif,  iaitu  sifat  yang  tidak  boleh  diubah,  diletakkan  pada  lajur 
yang  tengah  dan  diberikan  tajuk  “Seks”. 


Salah  satu  tujuan  latihan  ini  ialah  untuk  menunjukkan  bahawa  manusia 
memberikan  makna  yang  berbeza-beza  kepada  kebanyakan  sifat  yang 
sebenarnya  adalah  sifat  gender.  Perlu  ditunjukkan  bahawa  apapun  sifat 
atau  perlakuan  seseorang  itu,  mereka  dipengaruhi  oleh  jangkaan  dan 
tanggapan  sosial  terhadap  perlakuan  dan  peranan  mereka  mengikut 
jantina. 

Rumuskan  dengan  keterangan  berikut : 

• Bahawa  semua  istilah  dalam  lajur  “Lelaki”  dan  “Wanita” 
merujuk  kepada  gender. 

• Gender  ialah  sifat,  perlakuan,  peranan  dan  tanggungjawab  yang 
dirujuk  oleh  masyarakat  yang  membezakan  antara  lelaki  dan 
wanita,  norma  yang  dianggap  sebagai  wajar  untuk  jantina/seks 
dalam  sesuatu  budaya  dan  masyarakat.  Gender  diperuntukkan 
oleh  masyarakat  kepada  lelaki  dan  wanita,  boleh  berubah,  malah 
sememangnya  berubah. 

• Seks  pula  merujuk  kepada  sifat  fisiologi  dan  biologi  seseorang 
yang  menandakan  dia  lelaki  atau  perempuan,  ditentukan  oleh 
genetik  dan  sifat  anatomi.  Seseorang  itu  dilahirkan  sama  ada 
lelaki  atau  perempuan.  Jantina/seks  ialah  sejagat  dan  tidak  dapat 
diubah,  kecuali  dalam  keadaan-keadaan  tertentu. 

• Ide  gender  yang  stereotaip  boleh  menjadi  halangan  kepada 
kemajuan  sepenuh  seseorang  itu  sebagai  pemimpin,  baik  wanita 
mahupun  lelaki.  Hasilnya,  peranan  gender  distereotaipkan 
sebagai  “biasa/fitrah”  bertentangan  dengan  “pelik/bukan  fitrah”. 
Contohnya,  halangan  lelaki  melakukan  “kerja  wanita”  seperti 
mengasuh  anak  atau  kerja  rumah,  dan  menyekat  wanita  daripada 
melakukan  “kerja  lelaki”  seperti  melibatkan  diri  dalam  politik 
atau  memimpin  komunitinya. 

• Ide  stereotaip  gender  yang  sedemikian  boleh  berubah  dan  perlu 
diubah  supaya  wanita  dan  lelaki  bebas  membuat  keputusan 
tentang  apa  yang  mereka  hendak  lakukan  dalam  hidup  mereka. 

Wawasan  bukanlah  sekadar  menentukan  matlamat,  tetapi  melibatkan 
suatu  gambaran  yang  ideal,  yang  mantap,  tentang  hasil  usaha  kita 
apabila  dilaksanakan  dengan  sempurna. 

“Asas  Kepimpinan” 

Sesi  3 


APAKAH  WAWASAN  SAYA? 


Objektif  Sesi 

• Untuk  membincangkan  apakah  wawasan  peribadi 

• Untuk  memperkatakan  bagaimana  impian  atau  wawasan 
seseorang  itu  akan  mendorongnya  menjadi  pemimpin. 

• Untuk  menemukan  kuasa  menggubal  kenyataan  konkrit  atau  misi 
yang  jelas  wawasan  seseorang  itu. 

• Untuk  meninjau  bagaimana  wawasan  peribadi  boleh  diolah  dalam 
bentuk  pernyataan  dan  dilaksanakan. 


Saranan  untuk  Pemudah  Cara 


Bahagikan  para  peserta  kepada  empat  kumpulan  dan  minta  mereka 
membuat  kolaj  tentang  “Apakah  Wawasan  Saya  Tentang  Kepimpinan  ? ” 
Setelah  merumuskan  wawasan  bersama  untuk  kumpulan,  setiap  orang 
disuruh  menulis  wawasan  peribadi  tentang:  Apa  yang  mendorong 
dirinya  menjadi  seorang  pemimpin?  Latihan  ini  bertujuan  untuk 
membantu  peserta  merumuskan  secara  bertulis  wawasan  peribadi. 

Pelawa  para  peserta  berkongsi  wawasan  peribadi  dalam  kumpulan 
mereka.  Ini  sebaiknya  dilakukan  dengan  para  peserta  duduk  di  lantai 
dalam  bulatan  supaya  mereka  merasa  selesa  dan  tidak  formal. 

Pilih  seorang  wakil  untuk  melaporkan  wawasan  bersama  kumpulan. 
Wawasan-wawasan  peribadi  dilampirkan  dengan  wawasan  bersama 
kumpulan  supaya  dapat  dibaca  oleh  semua  peserta.  Pemudah  cara  boleh 
mempelawa  komen  setelah  wakil  kumpulan  tamat  memberikan  laporan. 
Setelah  semua  wakil  melaporkan  wawasan  pasukan  mereka,  kemukakan 
pula  soalan  berikut: 

• Adakah  sukar  untuk  anda  merumuskan  wawasan  peribadi  anda? 

• Apakah  wawasan  peribadi  dapat  membantu  menjelaskan  objektif 
peribadi  anda? 

• Adakah  kemungkinan  wawasan  peribadi  anda  itu  akan  berubah? 
Mengapa? 

• Bagaimanakah  perasaan  anda  apabila  mendengar  wawasan 
peribadi  kawan-kawan  dalam  kumpulan  anda? 

• Mengapakah  penting  mencatatkan  wawasan  itu  di  atas  kertas 
dan/atau  menyatakannya  kepada  orang  lain? 

Bahagian  II 

BERKOMUNIKASI  DENGAN  ORANG  LAIN 


Dalam  sesi-sesi  yang  lepas,  kita  dapati  bahawa  salah  satu  komponen 
utama  dalam  kepimpinan  ialah  kebolehan  seseorang  itu  menyampaikan 
mesej  dengan  jelas  dan  berkesan. 

Latihan  dalam  bahagian  ini  meninjau  kompon  komunikasi,  perundingan, 
dan  mendengar  dengan  baik  untuk  meningkatkan  kebolehan  seseorang 
itu  memimpin.  Kerja  berpasukan,  bekerjasama  dan  berkongsi,  semuanya 
melibatkan  kemahiran  komunikasi  di  kalangan  individu  yang  terlibat. 
Cerita  dan  soalan  berikutnya  menunjukkan  bahawa  mendengar, 
berunding  dan  bertolak-ansur  secara  produktif  melibatkan  kebolehan 
mengambil  kesempatan  daripada  perbezaan  dan  kepelbagaian  yang 
bermanfaat  untuk  semua. 

Memimpin  bererti  berkomunikasi.  Kepimpinan  wujud  apabila  ada 
sekurang-kurangnya  dua  orang  yang  ada  kaitan  antara  satu  sama  lain 
berinteraksi.  Tiada  siapa  boleh  belajar  secara  bersendirian.  Oleh 
yang  demikian,  kepimpinan  merupakan  satu  komunikasi 

“Asas  Kepimpinan” 

Sesi  4 


BAGAIMANA  SEPATUTNYA  KITA  BERKOMUNIKASI? 


Objektif  Sesi 

• Untuk  menunjukkan  betapa  pentingnya  komunikasi  bagi 
kepimpinan  yang  berkesan. 

• Untuk  menimbangkan  bagaimana  meyakinkan,  belajar,  atau 
berunding  dengan  orang  lain. 

• Untuk  membincangkan  ciri-ciri  tolak-ansur  - atau  mencari  satu 
tujuan  yang  sama  - termasuk  apakah  manfaat  dan  kelemahannya. 

• Untuk  menganalisis  gaya  tersendiri  (para  peserta)  berkomunikasi. 


Saranan  untuk  Pemudah  Cara 

Baca  dengan  lantang  dan  jelas  “Somalia:  Menggunakan  Puisi  Untuk 
Menentang  Kolonialisme  dan  Patriarki”.  Bahagikan  para  peserta 
kepada  empat  kumpulan,  tanyakan  kepada  mereka  akan  strategi  yang 
telah  digunakan,  dan  seterusnya  bincangkan  soalan-soalan  panduan. 


Anda  mungkin  ingin  membahagikan  para  peserta  kepada 
kumpulan-kumpulan  yang  lebih  kecil  untuk  menggalakkan 
perbincangan  yang  lebih  mendalam.  (Lihat  Lampiran  B untuk 
maklumat  lanjut  tentang  pemudahan  cara  ini). 


“Somalia:  Menggunakan  Puisi  Untuk  Menentang  Kolonialisme  dan 
Patriarki”  (sedutan  dari  Wieringa,  Saskia  (ed.)  (1995)  Wanita 
Subversif:  Pergerakan  Wanita  di  Afrika,  Asia,  Amerika  Latin  dan 
Caribbean). 


Dalam  konteks  sejarahnya,  wanita  Somalia  dididik  dan  dibesarkan 
mengikut  amalan  kehidupan  nomad  mereka  - dari  segi  kebudayaan  dan 
pemikiran.  Sekarang,  kehidupan  mereka  sedikit  sebanyak  dipengaruhi 
oleh  peraturan  cara  Islam.  Wanita  Somalia,  yang  nomad  dan  yang  tinggal 
di  bandar,  tidak  pemah  tunduk  kepada  bencana  alam  atau  penindasan 
sosial.  Mereka  meluahkan  perasaan,  harapan  dan  falsafah  mereka 
melalui  puisi  yang  diwarisi  dari  zaman  berzaman,  dari  nenek  kepada  ibu 

dan  kepada  anak  perempuan  mereka  - penyambung  warisan  budaya 
wanita. 

Pergerakan  wanita  di  Somalia  timbul  dari  pertubuhan  yang  berkait  rapat 
dengan  perjuangan  kemerdekaan.  Pergerakan  wanita  mempunyai  cara 
yang  tersendiri  untuk  menyatakan  betapa  rendah  taraf  wanita  dalam 
keluarga  dan  dalam  masyarakat.  Mereka  memprotes  dan  menyedarkan 
wanita  lain  melalui  nyanyian  dan  puisi,  seperti  yang  dihasilkan  oleh 
Hawo  Jibril,  seorang  penyair  yang  berbakat: 

Engkau  jual  emas  berlian 
miskin  engkau  demi 
memperkaya  perjuangan. 

Engkau  terus  bersatu 
walaupun  kaum  lelaki 
bercerai-berai  dan  bangsa  ditipu. 

Engkau  terus  berjuang 
dan  si  cantik  jelita, 

Hawa,  ditikam  hatinya. 

Ah!  namun  kita  dilupakan 
tidak  mengecap  nikmat  kemenangan 
jawatan  rendah  pun  dinafikan 
ijazah  kita  dibuang  bagaikan  sampah. 

Apakah  ini  yang  kita  perjuangkan? 

Dari  pelbagai  puisi  dan  nyanyian  yang  meluahkan  rasa  tidak  puas  hati 
wanita,  maka  dalam  tahun  1967,  lahirlah  Pergerakan  Wanita  Somalia 
(PWS).  PWS  diasaskan  oleh  wanita  kelas  menengah,  dan  salah  satu 
matlamat  utamanya  ialah  untuk  memperjuangkan  hak  politik,  sosial, 
budaya  dan  ekonomi  wanita  Somalia.  Pada  tahun  1977,  peranan  penting 
PWS  diiktiraf  oleh  kerajaan  dan  berikutnya  Pertubuhan  Demokratik 
Wanita  Somalia  ditubuhkan. 

Soalan  untuk  Perbincangan 

• Apakah  yang  cuba  diluahkan  oleh  puisi  itu? 

• Apakah  itu  cara  komunikasi  yang  berkesan?  Adakah  cara  lain 
untuk  menyampaikan  mesej  yang  sama? 

• Bolehkah  anda  fikirkan  frasa,  slogan  atau  ucapan  yang  lantang 
dan  bersemangat? 

• Bolehkah  teknologi  moden  seperti  mesin  faks,  e-mel  atau  laman 
web,  membantu  menyebarkan  mesej  kepada  khalayak  yang  lebih 
luas?  Jika  boleh,  apakah  rancangan  anda? 


Latihan  1:  Berkomunikasi  dengan  Pihak  Berlainan  Pendapat 


Luangkan  masa  lebih  kurang  empat  puluh  lima  minit  untuk  latihan  ini. 


Perintah  Gabenor  Melarang  Wanita  Sudan  Bekerja  di  Tempat  Awam 


Pada  bulan  September  2000,  Gabenor  Negeri  Khartoum,  Majzoub  al- 
Khalifa  telah  mengeluarkan  perintah  melarang  wanita  bekerja  di  tempat- 
tempat  awam,  dengan  menyatakan  bahawa  larangan  itu  ialah  untuk 
menjunjung  undang-undang  syariah  serta  menghormati  maruah  wanita. 
Perintah  itu  khas  ditujukan  kepada  wanita  yang  bekerja  di  stesen  minyak, 
hotel  dan  restoran. 


Senario:  Seorang  aktivis  hak  asasi  wanita  yang  tinggal  di  Khartoum 
sangat  tidak  puas  hati  dan  naik  berang  terhadap  perintah  itu,  lalu 
membuat  keputusan  untuk  meluahkan  suara  hatinya.  Melalui  seorang 
rakan,  beliau  berusaha  untuk  mendapatkan  temu  janji  dengan  Timbalan 
Menteri  Buruh  dan  Reformasi  Pentadbiran.  Beliau  memutuskan  untuk 
meyakinkan  timbalan  menteri  itu  agar  bersama-sama  menyuarakan 
tentangan  terhadap  perintah  tersebut. 


Timbalan  tersebut  ialah  lelaki  separuh  umur,  beristeri  dan  mempunyai 
dua  orang  anak  gadis.  Beliau  juga  prihatin  akan  hak-hak  wanita,  serta 
kesejahteraan  dan  perlindungan  anak-anak  perempuannya  apabila 
mereka  bekerja  nanti.  Beliau  mahukan  anak  gadisnya  mempunyai  pilihan 
untuk  mendapatkan  pendidikan  dan  kerjaya,  tetapi  hanya  dalam  sebuah 
masyarakat  yang  mempunyai  peraturan  yang  membantu  anak-anaknya 
mematuhi  Islam  dengan  tegas. 


1.  Kumpulan  bengkel  dibahagikan  kepada  tiga  pasukan.  Ahli-ahli 
pasukan  menentukan  siapakah  aktivis  dan  siapakah  timbalan  menteri. 
Ahli-ahli  pasukan  ketiga  memerhatikan  perbualan  kawan-kawan 
mereka  dan  mencatatkannya. 


12  Ini  peristiwa  sebenar.  Lihat. 

http://www.cnn.com/2000/WORLD/africa/09/05/sudan.women.ap/ 

2.  Memainkan  peranan  masing-masing,  timbalan  menteri  dan  aktivis 
bertemu  dan  berbual  selama  lima  atau  sepuluh  minit,  pada  ketika  itu 
aktivis  menyatakan  kebimbangannya  dan  cuba  meyakinkan  timbalan 
menteri  itu  untuk  bersuara  menentang  perintah  gabenor. 

3.  Ketika  perbualan  berlaku,  pemerhati  mencatat  perbualan  rakan- 
rakan.  Pemerhatian  termasuklah: 

• Apakah  gaya  komunikasi  mereka? 

• Apakah  strategi  berhujah  yang  digunakan? 

• Sejauh  manakah  tiap  seorang  mendengar  pendapat  yang  lain? 

• Sejauh  manakah  tiap  seorang  membalas  hujah  yang  lain? 

• Apakah  mereka  dapat  menemui  titik  persamaan? 


4.  Seluruh  anggota  kumpulan  bengkel  berkumpul  dalam  satu  bulatan. 
Pemerhati  dari  setiap  pasukan  membacakan  pemerhatian  mereka 
secara  ringkas. 

5.  Jika  masa  membenarkan,  undang  beberapa  pasangan  untuk 
melakukan  senario  ini  kepada  kumpulan  bengkel,  mengubah  peranan 
mereka  setelah  mereka  belajar  dari  latihan  dan  perbincangan  tadi. 


Soalan  untuk  Perbincangan 

• Kepada  aktivis  dan  timbalan  menteri:  Apakah  sukar  untuk 
menyokong  pendirian  anda?  Mengapa? 

• Kepada  pasukan:  Apakah  aktivis  dan  timbalan  menteri  saling 
mendengar  di  antara  satu  dengan  lain? 

• Apakah  andaian  atau  stereotaip  tentang  salah  seorang  yang  mungkin 
mempengaruhi  reaksi  aktivis  dan  timbalan  menteri  terhadap  satu 
sama  lain? 

• Adakah  aktivis  atau  timbalan  menteri  dalam  pasukan  anda  cuba 
untuk  mengajar  atau  menerangkan  kebaikan  pendirian  masing- 
masing?  Apakah  ada  bezanya  antara  penerangan  dan  pertengkaran? 
Mengapa? 

• Kenyataan  yang  bagaimana  boleh  membantu  komunikasi  aktivis 
lebih  berkesan? 

• Bilakah  seorang  pemimpin  harus  mendidik  yang  lain?  Terdapatkah 
contoh-contoh  yang  menunjukkan  bahawa  strategi  tersebut  telah 
digunakan  dengan  berkesan? 

• Adakah  matlamat  antara  aktivis  dan  timbalan  menteri  itu  begitu  besar 
jurangnya?  Apakah  matlamat  yang  mereka  kongsi  bersama,  jika  ada? 

• Terdapatkah  isu-isu  yang  membolehkan  aktivis  dan  timbalan 
menteri  bertolak-ansur?  Jika  ada,  apakah  isu-isu  itu?  Jika  tiada, 
mengapa? 

• Apakah  wajar  untuk  mengharapkan  aktivis  dan  timbalan  menteri 
dapat  bertolak  ansur?  Mengapa? 

• Patutkah  pencapaian  tujuan  bersama  dijadikan  matlamat  pemimpin 
yang  baik?  Mungkinkah  dicapai  persetujuan  bersama?  Patutkah 
dipuji?  Mengapa? 

• Tanpa  mengambil  peranan  anda  semasa  latihan,  apakah  yang  harus 
anda  katakan  atau  lakukan  dalam  mana-mana  watak  supaya  lebih 
meyakinkan? 


Pemerhatian 

• Bagaimana  rasanya  apabila  melakonkan  peranan  watak  tertentu? 
Apakah  yang  dapat  anda  pelajari  daripada  latihan  lakonan  itu? 

• Bagaimana  rasanya  menjadi  pemerhati  sambil  mencatat  nota  semasa 
sesi  latihan? 

• Adakah  anda  terkejut  dengan  sesuatu  yang  anda  dengar? 

Kepimpinan  mendatar  mengutamakan  individu  berbicara  dengan 
saling  hormat  menghormati  dan  menghargai  pandangan  orang  lain  - 
walaupun  pandangan  itu  berbeza  daripada  pandangan  sendiri.  Kita 
perlu  mengatasi  prasangka  dan  rasa  benci,  menghindar  membuat 
kesimpulan  keras,  belajar  tidak  memaksakan  ide  kita  ke  atas  orang 
lain,  menerima  kepelbagaian,  mengawal  rasa  marah,  memberikan 
pertimbangan  kepada  elemen  positif  orang  lain,  mengenal  bakat,  dan 

memberi  maaf. 

“Asas  Kepimpinan” 

Sesi  5 


BAGAIMANA  BERKHIDMAT  DENGAN  PELBAGAI 
KEPENTINGAN? 


Objektif  Sesi 

• Untuk  meninjau  perbezaan  tahap  toleransi  kepelbagaian  manusia 
dan  menerimanya. 

• Untuk  membincangkan  kuasa  moral  dan  politik  pelbagai  manusia 
bersepakat  untuk  satu  tujuan. 

• Untuk  menganalisis  bagaimana  manusia  yang  berbeza  dari  segi 
sesi  pelajaran,  ekonomi  atau  budaya  boleh  bekerjasama  dalam 
satu  kempen,  dan  melakukannya  dengan  potensi  yang  terhad. 


Aktiviti  Kumpulan:  Menerima  Kepelbagaian 

Luangkan  masa  satu  jam  untuk  latihan  ini. 

• Kenal  pasti  satu  projek  yang  kemungkinan  ingin  dilaksanakan  oleh 
kumpulan. 

• Bincang  dan  dapatkan  persetujuan  tentang  “komuniti”  (contohnya, 
komuniti  profesional,  etnik,  generasi  atau  gender)  yang  tidak  ada 
hubungan  atau  persamaan  dengan  ahli  kumpulan  bengkel. 

• Fikirkan  bagaimana  penyertaan  “komuniti”  ini  boleh  memanfaatkan 
projek  kumpulan. 

• Rangka  strategi  untuk  memasukkan  “komuniti”  itu  dalam  projek 
kumpulan  yang  akan  meningkatkan  kesefahaman  antara  satu  sama 
lain.  Bagaimana  kumpulan  menyediakan  suasana  yang  mesra, 
menghargai  kekuatan  orang  lain,  dan  bekerjasama? 

Kita  mesti  belajar  untuk  melihat  orang  lain  sebagai  tulen 
peribadinya,  iaitu  insan  baik  yang  berniat  melakukan  kebaikan.  Kita 
mesti  menganggap  mereka  mahu  belajar  untuk  menjadi  individu 
yang  lebih  sempurna  dan  untuk  berusaha  bukan  kerana  ganjaran  dan 
kemegahan  tetapi  untuk  menuju  sesuatu  wawasan,  dan  itulah  yang 
mendorong  mereka.  Secara  idealnya,  wanita  dan  lelaki  adalah  rakan 
kongsi  dalam  mentakrif,  mencapai  dan  bersama-sama  menuju 
matlamat  yang  memberi  manfaat  kepada  semua.  Perkongsian  ini 
boleh  dan  mesti  dihasilkan  jika  kita  mahu  membina  kerangka  sosial, 
ekonomi  dan  politik  yang  membantu  kita  mencapai  kehidupan  yang 
dinamik,  baik  dan  bermakna 

“Asas  Kepimpinan” 

Sesi  6 


BAGAIMANA  KITA  MEMPERKASA  SATU  SAMA  LAIN? 


Objektif  Sesi 

• Untuk  menganalisis  erti  memperkasakan. 

• Untuk  membincangkan  manfaat  jangka  panjang  memperkasa  orang 
lain. 

• Untuk  mengkaji  bagaimana  seorang  pemimpin  boleh 
memperkasakan  orang  lain. 

• Untuk  berkongsi  strategi  peribadi  peserta  bagaimana  untuk 
memperkasakan  orang  lain. 


Saranan  Untuk  Pemudah  Cara 

Baca  dengan  jelas  cerita  berikut  mengenai  usaha  Sakena  Yacoobi  untuk 
mendidik,  melatih  dan  memperkasa  rakan  senegaranya  di  khemah 
pelarian  rakyat  Afghanistan  di  Pakistan.  Bincanglah  dalam  kumpulan 
strategi  Sakena  dalam  usahanya  menggembleng  tenaga  agar  dapat 
memberikan  kesan  jangka  panjang  yang  meluas.  Ini  diikuti  dengan 
aktiviti  kumpulan  untuk  meninjau  daya  niat  yang  positif  dan  komunikasi 
dalam  kumpulan. 


Kaedah  memudah  cara  soal-jawab  ialah  taktik  yang  baik  untuk 
sesi  ini.  Dengan  menumpukan  kepada  tiga  atau  empat  soalan 
yang  terakhir,  pemudah  cara  boleh  meluaskan  perbincangan  serta 
menggalak  peserta  berfikir  dan  menyuarakan  perihal  diri  dan 
pengalaman  mereka  sendiri  (Lihat  Lampiran  B untuk  maklumat 
lanjut). 

Bekerja  Bersama  Rakyat,  Membantu  Rakyat  Belajar 
Sakena  Yacoobi:  Pendidik 

Sakena  Yacoobi  meninggalkan  Afghanistan  ketika  masih  remaja  lagi 
pada  awal  tahun  1970’n  untuk  belajar  di  universiti  di  Amerika  Syarikat. 
Beliau  mengikuti  kursus  sarjana  muda  dalam  bidang  biologi,  dan 
kemudiannya  mendapat  Ijazah  Sarjana  Kesihatan  Awam. 


Beribu  batu  jauh  dari  kampung  halaman,  Sakena  memerhati  dengan 
cemas  pergolakan  politik  di  Afghanistan.  Apabila  Uni  Soviet  menakluki 
Afghanistan  dalam  tahun  1980,  Sakena  terputus  hubungan  dengan  kaum 
keluarganya.  Menyedari  akan  kesusahan  yang  dihadapi  oleh  rakyat 
Afghanistan,  mendorong  beliau  untuk  mengutip  derma  serta  kain  baju 
buat  rakyat  yang  susah  itu.  Beliau  bekerjasama  dengan  kawan-kawan 
dan  pelajar-pelajar  asing  dari  Asia  dan  Timur  Tengah  mengumpulkan 
bantuan  untuk  mereka  di  khemah-khemah  pelarian  agar  dapat 
meringankan  beban  mereka.  Sementara  itu,  beliau  mendesak  pihak 
berkuasa  imigrasi  AS  untuk  memberikan  perlindungan  politik  kepada 
ibu-bapa  dan  ahli  keluarganya. 

Dalam  tahun  1988,  Sakena  telah  berjaya  mendapatkan  perlindungan 
politik  untuk  ahli  keluarganya,  namun  kebimbangannya  terhadap  nasib 
pelarian  Afghan  berterusan.  Setelah  empat  tahun  memerhatikan 
kesengsaraan  itu  dari  luar  - Yacoobi  yang  ketika  itu  menjadi  pensyarah 
sains  kepada  mahasiswa  AS  - membuat  keputusan  untuk  meninggalkan 
jawatannya  dan  bekerja  di  khemah  pelarian  di  Pakistan. 

Beliau  merasakan  bahawa  masanya  sudah  tiba  untuk  memperkasakan 
rakyat  Afghanistan  melalui  pendidikan.  Beliau  mendapati  kehidupan 
penduduk  khemah  pelarian  dilanda  kemiskinan,  rasuah  dan  musnah 
segala  harapan.  Namun  beliau  berazam  untuk  memberikan  rakyat 
Afghan  pelajaran  dan  latihan  yang  diperlukan  untuk  membangunkan 
semula  negara  mereka. 

Sakena  menjadi  penyelaras  Jawatankuasa  Penyelamat  Antarabangsa  bagi 
program  pendidikan  untuk  pelarian  wanita  Afghan,  dan  membina  projek 
latihan  perguruan  yang  bermatlamat  membantu  para  guru 
memperkukuhkan  kemahiran  pelajar  di  dalam  dan  di  luar  sekolah. 
Bertentangan  dari  kurikulum  pelajaran  yang  berasaskan  penghafalan, 
kurikulum  baharu  memberi  tekanan  kepada  penyelidikan  bebas  dan 
analisis.  Lima  belas  orang  wanita  yang  pertama  mengikuti  program  itu 
kemudiannya  melatih  50  orang  guru  pelatih,  yang  kemudiannya  melatih 
yang  lain,  sehingga  mencapai  jumlah  3,000  orang  peserta. 

Sakena  prihatin  terhadap  kebajikan  kanak-kanak  perempuan  Afghan 
yang  mengalami  kehilangan  hak  yang  luar  biasa  di  dalam  khemah 
pelarian.  Beliau  berazam  untuk  mewujudkan  piawaian  pengajaran  yang 
Standard,  dan  meningkatkan  jumlah  pelajar  di  25  buah  sekolah 
perempuan  tempatan.  Usaha  itu  berhasil  meningkatkan  jumlah  kanak- 
kanak  perempuan  bersekolah  daripada  3,000  kepada  15,000,  dalam  masa 
satu  tahun  sahaja. 

Dalam  tahun  1995,  Sakena  dan  dua  orang  rakannya  mengasaskan  Institut 
Pembelajaran  Afghan  (IPA)  di  Peshawar,  Pakistan.  Tinggi  sekali 
wawasannya:  merancang  dan  melaksanakan  program  untuk 

meningkatkan  mutu  pelajaran  di  semua  peringkat  bagi  setiap  pelarian 
Afghan.  Dalam  tahun  pertama,  IPA  menjalankan  empat  seminar  yang 
dihadiri  oleh  20  orang  guru  sahaja.  Pada  tahun  berikutnya,  100  orang 
guru  telah  dilatih.  Tidak  lama  selepas  itu,  semua  sekolah  di  seluruh 
khemah  pelarian  menghantar  guru  mereka  untuk  dilatih  dan  kini  seramai 
3,000  orang  guru  telah  mengikuti  kursus  latihan. 

Untuk  memberi  pendekatan  kepada  persoalan  yang  berhubung  dengan 
kehidupan  wanita  di  dalam  khemah  pelarian,  bengkel  khusus  diadakan 
yang  ditumpukan  kepada  isu-isu  hak  asasi  manusia,  keganasan  terhadap 
wanita  dan  pengetahuan  kesihatan. 

Tidak  banyak  pilihan  bagi  pelarian  Afghan  untuk  mendapat  tempat  di 
universiti  atau  pendidikan  siswazah  di  Pakistan.  Sakena  bercita-cita  pula 
untuk  memulakan  kursus  bertauliah  dalam  bidang  sains  komputer,  sains 
kesihatan,  psikologi  dan  pendidikan  yang  ditawarkan  melalui  internet 
untuk  membantu  menyediakan  kemahiran  yang  diperlukan  untuk 
membina  masyarakat  Afghan  yang  sihat  dan  maju.  Beliau  juga  berharap 
satu  hari  nanti  program  pendidikan  itu  dapat  disampaikan  kepada  wanita 
di  Afghanistan  sendiri. 


Apabila  ditanya  apakah  yang  mendorong  beliau  untuk  memperkasakan 
orang  lain,  Sakena  berkata,  “Apabila  anda  memberikan  sesuatu  daripada 
diri  anda,  berikanlah  yang  terbaik.  Bekerja  dengan  rakyat  dan  bantu 
rakyat  untuk  belajar.  Saya  cuba  membantu  rakyat  melalui  penglihatan 
komuniti  supaya  mereka  boleh  berdikari.  Dengan  cara  ini  masyarakat 
Afghan  boleh  keluar,  bebas  untuk  menyuarakan  pendapat  mereka.  Inilah 
cara  saya  membantu  membina  semula  negara  kami.,,liJ 


13  Berdasarkan  pada  bahan  yang  dihantar  dan  melalui  temu  bual  telefon  dengan  Sakena 
Yacoobi  pada  14hb  Disember,  2000  oleh  Women’s  Learning  Partnership. 

Soalan  Untuk  Perbincangan 

• Apakah  hubungan  dan  perasaan  Sakena  dengan  komuniti  yang 
hendak  diperkasakannya? 

• Apakah  pelajaran  yang  diperoleh  daripada  kawasannya? 
Bagaimanakah  keperluan  tersebut  memandu  beliau? 

• Bagaimana  Sakena  memanfaatkan  pengalaman  dan  latihan 
peribadinya? 

• Apakah  matlamat  jangka  pendek  Sakena?  Apakah  matlamat  jangka 
panjangnya? 

• Mengapakah  ditumpukan  kepada  penyelidikan  dan  analisis  bebas? 
Apakah  kelebihan  dan  kelemahan  pendekatan  ini? 

• Bagaimana  Sakena  menyampaikan  idea  dan/atau  wawasannya? 

• Bagaimanakah  model  pendidikan  yang  beliau  gunakan  memperkasa 
wanita,  dan  rakyat  Afghanistan  amnya? 

• Bagi  anda,  apakah  erti  memperkasa? 

• Apakah  anda  menganggap  diri  anda  telah  diperkasakan? 
Bagaimanakah  anda  akan  terus  memperkasakan  diri  anda? 

• Bagaimana  atau  bolehkah  anda  memperkasa  orang  lain?  Mengapa? 
Apakah  strategi  yang  akan  anda  gunakan? 

• Apakah  memperkasa  orang  lain  merupakan  komponen  utama  bagi 
kepimpinan  yang  berprinsip?  Mengapa? 


Aktiviti  Kumpulan:  Memperkasa  Orang  Lain 

Luangkan  masa  satu  jam  untuk  latihan  ini. 

1.  Latihan  ini  dirangka  untuk  memberikan  pengalaman  singkat 
bagaimana  boleh  diperkasa  antara  satu  sama  lain  melalui  pemberian 
dan  penerimaan  maklum  balas  yang  positif.  Pemudah  cara  atau 
seorang  sukarela  menjaga  masa  bagi  latihan  ini.  Apabila  penjaga 
masa  mulakan  latihan,  setiap  orang  diarah  untuk  mendapatkan 
pasangan. 

2.  Dalam  tempoh  masa  lima  minit,  setiap  pasangan  diarah  untuk 
bercakap  sesama  sendiri  selama  lima  minit.  Setiap  pasangan  diminta 
untuk  memberikan  maklumat  berikut.  Pasangan  boleh  bergilir-gilir 
memberikan  jawapan,  atau  seorang  dari  pasangan  itu  boleh 
menjawab  ketiga-tiga  soalan  sekali  gus. 

• Sebutkan  sesuatu  yang  benar-benar  anda  suka  tentang 
pasangan  anda  (ide,  cara  dia  kerja,  mendengar,  bercakap  dan 
sebagainya). 

• Terangkan  aktiviti  yang  anda  ingin  lakukan  bersama 
pasangan  anda,  atau  sesuatu  yang  ingin  anda  pelajari  darinya. 


76 


Berkomunikasi 


• Berikan  satu  nasihat  yang  mungkin  berguna  untuk  pasangan 
anda 

3.  Setelah  lima  minit,  penjaga  waktu  meminta  setiap  orang 

mendapatkan  pasangan  baru  untuk  mengulangi  latihan  ini. 

4.  Setelah  setiap  orang  bercakap  dengan  sejumlah  empat  orang, 

kumpulan  berkumpul  semula  untuk  membincangkan  latihan  dan 
menimbangkan  soalan  berikut: 

• Apakah  yang  mudah  dalam  latihan  ini?  Apa  pula  yang  susah? 

• Apakah  maklumat  yang  diterima  daripada  peserta  yang  lain  dapat 
diterima  atau  bermanfaat?  Jika  demikian,  apakah  maklumat  itu? 
Mengapa  anda  suka  mendengarnya?  Adakah  kerana  cara 
maklumat  positif  itu  disampaikan,  atau  kerana  apa  yang 
diperkatakan? 

• Adakah  latihan  ini  membantu  anda  untuk  memahami  atau 
mengetahui  lebih  sedikit  beberapa  peserta  bengkel? 

• Adakah  latihan  ini  mewujudkan  kepercayaan?  Apakah 
komunikasi  itu  terbuka  dan  berterus  terang?  Mengapa? 

• Pada  umumnya,  apakah  latihan  ini  mempertingkatkan  perasaan 
anda  terhadap  kumpulan?  Mengapa? 

Bahagian  III 

MENCIPTA  PERKONGSIAN  PEMBELAJARAN 


Dalam  sebuah  perkongsian  pembelajaran  atau  organisasi  pembelajaran, 
hasil  yang  dilahirkan  oleh  para  peserta  perkongsian  atau  organisasi  itu 
ialah  gagasan  dan  aktiviti  bersama.  Interaksi  di  kalangan  para  peserta 
menghasilkan  pemikiran,  penilaian  dan  pengetahuan  yang 
mempertingkat  dan  mempercepat  proses  mencapai  objektif  mereka. 
Apabila  mereka  berjaya,  para  peserta  akan  merasa  bersemangat  dan  lebih 
terlibat  dengan  usaha  mereka  itu.  Maklumat  akan  ditukar  ganti  secara 
mendatar,  hasilnya  dapat  dikenal  pasti,  dan  pembelajaran  serta 
kepimpinan  dihasilkan  melalui  konsensus  dan  pembinaan  pengertian 
yang  diperkongsi  bersama. 

Dalam  latihan-latihan  yang  berikutnya,  cerita-cerita  tentang  organisasi- 
organisasi  yang  dilaksanakan  secara  perkongsian  dikemukakan.  Cerita- 
cerita  ini  dimaksudkan  sebagai  contoh  positif  tentang  gaya  kepimpinan 
baru  yang  lahir  dari  upaya  pembinaan  institusi  oleh  wanita.  Dalam  dua 
sesi  yang  terakhir,  para  peserta  bengkel  akan  berpeluang  bekerja  dalam 
kumpulan  untuk  membentuk  matlamat,  kerangka  pentadbiran  dan 
aktiviti- aktiviti  organisasi  mereka  sendiri  yang  diandaikan,  berasaskan 
konsep-konsep  yang  telah  dipelajari  sepanjang  sesi-sesi  bengkel.  Bagi 
membantu  mereka  membuat  persediaan  untuk  latihan  yang  terakhir,  para 
peserta  haruslah  mulai  mengenal  pasti  kriteria  mereka  sendiri  bagi  usaha 
mengasaskan  sesebuah  organisasi  pada  sesi-sesi  peringkat  awal  bahagian 
ini. 

Belajar  secara  berkumpulan  melibatkan  jenis  dialog  yang 
melahirkan  sinergi  - iaitu  koordinasi,  kesepaduan  dan  semangat 
kerjasama  yang  menjadikan  suatu  keseluruhan  itu  lebih  penting 
daripada  himpunan  bahagian-bahagiannya.  Sudah  pasti  sinergi  tidak 
bererti  bahawa  setiap  orang  bersetuju  dalam  semua  perkara.  Gagasan 
itu  sekadar  bererti  bahawa  oleh  kerana  para  peserta  telah  belajar 
menghargai  dan  menghormati  antara  satu  sama  lain,  maka  tentulah 
mereka  akan  memberi  sumbangan  kepada  proses  yang 
mendatangkan  hasil  yang  akan  dianggap  oleh  setiap  orang  sebagai 
hasil  sumbangannya  sendiri. 

“Asas  Kepimpinan” 

Sesi  7 

BAGAIMANA  MENCARI  MAKNA  BERSAMA? 


Objektif  Sesi 

• Untuk  meneroka  pelbagai  strategi  bagi  menemukan  makna 
bersama  di  kalangan  para  peserta  kumpulan  atau  pertubuhan. 

• Untuk  menentukan  cara  mencapai  wawasan  bersama  melalui 
proses  penglihatan  peserta. 

• Untuk  memikirkan  bagaimana  organisasi  dapat  memperkongsi 
wawasannya  dengan  pihak  lain  demi  memberi  manfaat  kepada 
kelompok  yang  lebih  luas. 


Aktiviti  Kumpulan:  Mengenal  Pasti  Wawasan  Kumpulan  Melalui 
Makna  Bersama. 

Luangkan  masa  kira-kira  satu  jam  untuk  aktiviti  ini. 

Dalam  Sesi  3 para  peserta  telah  diminta  menuliskan  wawasan  peribadi 
mereka.  Untuk  latihan  ini,  pemudah  cara  akan  merujuk  kembali  kepada 
catatan  tersebut  dan  kepada  para  penulisnya.  Anda  mungkin  ingin 
membahagikan  kumpulan  kepada  beberapa  pasukan  kecil.  (Untuk 
beberapa  saranan,  lihat  Lampiran  B). 

Menghasilkan  makna  bersama  merupakan  suatu  pendekatan  yang  boleh 
diubahsuai  dan  anjal  dalam  usaha  penentuan  matlamat  yang  dipengaruhi 
oleh  komposisi  kelompok  dan  komunikasi  yang  berterusan  dalam  satu 
jangka  waktu  tertentu.  Apabila  sesebuah  kumpulan  telah  membina 
makna  bersama,  maka  tiap  seorang  pesertanya  akan  bertindak  dalam 
kerangka  tertentu  yang  turut  dimilikinya  dengan  tanggungjawab 
bersama. 

Dalam  latihan  ini,  para  peserta  bengkel  akan  menghuraikan  sesama 
mereka  nilai  dan  pengalaman  masing-masing  yang  telah  mendorong 
mereka  kepada  pernyataan  wawasan  peribadi  masing-masing.  Tugas 
mereka  adalah  untuk  mencari  garis  bersama  di  kalangan  nilai-nilai  dan 
prinsip-prinsip  yang  telah  membantu  mereka  mengenal  pasti  dan 
mengucapkan  suatu  wawasan  bersama  untuk  kumpulan  itu. 

1.  Kembalikan  kepada  para  peserta  catatan  wawasan  peribadi  mereka 
dalam  Sesi  3.  Berikan  masa  beberapa  minit  untuk  para  peserta 

mengimbas  kembali  kenyataan  mereka  dan  memikirkan  selanjutnya 
sebab-musabab  mereka  merumuskan  wawasan  peribadi  mereka 
sedemikian  rupa. 

2.  Bergerak  dalam  lingkungan  kumpulan,  setiap  peserta  akan  membaca 
dengan  lantang  catatan  wawasan  masing-masing  atau,  jika  mereka 
mahu,  mengucapkan  versi  yang  sudah  dipinda  supaya  lebih  selaras 
dengan  pemikiran  dan  harapan  pada  waktu  itu.  Secara  ringkas 
(setiap  peserta  tidak  menggunakan  masa  lebih  daripada  lima  minit, 
malah  kurang  daripada  itu  jika  kumpulan  itu  besar),  para  peserta 
seterusnya  menerangkan  apakah  nilai  dan  pengalaman  yang 
melahirkan  wawasan  peribadi  tersebut. 

3.  Setelah  setiap  orang  berpeluang  menerangkan  pernyataan  wawasan 
peribadi  masing-masing,  minta  kumpulan  itu  memikirkan  soalan- 
soalan  berikut  (pemudah  cara  atau  seorang  sukarela  harus  membuat 
catatan  pada  papan  hitam  atau  kertas  carta  lipatan): 

• Apakah  pengalaman,  perspektif  atau  nilai  bersama  yang  dimiliki 
bersama  di  kalangan  peserta  kumpulan  itu? 

• Apakah  terdapat  objektif  peribadi  (berkaitan  dengan  pilihan, 
keluarga  atau  keadaan  sekitar)  atau  objektif  awam  (sosial,  politik, 
ekonomi  atau  matlamat-matlamat  komuniti  dan  masyarakat  yang 
lainnya)  yang  memperlihatkan  persamaan  di  kalangan 
pernyataan-pernyataan  wawasan  itu?  Jika  ada,  apakah  objektif- 
objektif  tersebut? 

4.  Mintalah  kumpulan  memikirkan  suatu  kemungkinan  pernyataan 
wawasan  yang  dapat  diterima  oleh  semua  peserta  bengkel. 
Pernyataan  wawasan  itu  mungkin  berkaitan  dengan  tujuan  peribadi 
yang  diperkongsi  para  peserta  atau  tujuan  awam  mereka  yang 
sepunya.  Para  peserta  kemudiannya  akan  merangka  satu  pernyataan 
wawasan  yang  dapat  disokong  oleh  seluruh  kumpulan  dan  tiap 
seorang  merasa  telah  memberikan  sumbangan  terhadapnya. 

Simpanlah  rekod  pernyataan  ini,  yang  akan  digunakan  lagi  dalam  Sesi  8 nanti. 

Soalan  Penilaian  Bengkel 

Pemudah  cara  atau  seorang  sukarela  harus  membuat  catatan  pada 

papan  hitam  atau  pada  kertas  carta  berlipat  sewaktu 

perbincangan  kumpulan  yang  berikutnya  dijalankan. 

• Apakah  yang  telah  anda  pelajari  atau  anda  capai  dalam  sesi 
bengkel  setakat  ini? 

• Adakah  sesi  bengkel  telah  dirangka  secara  yang  bermanfaat 
dan  mencabar  pemikiran? 

• Adakah  kandungan  dan  persoalan  yang  diperkatakan  dalam 
setiap  sesi  bermanfaat? 

• Bagaimanakah  menurut  pandangan  anda  struktur  dan 
kandungan  sesi-sesi  bengkel  boleh  dipinda? 

• Adakah  mudah  anda  dapat  melibatkan  diri  dalam 
perbincangan  dan  latihan?  Mengapa?  Atau  mengapa  tidak? 

• Semenjak  sesi  pertama,  adakah  objektif  anda  dalam  bengkel 
ini  telah  berubah?  Jika  ya,  apakah  perubahan  itu? 

Soalan  Sekeliling  Kumpulan 

• Sehingga  kini,  apakah  perbincangan,  latihan  atau  aktiviti 
yang  paling  bermanfaat  dalam  bengkel  ini? 

• Aspek  sesi  bengkel  yang  manakah  yang  paling  anda  gemari? 

Mentakrif  dan  menghuraikan  matlamat  melibatkan  proses 
pembelajaran,  dan  pada  waktu  yang  sama  melibatkan  penggunaan 

kuasa. 

“Asas  Kepimpinan  ” 

Sesi  8 

APAKAH  RANCANGAN  TINDAKAN  KITA? 


Objektif  Sesi 

• Untuk  menekankan  betapa  pentingnya  rancangan  tindakan 
organisasi. 

• Untuk  bekerjasama  sebagai  satu  kumpulan  dalam  membuat 
keputusan. 

• Untuk  memutuskan  bersama  suatu  rancangan  tindakan  melalui 
proses  penglibatan  para  peserta. 

• Untuk  memperlihatkan  peranan  teknologi  dalam  membangkitkan 
kesedaran  gender. 


Saranan  untuk  Pemudah  Cara 

Bacalah  dengan  lantang  cerita  berikut  tentang  proses  yang  dilakukan 
oleh  sebuah  organisasi  bagi  merangka  rancangan  tindakannya. 
Bincangkan  dalam  kumpulan  bagaimana  organisasi  itu  membuat 
keputusan  melalui  proses  tidak  berhirarki  dan  melibatkan  semua  orang. 
Aktiviti  kumpulan  yang  mengikuti  soalan  perbincangan  yang  diberikan 
itu  dirangka  bagi  membantu  para  peserta  bengkel  mengambil  bahagian 
secara  kerjasama  dalam  usaha  membuat  keputusan. 


Membahagikan  para  peserta  kepada  beberapa  pasukan  mungkin 
cara  yang  terbaik  di  sini,  supaya  setiap  orang  mendapat  peluang 
untuk  memberikan  pendapat  tentang  soalan- soalan  perbincangan 
itu.  Oleh  kerana  kumpulan  itu  telah  bekerjasama  dalam  beberapa 
sesi,  maka  inilah  masa  yang  sesuai  untuk  melakukan  latihan 
yang  mencabar  yang  mendorong  kumpulan  itu  menumpukan 
kembali  perhatiannya  kepada  objektif  bengkel  latihan  (lihat 
Lampiran  B untuk  saranan  lanjut). 

Mendemokrasikan  Maklumat  Untuk  Wanita: 

Berkumandang  di  Udara  di  Brazil 

Pada  awal  tahun  1980,  Brazil  berada  di  ambang  peralihan  dari 
pemerintahan  diktator  kepada  kerajaan  demokrasi,  daripada  media 
terkawal  kepada  media  bebas.  Dalam  tempoh  waktu  tersebut,  wanita 
Brazil  berada  di  barisan  hadapan  memperjuangkan  pendirian  mereka 
tentang  demokrasi  dan  kebebasan.  Zaman  itu  merupakan  zaman  penuh 
harapan  bagi  wanita  yang  berusaha  untuk  mengisi  ruang-ruang  awam 
yang  baru  terbuka  demi  mempengaruhi  peralihan  Brazil  ke  arah 
demokrasi. 

Thais  Corral,  wartawan  feminis  Brazil,  sebelumnya  berada  bertahun- 
tahun  lamanya  di  Itali  dan  bekerja  dalam  satu  program  radio  yang 
canggih  berjudul  “Masa  Wanita,”  sebuah  program  yang  diterbitkan  khas 
untuk  wanita,  oleh  wanita  dan  berkenaan  wanita.  Untuk  pertama  kalinya 
Thais  menghubungkan  dirinya  dengan  media  sebagai  alat  pembela  hak 
wanita  dan  sebagai  seorang  pendengar  radio. 

Apabila  Thais  pulang  ke  tanah  airnya,  dia  bertemu  dengan  suatu 
kumpulan  cendekiawan  feminis  dan  ahli  politik  yang  terkemuka  di 
parlimen  Rio.  Mereka  sedang  meninjau  kemungkinan  menggunakan 
teknologi  komunikasi  bagi  meluaskan  sebaran  maklumat  kepada  wanita. 
Mereka  mahu  mencipta  suatu  saluran  bagi  wanita  meluahkan  pemikiran 
dan  rasa  hati  mereka  dan  dapat  memainkan  peranan  menggalakkan 
penglihatan  wanita  dan  melahirkan  sebuah  masyarakat  yang  lebih 
demokratik. 

Sejak  zaman  pemerintahan  diktator  yang  baru  berakhir  di  Brazil, 
beberapa  program  radio  yang  canggih  lagi  berkesan  telah  diterbitkan. 
Namun  demikian,  tidak  banyak  program  yang  secara  khusus  ditujukan 
kepada  wanita.  Thais  Corral  dan  para  wanita  di  Rio  berpendapat  bahawa 
radio  telah  memainkan  peranan  yang  unik  dalam  kehidupan  wanita  dan 
“dari  segi  budaya  radio  sangat  rapat  hubungannya  dengan  wanita  sebagai 
pendengar  dan  pengguna.”  Mereka  berpendapat  bahawa  wanita 
mendengar  radio  sambil  membuat  kerja,  baik  di  rumah  maupun  di 
tempat  kerja.  Tambahan  pula,  pemancaran  radio  lebih  rendah  kosnya 
berbanding  pemancaran  televisyen,  dan  lebih  mudah  dimanfaatkan  oleh 
semua  pengguna  hiburan  dan  maklumat  berbanding  dengan  media  cetak. 

Thais  dan  wanita-wanita  Rio  merangka  satu  rancangan:  memperkasa 
wanita  Brazil  untuk  menjadi  pembuat  keputusan  dalam  media  mereka, 
khususnya  radio,  dan  pada  masa  yang  sama  menyuntik  sifat  kewanitaan 
ke  dalam  media  Brazil,  yakni  dengan  menjadikannya  pada  amnya  lebih 
bermanfaat,  relevan  dan  produktif  untuk  wanita.  Mereka  akan 
menerbitkan  program  radio  yang  memenuhi  keperluan  dan  minat  wanita. 

Pada  tahun  1988,  diilhamkan  dari  program  radio  tempat  dia  berkhidmat 
di  Itali,  Thais  bersama  sepasukan  para  sukarelawan  yang  beriltizam 
untuk  mempertingkatkan  penglihatan  wanita  dan  memperbaiki  caranya 
wanita  dipaparkan  dalam  media  mulai  menerbitkan  sebuah  program 
temu  ramah  mingguan  bertajuk  “Fala  Mulher”  (Cakap-cakap  Wanita). 
Para  tamu  yang  dinamik  dalam  program  itu  memberikan  nasihat 
praktikal  kepada  wanita  dengan  tujuan  untuk  menangani  persoalan 
kehidupan  seharian  mereka,  seperti  kesihatan  reproduktif  dan  keganasan 
gender,  dan  membantu  mereka  untuk  menjadi  warga  yang  berkesan. 

Setahun  setelah  program  itu  dilancarkan  dengan  rasmi,  para  penerbitnya 
telah  menubuhkan  sebuah  organisasi  formal  yang  dinamakan 
“Komunikasi,  Pendidikan  dan  Maklumat  Tentang  Gender”  atau 
CEMINA,  yang  berdedikasi  untuk  meningkatkan  mutu,  kepelbagaian 
dan  jumlah  suara  wanita  di  ruang  gelombang  udara  Brazil. 

Penerbit  “Fala  Mulher”  mahu  mengambil  pendekatan  yang  anjal  dalam 
memajukan  program  itu.  Mereka  bersedia  untuk  bereksperimen  dengan 
isi  dan  tempoh  siaran  program  tersebut,  bersedia  berkongsi  pengalaman 
dengan  wanita-wanita  lain,  dan  bersedia  belajar  daripada  wanita-wanita 
lain  itu.  Sifat  keanjalan  dan  kesanggupan  bereksperimen  ini  telah 
mengilhamkan  CEMINA  supaya  melancarkan  seminar  latihan  bagi 
wanita  di  seluruh  negara  bagi  mereka  yang  ingin  melancarkan  stesen 
radio  dan  program  mereka  sendiri.  Sepanjang  tahun  1992-98,  bilangan 
wanita  yang  menjalani  latihan  bengkel  itu  meningkat  beratus-ratus 
banyaknya,  sehingga  bilangan  stesen  dan  program  radio  wanita 
meningkat  berlipat  ganda  di  seluruh  Brazil. 

Stesen-stesen  dan  program-program  radio  yang  kaya  dari  segi 
kepelbagaian  isi  dan  tekniknya  itu  telah  menjadikan  wanita  para 
penggerak  di  pentas  media  kebangsaan,  menjadikan  mereka  para 
penerbit  berita  dan  aktivis  budaya  yang  tidak  lagi  mudah  diketepikan 
dan  diabaikan  begitu  sahaja.  Kini  CEMINA  sudah  melewati  bidang  radio 
dan  telah  mulai  pula  bergabung  dengan  bidang  internet.  Dengan 
membina  laman  webnya  sendiri,  pertubuhan  itu  dapat  membantu  semua 
stesen  radio  wanita  di  Brazil  membentuk  hubungan  dengan  ‘World  Wide 
Web’  supaya  lingkungan  pendengarnya  menjadi  lebih  luas,  baik  di  dalam 
maupun  di  luar  negara.  Pada  jangka  panjangnya,  laman  web  itu  akan 
membolehkan  wanita  Brazil  berhubungan  dengan  rakan  mereka  di  Jagat 
Selatan  dan  di  seluruh  dunia,  untuk  bertukar-tukar  strategi 
mempertingkatkan  kesedaran  gender  melalui  penerbitan  program  budaya 
dan  pengetahuan. 

Menyedari  bahawa  peralihan  tulen  ke  arah  demokrasi  tidak  mungkin 
terjadi  tanpa  menghiraukan  persoalan  gender,  maka  CEMINA  dan 
stesen-stesen  radio  yang  dilahirkannya  telah  menumpukan  perhatian 
mereka  kepada  penglihatan  wanita,  baik  dari  segi  isi  maklumat  maupun 
dari  segi  persembahannya.  Para  penyiar  radio  ini  telah  meletakkan 
persoalan  wanita  sebagai  barisan  depan  dan  inti  perjuangannya,  dalam 
usaha  mereka  melahirkan  demokrasi  yang  amat  berkesan  dan 
menyanjungi  kedudukan  wanita  bagi  bangsa  Brazil. 

Soalan  Untuk  Perbincangan 

• Bagaimanakah  CEMINA  diasaskan?  Dalam  konteks  apakah 
organisasi  ini  ditubuhkan? 

• Apakah  tumpuan  “Fala  Mulher”?  Bagaimanakah  program  itu 
diperkembangkan? 

• Apakah  rancangan  tindakan  kumpulan  wanita  Rio  dan 
kemudiannya  CEMINA?  Bagaimanakah  rancangan  tindakan  itu 
berkembang? 

• Bagaimanakah  CEMINA  mengukur  kejayaannya?  Adakah 
ukuran  lain  yang  akan  anda  gunakan  untuk  menilai  kejayaan  dan 
impaknya  terhadap  komuniti? 

• Bagaimanakah  CEMINA  dan  stesen-stesen  lainnya  itu 
menjadikan  maklumat  lebih  terbuka  dan  bermanfaat  bagi  wanita? 

• Bagaimanakah  rancangan  tindakan  CEMINA  membantu 
bercambahnya  bilangan  stesen  radio  wanita  yang  lainnya? 

• Mengapakah  penting  bagi  wanita  untuk  menjadi  penerbit  dan 
penulis  program  radio,  serta  menjadi  pendengar  sasarannya? 

• Meskipun  terdapat  teknologi  maklumat  dan  komunikasi  yang 
lebih  canggih,  mengapakah  radio  merupakan  media  yang 
berkesan  bagi  wanita? 

• Teknologi  maklumat  dan  komunikasi  yang  manakah  yang  akan 
anda  gunakan  untuk  memajukan  hak  wanita  dalam  komuniti 
anda?  Radio,  televisyen,  video,  telefon,  faks,  email,  internet  atau 
media  lainnya? 


14  Berasaskan  bahan-bahan  yang  dikirimkan  oleh  Thais  Corral  dan  wawancara  dengan 
beliau  oleh  Women’s  Learning  Partnership  pada  20  Februari  2001. 

Aktiviti  Kumpulan:  Membuat  Keputusan  Tentang  Rancangan 
Tindakan 

Dalam  Sesi  7,  kumpulan  telah  diminta  merumuskan  satu  draf  pernyataan 
wawasan  bersama  yang  disokong  oleh  semua  peserta,  dan  setiap  peserta 
berasa  turut  terlibat  menghasilkannya.  Untuk  latihan  ini,  pemudah  cara 
atau  seorang  sukarela  akan  mencatatkan  pernyataan  wawasan  itu  pada 
papan  hitam  atau  kertas  carta  berlipat  untuk  menyegarkan  kembali 
ingatan  para  peserta,  dan  membuat  catatan  perbincangan  yang 
seterusnya.  Luangkan  masa  kira-kira  satu  jam  untuk  aktiviti 
berkumpulan  ini. 

1.  Mintalah  para  peserta  supaya  memberi  saranan  tentang  bagaimana 
kumpulan  akan  dapat  melaksanakan  matlamat  merealisasikan 
wawasan  mereka.  Sesi  ini  harus  dianggap  sesi  memeras  otak.  Oleh 
itu  tidak  ada  gagasan  yang  boleh  dianggap  lucu  atau  tidak  relevan. 
Tujuan  pemerahan  otak  ialah  untuk  mengeluarkan  sebanyak  gagasan 
yang  mungkin.  Cubalah  senaraikan  sekurang-kurangnya  30 
kemungkinan  perlaksanaan. 

2.  Apabila  senarai  itu  siap,  mintalah  para  peserta  menjawab  soalan- 
soalan  berikut  dan  membuat  pindaan  yang  sewajarnya  terhadap 
senarai  itu: 

• Mana-mana  ide  dalam  senarai  yang  boleh  digabungkan  atau  yang 
hampir  serupa  dan  dari  segi  praktiknya  adalah  sama?  Hasilkan 
suatu  senarai  baru  yang  menggabungkan  ide-ide  perlakasaan 
yang  sesuai. 

• Adakah  mana-mana  ide  dalam  senarai  yang  tidak  boleh 
dilaksanakan?  Setelah  dipersetujui  oleh  kumpulan,  potong  ide  itu 
daripada  senarai. 

• Bagaimanakah  kumpulan  membuat  senarai  pilihan  terhadap  ide- 
ide  yang  lain  itu  dari  segi  pembaharuan  dan  kreativiti?  Berikan 
nombor  pada  ide-ide  itu  mengikut  kegemaran  kumpulan,  dengan 
nombor  satu  sebagai  yang  paling  disukai. 

• Bagaimanakah  kumpulan  memberikan  tertib  pilihan  terhadap  ide- 
ide  itu  dari  segi  sifat  praktiknya  dan  kemungkinannya  untuk 
dilaksanakan?  Bezakan  sistem  nombor  ini  daripada  yang 
sebelumnya  dengan  menggunakan  stail  menulis  nombor  yang 
berbeza  atau  lain  warnanya,  atau  dengan  cara-cara  lain.  Berikan 
nombor  pada  ide-ide  itu  mengikut  kegemaran  kumpulan,  dengan 
nombor  satu  yang  paling  praktikal  dan  boleh  dilaksanakan. 

3.  Berdasarkan  maklumat  yang  telah  dikumpulkan  tentang 
kemungkinan  cara  melaksanakan  pernyataan  wawasan,  mintalah 
kumpulan  mengkaji  semula  senarai  itu,  dan  sama-sama  membuat 
pilihan  tentang  rancangan  (atau  rancangan-rancangan) 
perlaksanaannya. 

Pemerhatian 

• Apakah  latihan  di  atas  menyusahkan  atau  memudahkan  anda 
untuk  melibatkan  diri  dalam  perbincangan  dan  dalam  membuat 
keputusan? 

• Apakah  memeras  otak  merupakan  satu  proses  yang  membantu? 
Mengapa? 

• Apakah  anda  berpuas  hati  dengan  rancangan  yang  akhirnya 
diputuskan?  Apakah  anda  berasa  bahawa  anda  terlibat  dalam 
memutuskannya?  Mengapa? 

• Apakah  anda  dapat  melihat  contoh  seseorang  menyesuaikan 
idenya,  atau  memperluas  ide  berdasarkan  ide  orang  lain?  Yakni 
orang  belajar  dari  satu  sama  lain? 

• Apakah  anda  pernah  terlibat  dalam  usaha  membuat  keputusan 
berkumpulan  dengan  cara  yang  lain?  Kalau  ada,  bagaimanakah 
usaha  itu  dilakukan?  Apakah  usaha  itu  melibatkan  semua  orang? 
Apakah  anda  berpuas  hati  dengan  keputusan  yang  akhirnya 
diambil? 

• Pada  pandangan  anda  apakah  ada  bezanya  jika  kumpulan 
pembuat  keputusan  itu  dianggotai  oleh  semua  wanita,  oleh  semua 
lelaki,  atau  bercampur?  Mengapa? 

Matlamat  yang  realistik  tidak  akan  dapat  dibuat  tanpa  sekaligus 
membuat  perkiraan  yang  terperinci  dan  jujur  tentang  sumber  manusia 
atau  material  yang  sebenarnya  terdapat  atau  mungkin  terdapat  bagi 

menjayakannya. 

“Asas  Kepimpinan” 

Sesi  9 


BAGAIMANA  MEMUPUK  BAKAT  DAN  KEMAHIRAN 

KITA? 


Objektif  Sesi 

• Mentakrif  “mentor”  dan  ciri-ciri  program  mentor  yang  berkesan. 

• Memperlihatkan  nilai  individu  atau  institusi  yang  berkongsi 
pengalaman  dan  maklumat. 

• Menunjukkan  bagaimana  perkongsian  pengalaman  dan  maklumat 
penting  bagi  pembinaan  keupayaan  dan  berkekalannya  organisasi 
pembelajaran. 


Sebelum  Anda  Bermula:  Tanyakan  kepada  kumpulan  untuk 
mula  memikirkan  bagaimana  mereka  ingin  menandakan 
tamatnya  bengkel  tersebut.  Adalah  penting  untuk  membuat 
perancangan  awal  supaya  sewaktu  bengkel  nanti  para  peserta 
akan  merasa  bahawa  keperluan  dan  harapan  mereka  telah 
dipenuhi.  Bahagian  “Komunikasi  Dalam  Persekitaran  Bengkel” 
ada  memperkatakan  tajuk  ini  dengan  lebih  lanjut. 


Saranan  Untuk  Pemudah  Cara 

Bacalah  dengan  lantang  cerita  sebuah  organisasi  di  Nigeria  - 
BAOBAB  for  Women’s  Human  Rights  - yang  segala  program  dan 
amalan  dalamannya  ditumpukan  kepada  memupuk  bakat  dan  kemahiran 
staf  serta  juga  kepada  anggotanya  melalui  sistem  mentor  dan  latihan 
yang  berkesan.  Bincangkan  dalam  kumpulan  ciri-ciri  organisasi 
pembelajaran,  dan  ciri-ciri  BAOBAB  yang  manakah  yang  menepati  ciri- 
ciri  tersebut  Soalan  dan  latihan  berikut  mungkin  dapat  membantu 
perbincangan  kumpulan . 

Para  pemudah  cara  telah  mendapati  bahawa  perbincangan  ini 
akan  lebih  lancar  jika  seluruh  kumpulan  terlibat,  memungkinkan 
para  peserta  mendapat  manfaat  daripada  pemerhatian  dan 
pandangan  setiap  orang  (lihat  Lampiran  B untuk  saranan  lanjut). 


Kelompok  Pembelajaran:  Sistem  Mentor  Untuk  Wanita  di  Nigeria 

Mengumpulkan  manusia  dalam  satu  kelompok  pembelajaran  dan 
kemudian  membesarkan  kelompok  itu  - dengan  sistem  mentor  - 
merupakan  satu  proses  penting  dalam  membentuk  keupayaan  organisasi 
dan  memastikan  organisasi  itu  berterusan.  Sebuah  organisasi  yang 
diasaskan  oleh  Ayesha  Imam  dan  kawan-kawannya,  iaitu  BAOBAB  for 
Women’s  Human  Rights,  bertujuan  untuk  memajukan  pengetahuan, 
latihan  dan  pembangunan  hak  kemanusiaan  wanita  di  bawah  undang- 
undang  adat,  agama  dan  sekular  di  Nigeria.  Nama  organisasi  itu  juga 
adalah  sama  dengan  nama  sejenis  pokok  yang  banyak  terdapat  di  seluruh 
Afrika  sub-Sahara.  Pokok  baobab  mampu  hidup  terus  dalam  keadaan 
cuaca  yang  panas  terik  dan  kering  kontang,  menghasilkan  makanan  dan 
bahan  perubatan  bagi  manusia,  serta  memberikan  tempat  berteduh  dari 
panas  cahaya  matahari. 

Pertubuhan  BAOBAB  ingin  mencontohi  sifat-sifat  pokok  itu  - kekuatan 
dan  kecekalan  - menghulurkan  tangan  kepada  wanita  dan  memperkasa 
mereka  dengan  kemahiran  yang  mungkin  mereka  gunakan  dalam 
kehidupan  sehari-hari  dan  bagi  membantu  wanita-wanita  lainnya.  Oleh 
yang  demikian,  organisasi  itu  memperkasa  dan  mendorong  wanita  yang 
terlibat  dalam  programnya  supaya  berfikir  dan  bertindak  bebas. 

BAOBAB  menyokong  dan  mempertegas  hak  asasi  wanita  melalui 
pelbagai  aktiviti  - terutamanya  aktiviti  kesedaran,  latihan,  penerbitan 
dan  jaringan  hubungan.  Penerapan  teknologi  merupakan  teras  bagi 
aktiviti-aktiviti  ini.  Para  pengasas  organisasi  itu  tidaklah  menganggap 
teknologi  itu  sendiri  sebagai  bersifat  baik  atau  buruk.  Sebaliknya,  yang 
menjadi  persoalan  ialah  siapakah  yang  menguasai  teknologi, 
bagaimanakah  teknologi  digunakan,  dan  apakah  kesan  daripada 
penggunaannya  itu? 

Contohnya,  BAOBAB  menggunakan  mesin  salinan  foto  untuk 
menerbitkan  dan  menyebarkan  maklumat  kepada  wanita.  Tanpa 
teknologi  itu,  maka  tidaklah  mungkin  dapat  dilaksanakan  usaha 
penyebaran  maklumat  tersebut.  Komputer  digunakan  bagi  kegiatan 
mengajar  wanita  bagaimana  menaip  dan  menyimpan  buku  kira-kira 
kewangan,  email  dan  internet  untuk  menghubungi  dan  bekerjasama 


94 


Mencipta  Perkongsian 


dengan  kumpulan  yang  mempunyai  matlamat  yang  sama. 
Penggemblengan  sumber  teknologi  ini  juga  turut  membangunkan 
infrastruktur  komunikasi  di  Afrika  sub-Sahara. 

Pendekatan  BAOBAB  dalam  pendidikan  tentang  hak  asasi  wanita 
bersifat  interaktif,  eksperimental  dan  praktikal.  Para  jurulatih  tahu 
bahawa  para  pelatih  mereka  mendapat  tanggungjawab  dan  hak  yang  baru 
dengan  membawa  sejumlah  pengalaman  silam  sebagai  sumber  rujukan, 
menggalakkan  wanita-wanita  untuk  merenungkan  dan  berkongsi 
pengalaman  tersebut  supaya  para  pelatih  dan  jurulatih  sama-sama  dapat 
mempelajari  perspektif  dan  kemahiran  baru.  Yang  pentingnya, 
BAOBAB  melatih  wanita  tentang  kemahiran  yang  dapat  digunakan 
dalam  kehidupan  profesional  dan  kehidupan  peribadi  mereka.  Misalnya, 
sewaktu  BAOBABgmemberi  latihan  tentang  penggunaan  perisian 
komputer,  pertubuhan  itu  juga  mengajar  staf  dan  ahli-ahli  sukarelanya 
bagaimana  menggunakan  perisian  ‘spreadsheet’  untuk  merekodkan 
kedudukan  kewangan,  dan  dengan  perisian  ‘word  processor’  untuk 
menulis  laporan  dan  sejarah  diri  mereka. 

Moto  organisasi  ialah:  “Anda  tidak  boleh  mengubah  yang  lepas,  tetapi 
anda  boleh  mencuba  mengubah  masa  hadapan!”  Mengubah,  malah 
memperbaiki,  masa  hadapan  bermakna  mengiktiraf  sikap  dan  usaha 
seseorang  itu  mampu  memberikan  kesan  terhadap  orang  lain,  dan 
demikianlah  juga  sebaliknya.  Latihan  Kempen  Bersatu  Email  dan 
Program  Undang-Undang  Wanita  yang  dilancarkan  oleh  BAOBAB 
telah  menghasilkan  manfaat  jangka  panjang  dengan  memupuk 
kebolehan,  bakat  dan  keyakinan  diri  orang  lain.  Latihan  Kempen  Bersatu 
Email  dimulakan  dalam  tahun  1998-99,  dengan  50  orang  wanita 
menghadiri  bengkel  penggunaan  email  dan  internet  supaya  dapat 
mempertingkatkan  kempen  bersatu  untuk  hak  wanita,  serta  memperbaiki 
komunikasi  dan  jaringan  sokongan  di  kalangan  dan  di  antara  para 
pembela  hak  asasi  manusia  yang  berbahasa  Inggeris  maupun  yang 
berbahasa  Perancis  di  seluruh  benua  Afrika.  Wanita  Afrika  itu  masih  lagi 
saling  berhubungan  antara  satu  sama  lain  dan  terus  berkongsi  maklumat 
dan  strategi.  Dengan  kemahiran  baru  yang  semakin  meningkat  itu, 
mereka  kini  dapat  berdialog  dengan  lebih  berkesan  tentang  hak  mereka 
pada  peringkat  serantau  dan  antarabangsa. 


Demikianlah  juga  halnya  dengan  Program  Wanita  dan  Undang-undang. 
Program  itu  telah  menghubungkan  kumpulan-kumpulan  kecil  wanita, 
dan  lelaki  juga,  untuk  melakukan  kegiatan  penyelidikan  dan  meninjau 
pemahaman  dan  pengalaman  wanita  tentang  undang-undang  adat,  agama 
dan  sekular.  Para  wanita  yang  pada  masa  lalu  amat  bergantung  kepada 
golongan  lelaki  sebagai  golongan  berkuasa  kini  mulai  bertambah  yakin 
akan  kefahaman  mereka  sendiri  terhadap  undang-undang  Syariah  dan 
bentuk  undang-undang  lainnya.  Seorang  peserta  program  akan  menjadi 

wanita  pertama  memperoleh  ijazah  doktor  falsafah  dalam  bidang 
Undang-undang  Islam  dari  sebuah  universiti  di  Nigeria.  Beliau  akan 
mendidik  wanita-wanita  lain  dan  akan  menjadi  watak  contoh  dalam 
usaha  wanita-wanita  lain  mengatasi  rintangam  tradisional  dan 
memperbaiki  kedudukan  mereka  dalam  masyarakat.  ^ 

Soalan  Untuk  Perbincangan 

• Apakah  tujuan  utama  BAOBAB? 

• Bagaimanakah  akan  anda  cirikan  pendekatan  program  mentor 
BAOBAB?  Apakah  manfaat  jangka  pendek  dan  jangka  panjang 
pendekatan  itu?  Adakah  terdapat  sebarang  kelemahan? 

• Apakah  unsur-unsur  lain  yang  ingin  anda  tambah  pada  program 
mentor  itu? 

• Apakah  ciri  mentor  yang  baik?  Apakah  seorang  mentor  juga 
boleh  menjadi  seorang  murid  (mentee)? 

• Apakah  peranan  teknologi  dalam  usaha  BAOBAB  membangun 
keupayaan  dan  kelebihan  wanita? 

• Apakah  gunanya,  sebagai  contoh,  mengajar  ‘Excel  spreadsheet’ 
kepada  anggota  staf  dan  para  sukarelawan  BAOBAB? 
Bagaimana  pendekatan  terhadap  latihan  perisian  komputer  ini 
memanfaatkan  para  individu  yang  terlibat?  Bagaimanakah 
pendekatan  itu  memanfaatkan  BAOBAB?  Apakah  manfaatnya 
untuk  komuniti? 

• Bagaimanakah  anda  mentakrifkan  proses  mentor? 

• Apakah  anda  pemah  menerima  manfaat  daripada  proses  mentor? 
Bolehkah  anda  fi kirkan  suatu  keadaan  sistem  mentor  dapat 
membantu  anda? 

• Apakah  anda  pernah  berkhidmat  sebagai  mentor?  Ceritakan 
beberapa  strategi  mentor  yang  telah  anda  gunakan  atau  ingin 
anda  gunakan  dalam  kehidupan  peribadi  dan/atau  profesional 
anda.  Apakah  manfaat  berkhidmat  sebagai  mentor? 

• Bagaimanakah  wanita  dapat  membantu  wanita  lain  dalam  sistem 
mentor? 


15  Berdasarkan  maklumat  yang  dikirim  oleh  Ayesha  Imam  dan  temu  bual  telefon 
dengannya  oleh  Women’s  Learning  Partnership  pada  lOhb  Januari,  2001. 

Latihan:  Membentuk  Suatu  Program  Mentor  Tempatan 

Luangkan  masa  selama  kira-kira  satu  jam  lima  belas  minit  untuk  latihan 
ini. 

Program  mentor  boleh  merupakan  program  yang  bebas,  projek  yang 
tersendiri  dalam  komuniti,  seperti  program  selepas  masa  sekolah  yang 
melibatkan  murid-murid  bertemu  dengan  murid  tua  untuk  mendapatkan 
nasihat  dan  tunjuk  ajar.  Atau  program  itu  boleh  dijadikan  kegiatan 
tambahan  organisasi  yang  lebih  besar,  seperti  program  yang  melibatkan 
wad  bersalin  di  hospital,  membolehkan  ibu  muda  dapat  bertemu  dengan 
ibu  yang  lebih  berpengalaman  dalam  mengasuh  bayi  untuk  mendapatkan 
nasihat  dan  tunjuk  ajarnya.  Dalam  latihan  ini,  pasukan  akan  membentuk 
satu  program  mentor  mereka  sendiri  yang  sesuai  dengan  salah  satu 
kategori  yang  disebut  di  atas  - projek  bebas  atau  projek  yang 
dilampirkan. 

1.  Bahagikan  kumpulan  kepada  pasukan-pasukan  yang  terdiri  daripada 
tiga  hingga  lima  orang  anggota.  Sekurang-kurangnya  seorang 
anggota  pasukan  akan  mengambil  nota,  dan  orang  itu  atau  seorang 
anggota  sukarela  lainnya  membuat  laporan  perbincangan  pasukan 
kepada  kumpulan.  Dalam  masa  kira-kira  20-30  minit,  setiap 
kumpulan  harus  membincangkan  perkara-perkara  berikut: 

• Siapakah  yang  akan  menjadi  kelompok  sasaran  - para  murid 
(mentee)  yang  akan  dibantu  oleh  program  mentor  yang  telah 
dibentuk  itu?  Antara  contoh-contohnya  ialah:  para  murid 
perempuan  di  sekolah  tempatan  yang  ingin  menjadi  pemimpin 
pada  suatu  hari  nanti,  suri  rumah  tangga  yang  ingin  memulakan 
perniagaan  dari  rumah,  atau  wanita  yang  baru  sahaja  memenangi 
kerusi  pilihanraya.  Pasukan  boleh  menggunakan  mana-mana 
contoh  yang  diberikan  atau  mencadangkan  kelompk  sasaran 
mereka  sendiri  berdasarkan  keperluan  sistem  mentor  dan 
panduan  yang  terdapat  dalam  komuniti  mereka  sendiri. 

• Orang  yang  bagaimanakah  yang  paling  sesuai  menjadi  mentor 
bagi  kelompk  sasaran  yang  dipilih?  Adakah  terdapat  para 
individu  yang  mempunyai  pengalaman  khusus,  latar  belakang 
profesional  atau  ciri-ciri  lainnya  yang  boleh  dijadikan  mentor 
paling  sesuai  untuk  sesuatu  kelompok  sasaran  itu? 

• Bagaimanakah  mentor  harus  bekerja  dengan  muridnya?  Apakah 
mereka  patut  mengadakan  pertemuan  mingguan,  menjalankan 
program  latihan,  sama-sama  mengambil  bahagian  secara  tidak 

formal  dalam  aktiviti  tertentu?  Berapa  lamakah  mereka  harus 
bertemu?  Berapa  kerapkah  pertemuan  itu? 

• Wajarkah  para  mentor  dan  para  murid  dalam  program  itu 
dipertemukan  dengan  para  mentor  dan  para  murid  lainnya  dalam 
satu  kumpulan  besar  untuk  memperoleh  sokongan  dan  nasihat? 
Apakah  yang  akan  dilakukan  dalam  pertemuan-pertemuan  yang 
demikian? 

• Apakah  keperluan  para  murid,  dan  bagaimanakah  program  ini 
dapat  memenuhi  keperluan-keperluan  tersebut?  Begitu  juga, 
anda  harus  memikirkan  tentang  keperluan  para  mentor  dan 
bagaimana  program  ini  dapat  dibentuk  supaya  dapat  memenuhi 
keperluan  mereka. 

2.  Apabila  pasukan  bergabung  semula  dalam  kumpulan,  setiap  wakil 
dari  pasukan  akan  melaporkan  program  mentor  mereka.  Peserta 
bengkel  yang  lainnya  boleh  bertanya  soalan  dan  memberikan  komen 
serta  cadangan  terhadap  program-program  mentor  yang  berlainan  itu. 


Pemerhatian 

• Apakah  yang  anda  sukai  dan  tidak  sukai  tentang  latihan  ini? 

• Apakah  anda  berasa  sukar  untuk  menilai  atau  mengkritik 
program  mentor  pasukan-pasukan  lain?  Mengapa? 

• Apakah  latihan  ini  telah  membantu  anda  untuk  memikirkan 
tentang  cara-cara  baru  memeperkenalkan  program  mentor  dalam 
komuniti  anda?  Jika  ya,  apakah  cara-cara  itu? 

Kita  perlu  membuka  peluang  penggunaan  internet  kepada  semua 
penduduk  dunia,  dan  peluang  ini  tidak  harus  terbatas  hanya  kepada 
latihan  tentang  perkakasan  dan  penggunaan  mesin,  tetapi  melibatkan 
juga  latihan  yang  sesuai  dengan  budaya  masing-masing,  ada 
hubungannya  dengan  bahasa  masing-masing  dan  bahan-bahan  yang 

dihasilkan  komuniti. 

“Asas  Kepimpinan” 

Sesi  10 


BAGAIMANA  KITA  MENGGEMBLENG  TENAGA 
UNTUK  TINDAKAN? 


Objektif  Sesi 

• Untuk  mengkaji  langkah-langkah  dalam  strategi  kempen 
penggemblengan . 

• Untuk  membincangkan  apakah  komponen-komponen  utama  bagi 
sebarang  rancangan  atau  tindakan  organisasi  yang  harus 
dipenuhi,  termasuk:  mengenal  pasti  wawasan,  menentukan 
tujuan,  menjelaskan  strategi,  mengumpulkan  sumber  dan  tenaga 
manusia  yang  diperlukan,  melaksanakan  aktiviti  secara 
melibatkan  para  ahli,  dan  membentuk  petunjuk  bagi  menilai 
keberkesanannya. 

• Untuk  meninjau  peranan  teknologi  komunikasi  - telefon,  mesin 
faks,  komputer  dan  internet,  antara  lainnya  - dalam  usaha 
penggemblengan  pada  peringkat  tempatan,  kebangsaan  maupun 
antarabangsa. 

Saranan  Untuk  Pemudah  Cara 

Bacalah  dengan  lantang  cerita  “Empangan  Bakun:  Pembaziran 
Ekonomi,  Pencabulan  Elak  Kemanusiaan  ”.  Bincanglah  dalam  kumpulan 
langkah-langkah  yang  diambil  oleh  peserta  kempen  bagi  menggembleng 
sokongan  untuk  menentang  para  pembalak.  Soalan  berikutnya  mungkin 
dapat  membantu  perbincangan  kumpulan. 


Mungkin  ada  peserta  yang  begitu  ghairah  terhadap  tajuk  ini 
berbanding  dengan  para  peserta  lainnya,  dan  ingin 
membincangkannya  dengan  mendalam  dalam  pusingan  pertama. 
Perbincangan  ini  kemudiannya  akan  diikuti  pula  dengan 
perbincangan  dalam  kumpulan  besar.  Cubalah  gunakan  kaedah 
memudah  cara  jenis  “fishbowl”  (balang  ikan)  untuk 
mendorongkan  perbincangan  secara  yang  lebih  langsung  dan 
lebih  mendalam.  (Lihat  Lampiran  B untuk  saranan  selanjutnya). 

Empangan  Bakun:  Pembaziran  Ekonomi,  Pencabulan  Hak 
Kemanusiaan 


(Sedutan  dari  International  Rivers  NetWork: 


(Ogos  2001),  http:  ivww.im.org/program/bakun 


Kempen  Bakun 


Pada  bulan  Februari  tahun  2001,  kerajaan  Malaysia  telah 
mengisytiharkan  pemulihan  projek  2,400-MW  Empangan  Bakun  di 
Sungai  Balui.  Projek  ini  terletak  di  pendalaman  negeri  Sarawak.  Sejak 
mulanya  lagi  projek  kontroversial  itu  telah  dilanda  oleh  masalah 
kewangan,  dan  memberikan  kesan  buruk  kepada  penduduk  peribumi 
tempatan. 

Tidak  ada  bukti  yang  menunjukkan  bahawa  Sarawak  akan  memerlukan 
bekalan  elektrik  dari  projek  jana  kuasa  itu.  Maka  projek  itu  dicadangkan 
untuk  membekal  kuasa  elektrik  ke  Tanah  Semenanjung  melalui  kabel 
dasar  laut.  Projek  itu  diberhentikan  dalam  tahun  1997  kerana  krisis 
kewangan  Asia,  tetapi  kemudiannya  telah  dihidupkan  sebanyak  dua  kali 
selepas  itu.  Kerajaan  kini  mendakwa  bahawa  projek  itu  telah  diubahsuai 
dan  akan  membekalkan  kuasa  elektrik  kepada  negeri  Sarawak  dan  Sabah 
- meskipun  kedua-dua  negeri  itu  kini  mengalami  lebihan  kuasa  elektrik. 

Dalam  tahun  1999,  10,000  peribumi  Kenyah  dan  Kayan  telah  dipaksa 
pindah  dari  tanah  adat  nenek-moyang  mereka  untuk  memberikan  laluan 
kepada  projek  empangan  Bakun.  Kini  kehidupan  mereka  amat  sukar 
untuk  menyara  kehidupan  di  penempatan  baru,  dan  pengangguran  dan 
kelaparan  bermaharajalela  di  sana. 

Sebelum  itu,  penduduk  peribumi  hidup  dalam  sistem  ekonomi  sara 
hidup:  bercucuk  tanam,  menangkap  ikan  di  sungai  dan  memburu  haiwan 
liar  di  hutan.  Mereka  menduduki  tanah  adat  seluas  70,000  hektar.  Kini 
mereka  tinggal  di  rumah  panjang  yang  disediakan  di  atas  tanah  4,000 
hektar  sahaja  untuk  lebih  daripada  10,000  orang,  dan  dalam  sistem 
ekonomi  wang  yang  memerlukan  mereka  membeli  makanan  dan 
keperluan  lainnya.  Dengan  kadar  pengangguran  yang  tinggi,  maka 
kelaparan  berleluasa  di  kalangan  penduduk  di  petempatan  baru  itu. 

Pampasan  untuk  Rakyat 

Dilaporkan  bahawa  pampasan  tanah  telah  dibayar.  Namun  para 
penduduk  mendakwa  bahawa  jumlah  pampasan  itu  tidak  mencukupi  dan 
di  bawah  paras  nilai  pasaran.  Masalah  bekalan  makanan  menjadi 
meruncing  kerana  mereka  tidak  dapat  bercucuk  tanam  di  tanah  yang 
tidak  subur  dan  yang  seluas  sekangkang  kera  itu,  sedangkan  mereka 
kurang  wang  untuk  membeli  makanan.  Akibatnya,  kebanyakan 

penduduk  hanya  makan  nasi  dengan  garam  sahaja.  Keadaan  mereka  yang 
terasing  pula  telah  menyebabkan  pelbagai  penyakit  sosial,  seperti 
alkoholisme  dan  keganasan.  Jumlah  penduduk  bertambah  sehingga  40%, 
meruncingkan  lagi  sumber  yang  sedikit  di  petempatan  baru  itu. 

Kesulitan  hidup  penduduk  di  situ  akan  menjadi  lebih  parah  lagi  dalam 
beberapa  tahun  berikutnya,  terutamanya  apabila  wang  pampasan  sudah 
habis  diterima  dan  kesuburan  tanah  pertanian  telah  terhakis.  Besar 
kemungkinan  ramai  petani  di  sana  akan  terpaksa  membeli  baja  yang 
mahal  untuk  bercucuk  tanam  bagi  menyara  keluarga  mereka.  Tambahan 
pula,  tempoh  lima  tahun  ‘cuti’  daripada  membayar  hutang  sebanyak 
RM13,700,  untuk  rumah  panjang  mereka  di  Sungai  Asap  sudah  sampai 
masanya  dalam  tahun  2003.  Setiap  keluarga  dijangkakan  akan 
mengalami  hutang  bertindih  dari  kadar  bayaran  sebanyak  RM80  sebulan 
selama  25  tahun.  Kerajaan  Malaysia  telah  menawarkan  pengurangan 
bayaran  bagi  keluarga  yang  tidak  mampu  membayarnya.  Namun,  mereka 
mesti  juga  membayar  hutang  itu,  termasuk  faedahnya. 

“Tiada  lagi  yang  diharapkan  sekarang  ini,”  kata  Junis  Win,  petani  Kayan 
dari  petempatan  Sungai  Asap.  Junis,  seperti  ramai  orang  dari 
penempatan  itu,  khuatir  akan  masa  hadapan  mereka,  terutamanya 
bagaimana  akan  membayar  kembali  hutang  rumah  mereka,  walaupun 
mereka  tidak  mempunyai  pendapatan  yang  tetap. 

Masih  ada  lebih  kurang  100  keluarga  yang  tidak  mahu  berpindah  ke 
petempatan  baru.  Bahkan,  mereka  memilih  untuk  berpindah  ke 
perkampungan  tepi  sungai  di  Long  Buko,  nun  jauh  di  pendalaman.  Di 
sana  terdapat  banyak  ikan,  tanah  yang  subur  untuk  bertani  dan  hutan 
untuk  berburu.  Mereka  mendirikan  rumah  panjang  mereka  sendiri  tanpa 
bantuan  kerajaan.  Malah  kerajaan  menafikan  wang  pampasan  mereka 
untuk  memaksa  mereka  berpindah  ke  petempatan  tajaan  kerajaan.  Kini, 
yang  mereka  perlukan  hanyalah  perkhidmatan  kesihatan  dan 
persekolahan  untuk  anak-anak  mereka.  Namun  keadaan  mereka  tidak 
menentu,  kerana  mereka  menolak  berpindah  ke  petempatan  rasmi 
sedangkan  tanah  adat  mereka  tidak  diiktiraf  kerajaan.  Meskipun  begitu, 
penduduk  telah  melaporkan  bahawa  beberapa  keluarga  dari  petempatan 
Sungai  Asap  telah  meminta  untuk  berpindah  ke  Long  Buko. 

Kuasa  Kepada  Rakyat 

Ada  sedikit  keceriaan  dalam  cerita  yang  muram  ini.  Penduduk 
petempatan  yang  baru  diteroka  di  Long  Lawen  mula  menikmati  bekalan 
elektrik  hasil  daripada  salah  satu  projek  jana  kuasa  mikro  di  situ.  Kira- 
kira  400  orang  memilih  untuk  berpindah  ke  tanah  adat  Ulu  empangan 
Bakun,  dan  mengasaskan  kampung  baru  di  Long  Lawen.  Projek  Bomeo, 

yang  berpusat  di  California,  telah  bekerjasama  dengan  komuniti  itu 
untuk  membina  sebuah  jana  kuasa  mikro  bekalan  elektrik.  Ini 
menunjukkan  bahawa  ada  cara  yang  kurang  merosakkan  alam  sekitar, 
dan  sudah  tentu  sekali  lebih  baik  daripada  empangan  yang  besar  untuk 
menjana  kuasa  elektrik. 

Projek  itu  menggunakan  Sungai  Lawen,  yang  berhampiran  dengan 
kampung,  untuk  menjana  tubin  yang  mengeluarkan  kuasa  elektrik  10 
kilowat,  iaitu  lebih  daripada  mencukupi  untuk  membekalkan  elektrik 
kepada  67  keluarga  di  Long  Lawen.  Projek  itu  akan  membantu 
kehidupan  tradisional  kaum  peribumi  Kenyah.  Bahkan,  bekalan  elektrik 
itu  juga  digunakan  untuk  kilang  papan,  kilang  padi  dan  rumah  ais. 
Mereka  merancangkan  supaya  harta  itu  akan  dimiliki  secara  kolektif  oleh 
para  pekerja  dari  kampung  itu  dengan  dibayar  melalui  potongan  gaji 
mereka. 

Jawatankuasa  Rakyat 

Jawatankuasa  Rakyat  Wilayah  Bakun  telah  ditubuhkan  dan  bekerjasama 
dengan  badan-badan  bukan  kerajaan  (NGO)  Malaysia,  Sahabat  Alam 
Malaysia  dan  SUARAM,  untuk  menangani  krisis  besar  yang  dihadapi 
oleh  mereka  akibat  perpindahan  paksa  itu.  Wakil  komuniti  telah 
membuat  kenyataan  akhbar  pada  15hb  Disember,  2001,  mengutuk  proses 
pemindahan  dan  menyeru  kerajaan  supaya  mengkaji  semula 
keputusannya  membina  empangan  Bakun. 

Antara  rumusan  pemantauan  yang  dibuat  oleh  Jawatankuasa  Rakyat 
Wilayah  Bakun  ialah  kawasan  tanah  petempatan  baru  yang 
diperuntukkan  kepada  mereka  sangatlah  tidak  mencukupi,  dan  tanah  adat 
dan  tanah  pertanian  mereka  tidak  dinilai  dengan  sewajarnya.  Akibatnya, 
mereka  tidak  dapat  menuntut  dan  menerima  pampasan  dari  nilai  aset  itu. 
Tambahan  pula,  mereka  tidak  sepatutnya  diwajibkan  membayar  kos 
rumah  panjang  di  petempatan  baru  itu,  kerana  rumah  panjang  lama 
mereka  dimusnahkan  tanpa  pampasan. 

Jawatankuasa  itu  juga  menyatakan  bahawa  para  anggota  komuniti  ingin 
pulang  untuk  tinggal  di  tanah  adat  mereka  yang  “menjadi  simbol 
hubungan  kami  pada  masa  silam  dan  masa  hadapan.  Tanah  kami  tidak 
boleh  dipandang  dari  aspek  sumber  ekonomi  semata-mata.”  Mereka 
memprotes  kerana  tidak  ada  “proses  musyawarah  yang  sewajarnya”,  dan 
membantah  bahawa  "pendapat  serta  kekhuatiran  kami  tidak  langsung 
diambil  kira.”  Jawatankuasa  itu  mengutuk  dakwaan  yang  berkali-kali 
dibuat  oleh  pihak  berkuasa  empangan  bahawa  semua  penentang  projek 
Bakun  datangnya  dari  “pengacau  luar”.  Dakwaan  itu  “bukan  sahaja 

mencabar  kebijaksanaan  kami,  tetapi  juga  adalah  alasan  lemah  untuk 
tidak  menghiraukan  pendapat  dan  kekhuatiran  kami.” 

Tuntutan  itu  telah  diserahkan  kepada  Timbalan  Perdana  Menteri,  Datuk 
Abdullah  Badawi,  dan  kepada  Suruhanjaya  Hak  Asasi  Kemanusiaan 
(SUHAKAM). 

Soalan  Untuk  Perbincangan 

• Apakah  tujuan  utama  Jawatankuasa  Rakyat  Wilayah  Bakun? 
Mengapakah  para  peserta  kempen  itu  merangka  tujuan  mereka 
sedemikian? 

• Apakah  pendapat  anda  tentang  strategi  yang  diambil  oleh 
komuniti  Bakun?  Apakah  kekuatan  dan  kelemahannya? 

• Jika  anda  menjalankan  kempen,  bagaimanakah  anda  akan 
berkomunikasi  kepada  orang  ramai,  kerajaan  dan  peringkat 
antarabangsa? 

• Apakah  unsur-unsur  utama  dalam  usaha  menggembleng 
sokongan  kepada  kempen  anda? 

Latihan:  Menggembleng  Bantuan 


Gempa  Bumi  telah  Mengakibatkan  Berjuta  Orang 
Kehilangan  Rumah,  Bekalan  Air  Bersih  dan  Bekalan  Perubatan. 


Pada  13hb  Januari,  2001,  satu  gempa  bumi  sekuat  7.6  pada  Skala  Richter 
telah  melanda  pantai  negeri  El  Salvador,  65  batu  di  barat  daya  San 
Miguel.  Kemudian  gempa  itu  diikuti  pula  oleh  200  kejadian  tanah  runtuh 
dan  1,950  kejutan  selanjutnya.  Gempa  bumi  itu  mengakibatkan  800 
nyawa  terkorban  dan  4,500  orang  tercedera.  Sejumlah  92,000  buah 
rumah  telah  musnah  dan  130,000  buah  lagi  rosak.  Lebih  1,200  sekolah 
dan  30,000  haila  pertanian  musnah.  Penduduk  yang  terlibat  ialah  seramai 
1.1  juta  orang  “ 

Senario:  Sekumpulan  empat  wanita  dalam  komuniti  anda  bertemu  setiap 
minggu  untuk  berbual-bual  tentang  keluarga,  nasihat  menasihati  dan 
memberikan  pertolongan  antara  satu  sama  lain.  Pada  satu  petang,  salah 
seorang  wanita  itu  membawa  sepotong  keratan  akhbar  tentang  berita 
gempa  bumi  dahsyat  yang  melanda  El  Salvador.  Beliau  ada  ahli  keluarga 
terdekat  yang  selamat  daripada  kejadian  itu,  maka  sudah  tentulah  beliau 
mengikuti  berita  tersebut  dengan  cemas  sekali.  Beliau  membacakan 
berita  gempa  bumi  itu  kepada  kawan-kawannya.  Mereka  semua 
bersetuju  pendapat  bahawa  gempa  itu  merupakan  malapetaka  yang  besar, 
dan  kesusahan  hidup  tentu  sekali  menimpa  ibu-ibu  yang  memelihara 
anak-anak  mereka.  Salah  seorang  daripada  wanita  dalam  kumpulan  itu 
mencadangkan  bahawa  mereka  mesti  membantu  ibu-ibu  yang  menjadi 
mangsa  gempa  bumi  itu.  Beliau  disokong  oleh  semua  yang  hadir,  dan 
mereka  segera  merancang  strategi. 

1.  Kumpulan  bengkel  dibahagikan  kepada  empat  orang  satu  pasukan. 
Setiap  pasukan,  seperti  wanita  dalam  senario  di  atas,  membuat 
perancangan  tindakan  untuk  membantu  ibu-ibu  mangsa  gempa  bumi 
di  El  Salvador  (berikan  masa  antara  30  hingga  40  minit  untuk  latihan 
ini). 

2.  Antara  persoalan  yang  harus  dibincangkan  oleh  setiap  kumpulan 
ialah: 

• Bagaimanakah  anda  hendak  membantu  ibu-ibu?  Sokongan  yang 
bagaimana  yang  hendak  anda  berikan?  Apakah  kempen  anda? 


16  Ini  merupakan  peristiwa  yang  sebenarnya  terjadi. 
Lihat:http://www.cnn.com/2001/WORLD/americas/01/15/quake.04. 

• Apakah  kempen  anda  itu  di  peringkat  tempatan,  kebangsaan, 
serantau  atau  antarabangsa? 

• Apakah  cara  anda  meraih,  membina  dan  menggembleng 
sokongan?  Apakah  aktiviti  anda? 

• Apakah  lebih  berkesan  jika  rayuan  ditujukan  kepada  kaum  wanita 
lain  untuk  membantu  para  ibu  itu?  Mengapa?  Adakah  lelaki  juga 
akan  memberi  sokongan  yang  sama? 

• Dapatkah  pasukan  mengambil  kesempatan  daripada  teknologi 
komunikasi  atau  media,  seperti  melalui  rencana  akhbar  atau 
program  pendidikan  di  radio  atau  televisyen,  untuk  menjana  lebih 
banyak  sokongan? 

• Apakah  jaringan  sokongan,  pada  fikiran  anda,  yang  akan  dapat 
membantu  tujuan  anda? 

• Bagaimanakah  anda  akan  dapat  memantau  apakah  anda  telah 
mencapai  tujuan  anda?  Apakah  petunjuk  yang  akan  anda 
gunakan? 

• Bagaimanakah  akan  anda  bahagikan  tanggungjawab  aktiviti  di 
kalangan  peserta  pasukan  anda? 

3.  Anggota  pasukan  haruslah  menyenaraikan  tugas-tugas  di  kalangan 
mereka  sendiri,  menggariskan  langkah  yang  akan  mereka  ambil 
dalam  minggu-minggu  hadapan  bagi  melaksanakan  rancangan 
mereka? 

4.  Setelah  semua  pasukan  menyelesaikan  rancangan  tindakan  masing- 
masing,  maka  kumpulan  bengkel  bertemu  semula.  Wakil  dari  setiap 
pasukan  akan  melaporkan  dengan  ringkas  strategi  penggemblengan 
pasukannya. 


Soalan  Untuk  Perbincangan 

• Bagaimanakah  proses  membuat  keputusan  yang  dilaksanakan 
dalam  pasukan  anda? 

• Manakah  bahagian  yang  paling  sukar  dalam  usaha  merangka 
strategi  penggemblengan  anda? 

• Adakah  lebih  mudah  atau  lebih  sukar  untuk  memutuskan 
langkah-langkah  khusus  yang  perlu  diambil  jika  pasukan  anda 
mempunyai  bilangan  peserta  yang  lebih  besar? 

• Bagaimana  anda  memutuskan  pembahagian  tanggungjawab? 
Apakah  menyenaraikan  tugas-tugas  dapat  membantu 

menjelaskan  peranan  setiap  anggota  pasukan?  Apakah  langkah 
tersebut  mendatangkan  manfaat  lain?  Jika  ya,  apakah  manfaat 
itu?  Kalau  tidak,  mengapa? 

• Adakah  aktiviti  pasukan  anda  itu  munasabah?  Mengapa? 

• Setelah  mendengar  aktiviti  pasukan  lain,  adakah  apa-apa  yang 
ingin  anda  tambah  atau  pinda  pada  strategi  pasukan  anda? 


Pemerhatian 

• Apakah  latihan  ini  membantu  anda  untuk  membayangkan  satu 
rancangan  kempen  atau  projek  bagi  isu-isu  yang  lain?  Mengapa? 

• Jika  anda  dapat  membayangkan  untuk  memulakan  suatu  kempen, 
apakah  kempen  itu  dan  bagaimana  anda  akan  melaksanakannya? 

Kerja  berpasukan  merupakan  ciri  asas  organisasi  pembelajaran. 
Kerja  berpasukan  melibatkan  rasa  hormat  terjadap  orang  lain, 
menghargai  kepelbagaian,  dan  bersikap  murah  hati  pada  tahap 
individu,  berkemampuan  menyelesaikan  konflik,  menyatukan 
mereka  dalam  usaha  membuat  keputusan  dan  melaksanakan 
keputusan,  dan  membina  pasukan  pada  peringkat  organisasi. 

“Asas  Kepimpinan” 

Sesi  11 


BAGAIMANA  KITA  BERKONGSI  TANGGUNGJAWAB 
DAN  HASILNYA? 


Objektif  Sesi 

• Untuk  menganalisis  bagaimana  membentuk  budaya  berkongsi  kuasa 
dan  penglihatan  di  dalam  dan  di  kalangan  organisasi-organisasi  yang 
bekerjasama. 

• Untuk  membincang  strategi  memanfaatkan  bakat  dan  pengalaman 
para  rakan  kongsi  dalam  usaha  kempen  bersama. 

• Untuk  bekerja  sebagai  satu  pasukan  bagi  membentuk  satu  organisasi 
bayangan  yang  merangkum  segala  ciri  positif  yang  telah  dikenal 
pasti  dalam  semua  sesi  bengkel. 


Saranan  Untuk  Pemudah  Cara 

Bacalah  dengan  lantang  cerita  berikut  tentang  beberapa  buah 
organisasi  yang  bekerjasama  dalam  proses  menggubal  Agenda  Wanita 
Untuk  Perubahan.  Bincanglah  dalam  kumpulan  strategi  organisasi- 
organisasi  itu,  bagaimana  mereka  menyelaras  usaha  mereka,  dan 
berkongsi  tanggungjawab.  Soalcm  berikutnya  boleh  membantu 
perbincangan  kumpulan.  Selepas  perbincangan  terdapat  pula  latihan 
yang  direncanakan  untuk  membantu  peserta  membayangkan  satu 
organisasi,  institusi  atau  kempen  yang  mereka  cipta  secara  idecdnya 
menepati  kriteria  organisasi  yang  dikencd  pasti  sepanjang  sesi  bengkel. 
Dalam  sesi  12,  peserta  berpeluang  berkongsi  organisasi  yang 
dibayangkan  dengan  seluruh  anggota  kumpulan. 


Kaedah  memudah  cara  untuk  sesi  ini  mungkin  melibatkan 
perbincangan  seluruh  anggota  kumpulan  atau  peserta 
dibahagikan  kepada  beberapa  pasukan  (lihat  Lampiran  B untuk 
saranan  selanjutnya). 

Agenda  Wanita  Untuk  Pembahan 

Beberapa  dekad  lamanya  para  aktivis  wanita  melobi  kerajaan  untuk 
mempertingkatkan  status  wanita  Malaysia  melalui  peruntukan 
perkhidmatan,  serta  meminda  dan  menggubal  undang-undang  dan  dasar 
baru  untuk  melindungi  wanita.  Strategi  lainnya  ialah  mendesak 
dilakukan  perubahan  menjelang  pilihan  raya  umum,  serta  menggesa 
semua  parti  politik  supaya  memberi  perhatian  serius  terhadap  isu  wanita 
jika  mereka  mahu  diundi  untuk  berkuasa.  Agenda  Wanita  Untuk 
Perubahan  (AWUP)  ialah  satu  inisiatif  penting  yang  dilahirkan  pada 
tahun  1998,  sewaktu  negara  dilanda  krisis  ekonomi  dan  politik. 

Sememangnya  AWUP  muncul  dalam  konteks  krisis  ekonomi  pada 
penghujung  tahun  1997.  Untuk  bertindak  dengan  berkesan  dalam  krisis 
itu,  dan  demi  menghadapi  pilihan  raya  yang  hampir  tiba,  para  aktivis 
wanita  telah  mengadakan  satu  pertemuan  pada  pertengahan  tahun  1998 
untuk  membincangkan  pilihan  raya  umum.  Namun,  sebelum  sebarang 
cadangan  konkrit  dapat  dirangka,  negara  telah  dilanda  oleh  krisis  politik 
- yakni  penyingkiran  dan  penahanan  Timbalan  Perdana  Menteri,  Anwar 
Ibrahim,  pada  bulan  September  1998.  Dua  peristiwa  itu  telah  mendorong 
kumpulan  wanita  mentakrif  semula  peranan  mereka.  Maka,  dari  proses 
itu  lahirlah  Agenda  Wanita  Untuk  Perubahan. 

Proses 

Beberapa  kumpulan  organisasi  wanita: 

• Women’s  Development  Collective  (WDC), 

• Sisters  in  Islam  (SIS), 

• All  Women’s  Action  Society  (AWAM)  dan 

• Persatuan  Sahabat  Wanita  Selangor  (PSWS),  serta  aktivis  wanita 
lainnya,  telah  merangka  satu  draf  dokumen  bersama  untuk 
mengemukakan  isu-isu  wanita.  Setelah  beberapa  siri  perundingan, 
dokumen  draf  bertajuk  Agenda  Wanita  Untuk  Eerubahan  yang 
mengandungi  10  isu  utama  telah  dikenal  pasti,  iaitu: 

• Wanita  dan  Pembangunan 

• Wanita  dan  Demokrasi  Berparlimen 

• Wanita,  Budaya  dan  Agama 

• Keganasan  Terhadap  Wanita 

• Wanita  dan  Tanah 


17  Ada  di  antara  isu  itu  telah  dikemas  kini  bagi  inisiatif  yang  sama  - Manifesto  Wanita 
- yang  dilancarkan  bagi  pilihan  raya  umum  1990. 


112 


Mencipta  Perkongsian 


• Wanita  dan  Perkhidmatan  Kesihatan 

• Wanita  dan  Undang-Undang 

• Wanita  dan  Kerja 

• Wanita  dan  AID  s 

• Wanita  dan  Alam  sekitar 

Setiap  isu  dianalisis  dari  perspektif  gender,  termasuklah  kesannya 
terhadap  gender  dan  hubungan  sosial  yang  lainnya  dalam  masyarakat. 
Usaha  itu  telah  menghasilkan  satu  siri  saranan  dasar  dan  tindakan,  selain 
tuntutan  perubahan.  Pada  awal  bulan  Januari  1999,  34  organisasi  telah 
dipelawa  membahaskan  satu  dokumen  draf.  Dalam  proses  perundingan 
kebangsaan  itu,  isu-isu  lain  - kesihatan  dan  seksualiti  - telah 
dimasukkan  ke  dalam  dokumen  tersebut.  Pada  bulan  Mei  1999,  setelah 
berbincang  dan  berunding  dengan  mendalam,  maka  Agenda  Wanita 
Untuk  Perubahan  telah  dilancarkan  dengan  sokongan  76  organisasi  di 
seluruh  tanah  air.  Sehingga  bulan  September  tahun  2000,  12  lagi 
organisasi  telah  menyokongnya,  sehingga  sejumlah  88  buah  organisasi 
telah  memberikan  sokongan  kepada  AWUP. 

Struktur 

Dalam  bengkel  pertama  pada  bulan  Januari  1999,  sembilan  buah 
organisasi  tampil  ke  hadapan  untuk  menubuhkan  jawatankuasa  kerja 
AWUP.  Organisas-organisasii  itu  ialah: 

• Women’s  Development  Collective, 

• All  Women’s  Action  Society, 

• Malaysian  Trade  Union  Congress  (Women’s  Section), 

• Persatuan  Sahabat  Wanita  Selangor, 

• Pertubuhan  Jemaah  Islah  Malaysia  (Wanita), 

• Sisters  in  Islam, 

• Selangor  Chinese  Assembly  Hall  (Women’s  Section), 

• Women’s  Aid  Organisation  dan 

• BATA  Union 

Pada  bulan  Julai  2000,  jawatankuasa  penyelaras  telah  ditubuhkan 
mengandungi  tujuh  organisasi.  Peranan  jawatankuasa  itu  ialah 
menyusun  program  dan  aktiviti  di  bawah  mandat  yang  diberikan,  selaras 
dengan  objektif  AWUP,  iaitu  untuk  melobi  kerajaan  dan  meningkatkan 


lsPertubuhan -pertubuhan  itu  ialah  All  Women’s  Action  Society,  Malaysian  Metal 
Industries  Employees’  Union,  Pertubuhan  Jemaah  Islah  Malaysia  (Wanita),  Selangor 
Chinese  Assembly  Hall  (Women’s  section),  Sisters  in  Islam,  Women’s  Aid 
Organisation  dan  Women’s  Development  Collective.  Sekretariatnya  ialah  Women's 
Development  Collective. 

kesedaran  awam  dan  pengundi  tentang  isu  dan  tuntutan  yang  terkandung 
dalam  dokumen  AWUP. 

Wawasan 

Sebagaimana  yang  terdapat  dalam  Bab  Pengenalan  dokumen  AWUP, 
perkembangan  politik  dan  ekonomi  semasa  Malaysia  memerlukan 
peningkatan  penglihatan  wanita  dalam  bidang  budaya,  ekonomi  dan 
politik  negara.  AWUP  “mengutuk  manipulasi  agama  dan  etnik,  juga 
penggunaan  kuasa  kekerasan  dan  penindasan  untuk  memecah  belahkan 
kami.  Kami  ingin  memberikan  sumbangan  demi  membina  masyarakat 
yang  demokratik  dan  aman  untuk  kami  dan  generasi  akan  datang.” 

Wawasannya  ialah  untuk  pembentukan  sebuah  masyarakat  Malaysia 
yang  adil  dan  demokratik,  dalam  konteks  persamaan  gender  dan 
pembangunan  yang  mapan  bagi  wanita  dan  lelaki  Malaysia. 

Kerangka 

Selaras  dengan  wawasan  itulah  ditekankan  isu-isu  wanita,  untuk 
mengiktiraf  dan  melaksanakan  secara  saksama  penglihatan  wanita  dalam 
bidang  ekonomi,  sosial  dan  politik  negara.  Malah  semua  isu  dilihat  dari 
perspektif  gender  dan  menghubungkan  analisis  gender  kepada  faktor 
ketara  dalam  masyarakat,  seperti  kelas,  etnik,  budaya,  umur  dan 
sebagainya.  Ini  bermakna  bahawa  persamaan  gender  perlu  diambil  kira 
apabila  membanteras  diskriminasi,  penindasan  dalam  masyarakat,  dan 
ketidaksamaan  yang  lain-lainnya,.  Pembangunan  mapan  untuk  wanita 
(dan  lelaki)  hanya  boleh  berlaku  jika  terdapat  keadilan  dan  demokrasi, 
apabila  rakyat  jelata  boleh  turut  serta  dalam  proses  membuat  keputusan 
terhadap  dasar  dan  program  yang  melibatkan  diri  mereka. 

Tujuan 

Tujuan  inisiatif  itu  ialah  untuk: 

• Menarik  perhatian  kepada  masalah,  isu  dan  keperluan  khusus  wanita 
yang  harus  diiktiraf  dan  ditangani; 

• Menimbulkan  kesedaran  di  kalangan  wanita  dan  lelaki  tentang 
kedudukan  wanita  di  Malaysia; 

• Memperkukuhkan  suara  dan  penglihatan  politik  wanita  di  Malaysia 
demi  mendorong  dan  mencapai  persamaan  gender,  dan  untuk 
berusaha  mendirikan  masyarakat  adil  dan  demokratik; 

• Memperkukuhkan  jaringan  organisasi  wanita  dan  badan-badan  bukan 
kerajaan  (NGO)demi  mencapai  kemajuan  status  wanita  di  Malaysia. 

Setelah  itu  timbul  pula  saranan  supaya  dokumen  Agenda  Wanita  Untuk 
Perubahan  itu  dijadikan  bahan  lobi: 

• Kepada  kerajaan  dan  institusi-institusi  yang  terlibat  dalam 
perlaksanaan  dasar  dan  tindakan  kerajaan; 

• Kepada  ahli-ahli  politik  supaya  isu  itu  dimasukkan  ke  dalam 
manifesto  pilihan  raya  mereka,  dan  jika  dipilih,  ke  dalam  program 
kawasan  pilihan  raya  mereka; 

• Kepada  orang  awam  untuk  menimbulkan  kesedaran  tentang  isu  dan 
cabaran  yang  dihadapi  oleh  wanita  Malaysia. 

Kesan 

Sokongan  dari  organisasi-organisasi  terhadap  AWUP  meningkat  tujuh 
kali  ganda  jika  dibandingkan  dengan  Manifesto  Wanita  yang  digubal 
pada  tahun  1990.  Ini  membayangkan  perubahan  iklim  politik  yang 
radikal  dan  meningkatnya  penerimaan  awam  terhadap  isu  hak  wanita  di 
negara  ini.  Aliran  politik  ini  mendapat  sokongan  dari  golongan  massa, 
dari  pelbagai  golongan  orang  awam,  dari  kumpulan  konsumer,  sehingga 
dari  persatuan  alam  sekitar,  dan  badan-badan  agama. 

Untuk  terus  mempengaruhi  dan  melobi  ahli  politik,  surat-surat  telah 
dikirimkan  kepada  semua  ahli  parlimen  dan  parti-parti  pembangkang 
pada  awal  bulan  Ogos  1999  meminta  mereka  menyatakan  sokongan 
terhadap  Agenda  Wanita.  Namun  usaha  mereka  telah  mengalami 
kecacatan  dari  segi  rasminya,  kerana  tidak  mendapat  komitmen  yang 
sama  dari  para  ahli  politik  - sedangkan  jawatankuasa  AWUP 
berpendapat  bahawa  mereka  mempunyai  tanggungjawab  untuk 
memantau  prestasi  ahli-ahli  parlimen  Malaysia. 

Ahl-ahli  parlimen  itu  telah  diberikan  tempoh  tiga  minggu  untuk 
menyatakan  komitmen  mereka.  Setelah  itu,  pada  awal  bulan  September, 
satu  sidang  akhbar  telah  diadakan  untuk  mengumumkan  “Kad  Laporan 
Komitmen”.  Hasil  daya  usaha  itu,  walaupun  diberikan  laporan  yang 
meluas  oleh  akhbar-akhbar  tempatan,  tidaklah  begitu  memuaskan.  Hanya 
tiga  belas  orang  ahli  parlimen  yang  dengan  rasmi  menyokong  Agenda 
Wanita  - empat  dari  Barisan  Nasional  dan  sembilan  dari  parti-parti 
pembangkang.  Tidak  seorang  pun  ahli  parlimen  wanita  dalam  Barisan 
Nasional  yang  menyokong  dokumen  tersebut.  Manakala,  semua  parti 
pembangkang,  kecuali  PAS,  memberikan  respons  yang  positif. 

Media  juga  telah  memainkan  peranan  untuk  membantu  menimbulkan 
perbincangan  tentang  isu  yang  diutarakan  oleh  AWUP.  Sejumlah  besar 
para  pemimpin  parti-parti  politik  telah  memberikan  perhatian  terhadap 
Agenda  Wanita  dengan  membicarakan  isu-isu  wanita,  seperti  hak  wanita 
untuk  bekerja  malam  dan  hak  penjagaan  anak.  Pindaan  kepada  prosedur 
Akta  Imigresen  juga  telah  dibuat  setelah  mengambil  kira  taraf  kesamaan 
wanita  sebagai  warga  rakyat  Malaysia. 

Cabaran  dan  Arah  Tuju  Masa  Hadapan 

Pilihan  raya  tahun  1999  telah  memberikan  pukulan  teruk  kepada  Barisan 
Nasional.  Majoriti  undinya  merosot,  terutamanya  prestasi  parti  UMNO 
yang  telah  banyak  kehilangan  undi  Melayu  yang  berhijrah  ke  parti 
pembangkang.  Jabatan  Hal  Ehwal  Wanita  (HAWA)  telah  dipindahkan 
kembali  ke  Jabatan  Perdana  Menteri,  dan  seorang  timbalan  menteri  yang 
muda  dan  dinamik  diberikan  portfolio  itu.  Antara  aktiviti  pertamanya 
ialah  untuk  bertemu  dengan  NGO  wanita,  termasuk  AWUP,  untuk 
menerangkan  tugasan  jabatannya  serta  untuk  mendapatkan  maklum  balas 
dan  maklumat  keperluan-keperluan  NGO. 

Tindakan  kerajaan  yang  sedemikian  itu  jelas  menunjukkan  bahawa 
sokongan  wanita  diperlukan,  iaitu  setelah  menerima  tamparan  hebat 
daripada  para  pengundi  pilihan  raya  1999.  Oleh  yang  demikian,  strategi 
yang  penting  bagi  kerajaan  ialah  membawa  NGO  wanita  ke  bawah  sayap 
naungannya.  Ini  terbayang  jelas  pada  sokongan  mereka  terhadap 
dokumen  AWUP,  yang  diisytiharkan  oleh  timbalan  perdana  menteri 
pada  Hari  Wanita  Malaysia,  August  2000. 

Dari  peristiwa-peristiwa  yang  dikisahkan  di  atas,  maka  apakah  pula 
cabaran  masa  hadapan  AWUP?  Apabila  kerajaan  telah  menyatakan 
sokongan  kepada  dokumen  AWUP,  itu  merupakan  petanda  baik, 
khasnya  bagi  Jawatankuasa  Pengelola  AWUP,  dan  juga  bagi  wanita 
Malaysia  umumnya.  Namun  demikian,  AWUP  perlu  meneruskan 

peranannya  untuk  membela  hak  wanita,  terus  berusaha  melobi,  di  dalam 
dan  di  luar  kerajaan,  mempergiatkan  lagi  aktiviti  penggemblengan 
tenaga  awam. 

Rancangan  Sekarang  dan  Masa  Hadapan 

Dalam  bulan  Jun  2000,  Agenda  Wanita  Untuk  Perubahan  sekali  lagi 
mengumpulkan  semua  penyokongnya  ke  dalam  satu  bengkel  dua  hari 
untuk  mengemas  kini  syor  dasar  untuk  dijadikan  satu  tindakan  praktikal 
yang  boleh  dilaksanakan  oleh  kerajaan,  terutamanya  oleh  ahli-ahli 
parlimen.  Hasil  dari  proses  ini,  30  syor  yang  ditujukan  kepada  ahli 
parlimen  telah  diluluskan.  Setelah  itu,  syor-syor  tersebut  telah 
disampaikan  kepada  semua  ahli  parlimen  pada  awal  bulan  Oktober  2000, 
iaitu  sebelum  sesi  parlimen  dimulakan. 

Satu  sidang  akhbar  telah  diadakan  pada  12hb  Oktober  untuk 
mengumumkan  bahawa  AWUP  akan  memantau  ahli  parlimen  tentang 
komitmen  mereka  terhadap  Agenda  Wanita.  Jawatankuasa  Pengelola 
AWUP  juga  pergi  ke  bangunan  parlimen  untuk  berbincang  dengan  ahli- 
ahli  parlimen  dan  mengadakan  pertemuan  dengan  wakil  utama  parti-parti 
politik,  atau  memberikan  taklimat  kepada  mereka. 

Rancangan  masa  hadapan  AWUP  ialah  untuk  terus  melakukan  aktiviti 
melobi,  dan  ini  termasuklah: 

• Mengadakan  pertemuan  dengan  ahli-ahli  parlimen  sebagai 
aktiviti  susulan; 

• Mengeluarkan  kad  laporan  para  ahli  parlimen; 

• Menjalankan  program  yang  peka  terhadap  persoalan  gender 
untuk  ahli  parlimen,  dengan  dimulai  oleh  ahli  parlimen  wanita; 

• Bertemu  dengan  sayap  wanita  semua  parti  politik  - baik  parti 
pemerintah  maupun  parti  pembangkang; 

• Mendidik  dan  meningkatkan  kesedaran  pihak  NGO  dan  orang 
awam  tentang  isu-isu  yang  ditimbulkan  AWUP;  dan 

• Melatih  orang  awam  bagaimana  melobi  untuk  perubahan. 


Soalan  Untuk  Perbincangan 

• Apakah  isu  yang  ingin  diketengahkan  oleh  Agenda  Wanita  Untuk 
Perubahan?  Bagaimanakah  Agenda  Wanita  Untuk  Perubahan 
cuba  menangani  isu  itu? 

• Mengapakah  penting  bagi  Agenda  Wanita  Untuk  Perubahan 
mengutamakan  sebelas  isu  tersebut? 

• Bagaimanakah  ahli  Agenda  Wanita  Untuk  Perubahan  dapat 
diperkukuhkan  dengan  menjadi  ahli  barisan?  Apakah  menjadi 
ahli  barisan  melemahkan  organisasi  dan  usaha  kempennya? 
Mengapa? 

• Mengikut  pendapat  anda,  mengapakah  pakatan  barisan  Agenda 
Wanita  Untuk  Perubahan  berjaya?  Apakah  faktor  lain  yang 
menj  ayakannya? 

• Apakah  peranan  media  untuk  meraih  sokongan? 

• Bagaimana  komuniti  anda  melihat  isu  hak  wanita?  Apakah 
strategi  setempat  yang  boleh  anda  gunakan  untuk  mendapatkan 
minat  media  dan  sokongan  politik,  dewan  perundangan  atau 
kempen  ekonomi  untuk  membantu  wanita? 

• Apakah  ada  persamaan  antara  bagaimana  beberapa  organisasi 
membuat  pakatan  berkongsi  tanggungjawab  dengan  bagaimana 
individu  dalam  sesebuah  organisasi  mesti  berkongsi 
tanggungjawab. 

• Bolehkah  anda  berikan  contoh  lain  tentang  bagaimana 
mewujudkan  perikatan  boleh  membantu  perjuangan?  Senaraikan 
manfaat  dan  kelemahannya. 

• Apakah  unsur-unsur  yang  perlu  diberikan  tumpuan  pada 
peringkat  individu  dan  organisasi  untuk  membentuk  barisan  yang 
berjaya? 

• Apakah  kriteria  yang  boleh  anda  gunakan  untuk  menilai 
kejayaan? 


Latihan:  Membina  Organisasi  Pembelajaran  (Bahagian  1) 

Luangkan  masa  kira-kira  satu  jam  lima  belas  minit  untuk  latihan  ini. 

1.  Kumpulan  dibahagikan  kepada  pasukan  tiga  atau  empat  orang  untuk 
mengenal  pasti  satu  isu  sosial  (setempat,  kebangsaan,  atau 
antarabangsa)  yang  ingin  ditangani  oleh  ahli  pasukan.  Isu  itu 
mungkin  luas  sifatnya,  seperti  membasmi  kebuluran  atau 
mempromosi  hak  wanita,  atau  isu  khusus  untuk  masa  dan  tempat 
tertentu,  seperti  membersihkan  tasik  yang  berdekatan  atau  untuk 
mengubah  masa  persekolahan  murid-murid. 

2.  Setelah  isu  yang  dipersetujui  bersama  dikenal  pasti,  ahli  pasukan 
membincangkan  bagaimana  mereka  hendak  menubuhkan  organisasi, 


118 


Mencipta  Perkongsian 


institusi  atau  kempen  untuk  menangani  isu  tersebut,  dan  mengapa 
mereka  membuat  keputusan  yang  telah  mereka  buat.  Isu  yang  perlu 
diambil  kira  dalam  menubuhkan  organisasi  ialah: 

• Nama 

• Pernyataan  wawasan 

• Matlamat 

• Struktur 

• Jumlah  dan  kepakaran  staf 

• Penggunaan  sukarelawan,  jika  ada,  dan  bagaimana  usaha  mereka 
akan  dihargai 

• Bagaimana  keputusan  institusi  akan  dibuat 

• Bagaimana  tanggungjawab  institusi  akan  diperkongsi 

3.  Seorang  juru  acara  dipilih  bagi  setiap  pasukan  untuk  mencatatkan 
deskripsi  organisasi  dan  proses  persetujuan  pasukan  untuk 
memberikan  namanya,  matlamat,  struktur  dan  seterusnya.  Dalam  sesi 
berikut,  setiap  orang  pelapor  akan  diminta  menerangkan  kepada 
kumpulan  besar  tentang  organisasi  pasukan  mereka.  Soalan  dari 
kumpulan  tentang  bagaimana  dan  mengapa  sesuatu  keputusan 
diambil  akan  ditanyakan  kepada  semua  pasukan. 

Dalam  organisasi  pembelajaran,  kuasa  tidak  dimandatkan,  tetapi 
sebaliknya  muncul  dari  proses  dialog. 

“Asas  Kepimpinan” 

Sesi  12 


BAGAIMANA  KITA  MENTAKRIF  ORGANISASI  YANG 

BERJAYA? 


Objektif  Sesi 

• Untuk  membincangkan  betapa  pentingnya  berkongsi  pengalaman  dan 
saling  belajar  antara  satu  sama  lain  bagi  mencapai  matlamat 
organisasi. 

• Untuk  berkongsi  takrif  para  peserta  tentang  organisasi  yang  berjaya. 

• Untuk  mengulas  sejauh  mana  organisasi  bayangan  pasukan  bengkel 
itu  telah  mencapai  matlamatnya. 

• Untuk  merenung  kembali  matlamat  dan  pencapaian  bengkel 
sepanjang  dua  belas  sesi  yang  lalu. 


Sebelum  Anda  Memulakan:  Bahagian  “Komunikasi  Dalam 
Persekitaran  Bengkel”  dalam  buku  panduan  ini  telah 
memberikan  beberapa  gagasan  tentang  bagaimana  hendak 
menamatkan  bengkel  tentang  kepimpinan.  Peserta  mungkin  ingin 
mengadakan  temasya  atau  perkelahan  bagi  menandakan 
tamatnya  bengkel,  dan  mungkin  juga  ingin  bertukar-tukar 
maklumat  peribadi  bagi  menghubungi  antara  satu  sama  lain. 
Jangan  lupa  untuk  membuat  salinan  foto  dan  mengedarkan 
Borang  Penilaian  Pemudah  Cara  dan  Peserta,  dan  memberikan 
cukup  masa  untuk  setiap  orang  mengisinya  pada  sesi  terakhir  itu. 
Borang  itu  amat  penting  bagi  mengubahsuai  dan  memperbaiki 
program  bengkel  pada  masa  hadapan. 

Saranan  Untuk  Pemudah  Cara 

Bacalah  dengan  lantang  cerita  berikut  tentang  usaha  mengasaskan 
Mahkamah  Arab.  Bincangkanlah  dalam  kumpulan  apakah  Mahkamah 
itu  menepati  kriteria  organisasi  yang  berjaya.  Soalan  yang  berikutnya 
mungkin  dapat  memberikan  panduan  untuk  perbincangan  kumpulan. 

Dalam  sesi  yang  lalu,  kumpulan  telah  diminta  supaya  dibahagikan 
kepada  pasukan-pasukan  demi  membincangkan  penubuhan  sebuah 
organisasi  yang  dibayangkan.  Selepas  perbincangan  tentang  Mahkamah 
Arab  ini,  setiap  orang  pelapor  dari  Sesi  11  akan  membuat  laporan 
tentang  organisasi  pasukan  mereka,  dengan  memberi  tumpuan  kepada 
mengapakah  pasukan  itu  dibentuk  sebegitu  rupa.  Kumpulan  lain 
haruslah  mempertimbangkan  setiap  pasukan  dari  segi  matlamat, 
struktur  dan  aktivitinya,  serta  mengemukakan  soalan -soalan  kepada 
setiap  pasukan  untuk  menjelaskan  bagaimana  organisasi  bayangan 
mereka  itu  akan  dapat  mencapai  objektifnya. 


Kaedah  memudah  cara  bagi  sesi  ini  dan  latihan  berikutnya 
mungkin  melibatkan  perbincangan  oleh  seluruh  kumpulan  atau 
membahagikan  para  pesertanya  kepada  pasukan-pasukan  kecil 
(lihat  Lampiran  B untuk  saranan  lebih  lanjut). 


Mahkamah  Tetap  Arab  Menentang  Keganasan  Terhadap  Wanita 


Mahkamah  Tetap  Arab  Menentang  Keganasan  Terhadap  Wanita 
(Mahkamah  Arab)  telah  terbentuk  dalam  perhimpunan  organisasi- 
organisasi  bukan  kerajaan  Arab  pada  30  November  hingga  1 Disember, 
1996  di  Rabat,  Maghribi.  Penubuhan  Mahkamah  Arab  itu 
memeranjatkan  pihak-pihak  yang  tidak  mempercayainya  kerana  mereka 
berpendapat  bahawa  keganasan  terhadap  wanita  berleluasa  dalam  budaya 
Arab/Muslim,  dan  juga  dalam  semua  masyarakat  di  dunia.  Keganasan 
tidak  dapat  dielakkan  dalam  hubungan  antara  wanita  dan  lelaki.  Ada  juga 
yang  berpendapat  bahawa  masalah  itu  sebenarnya  bukanlah  masalah 
yang  serius. 

Namun  demikian,  wanita  dan  lelaki  yang  menganjurkan  penubuhan 
Mahkamah  Arab  itu  mahu  membuktikan  bahawa  para  skeptis  itu  salah. 
Walaupun  kemunculan  Mahkamah  itu  kelihatan  seolah-olah  terjadi 
dengan  tiba-tiba,  namun  hal  itu  sebenarnya  merupakan  pengumpulan 

pengalaman  dan  pengetahuan  yang  diperkongsi  bersama  oleh  mangsa 
keganasan  dan  mereka  yang  berusaha  menentang  kezaliman  tersebut. 

Sebagai  sebahagian  daripada  persiapan  untuk  Muktamar  Wanita 
Bangsa-Bangsa  Bersatu  yang  Keempat,  wanita  dan  lelaki  dari  empat 
belas  negara  Arab  berkumpul  di  Beirut,  Lebanon  pada  bulan  Jun  1995. 
Bekas  mangsa  keganasan,  dan  para  pembela  yang  menentang  keganasan 
gender,  dengan  beraninya  menyuarakan  kisah-kisah  keganasan  terhadap 
wanita.  Mereka  menceritakan  dengan  terperinci  bagaimana  mereka  dan 
wanita  lain  mengalami  keganasan  yang  dilakukan  oleh  ahli  keluarga  dan 
anggota  komuniti  mereka  sendiri. 

Mendengar  cerita  dari  para  saksi  tersebut,  maka  orang  bertambah  yakin 
bahawa  keganasan  gender  merupakan  punca  bagi  taraf  sosial  yang 
rendah  yang  diberikan  kepada  wanita  dalam  kesihatan,  pendidikan,  dan 
pembuatan  keputusan  dalam  dunia  Arab  yang  beraneka  ragam 
budayanya  itu.  Maka  perhimpunan  di  Beirut  itu  telah  mencapai  kata 
sepakat  untuk  menangani  masalah  itu  demi  memperjuangkan  hak 
kemanusiaan  wanita  secara  berkesan. 

Selama  satu  setengah  tahun  berikutnya,  para  peguam,  penyelidik  dan 
mangsa  keganasan  telah  bekerjasama  untuk  merumuskan  objektif  serta 
rancangan  tindakan  mereka.  Matlamat  mereka  ialah  untuk  mengalihkan 
isu  keganasan  gender  dari  bidang  individu  kepada  wacana  awam,  dan 
untuk  membentuk  suatu  kaedah  bagi  menangani  masalah  yang  amat 
sensitif  terhadap  realiti  budaya,  politik  dan  sosio-ekonomi  tempatan  itu. 

Setelah  bertukar-tukar  pengalaman  di  antara  satu  sama  lain,  maka 
matlamat  bersama  dapat  dicapai.  Mereka  membuat  keputusan  untuk 
menubuhkan  satu  organisasi  mahkamah  tetap  tetapi  anjal.  Mahkamah  itu 
dirancang  akan  bersidang  dari  semasa  ke  semasa  untuk  menjalankan 
aktiviti  mengikut  keperluan  serantau. 

Buat  masa  ini  Mahkamah  itu  berpusat  di  Beirut,  tempat  menetap 
penyelaras  umumnya.  Keanggotaan  Mahkamah  Arab  itu  terbuka 
kepada  semua  orang  yang  bersetuju  dengan  tujuannya  dan  menyokong 
perjuangannya.  Para  anggotanya  tidak  menanggap  Mahkamah  Arab  itu 
sebagai  mahkamah  tradisional  tempat  dilakukan  pendakwaan,  pembelaan 
dan  perbicaraan  kes-kes.  Sebaliknya  mahkamah  itu  merupakan  sebuah 
ruang  yang  unik  untuk  wanita,  iaitu  tempat  yang  selamat  bagi 
perbincangan  terbuka  dan  bebas  tentang  keganasan  gender  serta 
penyelesaiannya. 

Oleh  yang  demikian,  pengendalian  kes  dalam  Mahkamah  Arab  itu  lebih 
merupakan  sebuah  forum  awam  yang  terbuka,  dan  bukannya 

penentangan  antara  pendakwa  dengan  peguam  bela.  Struktur  anjal 
Mahkamah  Arab  itu  membolehkan  para  anggotanya  menyesuaikannya 
menurut  keperluan  dan  keadaan  pelbagai  individu  dan  masyarakat. 

Semenjak  kewujudannya,  Mahkamah  Arab  telah  menumpukan  kepada 
membasmi  empat  bentuk  keganasan  terhadap  wanita: 

• keganasan  dalam  rumah  tangga  seperti  keganasan  suami-isteri, 

• keganasan  akibat  perceraian, 

• keganasan  yang  berpunca  dari  tuntutan  hak  penjagaan  anak,  dan 

• keganasan  yang  disebabkan  oleh  konflik  hak  milik  harta. 

Rancangan  tindakan  Mahkamah  Arab  juga  berusaha  untuk  mengesan  dan 
mendokumenkan  segala  perlakuan  keganasan.  Hasil  penyelidikan  itu 
akan  disebarkan  kepada  orang  awam.  Sesiapa  sahaja  boleh 
menganalisisnya,  terutama  untuk  tujuan  membanteras  faktor-faktor  yang 
menggalakkan  keganasan  gender.  Data  itu  juga  boleh  menjadi  asas  untuk 
melobi  kerajaan  dan  NGO  supaya  mengambil  langkah  yang  konkrit  demi 
mengembalikan  hak  kesucian  tubuh  badan  wanita,  menggubal  undang- 
undang  baru  dan  meminda  akta  yang  sedia  ada  supaya  sesungguhnya 
melindungi  wanita. 

Perlu  diingatkan  bahawa  Mahkamah  Arab  itu  tidak  mempunyai  kuasa 
undang-undang  untuk  memaksa  individu,  kumpulan  atau  kerajaan 
mengambil  sebarang  tindakan.  Keberkesanannya  bergantung  kepada 
komitmen  para  ahli  Mahkamah  dan  anggota  masyarakat  untuk  mencegah 
dan  membasmi  keganasan  gender. 

Baru-baru  ini,  Mahkamah  Arab  telah  memberikan  tumpuan  kepada  dua 
aktiviti  yang  dianggap  penting  oleh  para  anggotanya: 

• mengkaji  semula  undang-undang  status  peribadi  wanita  dalam  semua 
masyarakat  Arab,  dan 

• mendesak  kerajaan-kerajaan  Arab  supaya  memberikan  lebih  banyak 
khidmat  kepada  mangsa  keganasan. 

Mahkamah  Arab  terus  melakukan  amalan  mendengar  kisah  pengalaman 
para  mangsa,  pahit  maung  dan  kejayaan  ikhtiar  hidup  mereka. 
Mahkamah  itu  terus  memberikan  sokongan  moral  serta  panduan  kepada 
orang  yang  sedang  berjuang  menentang  keganasan  gender.  Mahkamah 
Arab  terus  menimba  pengalaman  dan  belajar  daripada  mangsa-mangsa 
keganasan.  Jumlah  anggotanya  juga  semakin  bertambah. 

Mahkamah  Arab  telah  mempelopori  satu  gerakan  serantau  menentang 
keganasan  gender  dengan  sabar  dan  gigih.  Secara  mesra  Mahkamah  itu 

menghulurkan  tangan  memberikan  pertolongan  kepada  orang  yang 

memerlukannya . ^ 

Soalan  Untuk  Perbincangan 

• Apakah  keadaan  yang  membawa  kepada  penubuhan  Mahkamah 
Arab? 

• Apakah  matlamat  utama  Mahkamah  Arab?  Apakah  rancangan 
tindakan  yang  direncanakan  oleh  para  anggota  Mahkamah  untuk 
mencapai  matlamatnya  itu? 

• Bagaimanakah  menceritakan  kisah  peribadi  wanita  dapat  membantu 
atau  memberatkan  mangsa  keganasan? 

• Apakah  kesannya  kepada  orang  yang  membuat  pertemuan  di  Beirut 
dalam  tahun  1995  setelah  mendengar  kisah  mangsa  keganasan? 
Mengapa  Mahkamah  terus  melakukan  amalan  mendengar  kisah 
mangsa  keganasan? 

• Bagaimanakah  Mahkamah  Arab  itu  akan  berfungsi  jika  sekiranya 
kerajaan  yang  mewujudkannya?  Apakah  bezanya  sebuah  pertubuhan 
yang  ditubuhkan  oleh  kerajaan  dengan  Mahkamah  Arab  yang  ada 
sekarang? 

• Apakah  aspek  Mahkamah  Arab  yang  membantu  untuk  menjayakan 
matlamatnya? 

• Apakah  yang  patut  dilakukan  Mahkamah  itu  untuk  menjamin 
kejayaan  dan  kegunaannya? 

• Bagaimanakah  Mahkamah  itu  seharusnya  menilai  keberkesanannya? 
Apakah  petunjuk  atau  kriteria  yang  harus  digunakannya? 

• Apakah  sumbangan  peranan  teknologi  untuk  komunikasi  di  antara 
negara  Arab  dan  di  kalangan  ahli  Mahkamah? 

• Apakah  unsur-unsur  organisasi  yang  berjaya?  Yang  mana  satukah 
didapati  menepati  kejayaan  Mahkamah  Arab? 


Latihan:  Membina  Organisasi  Pembelajaran  (Bahagian  2) 

Luangkan  masa  satu  jam  untuk  latihan  ini. 

Pelapor  dari  setiap  pasukan  dalam  Sesi  1 1 akan  memberi  laporan  tentang 
organisasi  bayangan  mereka.  Mereka  harus  menjelaskan  nama, 


19  Maklumat  tentang  Mahkamah  Tetap  Arab  Bagi  Menetang  Keganasan  Terhadap 
Wanita  ini  diperolehi  dari  http://www.arabwomencourt.org. 

matlamat,  struktur  dan  aktiviti  organisasi,  serta  proses  pencapaian 
keputusan  yang  dibuat  oleh  pasukan  masing-masing.  Sebelum  pelapor 
pertama  bermula,  pemudah  cara  atau  seorang  sukarela  harus 
membacakan  senarai  isu  di  bawah  ini  untuk  diambil  kira  sewaktu  menilai 
setiap  organisasi  pasukan: 

• Apakah  organisasi  itu  praktikal? 

• Apakah  struktur  dan  tujuannya  cukup  anjal  untuk  memungkinkan 
pertumbuhannya  dan  penyesuaiannya  dengan  situasi  yang  baru 
atau  berlainan? 

• Apakah  organisasi  itu  menggunakan  dengan  sepenuhnya 
kekuatan  ahli  staf  dan  sukarelanya? 

• Apakah  aktivitinya  dapat  membantunya  mencapai  matlamat? 

• Apakah  organisasi  menepati  kriteria  kejayaan  dan/atau 
keberkesanannya  sendiri? 

• Apakah  organisasi  itu  merupakan  pembelajaran?  Mengapa? 

Selain  membincangkan  struktur  dan  aktiviti  organisasi,  peserta  bengkel 
harus  mengkaji  bagaimana  keputusan  dibuat  oleh  setiap  pasukan.  Setelah 
pelapor  menerangkan  organisasi  pasukannya  dan  telah  dinilai 
sepenuhnya  oleh  peserta  bengkel,  seluruh  kumpulan  harus  menanyakan 
persoalan  berikut: 

• Bagaimanakah  ahli  pasukan  berkongsi  tanggungjawab? 

• Bagaimanakah  ahli  pasukan  membuat  keputusan? 

• Apakah  kelihatan  seolah-olah  semua  ahli  pasukan  bersetuju 
tentang  pilihan  mereka  dan  juga  sebab-musababnya? 

• Apakah  yang  paling  sukar  dalam  latihan  ini? 

• Apakah  yang  menyeronokkan  dalam  latihan  ini? 

• Adakah  sesiapa  dalam  kumpulan  bengkel  yang  berniat  untuk 
merealisasikan  mana-mana  organisasi  bayangan  pasukan,  atau 
sebahagian  daripada  aspeknya,  untuk  dijadikan  realiti? 

Borang  Penilaian 

PROGRAM  LATIHAN  KEPIMPINAN 


Sila  berikan  penilaian  tentang  pengalaman  anda  semasa  mengikuti 
latihan  kepimpinan  dan  penilaian  anda  terhadap  para  pemudah  cara 
bengkel  dengan  memberikan  tanda  yang  sesuai  pada  kotak  yang 
disediakan  berhadapan  dengan  setiap  pernyataan  - 5 bagi  markah 
tertinggi  dan  1 bagi  markah  terendah.  Respons  anda  akan  digunakan 
untuk  mengubahsuai  dan  memperbaiki  program  bengkel  pada  masa 
hadapan. 

Borang  penilaian  anda  adalah  rahsia,  melainkan  jika  anda  mahu 
meletakkan  nama  anda. 


BORANG  PENILAIAN  BENGKEL 

5 

4 

3 

2 

1 

1.  Melibatkan  diri  dalam  bengkel  latihan 
kepimpinan  membolehkan  saya  memikirkan 
lebih  mendalam  isu-isu  yang  timbul  dalam 
kehidupan  seharian  saya. 

2.  Melibatkan  diri  dalam  bengkel  latihan 
kepimpinan  telah  secara  beransur-ansur 
mengurangkan  keengganan  saya  untuk 
menyatakan  pendapat  saya  kepada  orang 
lain. 

3.  Melibatkan  diri  dalam  bengkel  latihan 
kepimpinan  memperbaiki  kemahiran 

mendengar  saya. 

4.  Melibatkan  diri  dalam  bengkel  latihan 
kepimpinan  mempertingkatkan  kebolehan 
saya  berkomunikasi  secara  berkesan  dengan 
orang  lain. 

5.  Melibatkan  diri  dalam  bengkel  latihan 
kepimpinan  menambahkan  keyakinan  diri 
saya. 

127 


Memimpin  Menuju  Pilihan 


BORANG  PENILAIAN  BENGKEL 

5 

4 

3 

2 

1 

6.  Melibatkan  diri  dalam  bengkel  latihan 
kepimpinan  mendorong  saya  memikirkan 
wawasan  saya  untuk  masyarakat  yang  lebih 
sempurna. 

7.  Melibatkan  diri  dalam  bengkel  latihan 
kepimpinan  menaikkan  semangat  sukarela 
saya. 

8.  Melibatkan  diri  dalam  bengkel  latihan 
kepimpinan  membuatkan  saya  menghargai 
kerja  berpasukan  apabila  menangani  masalah 
yang  dihadapi  oleh  keluarga  atau  komuniti 
saya. 

9.  Melibatkan  diri  dalam  bengkel  latihan 
kepimpinan  membolehkan  saya  memupuk 
jaringan  persahabatan  bagi  membincangkan 
masalah  profesional  dan  peribadi  dengan 
selesa  demi  membuat  perubahan  pada  diri 
dan/atau  komuniti  saya. 

10.  Melibatkan  diri  dalam  bengkel  latihan 
kepimpinan  mendorong  saya  untuk  belajar 
dengan  mendalam  lagi  tentang  teknologi  dan 
cara-cara  memperkasa  wanita. 

11.  Berinteraksi  dengan  peserta  lain  dalam 
bengkel  latihan  kepimpinan  membolehkan 
saya  memahami  betapa  pentingnya 

penglihatan  wanita  dalam  proses  membuat 
keputusan  dalam  komuniti  saya. 

12.  Mengkaji  kes-kes  dari  seluruh  dunia  ialah 
cara  yang  baik  untuk  membuat  pertimbangan 
tentang  cabaran  dan  peluang  dalam  latihan 
kepimpinan. 

13.  Melibatkan  diri  dalam  bengkel  latihan 
kepimpinan  ialah  cara  berfaedah  untuk 
membuat  pertimbangan  tentang  cabaran  dan 
peluang  dalam  latihan  kepimpinan. 

BORANG  PENILAIAN  BENGKEL 

5 

4 

3 

2 

1 

14.  Saya  percaya  bahawa  wanita  dan  juga  lelaki 
akan  memperoleh  manfaat  dari  bengkel 
latihan  kepimpinan  ini. 

15.  Saya  akan  mengesyorkan  kepada  ahli 
keluarga,  kawan-kawan  dan/atau  rakan 
sekerja  supaya  mereka  melibatkan  diri  dalam 
bengkel  latihan  kepimpinan  ini. 

Dalam  ruangan  berikut,  sila  berikan  komen  anda  tentang  sebarang 
aspek  pengalaman  bengkel  yang  anda  suka  dan/atau  tidak  suka.  Apakah 
cadangan  yang  dapat  anda  berikan  supaya  bengkel  latihan  kepimpinan 
ini  menjadi  lebih  relevan  dan  berguna  untuk  anda  dan  peserta  lain 
dalam  komuniti  anda?  Jangan  berasa  segan  untuk  mengemukakan 
contoh  pemimpin  yang  anda  kencd,  cadangan  latihan  pembelajaran, 
tema  yang  perlu  diberikan  perhatian,  dan  sebagainya. 


BORANG  PENILAIAN  PEMUDAH  CARA 

5 

4 

3 

2 

1 

1.  Pemudah  cara  menjalankan  bengkel  dalam 
masa  yang  berpatutan  - tidak  terlalu 

lama  sehingga  membosankan  dan 

meletihkan,  dan  tidak  terlalu  cepat  sehingga 
kajian  kes  kepimpinan  dan  latihan 

pembelajaran  tidak  dapat  dimanfaatkan. 

2.  Pemudah  cara  telah  berjaya  mewujudkan 
suasana  yang  membolehkan  para  peserta 
bengkel  bercakap  dengan  selesa  tentang 
perkara  pribadi  dan  profesional  yang  sensitif. 

BORANG  PENILAIAN  PEMUDAH  CARA 

5 

4 

3 

2 

1 

3.  Pemudah  cara  bersedia  untuk  berkongsi 
pengalaman  hidupnya  dengan  para  peserta 
untuk  merangsang  perbincangan. 

4.  Pemudah  cara  dapat  membolehkan  peserta 
memahami  cabaran  dan  peluang  dalam  latihan 
kepimpinan. 

5.  Pemudah  cara  menerima  cadangan  peserta 
tentang  isu  yang  relevan  untuk  diberikan 
perhatian  dan  mengubahsuai  bengkel  menurut 
keperluan  peserta. 

Dalam  ruang  di  bawah  ini,  sila  berikan  komen  atau  sebarang  aspek 
pengalaman  anda  dengan  pemudah  cara  yang  anda  suka  dan/atau  tidak 
suka.  Apakah  cadangan  yang  ingin  anda  utarakan  kepada  pemudah  cara 
agar  beliau  dapat  menjalankan  bengkelnya  pada  masa  hadapan  supaya 
lebih  relevan  dan  berfaedah  untuk  peserta?  Jangan  berasa  segan  untuk 
mengemukakan  cadangan  untuk  menyelenggara  sesi  bengkel, 
menjalankan  latihan  pembelajaran,  memperkatakan  tema  yang  harus 
diberikan  perhatian  tetapi  sering  diabaikan,  dan  sebagainya  lagi. 


Terima  kasih  kerana  memberikan  maklumbalas  anda.  Maklumat  dari 
anda  adalah  penting  bagi  Women  ’s  Learning  Partnership  dan 
Women’s  Development  Collective  dalam  usaha  membentuk  dan 
melaksanakan  program  latihan  kepimpinan  ini. 

LAMPIRAN  A 


Senario  Alternatif 


Senario  berikut  boleh  digunakan  sebagai  aktiviti  utama  dalam  Sesi  I 
yang  memakan  masa  selama  dua  puluh  minit  untuk  membaca  ceritanya, 
termasuk  perbincangan  kumpulan.  Pemudah  cara  harus  menilai  harapan 
dan  latar  belakang  para  peserta  bengkel. 


Saranan  Untuk  Pemudah  Cara 

Baca  dengan  lantang  cerita  berkenaan  Asma  Khader  ini.  Bincangkan 
takrif  beliau  tentang  sifat  pemimpin  dan  kepimpinan.  Soalan  berikut 
mungkin  dapat  membantu  perbincangan  kumpulan.  Seorang  pemudah 
cara  atau  sukarelawan  dari  kalangan  peserta,  mungkin  ingin 
mencatatkan  kata  kunci  pada  kertas  kajang  atau  papan  hitam. 


Kaedah  memudah  cara  dengan  soal-jawab  paling  berkesan  untuk 
sesi  ini.  Pemudah  cara  boleh  mengemukakan  soalan  tambahan 
yang  terbuka  untuk  melengkapkan  Soalan  Untuk  Perbincangan 
di  bawah  untuk  merangsang  perbincangan  (lihat  Lampiran  B 
untuk  maklumat  lanjut  taktik  memudah  cara). 


Seorang  Wanita  Boleh  Mengubah  Keadaan 
Asma  Khader:  Pembela  Hak  Asasi  Manusia 


“Saya  tidak  pasti  sama  ada  saya  ini  seorang  pemimpin,  tetapi  saya  tahu, 
seorang  pemimpin  harus  merasakan  ada  tuntutan  segera  untuk 
menangani  sesuatu  masalah  - ada  ruang  yang  perlu  diisi  dengan 
mempelopori  aktiviti,  kempen  dan  program  yang  ditumpukan  pada  isu 
yang  khusus.  Jika  rakyat  dalam  komuniti  anda  benar-benar  percaya 
bahawa  anda  memenuhi  sesuatu  keperluan,  mereka  akan  menyokong 
anda,  memberi  anda  kedudukan  kepimpinan.  Apabila  rakyat  percaya 
pada  anda,  mereka  akan  mencari  anda  untuk  menolong  menjayakan 
matlamat  mereka. 

Kira-kira  dua  puluh  tahun  yang  lalu,  seorang  wanita  muda  dalam 
ketakutan  dan  dalam  keadaan  sangat  sedih  sekali  datang  ke  pejabat  saya 
meminta  pertolongan.  Beliau  telah  menceritakan  bagaimana  suaminya 
telah  membunuh  anak  perempuan  mereka  berumur  tiga  belas  tahun,  yang 
sedang  hamil  akibat  dirogol.  Suaminya  yang  dihukum  penjara  selama 
enam  bulan  sahaja,  mendakwa  bahawa  beliau  membunuh  anak 
perempuannya  untuk  membela  nama  dan  maruah  keluarganya.  Namun 
wanita  itu,  berazam  untuk  membela  nama  baik  anaknya,  telah 
mendedahkan  perkara  yang  sebenar  kepada  saya  - bahawa  suaminya 
perogol  yang  sebenar,  dan  beliau  percaya  bahawa  suaminya  membunuh 
anak  itu  kerana  kehamilan  mula  kelihatan.  Mahkamah  mudah  sahaja 
percaya  alasan  yang  diberikan  oleh  suaminya,  dan  tidak  berusaha  untuk 
menyiasat  jenayah  tersebut. 


Walaupun  wanita  itu  hanya  datang  ke  pejabat  dan  berjumpa  saya  sekali 
sahaja,  saya  berterima  kasih  kepadanya,  kerana  dia  saya  banyak 
mempelajari  bagaimana  wanita  dan  gadis  hidup  sengsara  kerana 
undang-undang  tertentu.  Saya  mulai  sedar  bahawa  saya  tidak  akan 
menjadi  peguam  yang  berkesan  sekiranya  saya  tidak  berusaha  dengan 
gigih  untuk  mengubah  undang-undang  yang  menyembunyikan  dan 
membenarkan  jenayah  terhadap  wanita.  Wanita  itu  telah  mencabar  saya 
untuk  menangani  masalah  yang  tidak  dapat  saya  lupakan  - jenayah 
maruah. 


Maka  itulah  saya  menjadi  salah  seorang  pemimpin  dalam  kempen 
membasmi  jenayah  maruah.  Namun,  saya  rasakan  wanita  yang 
percayakan  saya  itu,  dan  yang  berani  datang  ke  pejabat  saya,  untuk 
menceritakan  keadaan  sebenar,  adalah  pemimpin  sebenarnya.  Dia 
mengatasi  ketakutannya  untuk  mendedahkan  jenayah  suaminya,  dan 
untuk  mendapatkan  pertolongan  dari  saya.  Orang  seperti  beliau 
mencabar  kita  untuk  mengkaji  isu  yang  tidak  dihiraukan  sebelum  ini. 
Kita  harus  mengikuti  orang  seperti  ini  dan  cuba  berkhidmat.”^ 

Soalan  Untuk  Perbincangan 

• Bagaimana  Asma  Khader  mentakrif  kepimpinan? 

• Apakah  sifat  dan  kemahiran  yang  ada  padanya  menjadikannya 
seorang  pemimpin? 

• Bagaimana  Asma  Khader  menjadi  seorang  pemimpin?  Adakah 
kepimpinannya  berpunca  dari  sifat-sifat  peribadinya?  Dari  keadaan 
yang  mencaharnya?  Kedua-duanya?  Apakah  ada  faktor  yang  lain? 


20  Berdasarkan  pada  temu  bual  pita  video  dengan  Asma  Khader  pada  lhb  Jun,  2000 
oleh  Women’s  Learning  Partnership. 

• Apakah  yang  mendorong  si  ibu  untuk  datang  ke  pejabat  Asma 
Khader?  Apakah  peranan  yang  dimainkan  oleh  wanita  itu  dalam 
kehidupan  Asma  Khader? 

• Apakah  hanya  Asma  Khader  seorang  sahaja  sebagai  pemimpin  dalam 
cerita  ini?  Mengapa  ya,  atau  mengapa  tidak? 

• Bolehkah  seorang  pemimpin  menjadi  seorang  pengikut  juga? 
Bagaimana  caranya? 

Senario  berikut  telah  digunakan  sebagai  senario  alternatif  bagi  Sesi  3 
oleh  para  peserta  bengkel  di  Palestin. 


Menghormati  dan  Mengubah  Sikap  dan  Budaya  Setempat 
Maryam  Midyeh:  Pendidik  Tentang  Hak  Reproduktif  Wanita 


Saya  telah  bekerja  dengan  Persatuan  Perancang  dan  Perlindungan 
Keluarga  (PPPK)  di  bandar  Halhoul  tidak  lama  selepas  Persatuan  itu 
ditubuhkan  pada  tahun  1969.  Saya  bekerja  dengan  Persatuan  itu  sejak 
tahun  1973,  sebaik  sahaja  saya  tamat  sekolah  menengah  - pada  mulanya, 
dua  jam  seminggu,  kemudian  tiga  hari  seminggu.  Saya  bercita-cita  untuk 
meneruskan  pelajaran  saya  ke  peringkat  universiti  sambil  bekerja  dengan 
PPPK.  Namun  keadaan  kewangan  dan  sikap  keluarga  saya  terhadap 
peranan  wanita  dalam  masyarakat  membuat  saya  memikirkan  semula 
impian  saya. 


Saya  tidak  berputus  asa  untuk  belajar,  walaupun  keluarga  bersikap 
negatif.  Namun  saya  tahu  saya  perlu  mencapai  cita-cita  saya  dengan  cara 
lain.  Saya  mengambil  peluang  menerima  latihan  dan  menjalani  kursus- 
kursus  mengenai  kesihatan  reproduktif  wanita  di  PPPK.  Seterusnya  saya 
melaksanakan  apa  yang  saya  belajar  dalam  dunia  di  sekeliling  saya. 
Lebih  banyak  saya  berinteraksi  dengan  wanita  dalam  kerja-kerja  saya, 
lebih  yakin  saya  rasakan  bahawa  saya  dapat  mempelopori  perubahan  di 
kalangan  wanita  dengan  menyedarkan  mereka  betapa  pentingnya 
perancangan  keluarga  dan  kesannya  kepada  kesihatan  anak-anak  dan  diri 
mereka  sendiri. 


Dari  pengalaman  kerja  saya,  saya  perhatikan  bahawa  sikap  terhadap 
perancangan  keluarga  telah  berubah,  begitu  juga  sikap  masyarakat 
terhadap  wanita  juga  sudah  berubah.  Pada  tahun-tahun  yang  lalu, 
peranan  PPPK  ialah  mengagihkan  pil  pencegah  kehamilan,  dan  ada 
seorang  jururawat  sukarela  sahaja  yang  dapat  memberikan  khidmat 
nasihat  - untuk  beberapa  kali  seminggu  sahaja.  Biasanya,  seorang  isteri 
yang  mempunyai  sepuluh  orang  anak  atau  lebih,  akan  datang  ke  pejabat 
kami  untuk  mendapatkan  pertolongan  mengenai  perancang  keluarga. 
Tetapi  kini  keadaan  telah  berubah,  wanita  muda  yang  datang  ke  pejabat 
kami  sering  ditemani  oleh  tunang  mereka.  Keutamaan  pasangan  muda  ini 
ialah  untuk  menamatkan  pengajian  mereka,  maka  itu  mereka  ingin  tahu 
akan  kaedah-kaedah  perancang  keluarga  bagi  mengelakkan  kehamilan 
yang  tidak  diingini  pada  tahun-tahun  permulaan  perkahwinan  mereka. 

Bukanlah  mudah  untuk  mencapai  kejayaan  dalam  mendidik  wanita 
tentang  perancangan  keluarga  dan  hak  reproduktif  mereka.  Saya 
mengimbas  kembali  beberapa  cara  yang  telah  saya  gunakan,  antara 
lainnya: 

• Pengetahuan  yang  terkumpul  selama  beberapa  tahun  melalui 
kursus  dan  latihan; 

• Kesanggupan  untuk  turun  padang  dan  bertemu  dengan  wanita 
yang  mungkin  ramai  tidak  berpeluang  untuk  mendapatkan 
khidmat  Persatuan; 

• Menyelaras  dengan  individu  yang  berpengaruh  dalam  masyarakat 
kerana  sokongan  mereka  kepada  perancangan  keluarga  penting 
untuk  mengatasi  keengganan  komuniti  menerima  amalan 
tersebut.  Contoh  tokoh-tokoh  yang  perlu  ditemui  ialah  doktor 
kesihatan,  guru  besar  sekolah,  ketua  majlis  tempatan  serta  para 
imam  masjid; 

• Sedar  akan  tradisi  budaya  yang  mungkin  awal-awal  lagi 
menyebabkan  wanita  dan  lelaki  menolak  perancangan  keluarga, 
sebelum  memahami  konsep  tersebut. 


Dengan  menggunakan  cara  begini,  saya  dan  kawan-kawan  dalam 
Persatuan  telah  mengadakan  seminar,  menganjur  perayaan  dan 
mengadakan  tayangan  filem  untuk  menggalakkan  perbincangan  tentang 
kesihatan  reproduktif  wanita,  tentang  isu-isu  yang  berkaitan  seperti 
perubahan  emosi  dan  fizikal  yang  dialami  oleh  remaja,  pencegahan 
HIV/AIDS,  akibat  kahwin  muda  dan  kesan  kekerapan  hamil.  Mendidik 
wanita  tentang  hak  reproduktif  mereka  bererti  juga  menghormati  dan 
mengubah  sikap  dan  budaya  setempat.  Ketika  saya  berada  dalam  PPPK, 
saya  mula  menyedari  bahawa  perubahan  sosial  ialah  hasil  dari 
mempunyai  wawasan,  ketabahan  dan  kecekalan  hati  - pada  mulanya 
oleh  individu,  kemudiannya  oleh  gabungan  individu  yang  bersama-sama 
mencari  kehidupan  yang  lebih  baik. 


Soalan  Untuk  Perbincangan 


• Apakah  ciri-ciri  yang  ada  pada  Maryam  Midyeh  yang 
menjadikannya  seorang  pemimpin? 

• Apakah  wawasan  Maryam  terhadap  dirinya  sendiri?  Pada  wanita 
dalam  komunitinya? 

• Apakah  cara  yang  digunakan  oleh  Maryam  untuk  melaksanakan 
wawasannya? 

• Mengapakah  beliau  perlu  mendapatkan  sokongan  individu 
berpengaruh  dalam  usahanya  untuk  mencapai  matlamat  Persatuan 
Perancang  dan  Perlindungan  Keluarga?  Contohnya,  apakah 
peranan  yang  boleh  dimainkan  oleh  guru  besar  dalam  mendidik 
komuniti  tentang  perancangan  keluarga?  Apakah  peranan  yang 
boleh  dimainkan  oleh  imam  masjid  tempatan  dalam  membantu 
Persatuan  Perancang  dan  Perlindungan  Keluarga? 

• Bagaimana  perasaan  Maryam  terhadap  tradisi  dan  budaya 
tempatan?  Apakah  dengan  membela  hak  reproduktif  wanita 
melibatkan  konflik  antara  tradisi  dan  budaya  setempat?  Apakah 
peranan  yang  harus  dimainkan  oleh  wanita  dalam  mentakrif 
norma  budaya? 

• Bagaimana  Maryam  menilai  kejayaan  Persatuan  Perancang  dan 
Perlindungan  Keluarga?  Bagaimana  dia  tahu  bahawa  sikap 
setempat  terhadap  perancangan  keluarga  telah  berubah? 

• Bagaimana  Maryam  dan  kawan-kawannya  dari  Persatuan 
Perancang  dan  Perlindungan  Keluarga  menyebarkan  maklumat 
tentang  pentingnya  perancangan  keluarga?  Apakah  peranan  yang 
boleh  dimainkan  oleh  teknologi  untuk  menyampaikan  mesej  itu? 

• Jika  anda  bekerja  dengan  Persatuan  Perancang  dan  Perlindungan 
Keluarga,  apakah  strategi  yang  akan  anda  gunakan  untuk 
mendidik  komuniti  anda  tentang  perancangan  keluarga? 

Latihan  ini  telah  digunakan  sebagai  alternatif  kepada  Sesi  5 oleh  peserta 
bengkel  di  Nigeria. 

Melihat  Masalah  Dari  Perspektif  yang  Berlainan 


Luangkan  masa  satu  jam  untuk  latihan  ini. 

Baca  dengan  jelas  senario  di  bawah: 

Di  kalangan  komuniti  gereja  di  Nigeria  yang  mempunyai  ramai 
jemaahnya,  terdapat  semakin  ramai  muda-mudi  cuba  melakukan 
hubungan  seks.  Banyak  laporan  dari  bandar-bandar  berhampiran  yang 
menyatakan  tentang  muda-mudi  yang  dijangkiti  penyakit  jangkitan  seks 
(PJS),  malah  ada  juga  yang  dijangkiti  HIV/AIDS,  serta  kehamilan  yang 
tidak  diingini.  Orang  ramai  khuatir  bahawa  muda-mudi  mengancam 
unsur  asasi  akhlak  kekeluargaan  dan  kesucian  perkahwinan  dalam 
komuniti  mereka.  Ada  yang  cuba  mencari  jalan  untuk  bekerja  dengan 
muda-mudi  dalam  usaha  mencegah  aktiviti  tersebut.  Salah  satu  cadangan 
dari  jemaah  yang  peka  ialah  supaya  kumpulan  belia  gereja  memasukkan 
maklumat  yang  berkaitan  dengan  kesihatan  dan  keseksualan  dalam 
pertemuan  mingguan  mereka.  Namun,  paderi  dan  ramai  ibu-bapa 
menentang  pendidikan  seks,  dan  cadangan  itu  tidak  diterima. 


1.  Pelawa  para  peserta  bengkel  untuk  membayangkan  mereka  sebagai 
ahli  jemaah  yang  berazam  untuk  memecahkan  kebuntuan  dan 
membantu  keadaan.  Mulakan  dengan  sesi  memeras  otak  tentang 
kepentingan  dan  keperluan  muda-mudi  dalam  komuniti.  Dapatkan 
seorang  sukarelawan  untuk  mencatatkan  pada  papan  hitam  atau 
kertas  kajang  ide-ide  yang  tercetus. 

2.  Minta  kumpulan  menceritakan  keadaan  dari  perspektif  muda-muda 
yang  bereksperimen  dengan  seks.  Beri  pertimbangan  sama  ada 
mereka  lakukannya  kerana  merasa  lebih  dewasa,  atau  kerana  tekanan 
dari  rakan  sebaya.  Bagaimanakah  situasi  itu  kelihatan  dari  perspektif 
gadis  remaja?  Oleh  pemuda  lainnya?  Apakah  kepentingan  dan 
keperluan  yang  cuba  mereka  kekalkan?  Dapatkan  seorang 
sukarelawan  untuk  mencatat  perbincangan  pada  papan  hitam  atau 
kertas  kajang. 


3.  Lihat  pula  masalah  itu  dari  perspektif  paderi  dan  ibu-bapa  yang 
menentang  pendidikan  seks.  Apakah  yang  mereka  khuatirkan  hasil 
dari  pendidikan  seks  itu?  Apakah  yang  hendak  mereka  lindungi 
dalam  komuniti  mereka?  Apakah  kepentingan  dan  keperluan  yang 

hendak  mereka  kekalkan?  Dapatkan  seorang  sukarelawan  untuk 
mencatat  perbincangan  pada  papan  hitam  atau  kertas  kajang. 


4.  Mohon  para  peserta  bengkel  memberi  pertimbangan  kepada 
kepentingan  dan  keperluan  yang  telah  dibincangkan,  dan  usulkan  ide 
dan  penyelesaian  untuk  mengatasi  masalah  itu.  Peserta  harus 
menyebut  kepentingan  dan  keperluan  siapa  yang  dibicarakan,  dan 
mengapa? 


Soalan  Sekeliling  Kumpulan 

• Dengan  mengambil  kira  kepentingan  dan  keperluan  para  jemaah 
yang  berbeza,  adakah  anda  merasa  simpati  terhadap  perspektif 
orang  lain? 

• Adakah  dengan  melihat  masalah  dari  pelbagai  perspektif 
memudahkan  atau  menyukarkan  penyelesaian  yang 
dibayangkan? 

• Bolehkah  anda  gunakan  pendekatan  ini  untuk  menangani 
perselisihan  pendapat  dan  konflik  yang  lain?  Adakah  anda  akan 
melakukannya?  Mengapa  ya,  atau  mengapa  tidak? 

Sesi  berikut  telah  digunakan  untuk  menggantikan  Sesi  10  oleh  peserta 
bengkel  di Jordan. 


Objektif  Sesi 

• Untuk  membincangkan  pentingnya  wanita  melibatkan  diri  dalam 
pilihan  raya  sebagai  calon  dan  pengundi. 

• Untuk  meninjau  kesan  pilihan  raya  terhadap  hak  dan  kehidupan 
wanita. 

• Untuk  menekankan  keperluan  pengetahuan  dan  maklumat  dalam 
membentuk  sikap  calon-calon  terhadap  isu  wanita. 

• Untuk  mengenal  pasti  kaedah  membina  matlamat  dan  strategi 
penggemblengan  ke  arah  mencapai  matlamat  berkenaan. 


Penglihatan  Wanita  Dalam  Pilihan  Raya  Umum: 
Bagaimana  Membuat  Suara  Saya  Didengari  dan  Berkesan 


Sana’ a,  Um  Muhammad,  Nawal,  Fadyah,  Um  Ziad,  Hajjeh  Safiah, 
Nisreen,  Rula  dan  Hanan  telah  melibatkan  diri  dalam  beberapa  siri 
mesyuarat  untuk  menyediakan  mereka  menghadapi  pilihan  raya  parlimen 
Jordan  yang  dijadualkan  pada  tahun  2002.  Nawal,  seorang  guru  sekolah 
menengah  dari  selatan  Jordan,  mencadangkan  mesyuarat  itu  diadakan. 
Beliau  cadangkan  pada  Hanan,  seorang  wartawan  akhbar  harian 
tempatan  yang  sememangnya  bersetuju  tentang  betapa  pentingnya 
wanita  melibatkan  diri  secara  aktif  dalam  pilihan  raya  yang  akan  datang 
itu.  Mereka  berdua  sedar  betapa  perlunya  dirancang  dan  diselaraskan 
tenaga  ramai  wanita,  terutama  wanita  yang  berada  dalam  barisan 
kepimpinan  dalam  komuniti  mereka  sendiri. 


Sebuah  persatuan  yang  terlibat  dengan  isu-isu  wanita  bersetuju  untuk 
mengadakan  bengkel  latihan  tentang  hak  kerakyatan.  Bengkel  ini  juga 
menyedia  ruang  bagi  wanita  membincangkan  kecenderungan  mereka 
untuk  melibatkan  diri  dalam  proses  pilihan  raya,  bertukar  pendapat 
tentang  apa  ertinya  demokrasi  bagi  mereka,  membangkitkan  isu  penting 
bagi  wanita  dan  lelaki  yang  harus  ditangani  oleh  pilihan  raya,  dan 
memperkenalkan  beberapa  strategi  yang  mungkin,  untuk  mencapai 
matlamat  mereka.  Dalam  perbincangan,  para  peserta  telah  bersetuju 
bahawa  “adalah  penting  bagi  wanita  melibatkan  diri  dalam  politik  dan 
membuat  keputusan  bagi  negeri  kita.”  Mereka  merasakan  adalah  penting 
mereka  “diwakili  oleh  wanita  yang  memahami  penderitaan  wanita  akibat 

diskriminasi  dan  terabai.”  Seorang  wanita  menegaskan,  “Saya  pasangan 
suami  saya  di  rumah  dan  di  ladang.  Mengapa  tidak  di  parlimen?”  Para 
peserta  percaya  bahawa  peranan  tradisional  wanita  dalam  masyarakat 
Jordan  sesungguhnya  telah  menyediakan  mereka  dengan  kemahiran 
kepimpinan  yang  dapat  dimanfaatkan  oleh  mereka  selaku  peserta  dalam 
sistem  politik  Jordan. 

Jelas  kepada  para  peserta  bengkel  bahawa  wanita  kekurangan  wadah  dan 
wawasan  politik,  bukan  sahaja  tentang  isu  nasional,  malah  tentang  isu 
wanita  sendiri.  Perbincangan  dalam  bengkel  telah  membantu  mereka 
memahami  betapa  perlunya  mereka  menggariskan  matlamat, 
menentukan  wadah  politik,  dan  membina  strategi  penggemblengan  untuk 
mencapai  objektif  mereka.  Para  peserta  membuat  keputusan  bahawa 
matlamat  paling  utama  mereka  ialah  bekerjasama  dan  mengundi  secara 
demokratik  calon  wanita  Jordan.  Kemudian  para  peserta  mengenal  pasti 
isu-isu  yang  akan  mereka  tumpukan,  termasuklah: 


• Membasmi  semua  bentuk  diskriminasi  terhadap  wanita; 

• Memberi  jaminan  yang  berkesan  untuk  melindungi  hak  asasi 
manusia  amnya,  dan  hak  wanita  khususnya; 

• Memberi  perlindungan  yang  secukupnya  kepada  mangsa 
keganasan,  iaitu  wanita  dan  kanak-kanak  yang  kena  dera; 

• Berusaha  untuk  mengatasi  masalah  kemiskinan,  dan 
menyediakan  jaminan  sosial  dan  kesihatan; 

• Memberi  keutamaan  kepada  kewujudan  peluang  pekerjaan  untuk 
mengatasi  masalah  pengangguran;  dan 

• Membela  keadilan  manusia  di  peringkat  nasional  dan  juga 
antarabangsa. 


Sebagai  sebahagian  daripada  strategi  penggemblengan  mereka,  para 
peserta  bersetuju  dengan  slogan  “Lima  orang  wanita  dalam  Dewan 
Rakyat  bagi  Parlimen  akan  datang”,  dan  bersetuju  untuk  bekerjasama 
menjayakan  cita-cita  tersebut.  Mereka  memutuskan  bahawa  fasa  pertama 
usaha  penggemblengan  ditumpukan  kepada  aktiviti-aktiviti  pertemuan 
dan  bengkel,  yang  mengutarakan  isu-isu  peranan  wanita  dalam  proses 
pilihan  raya,  hak  kerakyatan  serta  kemahiran  kepimpinan  dan 
komunikasi.  Aktiviti  itu  akan  diadakan  di  seluruh  negeri  Jordan.  Sebagai 
tambahan,  mereka  akan  mengadakan  kempen  meningkatkan 
pengetahuan  bagi  menyedarkan  orang  ramai  betapa  pentingnya  wanita 
memainkan  peranan  dalam  arena  politik.  Mereka  akan  memberikan 
latihan  khas  kepada  calon  wanita  dan  kempen  mereka,  membekalkan 
maklumat,  memberi  khidmat  serta  bantuan  dalam  kempen  pilihan  raya. 

Para  peserta  merasakan  penting  media  digunakan  untuk 
mempertingkatkan  imej  wanita,  menonjolkan  peranan  dan  pencapaian 
mereka  dalam  masyarakat,  dan  meningkatkan  kesedaran  peri  pentingnya 
wanita  melibatkan  diri  dalam  politik  di  Jordan.  Akhirnya,  para  peserta 
menekankan  keperluan  menyelaraskan  persatuan-persatuan  wanita, 
pertubuhan  sivil  dan  pegawai-pegawai  yang  dipilih  rakyat  di  seluruh 
negeri  Jordan  untuk  mendapatkan  sokongan  dan  sumber  tenaga  mereka 
dalam  usaha  untuk  mencapai  matlamat  yang  dikenal  pasti  oleh  wanita 
dan  untuk  wanita. 

Berikutan  bengkel  itu,  Jawatankuasa  Koordinasi  Jordan  bagi  Badan- 
Badan  Bukan  Kerajaan,  serta  NGO  wanita  yang  lain,  mempelopori 
projek  yang  mengandungi  strategi  penggemblengan  serta  program 
eksekutif  untuk  memajukan  ruang  politik  yang  memberi  fokus  kepada 
wanita  dan  pilihan  raya  yang  akan  dilaksanakan  apabila  tiba  masa  pilihan 
raya  dan  calon-calon  wanita  memulakan  kempen  mereka.  Peserta  asal 
bengkel,  iaitu:  Sana’ a,  Um  Muhammad,  Nawal,  Fadyah,Um  Ziad,  Hajjah 
Safiah,  Nisreen,  Rula  dan  Hanan  akan  memainkan  peranan  penting 
dalam  melaksanakan  strategi  dan  program  penggemblengan  tersebut. 
Seterusnya,  para  wanita  itu  merancang  untuk  meluangkan  masa  selepas 
pilihan  raya  untuk  menilai  aktiviti  serta  kemahiran  kepimpinan  mereka 
dalam  konteks  hasil  pilihan  raya  itu. 

Soalan  Untuk  Perbincangan 

• Apakah  yang  mendorong  wanita-wanita  itu  untuk  bersatu? 

• Mengapakah  penting  bagi  mereka  mewujudkan  satu  wawasan  dan 
matlamat  bersama? 

• Apakah  komponen  strategi  penggemblengan  mereka? 

• Adakah  wanita  mempunyai  kemahiran  tertentu  yang  membolehkan 
mereka  melibatkan  diri  dalam  proses  politik? 

• Mengikut  pendapat  anda  adakah  cara  wanita  menggembleng  tenaga 
untuk  bertindak  berbeza  daripada  lelaki?  Jika  demikian,  bagaimana 
dan  mengapa? 

• Bagaimanakah  kumpulan  wanita  ini  boleh  mendapatkan  sokongan 
untuk  calon-calon  mereka  di  peringkat  tempatan  dan  nasional? 

• Jika  anda  di  tempat  mereka,  apakah  yang  anda  akan  lakukan  secara 
berbeza?  Mengapa? 

• Bagaimanakah  wanita  ini  boleh  menggunakan  teknologi  komunikasi 
maklumat  - telefon,  e-mel,  internet  antara  lain  - untuk  melanjutkan 
matlamat  mereka? 

Latihan  ini  telah  digunakan  sebagai  alternatif  bagi  Sesi  10  oleh  peserta 
bengkel  di  Nigeria. 


Menggembleng  Tenaga  Untuk  Tindakan: 
Kes  Bariya  Ibrahim  Magazu 


Dalam  bulan  September,  tahun  2000,  di  sebuah  perkampungan  kecil  di 
Negeri  Zamfara,  Nigeria,  seorang  gadis  di  bawah  umur  tujuh  belas  tahun 
bernama  Bariya  Ibrahim  Magazu  didapati  hamil  setelah  dipaksa 
melakukan  hubungan  seks  dengan  tiga  orang  lelaki.  Beliau  dihukum 
sebat  seratus  kali  dan  akan  dilaksanakan  setelah  empat  puluh  hari  beliau 
bersalin,  dan  ditambah  dengan  lapan  puluh  sebat  lagi  kerana  qazaf 
(membuat  tuduhan  palsu  terhadap  orang  lain  tentang  perlakuan  seks). 
Hukuman  ini  dijatuhkan  ke  atasnya  setelah  mahkamah  mendapati  tidak 
cukup  bukti  untuk  mengenal  pasti  mana-mana  lelaki  yang  beliau 
sebutkan  itu  bapa  kepada  anaknya.  Bariya  mengemukakan  rayuannya 
dan  hakim  mahkamah  menangguhkan  sebatan  sehingga  tamat  tempoh 
menyusu  anaknya.  Namun,  keputusan  mahkamah  itu  diketepikan  dan 
Bariya  disebat  ketika  masih  menyusukan  anaknya  sebelum  tempoh 
hukuman  salahnya.  Beliau  hanya  diberitahu  akan  dikenakan  hukuman 
pada  malam  sebelum  beliau  akan  disebat.  Maka  pada  pagi  esoknya 
beliau  dibawa  ke  pekan  yang  berhampiran  lalu  disebat  di  khalayak 
ramai.  Selepas  itu,  dengan  lebam-lebam,  setelah  dimalukan  dan  dalam 
kesakitan,  Bariya  ditinggalkan  untuk  pulang  ke  kampungnya 
bersendirian. 

Walaupun  telah  disebat,  Bariya  dan  ahli  keluarganya  membuat 
keputusan  untuk  terus  membuat  rayuan  dari  segi  undang-undang. 
Menurut  laporan  akhbar,  Bariya  mahu  memanggil  tujuh  orang  saksi, 
tetapi  permintaannya  ditolak.  Malah  lelaki  yang  dituduh  oleh  Bariya 
mengadakan  seks  dengan  beliau  dibebaskan  oleh  mahkamah,  kerana 
pengakuan  Bariya  sendiri  dikatakan  tidak  lengkap  untuk  membuktikan 
kesnya.  Bariya  diperlukan  untuk  mendapat  empat  orang  saksi  yang 
berwatak  baik  untuk  memberikan  keterangan  yang  kuat  sehingga 
“sehelai  rambut  pun  tidak  dapat  melepasi  antara  tubuh  badan  mereka.” 
Sebaliknya,  lelaki  yang  dituduh  Bariya  tidak  perlu  mengangkat  sumpah 
di  atas  al-Quran  untuk  membuktikan  mereka  tidak  bersalah,  sementara 
bukti-bukti  perubatan  seperti  ujian  darah  atau  DNA  tidak  diterima. 

Bariya  Ibrahim  Magazu  tidak  mahu  muncul  lagi  di  khalayak  ramai. 
Mengikut  Kanun  Keseksaan  Shari’a  Negeri  Zamfara  atau  Kanun  Jenayah 
Negeri  Zamfara  kehadirannya  tidak  diperlukan.  Namun,  Mahkamah 
Rayuan  menolak  untuk  mengkaji  semula  kesnya  melainkan  Bariya 

hadirkan  diri  di  mahkamah.  Di  bawah  undang-undang  Islam  dan  Kanun 
Keseksaan  Zamfara,  Bariya  mempunyai  hak  untuk  membuat  rayuan,  dan 
sebagai  rakyat  Nigeria,  beliau  dilindungi  oleh  Perlembagaan  Negaranya. 

Senario:  Sekumpulan  lima  orang  kawan  bertemu  setiap  minggu  untuk 
berkongsi  cerita  dan  nasihat.  Seorang  daripada  wanita  dalam  kumpulan 
itu  mendapat  tahu  tentang  kisah  Bariya  Ibrahim  Magazu,  dan  berasa 
amat  marah.  Beliau  menceritakan  kepada  kawan-kawannya  kisah 
ketidakadilan  mahkamah  ke  atas  Bariya,  dan  juga  sebatan  ke  atasnya  di 
khalayak  ramai.  Mereka  semua  membuat  keputusan  untuk  mencari  jalan 
menyokong  Bariya. 

1.  Bahagikan  para  peserta  bengkel  kepada  pasukan  yang  dianggotai 
oleh  empat  orang.  Setiap  kumpulan,  seperti  kawan-kawan  dalam 
senario  di  atas  - membuat  rancangan  bertindak  untuk  membantu 
Bariya,  keluarganya  dan  peguamnya. 

2.  Soalan-soalan  yang  perlu  diberi  perhatian  oleh  setiap  pasukan  ialah: 

• Bagaimana  anda  hendak  menolong  Bariya?  Bantuan  yang  bagaimana 
yang  akan  anda  tawarkan?  Bagaimanakah  kempen  anda? 

• Adakah  kempen  anda  untuk  tempatan,  nasional,  serantau  atau 
antarabangsa? 

• Apakah  kaedah  yang  anda  gunakan  untuk  meningkatkan,  membina 
atau  mewujudkan  sokongan?  Apakah  aktiviti-ktiviti  anda? 

• Mungkinkah  lebih  berkesan  jika  dirayu  wanita  lain  untuk  membantu 
Bariya?  Mengapa?  Mungkinkah  lelaki  juga  akan  memberikan 
sokongan? 

• Bolehkah  pasukan  anda  menggunakan  teknologi  komunikasi  seperti 
faks,  e-mel  atau  media  massa  (contohnya  artikel  di  suratkhabar  atau 
program  pendidikan  di  radio  dan  televisyen)  untuk  mendapatkan 
sokongan  yang  meluas? 

• Apakah  jaringan  sokongan  yang  berpotensi  yang  anda  fikir  dapat 
membantu  untuk  menjayakan  matlamat  anda? 

• Bagaimana  anda  memantau  sama  ada  anda  berjaya  mencapai 
matlamat  anda?  Apakah  petunjuk  yang  akan  anda  gunakan? 

• Bagaimana  anda  membahagikan  tanggungjawab  di  kalangan  ahli 
pasukan  untuk  melaksanakan  aktiviti-aktiviti  yang  dipersetujui? 

• Ahli  pasukan  harus  menyediakan  senarai  tugas  mereka, 
menggariskan  langkah-langkah  yang  akan  diambil  dalam  beberapa 
minggu  akan  datang  untuk  melaksanakan  rancangan  mereka. 

3.  Setelah  semua  pasukan  bersedia  dengan  rancangan  tindakan  mereka, 
perbincangan  kumpulan  dimulakan.  Seorang  sukarelawan  dari  setiap 
pasukan  akan  memberi  taklimat  tentang  strategi  penggemblengan 
tenaga  bagi  pasukannya. 

Soalan  Untuk  Perbincangan 

• Apakah  proses  yang  digunakan  oleh  pasukan  anda  dalam  membuat 
keputusan? 

• Apakah  yang  paling  sukar  dalam  membina  strategi  penggemblengan 
anda? 

• Adakah  lebih  mudah  atau  lebih  sukar  untuk  membuat  keputusan, 
tentang  langkah-langka  khusus  yang  akan  diambil,  jika  lebih  ramai 
orang  menyertai  pasukan  anda? 

• Bagaimana  anda  membuat  keputusan  untuk  membahagi-bahagikan 
tanggungjawab?  Adakah  dengan  mencatat  senarai  tugas  dapat 
membantu  menjelaskan  peranan  setiap  ahli  dalam  pasukan?  Adakah 
langkah  itu  berguna  dari  segi  lainnya?  Jika  ya,  bagaimana?  Jika 
tidak,  mengapa? 

• Adakah  aktiviti  pasukan  anda  realistik?  Mengapa  ya,  mengapa  tidak? 

• Setelah  mendengar  taklimat  dari  pasukan  lain,  adakah  yang  ingin 
anda  tambah  untuk  memperbaiki  aktiviti  pasukan  anda? 

• Pada  pendapat  anda  adakah  perbezaan  jika  pasukan  dianggotai  oleh 
wanita  sahaja,  lelaki  sahaja,  atau  campuran  lelaki  dan  wanita? 
Mengapa  ya,  mengapa  tidak? 


Pemerhatian 

• Adakah  latihan  ini  membantu  anda  membayangkan  untuk 
merancang  kempen  atau  projek  tentang  yang  lain? 

• Jika  anda  dapat  bayangkan  untuk  memulakan  kempen  anda 
sendiri,  apakah  isunya  dan  bagaimana  akan  anda  laksanakannya? 

Sesi  ini  boleh  digunakan  sebagai  alternatif  bagi  Sesi  11,  dan  telah 
digunakan  oleh  peserta  bengkel  di  Palestin. 


Melobi  Hak  Kerakyatan  Wanita  di  Palestin 

Dalam  bulan  November  tahun  1995,  dua  orang  wanita  telah  mengadu 
kepada  Jawatankuasa  Teknikal  Hal-Ehwal  Wanita  (JTHW)  tentang 
pengalaman  pahit  mereka.  Apabila  wanita  ini  memohon  pasport  Palestin, 
pegawai  berkaitan  meminta  mereka  melampirkan  surat  kebenaran  dari 
"penjaga  lelaki"  bagi  mengizinkan  mereka  memohon  pasport,  mengikut 
peraturan  yang  ditetapkan  oleh  Kementerian  Dalam  Negeri  Palestin. 

JTHW  segera  membuat  satu  petisyen  menjelaskan  bahawa  peraturan  itu 
melanggar  Deklarasi  Kemerdekaan  Palestin  1988  dan  Deklarasi  Sejagat 
Hak  Asasi  Manusia  dan  Konvensyen  Membanteras  Semua  Bentuk 
Diskriminasi  Terhadap  Wanita  (CEDAW).  Banyak  organisasi  wanita 
menandatangani  petisyen  itu,  yang  kemudiannya  disampaikan  kepada 
Kementerian  Dalam  Negeri.  Seorang  pegawai  Kementerian  telah 
memberitahu  JTHW  bahawa  Timbalan  Menteri  di  Kementerian  itu 
bersedia  untuk  membahaskan  isu  tersebut  secara  terbuka  dan  secara 
lansung  di  layar  tv. 

JTHW  mengambil  inisiatif  dari  perbahasan  yang  diura-urakan  itu  dengan 
menghantar  petisyen  mereka  kepada  Badan  Penyiaran  Palestin  (BPP). 
Dalam  satu  siaran  waktu  malam  “Dialog  Terbuka”  bersama  seorang 
pegawai  Palestin,  Timbalan  Menteri  Dalam  Negeri  diperkenalkan  dan 
JTHW  diberitahu  seorang  wakil  mereka  boleh  membuat  protes  tentang 
peraturan  yang  memerlukan  kebenaran  lelaki  bagi  wanita  untuk 
mendapatkan  pasport.  Sambil  menyatakan  bahawa  peraturan  itu 
bertentangan  dengan  undang-undang  antarabangsa,  wakil  JTHW 
menyoal  Timbalan  Menteri  tersebut:  “Apabila  Presiden  kita 

mengisytiharkan  Deklarasi  Kemerdekaan  Palestin,  beliau  telah 
menyatakan  bahawa  wanita  akan  dilayan  dengan  sama  rata.  Kami 
menyambut  dengan  tepukan  tangan  selama  tiga  puluh  minit!  Apakah 
tepukan  itu  sia-sia  belaka?”  Timbalan  Menteri  menjawab  dengan  memuji 
perjuangan  yang  telah  diceburi  oleh  wanita  Palestin,  dan  menyatakan 
sokongannya  pada  “kaum  yang  lemah”,  tetapi  beliau  menegaskan 
bahawa  mengikut  perjanjian  dengan  Israel,  beliau  terpaksa  melaksanakan 
undang-undang  negeri  Mesir  dan  Jordan  yang  ada  sekarang,  sehinggalah 
terwujudnya  undang-undang  Palestin  sendiri. 

JTHW  menolak  penjelasan  Timbalan  Menteri  itu,  lalu  mengundang 
beliau  untuk  menghadiri  satu  perjumpaan  pada  4hb  Disember  1995. 
JTHW  bersetuju  untuk  mengemukakan  agenda  pertemuan  itu  terlebih 

dahulu  kepadanya,  serta  mengundang  dua  puluh  lima  orang  aktivis 
wanita  tempatan  dan  antarabangsa  dari  pelbagai  latar  belakang  parti 
politik,  serta  para  wartawan.  Timbalan  Menteri  telah  menerangkan  dalam 
perjumpaan  itu  akan  kejayaan-kejayaan  yang  dicapai  oleh 
Kementeriannya,  namun  beliau  menekankan  betapa  pentingnya 
mengambil  kira  tradisi  Arab  dalam  menangani  isu  pasport  itu  sementara 
seorang  sheikh  Islam  mencatatkan  minit  mesyuarat  itu.  JTHW 
menerbitkan  minit  mesyuarat  tersebut  dalam  bentuk  risalah,  dan 
disebarkan  kepada  pertubuhan-pertubuhan  hak  asasi  manusia  dan  media 
tempatan. 

Hubungan  dengan  media  adalah  penting.  Pengarah  Jabatan  Berita  BPP 
telah  mengikuti  perkembangan  dan  projek-projek  JTHW  dengan  penuh 
minat.  Prihatin  terhadap  kemunculan  Negara  Palestin,  pengarah  tersebut 
menemubual  seorang  ahli  JTHW  tentang  tuntutan  kuota  30  peratus  wakil 
wanita  dalam  Majlis  Perundangan  Palestin  (MPP).  Wakil  tersebut 
mengundang  pengarah  itu  melawat  pejabat  JTHW.  Kagum  dengan 
usaha-usaha  yang  diadakan  oleh  JTHW,  terutamanya  tentang  risalah 
yang  mendokumenkan  pertemuan  JTHW  dengan  Timbalan  Menteri 
Dalam  Negeri,  pengarah  Jabatan  Berita  BPP  memohon  diadakan  satu 
lagi  perbahasan  terbuka  di  layar  tv  antara  kumpulan  wanita  dengan 
Timbalan  Menteri.  Permohonan  tersebut  menghasilkan  beberapa 
temubual  di  lapangan  dengan  wanita-wanita  yang  menceritakan 
bagaimana  mereka  telah  membuat  sumbangan  pada  keluarga  dan 
komuniti  mereka,  sebaliknya  mereka  dibalas  dengan  peraturan  bahawa 
mereka  memerlukan  kebenaran  dari  bapa,  abang  dan/atau  suami  untuk 
menjadi  rakyat  Palestin  yang  sepenuhnya  yang  mempunyai  pasport. 
Temubual  itu  disiarkan  di  layar  tv. 

JTHW  mengutus  surat  kepada  konsulat  dan  kedutaan  negera  asing 
memaklumkan  tentang  peraturan  diskriminasi  pasport  dalam  usaha  untuk 
mendapatkan  sokongan  antarabangsa  bagi  wanita  Palestin.  Laporan 
berita  kempen  JTHW  tersebar  luas  dari  media  tempatan  kepada  media 
antarabangsa,  terutama  apabila  wanita  berdemonstrasi  di  Ramallah 
menuntut  perwakilan  dalam  MPP  serta  juga  pembatalan  peraturan 
pasport.  Di  kalangan  para  penunjuk  perasaan  ialah  dua  belas  orang  calon 
MPP,  lapan  lelaki  dan  empat  orang  wanita  - semuanya  berjanji  untuk 
menyokong  hak  wanita  dan  mengutuk  peraturan  Kementerian  Dalam 
Negeri.  Tunjuk  perasaan  itu  tersebar  di  seluruh  dunia  setelah  disiarkan 
oleh  CNN,  TV  Perancis  dan  Badan  Penyiaran  Canada. 

Liputan  berita  antarabangsa  serta  sokongan  tempatan  telah  menaikkan 
semangat  JTHW.  Mereka  semakin  gigih  berkempen  untuk  hak 
kerakyatan  yang  sepenuhnya  bagi  wanita  Palestin  - mengadakan 
demonstrasi,  bekerjasama  dengan  organisasi  hak  asas  manusia,  melobi 

menteri-menteri,  termasuk  Presiden  Yasser  Arafat;  dan  menulis  artikel 
dalam  akhbar.  Ketika  kempen  JTHW  rancak  dijalankan,  Jabatan  Berita 
BPP  menerima  satu  faks  dari  Timbalan  Menteri  Dalam  Negeri  pada  19hb 
Januari  1996.  Dokumen  itu  menyatakan  bahawa  wanita  dan  lelaki  akan 
diberi  layanan  yang  sama,  dan  pejabat  beliau  tidak  akan  meminta  wanita 
mendapatkan  kebenaran  dari  “penjaga  lelaki”  mereka  untuk  memohon 
pasport. 


Soalan  Untuk  Perbincangan 

• Apakah  tindakan  yang  telah  diambil  oleh  JTHW  dalam  kempen 
melobi  untuk  mengubah  peraturan  Kementerian  Dalam  Negeri? 
Bagaimana  JTHW  berusaha  melahirkan  suatu  persafahaman  bersama 
dalam  komuniti? 

• Apakah  peranan  yang  dimainkan  oleh  media  dalam  kempen  JTHW? 
Apakah  peranan  yang  dimainkan  oleh  teknologi  komunikasi  yang 
lainnya? 

• Apakah  halangan  yang  dihadapi  oleh  JTHW  dalam  usahanya  untuk 
mendapat  persetujuan  ramai  tentang  hak  kerakyatan  sepenuhnya  bagi 
wanita?  Apakah  halangan  untuk  mewujudkan  makna  bersama  di 
kalangan  pelbagai  kumpulan,  juga  di  kalangan  kumpulan  yang 
mempunyai  pendapat  yang  sama?  Bagaimanakah  anda  akan 
mengatasi  halangan  itu? 

• Adakah  mewujudkan  makna  bersama  senantiasa  diperlukan  atau 
diinginkan?  Mengapa? 

• Apakah  petunjuk  yang  akan  anda  gunakan  untuk  menilai  kejayaan 
kempen  ini? 

• Bagaimanakah  tanggapan  media  dalam  komuniti  anda  terhadap  isu 
hak  asasi  wanita?  Apakah  strategi  tempatan  yang  relevan  untuk 
mendapatkan  minat  dan  sokongan  media  dalam  kempen  politik, 
perundangan  atau  ekonomi  untuk  membantu  wanita? 

Sesi  ini  boleh  digunakan  sebagai  ganti  Sesi  11. 

Baca  dengan  lantang  cerita  berikut  ini  tentang  bagaimana  beberapa 
organisasi  bekerjasama  untuk  menggubal  Akta  Keganasan  Rumah 
Tangga  (AKRT)  di  Malaysia.  Bincangkan  dalam  kumpulan  strategi 
organisasi  untuk  menyelaras  usaha  mereka  dan  berkongsi 
tanggungjawab.  Soalan  berikutnya  mungkin  dapat  membantu 
perbincangan  diikuti  dengan  latihan  yang  dirangka  untuk  membantu 
para  peserta  membayangkan  sebuah  organisasi,  institusi  atau  kempen 
rekaan  mereka  sendiri  yang  menepati  kriteria  organisasi  yang  ditemui 
dalam  sesi-sesi  bengkel. 


Kaedah  memudah  cara  untuk  sesi  ini  boleh  melibatkan 
perbincangan  dalam  kumpulan  yang  besar,  atau  kumpulan  yang 
kecil  (lihat  Lampiran  B untuk  cadangan  lanjut). 


Kempen  Meluluskan  Akta  Keganasan  Rumah  Tangga  di  Malaysia 

Malaysia  adalah  negara  Islam  yang  pertama  meluluskan  dan 
melaksanakan  undang-undang  mengiktiraf  keganasan  rumah  tangga 
sebagai  satu  jenayah.  Usaha  pelbagai  badan  bukan  kerajaan  untuk 
meluluskan  Rang  Undang-Undang  Keganasana  Rumah  Tangga  dan 
azam  politik  untuk  menjadikannya  undang-undang  yang  berkuatkuasa 
telah  mengambil  masa  selama  sebelas  tahun.  Inilah  hasil  dari  usaha  gigih 
ribuan  wanita  dan  lelaki  yang  memberikan  sokongan.  Akhirnya,  melalui 
satu  proses  yang  anjal,  demokratik  dan  melibatkan  penyertaan  ramai 
yang  dilancarkan  oleh  gerakan  wanita  dan  para  individu  yang  prihatin, 
AKRT  telah  berjaya  diluluskan. 

Kisah  AKRT  bermula  pada  tahun  1982  apabila  ‘Women’s  Aid 
Association’  (WAO)  membuka  rumah  perlindungan  untuk  wanita 
mangsa  keganasan  yang  pertama  di  Malaysia.  Beberapa  halangan  yang 
dihadapi  oleh  pekerja  sosial  dan  peguam  untuk  melindungi  wanita 
mangsa  keganasan  segera  mendedahkan  kelemahan  undang-undang 
Malaysia.  Pada  tahun  yang  sama.  Persatuan  Peguam  Wanita  - 
‘Association  of  Women  Lawyers’  (AWL)  - mulai  memantau  mahkamah 
Malaysia  yang  berat  sebelah  terhadap  mangsa  keganasan  rumah  tangga 
dan  mangsa  rogol.  Bahagian  Wanita  Kongres  Kesatuan  Sekerja  Malaysia 
— ‘Malaysian  Trade  Union  Congress’  (MTUC)  - sebuah  organisasi 
payung  kepada  beberapa  buah  kesatuan  sekerja,  mengalami  halangan 

pula  untuk  mendakwa  kes-kes  gangguan  seksual,  kerana  tiada  undang- 
undang  untuk  kes  sedemikian.  Kajian  yang  dibuat  oleh  Persatuan  Wanita 
Universiti  (PWU)  terhadap  wanita  dan  pekerjaan,  menunjukkan  bahawa 
peluang  kerja  yang  lebih  terbuka  untuk  wanita  mendedahkan  wanita, 
baik  di  bandar  maupun  di  luar  bandar,  kepada  pelbagai  situasi  yang 
mudah  dieksploitasi.  Pada  masa  yang  sama,  satu  kajian  yang  diterbitkan 
oleh  Persatuan  Konsumer  Selang  or  dan  Wilayah  Persekutuan 
menunjukkan  peranan  ke  tara  media  dalam  menyebarkan  pandangan 
stereotaip  dan  mitos  negatif  terhadap  wanita.  Oleh  kerana  kajian  dan 
penyelidikan  tentang  keganasan  terhadap  wanita  berpunca  dari  sumber 
yang  sama,  maka  pada  tahun  1985,  lima  organisasi  yang  tersebut  di  atas, 
bergabung  menubuhkan  Kumpulan  Tindakan  Bersama  (KTB)  untuk 
bekerjasama  dalam  satu  agenda  untuk  memajukan  dan  melindungi 
wanita. 

Sebaik  sahaja  KTB  ditubuhkan,  para  anggotanya  mengambil  keputusan 
untuk  melaksanakan  kempen  kesedaran  di  seluruh  negara  melalui 
seminar,  bengkel  dan  pameran  tentang  keganasan  terhadap  wanita.  Pada 
tahun  1985,  lima  buah  organisasi  itu  membahagi-bahagikan 
tanggungjawab  untuk  kempen  tersebut.  Bantuan  kewangan  dimohon,  dan 
agensi  dari  Kanada  (CIDA)  telah  memberikan  bantuan  kewangan. 
Persatuan  Konsumer  Selangor  dan  Wilayah  Persekutuan  (PKSWP) 
diberi  tanggungjawab  untuk  mentadbir  wang  tersebut.  Seorang  pekerja 
tetap  telah  dilantik  untuk  menyelaras  kempen  menentang  keganasan 
terhadap  wanita.  WAO  menjadi  pejabat  pusat  aktiviti  dan  pentadbiran 
KTB. 

Ahli-ahli  WAO  merangka  deraf  rang  undang-undang  keganasan  rumah 
tangga,  sementara  MTUC,  PWU  dan  PKSWP  menyelaras  seminar, 
bengkel  dan  menggembleng  kawasan  mereka  untuk  mendesak  ahli-ahli 
parlimen  menyokong  rang  undang-undang  tersebut.  Kempen  tahun  1985 
mendedahkan  kepada  awam  keganasan  terhadap  wanita,  terutamanya 
dalam  isu  rogol  dan  keganasan  rumah  tangga.  KTB  membuat  keputusan 
untuk  berkempen  dari  satu  negeri  ke  satu  negeri  di  seluruh  negara  untuk 
meningkatkan  kesedaran  tentang  isu  tersebut.  Kejayaan  KTB 
memerlukan  sebuah  badan  yang  mempunyai  struktur  yang  informal. 
Maka  dalam  tahun  1986  ditubuhkan  sebuah  organisasi  sementara,  iaitu 
Persatuan  Tindakan  Wanita  - ‘All  Women’s  Action  Society’  (AWAM)  - 
untuk  mempengerusikan  KTB. 

Untuk  terus  menggerakkan  kempennya,  KTB  mengadakan  pameran, 
kempen  tanda  tangan,  konsert,  walkathon  dan  juga  protes  untuk 
mendapatkan  perhatian  ramai  terhadap  isu  keganasan  terhadap  wanita. 

Kemudiannya,  banyak  organisasi  dan  orang  perseorangan  menyertai 
kempen,  menyumbangkan  masa,  ide,  tenaga  dan  sumber  bagi 
menyokong  perjuangan  serta  strategi  medianya.  KTB  menjadi  semakin 
besar  dan  begitu  juga  kerja-kerja  penyelarasan  aktivitinya.  Bagi 
menampung  kos  kempen  KTB,  organisasi-organisasi  diminta  memberi 
sumbangan  kewangan.  Namun  ini  tidaklah  begitu  berhasil  kerana 
kebanyakan  organisasi  itu  juga  amat  terbatas  sumber  kewangannya. 
Akhirnya,  AWAM  terpaksa  mencari  sumber  kewangannya  sendiri  untuk 
menampung  kos  KTB. 

Salah  satu  usaha  penting  KTB  ditumpukan  kepada  media.  Walaupun 
imej  negatif  mangsa  wanita  berterusan  disiarkan  oleh  media,  namun 
dalam  beberapa  tahun,  dengan  sokongan  dari  media  itu  juga,  KTB  telah 
dapat  mempengaruhi  pandangan  umum  untuk  meluluskan  Akta 
Keganasan  Rumah  Tangga.  Tambahan  pula,  ahli-ahli  parlimen  mulai 
menyuarakan  sokongan  mereka  terhadap  penggubalan  akta  tersebut. 
Namun  beberapa  badan  agama  Islam,  wakil  dari  Jabatan  Kemajuan  Islam 
Malaysia  dan  golongan  konservatif  agama  menentangnya  - dengan  hujah 
bahawa  akta  itu  tidak  harus  dilaksanakan  terhadap  penganut  agama 
Islam. 

Sepanjang  masa  kempen,  KTB  senantiasa  menyarankan  agar  digubal 
satu  undang-undang  yang  melindungi  seluruh  wanita  bagi  keganasan 
rumah  tangga.  Maka  itu  dalam  tahun  1988,  WAO  telah  menjalankan  satu 
kempen  petisyen  untuk  meraih  lebih  banyak  sokongan,  supaya  parlimen 
tidak  ragu-ragu  untuk  meluluskan  rang  Undang-Undang  Keganasan 
Rumah  Tangga.  Dalam  bulan  May  1988,  sempena  Hari  Ibu,  AWAM 
telah  mengadakan  satu  seminar  untuk  orang  awam,  NGO  dan  agensi 
kerajaan  yang  berkaitan  - agar  mereka  peka  terhadap  isu  keganasan 
rumah  tangga.  Salah  satu  tujuan  seminar  itu  ialah  untuk  mendapatkan 
sokongan  dari  agensi  kerajaan  yang  berkaitan.  Menteri  Perpaduan 
Negara  dan  Pembangunan  Sosial  telah  merasmikan  seminar  dan 
memberikan  sokongan  kepada  Akta  tersebut. 

Melalui  jaringan  yang  telah  dibuat,  Persatuan  Peguam  Wanita  telah 
mengambil  tanggungjawab  untuk  menyelaraskan  perbincangan  draf  rang 
undang-undang  itu  dengan  NGO  dan  agensi-agensi  kerajaan.  Usaha  ini 
memakan  masa  dua  tahun. 

Organisasi  feminis  wanita  Islam,  ‘Sisters  in  Islam’  (SIS),  bekerjasama 
dengan  KTB  untuk  merangka  strategi  kempen  seterusnya,  terutamanya 
bagaimana  menghadapi  tentangan  dari  puak  agama  (Islam)  yang 
konservatif.  SIS  mengemukakan  pendapat  bahawa  tidak  ada  nas  dalam 
Al-Quran  yang  bertentangan  dengan  rang  undang-undang  yang  hendak 
diluluskan  itu.  Mereka  berhujah  lagi  bahawa  sekiranya  undang-undang 

itu  hanya  sah  untuk  orang  bukan  Islam,  maka  ini  bererti  kerajaan 
berpandangan  bahawa  adalah  satu  kesalahan  jenayah  bagi  orang  bukan 
Islam  mendera  isterinya  tetapi  bukan  satu  kesalahan  jika  orang  Islam 
melakukannya.  Ahli-ahli  SIS  mengadakan  pertemuan  dengan  Timbalan 
Menteri  di  Jabatan  Menteri  yang  bertanggungjawab  bagi  portfolio  Hal- 
Ehwal  Islam,  untuk  menegaskan  sokongan  mereka  terhadap  Akta 
tersebut.  Akhirnya  Timbalan  Menteri  berkenaan  bersetuju  bahawa  rang 
undang-undang  itu  selaras  dengan  agama  Islam.  Pada  tahun  1994  Akta 
diluluskan,  dan  dilaksanakan  sepenuhnya  dua  tahun  kemudian. 

Apabila  ditanya  apakah  nasihat  yang  boleh  diberikan  dalam  merencana 
kempen  melibatkan  banyak  organisasi,  seorang  ahli  pengasas  KTB,  Ivy 
Josiah  berkata,  “Anda  harus  mempunyai  wawasan  yang  jelas  tentang  isu 
yang  diperjuangkan,  bincangkan  rancangan  itu  seluruhnya  dengan 
semua  ahli,  kenalpasti  siapakah  yang  bertanggungjawab  terhadap  tugas 
dan  aktiviti,  bahagi-bahagikan  tugas  menurut  kepakaran  dan  kemahiran 
wakil-wakil  organisasi,  adakan  senarai  tugas  dan  kerangka  masa,  adakan 
seorang  penyelaras  sepenuh  masa  yang  bergaji,  dan  bekerjasama  dengan 
media  - temui  mereka  dengan  membawa  ide,  fakta,  data  dan  nama 
orang-orang  yang  boleh  mereka  temubual  - dan  jangan  lupa,  bergembira 
sambil  bekerja!” 


Soalan  Untuk  Perbincangan 

• Apakah  isu  yang  ingin  ditangani  oleh  ahli-ahli  KTB?  Bagaimana 
penggubalan  Akta  Keganasan  Rumah  Tangga  menangani  isu  itu? 

• Apakah  pentingnya  KTB  menekankan  supaya  Akta  tersebut  meliputi 
semua  wanita,  baik  Islam  maupun  bukan  Islam?  Apakah  baik  atau 
buruknya  jika  Akta  tersebut  sah  hanya  bagi  wanita  bukan  Islam? 

• Bagaimanakah  ahli  KTB  menjadi  lebih  kuat  dengan  membentuk 
gabungan?  Adakah  pergabungan  akan  melemahkan  organisasi  dan 
usaha  kempen?  Jika  ya,  mengapa? 

• Pada  pendapat  anda,  mengapakah  gabungan  yang  dibentuk  KTB  itu 
telah  mendatangkan  hasil?  Apakah  faktor  lain  yang  menyebabkan 
kempen  itu  berjaya? 

• Apakah  sumbangan  media  bagi  menggembleng  sokongan  untuk  Akta 
tersebut? 

• Bagaimana  media  dalam  komuniti  anda  menangani  isu  hak  wanita? 
Apakah  strategi  tempatan  yang  relevan  bagi  memperoleh  minat  dan 
sokongan  media  terhadap  kempen  politik,  perundangan  dan  ekonomi 
yang  memihak  kepada  wanita? 

• Adakah  persamaan  di  antara  caranya  tanggungjawab  diperkongsi  di 
kalangan  organisasi-organisasi  dengan  caranya  tanggungjawab 
diperkongsi  dikalangan  para  individu  dalam  sesuatu  organisasi? 

• Bolehkah  anda  kemukakan  contoh-contoh  usaha  penggabungan  yang 
dapat  membantu  perjuangan?  Senaraikan  manfaat  dan 
kelemahannya. 

• Apakah  unsur-unsur  yang  harus  diberikan  tumpuan  pada  tahap 
individu  dan  organisasi  dalam  membina  gabungan  yang  berjaya? 
Apakah  kriteria  yang  dapat  anda  gunakan  untuk  menilai 
kejayaannya? 

Sesi  berikut  telah  digunakan  sebagai  ganti  Sesi  12  oleh  para  peserta 
bengkel  di  Maghribi. 

Usaha  Melindungi  Hak  Pekerja  Wanita  dari  Segi  Undang-Undang 

Seorang  pekerja  muda  wanita  di  sebuah  kilang  tekstil  di  zon 
perindustrian  Rabat  telah  mengalami  gangguan  fizikal  dan  psikologi  oleh 
penyelianya,  lalu  beliau  memutuskan  untuk  memprotes 
penyalahangunaan  kuasa  itu.  Kawan-kawan  sekerja  menyokongnya  dan 
melancarkan  mogok  yang  berlanjutan  selama  tiga  bulan.  Dalam 
perjuangan  itu,  tindakan  wanita-wanita  tersebut  disokong  oleh  bahagian 
wanita  Kesatuan  Sekerja  Morocco,  yang  kemudiannya  meminta  supaya 
l’Association  Democratique  des  Femmes  du  Maroc  (ADFM)  membantu 
tindakan  mereka. 

Dengan  segera  ADFM  mengemblengkan  tenaga  untuk  bertindak. 
Sepucuk  surat  telah  dikirimkan  kepada  pengurus  syarikat  tekstil  tersebut. 
Kemudian  ADFM  mengeluarkan  kenyataan  akhbar  yang  telah  disiarkan 
dengan  meluas,  dan  setelah  itu  memanggil  sebuah  sidang  media  untuk 
menjelaskan  isu  mogok  tersebut,  khususnya  isu  gangguan  terhadap  para 
pekerja  wanita. 

Berikutan  dari  peristiwa  itu,  ADFM  memulakan  suatu  inisiatif  untuk 
mengetengahkan  unsur  ketidaksamaan  terhadap  wanita  yang  terdapat 
dalam  undang-undang  buruh,  khususnya  yang  berhubungan  dengan  para 
pekerja  wanita  dan  gadis  remaja.  ADFM  menumpukan  perhatian 
terhadap  perlindungan  hak  undang-undang  para  pekerja  wanita  yang 
menjadi  mangsa  gangguan  dan  diskriminasi  gender  dalam  pasaran  buruh. 

ADFM  bekerjasama  dengan  organisasi-organisasi  wanita  dan  kesatuan- 
kesatuan  sekerja  untuk  mendesak  pembuat  keputusan  supaya  merombak 
undang-undang  buruh  yang  ada.  Gabungan  itu  menyarankan  pindaan 
akta  kepada  Menteri  Pekerjaan,  dan  mengadakan  pertemuan  dengan 
kumpulan-kumpulan  ahli  parlimen  untuk  menerangkan  cadangan 
pindaan  tersebut  supaya  diluluskan  oleh  parlimen.  Kini,  rang  undang- 
undang  buruh  mengandungi  peruntukan  bahawa  gangguan  seksual 
adalah  suatu  kesalahan  yang  boleh  didakwa. 


Soalan  Untuk  Perbincangan 

• Apakah  reaksi  anda  jika  sekiranya  anda  merupakan  pekerja  muda 
wanita  itu?  Apakah  tindakan  yang  akan  anda  ambil  untuk 
menangani  gangguan  seksual,  fizikal  dan  psikologi  tersebut? 

• Apakah  kaedah  yang  diambil  oleh  ADFM  dalam  menghadapi  isu 
itu?  Apakah  kebaikan  dan  kelemahan  kaedah  itu?  Apakah  anda 
akan  bertindak  secara  yang  berlainan? 

• Bagaimanakah  inisiatif  ADFM  dapat  diperkukuhkan  dengan 
mewujudkan  gabungan?  Apakah  langkah  membentuk  gabungan 
akan  melemahkan  sesebuah  organisasi  atau  usaha  kempennya? 

• Apakah  unsur-unsur  yang  harus  diberikan  tumpuan  pada  tahap 
individu  dan  organisasi  bagi  membina  gabungan  yang  berjaya? 
Apakah  kriteria  yang  akan  anda  gunakan  untuk  menilai 
kejayaannya? 

LAMPIRAN  B 


Taktik  Memudah  Cara 

Ada  pelbagai  alat  yang  boleh  digunakan  oleh  pemudah  cara  untuk 
mencetuskan  perbincangan  dan  menimbulkan  minat  dalam  sesi  bengkel. 
Untuk  mempertingkatkan  potensi  bengkel,  pemudah  cara  perlulah 
senantiasa  bersikap  anjal  terhadap  struktur  persekitaran  pembelajaran.  Di 
bawah  dikemukakan  senarai  beberapa  taktik  memudah  cara, 
kebanyakannya  telah  digunakan  dalam  buku  panduan  ini.  Anda  boleh 
menggunakan  salah  satu  atau  kebanyakan  daripadanya  untuk  sesi-sesi 
tertentu,  tetapi  anda  atau  peserta  lain  mungkin  mempunyai  taktik  lain 
yang  lebih  sesuai  untuk  kegunaan  kumpulan  bengkel. Yang  perlu  diingati 
ialah  bahawa  tidak  terdapat  hanya  satu  cara  sahaja  yang  betul  dan  tepat 
untuk  mengendalikan  proses  pembelajaran.  Selagi  sesi-sesi  menepati 
“Standard  3m”  - mendidik,  memupuk  dan  menghiburkan  - maka  anda 
berada  di  landasan  memudah  cara  yang  akan  berjaya. 

Riwayat  hidup:  Riwayat  hidup  memberikan  contoh  baik  tentang  pilihan 
yang  dihadapi  seseorang  dalam  hidupnya  dan  tentang  keputusan  yang 
diambilnya.  Dalam  sesi  bengkel,  riwayat  hidup  dapat  memberikan 
perbandingan  antara  pengalaman  hidup  para  peserta  dengan  orang  lain, 
dan  membantu  mereka  untuk  merenung  matlamat  dan  kebolehan  diri 
mereka  sendiri. 

Lukisan  Kartun  dan  Ilustrasi:  Ilustrasi  bergambar  tentang  apa  yang 
dikatakan  dan  dilakukan  seseorang  merupakan  taktik  yang 
memberangsang  dan  menceriakan  yang  boleh  mencetuskan  perbincangan 
tentang  strategi  komunikasi.  Lukisan-lukisan  yang  paling  mudah 
sekalipun  mampu  menyampaikan  masalah  yang  rumit  dan  mencetuskan 
perbincangan  yang  mendalam.  Pemudah  cara  boleh  memaparkan  lukisan 
kartun  atau  ilustrasi  bergambar  kepada  sebuah  kumpulan  untuk 
dibincangkan  dalam  pasukan-pasukan  kecil  atau  di  dalam  kumpulan 
seluruhnya. 

Ceritera  atau  Senario:  Cerita  fiksyen  atau  senario  yang  berkaitan 
dengan  tajuk-ajuk  bengkel  boleh  disampaikan  atau  dibaca,  dan 
kemudiannya  dibincangkan  oleh  kumpulan  bengkel.  Fiksyen  tidak  begitu 
kontroversial  jika  dibandingkan  dengan  kisah  benar,  tambahan  pula 
mungkin  ada  para  peserta  yang  tidak  senang  atau  tidak  dapat  menerima 
sesuatu  jika  cerita  itu  merupakan  kisah  benar.  Sebagai  contoh,  tanpa 
merujuk  kepada  kejadian  benar  yang  melibatkan  salah  langkah  mana- 
mana  pemimpin,  pengarah  atau  majikan,  mungkin  lebih  mudah  untuk 
membincangkan  sesuatu  masalah  itu  jika  dipaparkan  sebagai  senario 

sahaja.  Dengan  itu,  sebarang  komen  tentang  kesilapan  atau  kesalahan 
tidak  perlu  merujuk  kepada  orang-orang  tertentu  di  dalam  bengkel  atau 
seseorang  yang  dikenali  oleh  peserta  bengkel. 

Perbincangan  Balang  Ikan:  Ada  kalanya  sesuatu  perkara  itu  terlalu 
rumit  atau  sangat  sensitif  untuk  dibincangkan  dengan  mendalam  dan 
bermakna  dalam  kumpulan  besar.  Justeru  itu,  perbincangan  balang  ikan 
membolehkan  seluruh  anggota  kumpulan  melibatkan  diri  dalam 
perbincangan  yang  sama,  tetapi  dapat  mengelakkan  kekurangan- 
kekurangan  yang  biasanya  terdapat  pada  perbincangan  kumpulan  besar. 
Di  dalam  balang,  ikan  berenang  dan  berinteraksi  dengan  persekitarannya, 
dan  dapat  dilihat  dari  luar.  Begitulah  dengan  perbincangan  balang  ikan. 
Beberapa  orang  sukarela  dari  kumpulan  bengkel,  biasanya  antara  dua 
dan  enam  orang,  bergantung  pada  tajuk  perbincangan  dan  saiz 
kumpulan,  berbincang  secara  mendalam  dan  terperinci  di  hadapan  semua 
anggota  kumpulan  besar  selama  lebih  kurang  sepuluh  minit.  Kadangkala 
ahli  kumpulan  yang  lainnya  memberikan  komen  pada  pasukan  sukarela 
itu,  atau  sesudah  semua  sukarela  meluahkan  pendapat  mereka.  Peserta- 
peserta  lain  dalam  kumpulan  besar  pula  mulai  membincangkan  apa  yang 
telah  diperkatakan  dan  dilakukan  oleh  para  sukarela  itu.  Latihan-latihan 
yang  terdapat  dalam  buku  panduan  ini  boleh  juga  dijalankan  dalam 
format  perbincangan  balang  ikan.  Oleh  yang  demikian,  sekumpulan  kecil 
sukarelawan  melibatkan  diri  dalam  latihan  ini  di  hadapan  anggota- 
anggota  bengkel  yang  lainnya,  dan  setelah  itu  semua  orang  mengambil 
bahagian  dalam  perbincangan  selanjutnya. 

Pemesraan  dan  Pentenagaan:  Tujuan  pemesraan  dan  pentenagaan 
ialah  untuk  membantu  para  peserta  bengkel  mengenali  antara  satu  sama 
lain  dan  berasa  selesa  untuk  bercakap  di  hadapan  kumpulan  bengkel. 
Pemesraan  lazim  digunakan  pada  bengkel  pembukaan  dan  pada 
permulaan  sesi-sesi  bengkel.  Namun  teknik  ini  boleh  digunakan  di  mana- 
mana  bahagian  sesi  supaya  kumpulan  dapat  merasa  selesa  dan  dapat 
menumpukan  kembali  perhatian  mereka  kepada  aktiviti  yang  sedang 
dijalankan.  Pentenagaan  juga  berguna  untuk  melenturkan  sebarang 
ketegangan  yang  timbul  akibat  daripada  perbincangan  yang  hangat. 
Pemesraan  dan  pentenagaan  seharusnya  tidak  kontroversial  dan  mudah 
pula  disertai  oleh  semua  peserta.  Biasanya  soalan-soalan  dirangka  untuk 
mendedahkan  sesuatu  yang  peribadi,  tetapi  bukannya  sesuatu  yang  rahsia 
sifatnya,  dan  soalan-soalan  itu  dijawab  oleh  setiap  orang  secara 
bergiliran.  Contoh  soalan  ialah,  “Jika  anda  mempunyai  wang  yang 
terhad,  dan  anda  terpaksa  membeli  hadiah  untuk  seorang  ahli  keluarga 
anda,  apakah  barang  yang  akan  anda  beli?”  Atau,  “Jika  anda  sebatang 
pokok,  anda  mahu  jadi  pokok  apa?  Mengapa?”  Atau,  “Apakah  makanan 
kesukaan  anda?  Mengapa?”  Pemudah  cara  haruslah  kreatif  sewaktu 

menggunakan  teknik  pemesraan  dan  pentenagaan.  Cara  itu  sepatutnya 
menyeronokkan . 

Jurnal:  Kadangkala  pemudah  cara  menyarankan  para  peserta  supaya 
menulis  jurnal  atau  diari  tentang  pendapat,  pemikiran  serta  rasa  hati 
mereka  tentang  sesi-sesi  bengkel  yang  mereka  jalani  dan  tentang  apa 
yang  telah  mereka  pelajari.  Pemudah  cara  mungkin  mahu 
memperuntukkan  masa  di  akhir  setiap  sesi  untuk  membolehkan  para 
peserta  menuliskannya;  atau  pemudah  cara  menganjurkan  agar  jurnal 
atau  diari  ini  ditulis  sebagai  kerja  rumah.  Ada  kalanya,  peserta  ingin 
membacakan  jurnalnya  pada  permulaan  atau  pada  akhir  sesuatu  sesi  dan 
bengkel.  Namun  demikian,  sama  ada  para  peserta  mahu  berkongsi 
tulisan  jurnal  mereka  itu  terpulanglah  pada  pilihan  mereka  sendiri. 

Bahan  Berita:  Bahan  berita  yang  diketahui  oleh  sebahagian  besar  para 
peserta  mungkin  dapat  dijadikan  tajuk  yang  hangat  dan 

memberangsangkan  perbincangan.  Sebagai  contohnya,  berita  yang 
terpapar  dalam  akhbar  tentang  langkah-langkah  penting  yang  diambil 
oleh  seorang  ahli  politik  wanita  boleh  digunakan  untuk  mencetuskan 
perbincangan  tentang  sifat-sifat  kepimpinan  dan  wawasan  pemimpin 
tersebut. 

Rakan  Pasangan:  Sering  kali  terdapat  para  peserta  yang  terlalu  malu 
dan  berat  mulut  untuk  bercakap  di  hadapan  keseluruhan  kumpulan. 
Memecahkan  kumpulan  kepada  pasangan-pasangan  boleh  membantu 
orang  seperti  ini  untuk  melibatkan  diri  dengan  sepenuhnya.  Apabila 
kumpulan  besar  bersidang  kembali,  rakan  pasangan  ini  boleh 
menyampaikan  ide  dan  pendapat  peserta  pemalu  itu  untuk  diperkongsi 
oleh  semua  orang.  Memecahkan  kumpulan  kepada  pasangan  juga 
memungkinkan  sesuatu  topik  itu  dibincangkan  dengan  mendalam  dan 
terperinci  secara  interaktif.  Apabila  kumpulan  bersidang  semula,  hanya 
isi  pokok  perbincangan  rakan  pasangan  itu  sahaja  yang  perlu 
ditaklimatkan. 

Soal  dan  Jawab:  Strategi  utama  dalam  memudah  cara  ialah  proses 
menanyakan  soalan-soalan  untuk  memandu  perbincangan  kumpulan. 
Kaedah  ini  disebut  kaedah  “Soal-Jawab”.  Tugas  pemudah  cara  ialah 
mengemukakan  soalan-soalan  terbuka  yang  dapat  memperluaskan  lagi 
perbincangan.  Soalan-soalan  yang  memerlukan  j awapan  yang  mudah  dan 
pendek  tidaklah  begitu  berkesan.  Pemudah  cara  seharusnya  tidak 
mengemukakan  soalan-soalan  yang  dirasakannya  akan  memberikan 
hanya  satu  jawapan  yang  betul  sahaja.  Bukannya  tugas  pemudah  cara 
untuk  mengajar  maklumat  yang  benar.  Sebaliknya,  tugas  pemudah  cara 
ialah  untuk  menggalakkan  para  peserta  bengkel  untuk  berdialog  dan 
mencari  jawapan  dan  rumusan  mereka  sendiri. 

Petikan:  Untuk  mempertingkatkan  lagi  pencapaian  sesi-sesi  bengkel, 
para  peserta  boleh  dipelawa  untuk  membawa  petikan-petikan  yang 
menarik  dan  relevan  dari  orang-orang  yang  terkenal,  buku,  seni  kata 
lagu,  kitab  agama,  dokumen  perundangan  atau  sumber-sumber  lain 
perbincangan  kumpulan. 

Lakonan:  Lakonan  dapat  memberikan  peluang  kepada  para  peserta 
untuk  mendengar  dan  merenung  sudut-sudut  pandangan  yang  berlainan. 
Individu-individu  diberikan  watak  untuk  dilakonkan,  contohnya  pekerja 
dan  majikan,  pegawai  polis  dan  orang  awam,  doktor  dan  pesakit,  dan 
sebagainya.  Baik  di  hadapan  kumpulan  maupun  secara  berpasangan, 
setiap  peserta  melakonkan  watak-watak  yang  diberikan  kepada  mereka. 
Selepas  membuat  persembahan  lakonan  yang  mengambil  masa  kira-kira 
sepuluh  minit,  seluruh  kumpulan  akan  bersidang  untuk  menghuraikan 
dan  membincangkan  persoalan  yang  telah  diperkatakan  dalam  lakonan 
itu. 

Pasukan:  Memecahkan  kumpulan  kepada  beberapa  pasukan 

membolehkan  setiap  peserta  melibatkan  diri  dengan  sepenuhnya  dalam 
perbincangan  dan  latihan.  Lebih  kecil  bilangan  anggota  dalam  sesuatu 
pasukan,  maka  akan  lebih  banyak  peluang  untuk  setiap  orang  anggotanya 
melibatkan  diri  dalam  pasukan  itu.  Ada  beberapa  cara  untuk 
memecahkan  kumpulan  kepada  pasukan-pasukan.  Pemudah  cara 
mungkin  ingin  memilih  sendiri  anggota  kumpulan-kumpulan  untuk 
mewakili  faktor-faktor  seperti  umur,  latar  belakang  profesional,  tahap 
pengetahuan  terhadap  tajuk  yang  dibincangkan  atau  kriteria-kriteria 
lainnya. 

• Pasukan  Rambang:  Kaedah  yang  biasa  digunakan  untuk 
memecahkan  kumpulan  kepada  pasukn  ialah  secara  rambang. 
Setelah  pemudah  cara  memutuskan  jumlah  pasukan  yang  hendak 
dibentuk,  para  peserta  akan  membuat  hitungan  berdasarkan 
nombor  itu.  Misalnya,  untuk  lima  pasukan,  semua  peserta  akan 
mengira  diri  mereka  dari  nombor  satu  hingga  ke  nombor  lima. 
Semua  peserta  yang  bernombor  satu  akan  berada  dalam  satu 
pasukan;  semua  peserta  yang  bernombor  dua  pula  dalam  pasukan 
yang  lain.  Begitulah  seterusnya. 

• Pasukan  Berasaskan  Abjad  Nama:  Minta  para  peserta  beratur 
menurut  abjad  nama  mereka,  mulakan  dengan  huruf  pertama 
dalam  abjad.  Kemudian  bahagikan  mereka  kepada  berapa 
pasukan  yang  dikehendaki. 

• Pasukan  Berasaskan  Hari  Kelahiran:  Minta  para  peserta 
beratur  menurut  tarikh  lahir  mereka,  bermula  dari  1 Januari  dan 
berakhir  dengan  31  Disember.  Kemudian  bahagikan  mereka 
kepada  berapa  pasukan  yang  dikehendaki. 

Perkataan  dan  Pemikiran:  Untuk  memperlihatkan  strategi  komunikasi, 
rundingan  dan  perdebatan,  mungkin  perlu  dikemukakan  kata-kata 
seorang  penutur  dan  pemikirannya  tentang  apakah  yang 

dimaksudkannya.  Ini  mungkin  boleh  dilakukan  dengan  menuliskan 
perkataan-perkataan  yang  disebutkannya  dan  diikuti  dengan  penerangan 
dalam  kurungan  tentang  apakah  yang  sebenarnya  dimaksudkan  dengan 
perkataan  itu.  Atau  peserta  boleh  menggunakan  kaedah  lakonan,  dengan 
seorang  peserta  menghuraikan  pemikirannya  dan  seorang  peserta  lain 
mengalihkan  pemikiran  itu  kepada  perkataan-perkataan  yang  tepat  dan 
jitu.  Contohnya,  dua  orang  peserta  melakonkan  senario  untuk 
menyampaikan  pemikiran  dan  kata-kata  seorang  gadis  yang  cuba 
meyakinkan  ibunya  untuk  membenarkan  dirinya  memasuki  kolej 

perubatan.  Peserta  pertama  menerangkan  apakah  perasaan  hati  gadis  itu, 
termasuklah  harapan,  impian  dan  kekhuatirannya.  Peserta  kedua  pula 
cuba  memilih  perkataan-perkataan  yang  dapat  meyakinkan  si  ibu. 
Kemudian  seluruh  kumpulan  boleh  membincangkan  strategi  bahasa  dan 
komunikasi  yang  telah  digunakan  dalam  lakonan  itu.  Kemudian  lakonan 
yang  sama,  tetapi  kini  dari  perspektif  pemikiran  dan  kata-kata,  watak  si 
ibu  pula  dipaparkan.  Ini  pasti  akan  dapat  memberikan  satu  dimensi  yang 
lain  kepada  perbincangan  itu.  Dengan  menyelami  imaginasi  para  peserta 
bagi  mendapatkan  senario- senario,  taktik  perkataan  dan  pemikiran  ini 
boleh  disesuaikan  dan  dipergunakan  dalam  pelbagai  situasi  untuk  kerja- 
kerja  kumpulan  dan  komuniti. 

LAMPIRAN  C 


Mendengar  Secara  Terlibat 


Banyak  orang  berpendapat  bahawa  mendengar  merupakan  perkara  biasa 
- iaitu  sesuatu  yang  kita  lakukan  setiap  hari  - dan  pada  hakikatnya  ini 
memanglah  benar.  Namun  seorang  pendengar  yang  baik,  seperti  seorang 
pemimpin  yang  baik,  adalah  seseorang  yang  mempelajari  apa  yang 
didengarnya.  Untuk  benar-benar  mendengar  apa  yang  dibicarakan  oleh 
orang  lain,  anda  harus  mengenepikan  sebarang  prasangka  dan  prejudis 
yang  boleh  menjadi  “bunyi  gangguan  latarbelakang”  yang  mengganggu 
atau  menenggelamkan  makna  yang  cuba  disampaikan  oleh  orang  lain 
kepada  anda.  Tambahan  pula,  pendengar  yang  baik  perlu  menggalakkan 
komunikasi  dengan  menumpukan  perhatian  kepada  apa  yang  sedang 
diperkatakan,  serta  menjadi  petunjuk  lisan  dan  bukan  lisan  bahawa 
beliau  mengikuti  apa  yang  sedang  dibicarakan.  Di  bawah  ini 
dikemukakan  beberapa  cadangan  untuk  membantu  anda  mendengar  dan 
melibatkan  diri  dalam  dialog.  Cubalah  menggunakan  saranan-saranan  ini 
di  rumah  atau  di  tempat  kerja  anda  bagi  memastikan  strategi  yang 
manakah  yang  terbaik  untuk  anda. 

Mendengar 

Tangguhkan  Andaian:  Menangguh  atau  menggantungkan  andaian 
bererti  menghormati  orang  yang  sedang  berbicara.  Dengan  itu  idenya 
boleh  sampai  kepada  anda  tanpa  dihalang  oleh  tanggapan  dan  prejudis 
anda.  Melakukan  ini  menunjukkan  anda  mempunyai  keyakinan  terhadap 
proses  kognitif  anda  sendiri  dan  kebolehan  anda  untuk  menilai  maklumat 
menurut  nilai  intrinsiknya  sendiri.  Orang  yang  takut  menggantungkan 
andaiannya  ialah  orang  yang  kurang  berkeyakinan  terhadap  kepercayaan 
atau  anutannya  sendiri. 

Masuk  Ke  Dalam  Kerangka  Rujukan  Orang  Yang  Berbicara:  Bagi 
membantu  anda  memahami  sudut  pandangan  orang  lain,  cubalah 
bayangkan  kerangka  rujukan  orang  yang  berbicara  itu.  Tanyakan  pada 
diri  anda  apakah  yang  telah  dialaminya  yang  menjadikannya  bersikap 
demikian.  Apakah  latar  belakang  atau  konteks  perspektif  yang 
diutarakannya?  Bayangkan  apakah  perasaan  atau  fikiran  anda  sekiranya 
anda  mengalami  pengalaman  yang  sama. 

Beri  Perhatian:  Memberi  perhatian  kelihatan  seolah-olah  seperti  aspek 
biasa  daripada  perbuatan  mendengar,  namun  sebenarnya  perkara  ini 
amatlah  sukar  untuk  dilakukan,  terutamanya  jika  penutur  itu  bercakap 

berulang-ulang,  menggunakan  perkataan  yang  sukar  difahami,  atau 
bercakap  dengan  gaya  yang  ganjil.  Mendengar  juga  menjadi  sukar  jika 
bahasa  orang  yang  bercakap  itu  menunjukkan  tahap  pelajaran  yang 
berbeza,  atau  beliau  terlalu  lambat  dalam  merangka  pemikirannya. 
Pendengar  yang  baik  akan  dapat  menyaring  kata-kata  si  pembicara  itu 
untuk  mendengar  pemikirannya  tanpa  sebarang  prasangka. 


Melibatkan  Diri  Dalam  Dialog 

Berikan  Respons  Bukan  Lisan:  Apa  yang  tidak  anda  ucapkan  dalam 
sesuatu  dialog  boleh  memberikan  makna  seperti  apa  yang  anda  ucapkan. 
Secara  sedar  atau  tidak  sedar,  kita  semua  memberikan  isyarat  bukan  lisan 
tentang  pemikiran  dan  tanggapan  kita  terhadap  apa  yang  diperkatakan 
oleh  orang  lain.  Banyak  isyarat  bukan  lisan  yang  boleh  anda  berikan 
untuk  menunjukkan  bahawa  anda  memberikan  perhatian  dan  mendengar 
apa  yang  dikatakan  oleh  orang  lain.  Membongkok  ke  hadapan,  tangan 
yang  terbuka  dan  tidak  berpeluk  tubuh,  kelihatan  cerdas,  pandangan 
mata  ke  mata,  menganggukkan  kepala  merupakan  beberapa  cara  untuk 
menggalakkan  seseorang  terus  bercakap  dengan  anda. 

Berikan  Respons  Lisan:  Mendengar  bukanlah  sekadar  perlakuan  mental 
dan  fizikal;  terdapat  bentuk-bentuk  lisan  yang  boleh  anda  lakukan  bagi 
menunjukkan  bahawa  anda  mendengar  dan  mengikuti  apa  yang  sedang 
diperkatakan.  Antaranya  ialah: 

• Ekspresi  dan  Kata  Seruan:  Petunjuk  lisan  yang  penting 

termasuklah  ekspresi  dan  kata  seruan  sebagai  respons.  Misalnya, 
dengan  mengatakan  “ya,”  “memang,”  “hmmm,”  atau  “ha!”  sewaktu 
orang  yang  bercakap  berhenti  sejenak  atau  tamat  berbicara. 

• Ikhtisar:  Taktik  yang  lainnya  ialah  membuat  ikhtisar  (yakni 
membuat  ringkasan  dalam  perkataan  anda  sendiri)  apa  yang  telah 
diperkatakan  kepada  anda.  Ini  akan  memaksa  anda  memberikan 
tumpuan  kepada  apa  yang  diperkatakan,  dan  memberikan  peluang 
kepada  orang  yang  bercakap  untuk  mengesahkan  bahawa  anda 
memahami  apa  yang  telah  disampaikannya.  Sebagai  contoh, 
membuat  ikhtisar  tentang  kata-kata  seorang  pembicara  mungkin 
begini  bunyinya:  “Jadi,  anda  katakan  bahawa  anda  telah  banyak 
mengalami  kepahitan  bekerja  dengan  organisasi  itu,  namun 
meskipun  setelah  organisasi  itu  ditadbirkan  oleh  seorang  pengarah 
baru  anda  tetap  merasakan  bahawa  tidaklah  wajar  bagi  anda  untuk 
mengambil  risiko  bekerja  terus  dengan  organisasi  tersebut ?” 

• Soalan  Susulan:  Selalunya  soalan  susulan  merupakan  cara  yang  baik 
untuk  memandu  orang  yang  bercakap.  Kadangkala  orang  yang 
bercakap  itu  mempunyai  pemahaman  yang  umum  tentang  apa  yang 
hendak  disampaikannya.  Oleh  yang  demikian,  soalan  susulan  dapat 
memandunya  untuk  merumuskan  perbicaraannya  supaya  menjadi 
lebih  khusus.  Soalan  susulan  yang  baik  ialah  soalan  yang  benar-benar 
meningkatkan  pemahaman  anda  akan  naratif  dan  perspektif  orang 
yang  bercakap.  Dengan  memberikan  tumpuan  apabila  mendengar, 
anda  mungkin  mendapati  bahawa  terdapat  lompang-lompang  dalam 
naratifnya,  yang  kemudiannya  boleh  anda  susuli  dengan  soalan  bagi 
menjelaskannya.  Soalan  yang  kelihatan  sebagai  bersifat  bermusuhan, 
atau  tidak  ada  kaitannya  dengan  tajuk  percakapan,  boleh  memberikan 
kesan  negatif  kerana  soalan  itu  menghalang  kebolehan  orang  lain 
berkomunikasi  dengan  berkesan  dan  mungkin  juga  langsung 
membisukannya.  Soalan  susulan  yang  membina  ialah  soalan  yang 
berkaitan  dengan  apa  yang  diperkatakan,  tetapi  senantiasa  terbuka 
sifatnya.  Contohnya:  “ Apakah  yang  anda  lakukan  seterusnya? 
Apakah  anda  dapat  membantu?”  Atau,  “ Apakah  yang  mungkin  anda 
lakukan  jika  sekiranya  anda  diberitahu  masalah  itu  sejak  awal 
lagi?” 

Perkara  yang  terbaik  dalam  mendengar  secara  membina  ialah 
kecenderungannya  untuk  merebak.  Ketika  anda  mendapati  diri  anda 
memberikan  perhatian  yang  sepenuhnya  dan  belajar  lebih  banyak  dari 
apa  yang  dibicarakan,  anda  telah  melibatkan  diri  dalam  satu  dinamik 
yang  menggalakkan  rasa  hormat  dan  minat  di  kalangan  orang  lain  juga. 
Baik  dalam  pekerjaan,  keluarga  maupun  situasi  sosial,  anda  akan 
mendapati  bahawa  apabila  seseorang  itu  merasakan  bahawa  dirinya 
diberikan  perhatian,  mereka  juga  akan  terbuka  untuk  mendengar 
daripada  orang  lain. 

LAMPIRAN  E 


Organisasi  Kepimpinan 


Di  bawah  ini  disenaraikan  beberapa  badan  bukan  kerajaan  di  seluruh 
dunia  yang  mempunyai  program  memupuk  kepimpinan  wanita. 


Afrika  dan  Timur  Tengah 


Association  Democratique  des  Femmes  du  Maroc  (ADFM) 

Secteur  les  Orangers,  Rue  Mokla,  Villa  N°  2 
Rabat,  Morocco 
Tel:  212-37-737165 


Fax:  212-37-260813 


Email : as  sociation . adfm  @ menara. ma 


Centre  de  Leadership  Feminin  (CLEF)  of  ADFM 

30,  Rue  Sidi  Belyout,  Apt.  54 
Casablanca,  Morocco 
Tel/Fax:  212-22-31-45-47 
Email:  adfm@casanet.net. ma 


BAOBAB  for  Women's  Human  Rights 

232A  Muri  Okunola  Street,  P.O.  Box  73630 
Victoria  Island 
Lagos,  Nigeria 


Tel:  234-1-320-0484 
Fax:  234-1-262-6267 


Email:  baobab@baobabwomen.org 


Community  Education  and 

Development  Services  (CEDS) 

P.O.  Box  5153,  Nkwen 

Bamenda,  Cameroon 

Tel:  237-766-09-37 

Fax:  237-336-39-55 

Email:  cedservices@yahoo.com 


Kudirat  Initiative  for  Democracy  (KIND) 

60  Lanre  Awolokun  Street 
Gbagada  Phase  2 Lagos,  Nigeria 


Tel:  2341-472-7001 


Email:  Nigeria@kind.org 

Web:  www.kind.org 
P.O.  Box  65429 


Atau 


Washington,  DC  20035 
Tel:  1-301-883-0169 
Fax:  1-301-883-0151 


Email:  info@kind.org 


The  Center  for  Research  & Training  on  Development  (CRTD-A) 
The  Machreq/Maghreb  Gender  Linking  and  Information  Projection 
(MACMAG-GLIP) 

Museum  Square 

Karim  Salameh  Bldg.,  2nd  Floor 


Beirut,  Lebanon 
Tel:  961-3-615-924 
Fax:  961-1-611-079 


Email: 

labouhabib  @ macmag-  glip.org 

Web:  [ 

vww.macmag-glip.org 

Sisterhood  is  Global  Institute/Jordan  (SIGI/Jordan) 

Abu  Baker  Complex 
Al-Razi  Street,  Jabal  Al-Hussain 
Amman  23215-1115,  Jordan 
Tel:  962-6-5690-770 
Fax:  962-6-5690-780 
Email 
Web:  [ 


Women’s  Affairs  Technical  Committee  (WATC) 

Awad  Bldg.,  Radio  Street,  2nd  Floor 
P.O.  Box  2197 

Ramallah,  Palestine  via  Israel 
Tel:  970-2-298-7784 
Fax:  970-2-296-4746 


Email: 

watcorg@palnet.com 

Web:  E 

vww.pal-watc.org 

Women’s  Self-Promotion  Movement  (WSPM) 

P.O.  Box  W 78  Parktown 
Harare,  Zimbabwe 


: lsigi@nets.com.jo 
www.sigijordan.org 

Amerika 


Center  for  Creative  Leadership 

One  Leadership  Place 
P.O.  Box  26300 
Greensboro,  NC  27438-6300 
Tel:  1-336-545-2810 
Fax:  1-336-282-3284 
Email:  info@leaders . ccl . org 


Web:  www.ccl.org 


Council  of  Women  World  Leaders 


The  Aspen  Institute 

One  Dupont  Circle,  NW,  Suite  700 

Washington,  DC  20036,  USA 


Tel:  1-202-736-2522 
Fax:  1-202-293-0525 


Web:  |w  w w . womenworldleaders  .org 


The  James  MacGregor  Burns  Academy  of  Leadership 

University  of  Maryland 

College  Park,  MD  20742-7715,  USA 

Tel:  1-301-405-6567 

Fax:  1-301-405-6402 

Email:  learning@academy.umd.edu 

Web:  www.academy.umd.edu 


Women's  Institute  for  Leadership,  Development  for  Human  Rights 
(WILD) 

3543  18th  Street 


Fourth  Floor,  #11 

San  Francisco,  CA  94110,  USA 


Tel:  415-355-4744 
Fax:  415-355-4745 
Email:  wild@ wildforhumanrights.org 


Web:  lwww.wildforhumanrights.org 


Women's  Leadership  Institute 

Mills  College 
5000  MacArthur  Blvd. 

Oakland,  CA  94613,  USA 
Tel:  1-510-430-2019 

Fax:  1-510-430-3233 
Email:  wli@mills.edu 
Web:  www.mills.edu 

Asia 

Afghan  Institute  of  Learning 

House  No:  163/T,  Arab  Road,  University  Road 
Peshawar,  Pakistan 
Tel/Fax:  92-91-842-308 


Centre  for  Organization  Research  and  Education 

Lane  3 Basisthapur,  Beltola  (Dispur) 

Guwahati  781028 
Assam,  India 
Tel:  91-361-222-87-09 
Fax:  91-361-222-87-30 


Email:  Icore  ne  @ coremanipur . org 


Foundation  for  the  Support  of  Women’s  Work  (FSWW) 

Galipdede  Cad.,  149/4 
80030  Mueyyetzade 
Beyoglu/Istanbul,  Turkey 
Tel:  90-212-249-07-00 
Fax:  90-212-249-15-08 


Email:  kedv@turk.net 


Women’s  Resource  Center  of  Tashkent  (TWRC) 
P.O.  Box  7195 
A Navai  Street,  24 
Tashkent  70001 1 


Uzbekistan 

Tel:  998-712-417234 

Fax:  998-712-1205049 


Email:  twrc@buzton.com 


Women’s  Development  Collective 

13  Lorong  4/48E  Section  4 
46050  Petaling  Jaya 
Selangor,  Malaysia 


Tel:  603-77844977 
Fax:  603-77844978 


Email:  wdc@streamyx.com 

Antarabangsa 


Akina  Mama  Wa  Afrika 


334-336  Goswell  Road 
London  EC1V  7LQ 
United  Kingdom 


Tel:  44-20-7713-5166 
Fax:  44-20-7713-1959 
Email:  amwa@akinamama.org 


Web:  www.akinamama.org 


Atau 


Plot  30  Bukoto  Street  Kamwokya 
PO  Box  24130 


Kampala,  Uganda 
Tel:  256-41-543681 
Fax:  256-41-543683 


Email:  |amwa@  amwa-ea.org 


CIVICUS  - World  Alliance  for  Citizen  Participation 

1112  16th  Street,  NW,  Suite  540 
Washington  , DC  20036,  USA 
Tel:  1-202-331-8518 


Fax:  1-202-331-8774 
Email:  info@civicus.org 
Web:  www.civicus.org 


Atau 


24  Pim  Comer 
Quinn  Street 
Newtown 
Johannesburg 
2001  South  Africa 
Tel:  27-11-833-5858 
Fax:  27-11-833-7997 


Center  for  Women's  Global  Leadership  (CWGL) 

Douglass  College,  Rutgers 

The  State  University  of  New  Jersey 

160  Ryders  Lane 

New  Brunswick,  NJ  08901-8555,  USA 
Tel:  1-732-932-8782 
Fax:  1-732-932-1180 

Email:  cwgl@igc.org 


Web:  www.cwgl.rutgers.edu 


Global  Women  in  Politics  (GWIP) 


The  Asia  Foundation 
465  California  Street,  9th  Floor 
San  Francisco,  CA  94104,  USA 
Tel:  1-415-982-4640 


Fax:  1-415-392-8863 
Email:  info@asisfound.org 


Web:  www.asiafoundation.com 


International  Women 's  Media  Foundation  (IWMF) 

1625  K Street,  NW,  Suite  1275 
Washington,  DC  20006,  USA 
Tel:  1-202-496-1992 


Fax:  1-202-496-1977 
Email:  info@iwmf.org 


Web:  lwww.iwmf.org 


Parliamentarians  for  Global  Action 

211  East  43rd  Street,  Suite  1604 
New  York,  NY  10017,  USA 
Tel:  1-212-687-7755 


Fax:  1-212-687-8409 


Email:  info@pgaction.org 
Web:  www.pgaction.org 


Women’s  Learning  Partnership  for  Rights,  Development,  and  Peace 
(WLP) 

4343  Montgomery  Avenue,  Suite  201 
Bethesda,  MD  20814,  USA 
Tel:  1-301-654-2774 
Fax:  1 
Email 
Web:  [ 


-301-654-2775 

: wlp  @ learningpartnership . ori 
www.learningpartnership.org 

Majlis  Penasihat  Antarabangsa 


Women’s  Learning  Partnership  for  Rights,  Development  and  Peace 
(WLP)  telah  mewujudkan  Majlis  Penasihat  Antarabangsa  (MPA)  yang 
mewakili  pelbagai  sudut  pandangan  dalam  profesion,  budaya  dan  agama 
dari  kalangan  orang  yang  berkemampuan  dan  berkelayakan  untuk 
menilai  implikasi  sosial,  budaya  dan  politik  projek  kepimpinan  WLP  ini. 
MPA  membantu  WLP  mengemaskini  maklumat  perundangan,  politik 
dan  sains  sosial  yang  terdapat  dalam  buku  panduan  ini.  Ahlinya  terdiri 
daripada: 


Hafsat  Abiola  Founder  and  Executive  Director,  Kudirat 

Institute  for  Democracy 

Afifa  Dirani  Arsanios  International  Consultant,  Lebanon 


Suheir  Azzouni-Mahshi 
Charlotte  Bunch 
Thais  Corral 

Nancy  Flowers 
Noeleen  Heyzer 

Ayesha  Imam 

Zahira  Kamal 


Former  Director  General,  Women’s  Affairs 
Technical  Committee,  Palestine 

Executive  Director,  Center  for  Women’s 
Global  Feadership 

General  Coordinator,  Centro  Mulher 
hiforma§ao,  Assessoria,  e Exccuacao  de 
Projetos,  Brazil 

Human  Rights  Education  Consultant 

Director,  United  Nations  Development 
Fund  for  Women  (UNIFEM) 

Founding  Member,  BAOBAB  for  Women’s 
Human  Rights,  Nigeria 

Minister  of  Women’s  Affairs,  Palestine 


Farhad  Kazemi 
Asma  Khader 


Amina  Femrini 


Afaf  Mahfouz 


Vice  Provost,  New  York  University 

Minister  of  Culture  and  Government 
Spokesperson,  Jordan 

Executive  Committee  Member,  Association 
Democratique  des  Femmes  du  Maroc 

Former  President,  Conference  of  Non- 
governmental  Organizations  in  Consultative 
Relationship  with  the  UN  (CONGO) 

Ann  Elizabeth  Mayer 

Associate  Professor  of  Legal  Studies, 
University  of  Pennsylvania 

Rabea  Naciri 

Executive  Director,  Association 
Democratique  des  Femmes  du  Maroc 

Kumi  Naidoo 

Secretary  General  and  CEO,  CIVICUS: 
World  Alliance  for  Citizen  Participation 

Thoraya  Obaid 

Executive  Director,  United  Nations 
Population  Fund  (UNFPA) 

Ayo  Obe 

President,  Civil  Liberties  Organization, 
Nigeria 

Regan  Ralph 

Executive  Director,  Fund  for  Global 
Human  Rights 

Kavita  Ramdas 

President  and  CEO,  The  Global  Fund  for 
Women 

Aruna  Rao 

Coordinator,  Gender  at  Work 

Bouthaina  Shaaban 

Minister  of  Expatriates,  Syrian  Arab 
Republic 

Zenebeworke  Tadesse 

Founding  Member,  Association  of  Africa 
Women  for  Research  and  Development, 
Ethiopia 

